
PRETHODNO PORESKO MIŠLJENJE: 
PLEDOAJE ZA NJEGOVO PREOBLIKOVANJE 
U SRPSKOM PORESKOM PRAVU 


Prethodno poresko mišljenje je jedan od retkih poresko-procesnih instituta 
koji predstavlja nedostajuću kariku u srpskom poreskom pravu, dok je inače za- 
stupljen u većini savremenih država. On je prvenstveno usmeren ka poboljšanju prav- 
ne sigurnosti poreskih obveznika, a odnosi se na poreski tretman njihovih namerava- 
nih budućih transakcija. Dajući, na zahtev obveznika, prethodno poresko mišljenje, 
poreska administracija se obavezuje da donese poresko rešenje određene sadržine 
u datoj poreskoj upravnoj stvari. Osloncem na komparativnopravni metod, autori 
razmatraju vrste prethodnih poreskih mišljenja, uslove pod kojima se ona mogu izda- 
vati, troškove izdavanja, kao i domete primene i efekte prethodnih poreskih mišljenja. 
Autori naročito nastoje da, analizirajući stavove srpske upravnopravne doktrine o 
garantnom aktu, ustanove pravnu prirodu prethodnog poreskog mišljenja. Oni uka- 
zuju na ograničenja postojećeg sistema obavezujućih poreskih mišljenja u Srbiji, sa 
ciljem da predlože rešenja koja bi trebalo ugraditi u Zakon o poreskom postupku i 
poreskoj administraciji. 

1. UVOD 


Rad posvećen poreskopravnom institutu (eng. advance tax ruling; 
fr. rescrit fiscal; nem. verbindliche Auskunft) koji pozitivno srpsko po- 
resko pravo još uvek ne poznaje u punom kapacitetu zahteva da se on 
najpre definiše i da mu se nađe odgovarajući naziv na srpskom jeziku. 
Mišljenja smo da bi polazna mogla biti definicija Organizacije za eko- 
nomsku saradnju i razvoj - OECD (OECD Glossary of Tax Terms), prema 
kojoj je reč o mišljenju koje je nadležni organ izdao, na njegov zahtev, 
poreskom obvezniku, u pisanoj formi, koje se odnosi na poreskopravne 
implikacije konkretne buduće transakcije i na koje se taj obveznik može 
osloniti. Smatramo zato da bi bio adekvatan termin ,,prethodno poresko 
mišljenje“. 

Tokom poslednje trećine 20. veka u poreskopravnoj literaturi se, s 
osloncem na Izveštaj kanadske Karterove (Carter) komisije (Report of the 
Royal Commission on Taxation 1966, 138—139), navodi više razloga za 
uvođenje prethodnog obavezujuceg poreskog mišljenja (Ellis 1999, 24—26): 
(1) podsticanje samooporezivanja; (2) uspostavljanje ,,recipročnijeg““ odno- 
sa između poreske administracije i poreskih obveznika;! (3) veća pravna 
sigurnost i stimulisanje investicija (Van de Velde 2015, 6); (4) obezbeđiva- 
nje veće konzistentnosti u primeni prava;? (5) manji broj sporova;? (6) bolja 
koordinacija u sistemu.“ 

Prema Đivatijevom (Givati) mišljenju, određeni razlozi mogu, me- 
đutim, da odvrate poreskog obveznika od namere da poreskom organu 
podnese zahtev za dobijanje prethodnog poreskog mišljenja (Givati 2009, 
16-21): (1) izvesnost poreske kontrole transakcija za koje se daje mišlje- 
nje; (2) prethodno poresko mišljenje ne pripremaju ,,standardni“ poreski 
inspektori nego službenici čija je ekspertiza veća, pa je rizik od ishoda 
koji bi bio nepovoljan za poreskog obveznika veći; (3) prethodno pore- 
sko mišljenje ima barem de facto precedentno dejstvo," dok ga rešenje o 
utvrđivanju poreza nema, pa bi, strepeći od uticaja mišljenja na buduće 
poreske prihode, poreski organ mogao da okleva da izda mišljenje koje bi 

! Reciprocitet u ovom kontekstu ukazuje na pozitivnu percepciju poreskih ob- 
veznika o vrednosti koristi koje dobijaju od države kojoj plaćaju porez. Videti o tome 
Bjorklund Larsen 2018, 9 i dalje. 


2 I kada nemaju de iure precedentno dejstvo, prethodna poreska mišljenja de fa- 


cto ograničavaju mogućnost diskrecionog odlučivanja poreskih organa, jer je u demokrat- 
skom društvu teško objasniti različito postupanje u identičnim situacijama. Hanover Bank 
vs. Commissioner, 369 U.S. 672, 686 (1962). 


3 Poreski organ nema razlog da pokreće postupak protiv obveznika koji je postu- 


pio prema dobijenom mišljenju. 

4 Poreska administracija ima više prilika da se izjasni o određenim pitanjima 
nego ako dođe do upravnog spora jer tek manji broj predmeta završi pred sudom. 

5 Videti fn. 2. 

bilo povoljno ne samo po tražioca, već i po sve one koji se kasnije budu 
našli u sličnoj situaciji. Đivatijevim argumentima bismo dodali i period 
od podnošenja zahteva do izdavanja mišljenja, čija dužina neretko može 
da bude obeshrabrujuća. 

Uvođenje prethodnih poreskih mišljenja podložno je i nekim op- 
štim rizicima — od erozije poreske osnovice (ako bi se eventualno izda- 
vala netačna ili neodgovarajuća mišljenja) do svojevrsne ,,privatizacije“ 
poreskog prava (ukoliko bi se režim prethodnih poreskih mišljenja kori- 
stio za privlačenje poreske osnovice iz drugih država,“ ako bi se naplaci- 
vala visoka naknada za izdavanje mišljenja koja bi ograničavala njihovu 
dostupnost ili ako bi mišljenja ostajala van uvida javnosti) (Waerzeggers, 
Hillier 2016, 4). 


Uprkos takvim upozorenjima, prethodna poreska mišljenja su po- 
stala veoma rasprostranjena u sadašnjem vremenu. U radu ćemo, oslon- 
cem na komparativnopravni metod, razmotriti vrste prethodnih poreskih 
mišljenja, uslove pod kojima se ona mogu izdavati i njihove domete, a 
podvrći ćemo analizi i naznake nastajanja tog instituta u srpskom pore- 
skom pravu, nastojeći da ustanovimo njegovu pravnu prirodu. Na aktu- 
elnost potrebe da se prethodno poresko mišljenje uvede u srpsko pravo 
sa kapacitetom koji, nezavisno od pomenutih ograničenja i rizika, ima 
u gotovo svim evropskim (i mnogim vanevropskim) državama upućuje 
neophodnost unapređenja poreskog postupka.” Iako se začeci tog instituta 
već nalaze u pozitivnom srpskom pravu, cilj rada je da se sagledaju reše- 
nja koja bi se mogla uvesti de lege ferenda. 


2. VRSTE PRETHODNIH PORESKIH MIŠLJENJA 
I NJIHOVA OBELEZJA 


Prethodna poreska mišljenja, data na zahtev poreskih obveznika, 
mogu biti obavezujuća ili neobavezujuća za poresku administraciju. Ne- 
obavezujuća poreska mišljenja se, zapravo, ne razlikuju od informativnih 
instrumenata, poput pamfleta, vodiča, neformalnih instrukcija, veb-sajto- 
va i sl. (Romano 2002, 4.5.1). Krajem druge decenije 21. veka prethod- 
no poresko mišljenje je postalo obavezujuće za poresku administraciju u 
pravima svih 36 država članica OECD-a (Tax Administration 2015, 289; 
Van de Velde 2015, 58; Hegawa, Yoshimura, 2019). Od država članica 


é Poreski obveznici mogu odlučiti da izmeste svoju delatnost u državu čija pore- 
ska administracija daje povoljna poreska mišljenja. 

7 Prema kvalitetu plaćanja poreza (na primer, broj sati godišnje potrebnih da bi se 
pripremila i popunila poreska prijava i platili porezi ili da se sprovede povraćaj PDV-a), 
kao jednom od uslova za poslovanje, Srbija je rangirana tek na 79. mesto među 190 drža- 
va obuhvaćenih istraživanjem. Videti Doing Business 2019, 103—109, 201. 

Evropske unije — EU koje nisu u OECD-u, obavezujuće dejstvo ima u 
Rumuniji i Hrvatskoj, na Kipru i Malti, dok ga u Bugarskoj nema (Van 
de Velde 2015, 57, 59). 


Prethodna poreska mišljenja predstavljaju vrstu poreskih aranžmana 
između poreskih organa i poreskih obveznika.* Iznoseći stav da prethod- 
no poresko mišljenje potpada pod ,,aranžmane“ između poreskih organa 
i poreskih obveznika ne prejudiciramo da takav akt predstavlja upravni 
ugovor. Pošto ugovor, pa i upravni ugovor, podrazumeva saglasnost volja 
ugovornih strana,’ ovde se ne traži saglasnost poreskog obveznika da bi 
obavezujuće mišljenje imalo predviđeni pravni učinak. Obveznikova ulo- 
ga se iscrpljuje u podnošenju zahteva za donošenje prethodnog poreskog 
mišljenja — otuda teza o ,,aranžmanu“, a konačni efekat tog mišljenja ne 
mora da bude u interesu ni poreskog obveznika ni poreskog organa. Cilj je 
da se ostvari princip zakonitosti, pravne sigurnosti i postupanja u dobroj 
veri (Žunić Kovačević 2016, 275). U američkoj literaturi se, međutim, 
može naći i (prilično ciničan) stav, kritikovan s aspekta načela vladavine 
prava (Alarie et al. 2014, 367—368), da je pravna neizvesnost strateški 
prihvatljiva za poreske vlasti, jer se dešava da poreski obveznik koji nije 
sklon riziku plati i veći porez nego što bi trebalo, zbog čega je bolje ne 
davati prethodno poresko mišljenje (Scotchmer, Slemrod 1989, 17). 

Poresko mišljenje se javlja u formi javnog i privatnog. Javno po- 
resko mišljenje podrazumeva da je objavljen stav o tome na koji način 
će poreski organ tumačiti odredbe zakona (koje su nejasne i podložne 
različitim tumačenjima) u specifikovanim situacijama, pri čemu su one 
relevantne za veliki broj poreskih obveznika, pa je zato reč o poreskom 
pitanju od javnog značaja (Tax Administration 2015, 288). Inicijativu za 
njegovo donošenje može pokrenuti ili poreski obveznik ili poreski organ. 
Ono se sreće u svih 37 država članica OECD, kao i u svih pet država čla- 
nica EU koje nisu u OECD-u (Tax Administration 2015, 289; Waerzeg- 
gers, Hillier 2016, 10). Javno poresko mišljenje nije u fokusu ovog rada. 


Privatno prethodno poresko mišljenje donosi se na zahtev poreskog 
obveznika da mu se razjasni kako će poreski organ u konkretnom slučaju 
primeniti poreski zakon na određenu predloženu ili, eventualno, sprove- 
denu” transakciju. Adresat takvog mišljenja je uvek pojedinačno određe- 
ni poreski obveznik; drugo je pitanje da li stav zauzet u takvom mišljenju 
može imati de facto uticaj na druge obveznike koji se nađu u identičnoj 

Š U praksi su mogući i prethodni cenovni sporazumi (eng. advance pricing agree- 
ments) u oblasti transfernih cena, koje, na inicijativu povezanih poreskih obveznika, za- 
ključuju poreske vlasti involviranih država. Videti Popović 2017, 51-52. 


? Prethodno poresko mišljenje nije ni privatnopravni ugovor. Izjednačavanje po- 
ložaja organa uprave i poreskog obveznika — što privatnopravni ugovor o poravnanju (na 
koji upućuje deo holandske doktrine) podrazumeva — odstupa od činjenice da u poreskom 
pravu dominira javni interes, rezervisan za zakonsko uređivanje. Videti o tome Romano 
2002, 2.5.1. 


10 Ukoliko je transakcija sprovedena, ali rok za podnošenje poreske prijave još 
nije istekao. 

činjeničnoj situaciji. Žunić Kovačević smatra da je privatno prethodno 
poresko mišljenje „usmjereno poglavito na van, tj. u odnosu na subjekte 
koji nisu dio porezne, tj. javne vlasti, dok su javna mišljenja usmjerena na 
unutra, obvezujuća za porezne službenike i inspektore“ (Žunić Kovače- 
vić 2016, 272). Takvu njenu ocenu bismo donekle relativizovali: privatno 
prethodno poresko mišljenje, kadgod je obavezujuće, deluje i „na unu- 
tra“, a javno mišljenje sadrži informaciju za poreske obveznike o tome 
kakvu reakciju mogu da očekuju od poreskog organa ukoliko je norma 
koja je objašnjena primenjiva na njihovu činjeničnu situaciju, te otuda 
deluje i „na van“. Ako, uz pretpostavku da su u zahtevu za mišljenje či- 
njenice tačno predstavljene, krajnji ishod po tražioca bude povoljniji nego 
što je navedeno u mišljenju, poreska administracija će morati da primeni 
zakon koji ide tražiocu u prilog; ukoliko bi, pak, ishod bio nepovoljniji, 
prilikom utvrđivanja poreza mišljenje obavezuje poreski organ.!! 

Prilično je rasprostranjena praksa da se privatna prethodna poreska 
mišljenja kasnije objavljuju, uz poštovanje privatnosti poreskih obveznika 
i tajnosti podataka.!* Objavljivanje bi trebalo da unapredi transparentnost 
i da obezbedi pravnu sigurnost i veću konzistentnost sistema obavezuju- 
ćih poreskih mišljenja. ? 

Prethodna poreska mišljenja su poslednjih godina predmet razmene 
obaveštenja između poreskih organa različitih zemalja, sa ciljem suzbija- 
nja štetne poreske konkurencije i sprečavanja erozije poreske osnovice. 
U okviru BEPS projekta usvojena je Akcija 5: Efikasnije suprotstavljanje 
štetnim poreskim praksama, uzimanjem u obzir transparentnosti i sušti- 
ne,!* u kojoj posebno mesto ima zahtev za uvođenje obavezne spontane 
razmene informacija u pogledu prethodnih poreskih mišljenja koja se od- 
nose na preferencijalne režime.!* Od 1. decembra 2019. godine za Srbiju 
je na snazi Konvencija Saveta Evrope i OECD o uzajamnoj administra- 
tivnoj pomoći u poreskim pitanjima,“ te se očekuje i razmena podataka o 
datim poreskim mišljenjima. 


U hups://www.ato.gov.au/general/ato-advice-and-guidance/, poslednji pristup 1. 
aprila 2020. 

12 U holandskom pravu je, izuzetno, predviđeno objavljivanje samo sažetka mi- 
šljenja, ako bi obveznik ipak mogao da se identifikuje iako su izostavljeni njegovi lični 
podaci. Videti Romano 2002, 4.6.3. 

13 Trebalo bi, takođe, objavljivati i broj odbijenih zahteva za davanje prethodnog 
poreskog mišljenja, kako bi nadležni organi mogli da prate funkcionisanje režima davanja 
mišljenja. Videti Waerzeggers, Hillier 2016, 5, 8. 

14. Videti Countering Harmful Tax Practices More Effectively, Taking into Account 
Transparency and Substance 2015, 45 i dalje. 

'S Council Directive (EU) 2015/2376 amending Directive 2011/16/EU as regards 
mandatory automatic exchange of information in the field of taxation, OJ L 332 of 
18/12/2015. 

16. Službeni glasnik RS — Međunarodni ugovori 8/19. Do 19. februara 2020. godine 
Konvenciji je pristupilo 136 država i jurisdikcija. 

3. DOMETI PRETHODNOG PORESKOG MIŠLJENJA 


3.1. Subjektivni dometi prethodnog poreskog mišljenja 


Postupak davanja privatnog prethodnog poreskog mišljenja pokre- 
će svojim zahtevom poreski obveznik (neposredno ili posredstvom pu- 
nomoćnika) ili poreski platac.!' U nekim poreskopravnim sistemima (na 
primer, u SAD i Holandiji [Romano 2002, 4.1.2], kao i u Hrvatskoj!) 
izdavalac mišljenja je dužan da podnosiocu zahteva omogući prethodni 
razgovor, kako bi usmeno razjasnili sve okolnosti pitanja koje je predmet 
prethodnog obavezujućeg mišljenja. Pošto u uporednom upravnom pravu 
važi pravilo da samo lica na čija prava, obaveze ili pravne interese može 
da utiče ishod upravnog postupka imaju pravo da zahtevaju izdavanje 
upravnog akta ili vršenje upravne radnje," pravo iniciranja postupka da- 
vanja privatnog prethodnog poreskog mišljenja je zbog toga ograničeno 
samo na fizička i pravna lica koja imaju takve pravne interese. To pravo 
najčešće imaju ne samo rezidentni, nego i nerezidentni poreski obvezni- 
ci,” i to čak i oni potencijalni, koji tek razmatraju svoj ulazak na tržište 
države od čijeg nadležnog organa traže prethodno poresko mišljenje.?! 
Podnosilac zahteva mora da priloži dokumentaciju kojom potkrepljuje či- 
njenične navode iz zahteva, a ponekad se od njega traži da se u zahtevu 
pozove na upravnu ili sudsku praksu ili na druge izvore u kojima je stav 
prema predloženoj transakciji nepovoljan (Ellis 1999, 30), pa čak 1 da 
(na primer, u nekim situacijama u SAD) priloži nacrt mišljenja (Roma- 
no 2002, 4.2.3). Traženi visoki kvalitet zahteva za izdavanje mišljenja je 
„cena“ koja se mora platiti za mogućnost da se dobije mišljenje (Qwerin 
1994, 44). 


Zahtev za postojanje stvarnog interesa da bi se imalo pravo na ini- 
ciranje postupka davanja mišljenja neupitno se smatra ,,odgovarajućim 
‘filterom’ za efikasnost sistema mišljenja“ (Romano 2002, 4.1). Međutim, 
ograničenja se mogu pojaviti i s obzirom na oblasti za koje se prethodno 
poresko mišljenje može tražiti, o čemu će biti više reči kasnije. 

17 


U slučaju poreza po odbitku kada je dužan da obračuna i plati porez. 


18 Pravilnik o provedbi Općeg poreznog zakona, Narodne novine 45/19, čl. 10. 


19 Zakon o opštem upravnom postupku — ZUP, Službeni glasnik RS 18/16, 95/18, 
čl. 44, st. 1. 


20 Jer bi se, u suprotnom, kršile odredbe o zabrani diskriminacije iz ugovora o 
izbegavanju dvostrukog oporezivanja kadgod je nerezident državljanin druge države ugo- 
vornice. 


21 Ostaje dilema kako postupiti ukoliko zahtev za mišljenje istakne lice koje želi da 


preuzme rezidentnu kompaniju, koji se odnosi na poreskopravne posledice neprijateljskog 
preuzimanja po ciljnu kompaniju. Problem je u tome što to lice nije poreski obveznik na 
koga bi se prethodno poresko mišljenje odnosilo; ono nije u stanju ni da dostavi informacije 
na osnovu kojih bi nadležni organ mogao da donese mišljenje, a da ne ,,uzbuni“ ciljnu kom- 
paniju. Uporediti Ellis 1999, 32. 

3.2. Objektivni dometi prethodnog poreskog mišljenja 


Već je pomenuto da se prethodno mišljenje može dati samo u odno- 
su na buduću transakciju.” Kod transakcija sa momentalnim izvršenjem, 
koje se zaključuju u određenom trenutku u vremenu (na primer, isporuka 
dobara), linija vremenskog razgraničenja je jasna (momenat otpočinjanja 
slanja primaocu). Međutim, ostaje nedoumica do kada se u slučaju peri- 
odičnih transakcija (na primer, ulaganja u obveznice koje svake godine 
daju prinos) ili složenih transakcija koje proizlaze i iz mnogih č činjenica, ali 
se smatraju jedinstvenom transakcijom (na primer, reorganizacija grupe 
kompanija), može podneti zahtev za mišljenje. Saglasni smo sa Roma- 
nom, koji smatra da bi zahtev trebalo podneti najdalje do momenta do 
kada poreski obveznik može da sledi bilo koju interpretativnu opciju koja 
mu in abstracto stoji na raspolaganju (Romano 2002, 4.2.2).2 Tako po- 
smatrano, zahtev bi mogao da bude predat i nakon započinjanja transak- 
cije, ali pre nego što je obveznik podneo poresku prijavu u koju je uneo 
podatak o toj transakciji. 

Prethodna poreska mišljenja se mogu davati za (skoro) sva poreska 
pitanja (otvoreni sistemi) ili samo za određena pitanja (zatvoreni sistemi) 
(Romano 2002, 4.2). U oba slučaja postoje određena ograničenja, koja se 
najčešće prikazuju putem negativne liste (pitanja na koja se ne daju mi- 
šljenja) ili pozitivne liste (pitanja za koja se mišljenja mogu dati). 

Negativne liste ne mogu da budu sveobuhvatne, ali oslobađaju po- 
reske vlasti obaveze da obrazlažu razloge zbog kojih nisu dale mišljenje 
za određena pitanja i, takođe, ostavljaju im određeni prostor da mogu da 
odbiju da daju mišljenje i i za pitanja koja u njima nisu navedena (Ellis 
1999, 31). Na negativnim listama su najčešće pitanja koja se nalaze na 
razmatranju pred sudom (na primer, podložnost predviđene transakcije 
krivičnopravnom kažnjavanju), pitanja koja su ranije bila predmet po- 
reske kontrole tog istog poreskog obveznika, hipotetička pitanja (pošto 
interes lica koje traži prethodno poresko mišljenje mora biti stvaran) i 
dr. (Ellis 1999, 31).” U nekim poreskopravnim sistemima od tražioca se 
zahteva da sam predloži kako bi trebalo da izgleda pravno tumačenje pi- 
tanja za koje traži mišljenje,“ što bi zahtevalo njegovo dodatno prethodno 
angažovanje, koje ga može odvratiti od namere da traži mišljenje. 


22. Pravilnik o provedbi Općeg poreznog zakona, čl. 12, st. 1, tač. 1. 


23 Primera radi, poreski obveznik započne ulaganje u osnovna sredstva; zakonom 
su predviđeni uslovi za poresko oslobođenje da ulaganje mora da prelazi 1 milijardu di- 
nara i da obveznik mora da zaposli najmanje 100 novih radnika. On ima pravo da traži 
mišljenje dokle god su moguće različite interpretacije norme (na primer, da li odjednom 
mora da zaposli svih 100 radnika ili to može učiniti tokom dužeg perioda itd.). Kada po- 
stane moguća samo jedna interpretacija, obveznik više nema pravo da traži mišljenje. 


24 Američka Služba unutrašnjih prihoda (Internal Revenue Service — IRS) svake 
godine objavljuje svoju ažuriranu negativnu listu. Videti Culberston, Halphen 1999, 644. 


25 Videti, na primer, za italijansko pravo: https:/www.agenziaentrate.gov.it/portale 
/web/english/nse/business/advance-rulings, poslednji pristup 27. marta 2020. 

U manjem broju pravnih sistema postoji pozitivna lista sa pitanji- 
ma za koja se može zahtevati poresko mišljenje. U Holandiji, na primer, 
međunarodno prethodno obavezujuće poresko mišljenje može da se traži 
samo ako tražilac ima ekonomsku tačku vezivanja (economic nexus) u 
Holandiji, tj. ako u njoj, uz dovoljan broj angažovanih lica na nivou gru- 
pe kompanija, obavlja određene poslovne aktivnosti,“ pod uslovom da 
te aktivnosti obavlja za svoj račun i na svoj rizik i da su one srazmerne 
funkciji koju ima u okviru grupe kompanija (Schellekens 2020, 1.8.4). 
Pozitivna lista je, međutim, upotpunjena negativnom: pravo na dobijanje 
mišljenja biće uskraćeno ako je odlučujuća svrha transakcije izbegavanje 
holandskog ili inostranog poreza ili ukoliko se mišljenje odnosi na ne- 
posredne transakcije s entitetima koji su rezidenti jurisdikcija sa niskim 
porezima (Schellekens 2020, 1.8.4.). I u Hrvatskoj je do 2019. godine bila 
propisana pozitivna lista, koja je dopuštala davanje mišljenja u vezi sa: 
(1) podelom prethodnog poreza kod PDV-a; (2) primenom poreskih propi- 
sa u slučajevima velikih investicionih projekata; (3) utvrđivanjem osnovi- 
ce poreza na dobit pri statusnim promenama; (4) primenom poreskih ugo- 
vora; (5) poreskim tretmanom poslovnih aktivnosti koje nisu uobičajene 
niti uporedive sa poslovnim aktivnostima koje se obavljaju na području 
Hrvatske.” Dok je važila, bila je upotpunjena negativnom listom, koja 
je od 2019. godine ostala jedina. Prema njoj, mišljenje se ne daje ako: 
(1) se zahtev podnosioca odnosi na predmet započete poreske kontrole, 
sudskog postupka ili postupka povodom pravnih lekova; (2) se zahtev 
odnosi na opšte ili hipotetičko pitanje; (3) iz sadržaja zahteva proizlazi da 
podnosilac nema stvarnu nameru da preduzme poslovne aktivnosti koje 
su predmet zahteva; (4) je reč o predmetu zahteva o kojem se inače od- 
lučuje u okviru prava na pristup informacijama; (5) do dana podnošenja 
zahteva nisu uplaćeni troškovi izdavanja mišljenja, odnosno podmireni 
drugi dodatni troškovi.?? 


Posebno se nameće pitanje roka u kojem je izdavalac mišljenja 
dužan da odgovori na zahtev. Ako ne bude naveden bilo koji rok, to bi 
moglo praktično da znači da nadležni organ ima diskreciono pravo da 
mišljenje uopšte i ne izda. Međutim, u zrelim demokratskim državama, 
poput Kanade, u čijim propisima Tok nije predviđen, postupa se po redo- 
sledu prijema zahteva i primenjuje pravilo o razumnosti roka (standard je 
90 radnih dana u 80% slučajeva). U SAD, gde takođe nije propisan rok 
za davanje mišljenja, IRS ima obavezu da u roku od 21 dana od dana pri- 


26. https://home.kpmg/xx/en/home/insights/2019/04/tnf-netherlands-plans-revised- 
renewed-international-tax-rulings-policy.html, poslednji pristup 27. marta 2020. 


27 Pravilnik o obvezujućim mišljenjima, ispravku prijave, statističkim izvješćima i 
poreznoj nagodbi, Narodne novine 78/15, čl. 2, st. 2 i 3. 

28 Zakon o pravu na pristup informacijama, Narodne novine 25/13, 85/15. 

29. Pravilnik o provedbi Općeg poreznog zakona, čl. 12, st. 1, tač. 2-8. 


30 Attps://www.canada.ca/en/revenue-agency/services/forms-publications, posled- 
nji pristup 29. marta 2020. 


14 


Dejan Popović, Gordana Ilić-Popov (str. 7-35) 


jema zahteva kontaktira podnosioca, sa preliminarnom naznakom da li će 
mišljenje biti u skladu s podnosiočevim zahtevom, suprotno od njegovih 
očekivanja ili uopšte neće biti dato (Romano 2002, 4.4; Culberston, Halp- 
hen 1999, 635). Ni u Češkoj nije propisan rok već se primenjuje zakonska 
odredba prema kojoj poreska administracija treba da postupa bez neop- 
ravdanog odlaganja (Bartes 2019, 160). Preovlađuju, ipak, pravni sistemi 
u kojima je zakonom određen rok u kojem, po prijemu zahteva, nadležni 
organ treba da da mišljenje: tri meseca u Belgiji (Onkelinx 1999, 245) i 
Rumuniji (Popa 2020, 1.11.7), 90 dana (uz mogućnost produženja za još 
45 dana, a izuzetno i duže) u Hrvatskoj,*' 150 dana u Portugaliji (Waer- 
zeggers, Hillier 2016, 10), šest meseci u Nemačkoj“ itd. Karakteristič- 
no je rešenje iz italijanskog prava, u kojem se smatra da je obveznikova 
interpretacija sadržana u zahtevu prećutno prihvaćena, ukoliko nadležni 
organ ne izda mišljenje u roku od 90 dana od dana prijema zahteva (uz 
moguće produženje roka za 60 dana radi razjašnjenja određenih pitanja). 


Vremenska dimenzija je relevantna i za dužinu važenja izdatog 
mišljenja. Primera radi, u SAD poresko mišljenje važi sve dok ga IRS 
eventualno ne povuče ili izmeni (Culberston, Halphen 1999, 641). Vre- 
menskog ograničenja nema, takođe, ni u Hrvatskoj. Međutim, u nekim 
državama postoji rok: u belgijskom pravu mišljenje prestaje da važi ako 
je tražilac u svom zahtevu naveo period u kojem će se opisana transakcija 
realizovati, a ona se u tom roku ne izvrši (Onkelinx 1999, 246); u Kanadi, 
pak, izdavalac u prethodnom mišljenju navodi rok u kojem transakcija 
mora da se obavi ukoliko tražilac želi da se pozove na to mišljenje (Lord, 
Sherman 1999, 287); u Češkoj je propisan rok od tri godine od dana kada 
je prethodno poresko mišljenje izdato (Bartes 2019, 160). 


4. IZDAVALAC PRETHODNOG PORESKOG MIŠLJENJA 
I NJEGOVE OBAVEZE 


U razmatranju pitanja koji je organ, odnosno telo nadležno da daje 
prethodno poresko mišljenje prima Jacie se nameće odgovor da je to po- 
reska administracija, a takvo rešenje je i najzastupljenije (Nemačka, Fran- 
cuska, Finska, Češka i dr.) (Szabó 2016, 11). S obzirom na status koji 
poreska administracija ima u odnosu na ministarstvo finansija,*4 u nekim 


3! Pravilnik o provedbi Općeg poreznog zakona, čl. 13. 


32. Abgabenordnung, čl. 89, st. 2. https://www.bundesfinanzministerium.de/Content/ 
EN/Gesetze/Laws/2017—01-01-fiscal-code.html, nocneyxru npucryn 31. Mapra 2020. 

33 https://www.agenziaentrate.gov.it/portale/web/english/nse/invest-in-italy/advan 
ce-tax-ruling, poslednji pristup 31. marta 2020. 

34 U Srbiji je Poreska uprava organ uprave u sastavu Ministarstva finansija. Vi- 
deti Zakon o poreskom postupku i poreskoj administraciji — ZPPPA, Službeni glasnik RS 
80/02, ..., 86/19, čl. 1, st. 2. 

državama (poput Mađarske) izdavalac poreskog mišljenja je to ministar- 
stvo (Szabó 2016, 11). Razlike postoje i u stepenu centralizacije izda- 
vanja mišljenja, koji može biti drukčiji u složenim državama (sa nadle- 
žnostima federalnih jedinica za uvođenje, utvrđivanje i naplatu pojedinih 
poreza), pa i u unitarnim kod kojih postoje nadležnosti jedinica lokalne 
samouprave za pojedine poreze. Međutim, mnoge transakcije mogu biti 
simultano podvrgnute većem broju poreza (na primer, statusna promena 
otvara pitanja poreskog tretmana porezom na dobit pravnih lica, pore- 
zom na dividende i kapitalne dobitke akcionara, PDV-om, porezom na 
imovinu, taksama i dr., pri čemu neki od tih fiskaliteta mogu pripadati 
supcentralnim nivoima vlasti), pa bi jedino centralizacija politike davanja 
mišljenja mogla da obezbedi ispunjenje svrhe instituta prethodnog pore- 
skog mišljenja. Takav zaključak, prema našem mišljenju, važi i za poreze 
samo jednog nivoa vlasti ili, pak, samo za jedan porez: princip jednakosti 
u oporezivanju bio bi ozbiljno narušen ako bi se prepustilo da svaka (za 
poreskog obveznika nadležna) filijala Poreske uprave daje prethodno mi- 
šljenje. 

U nekim državama, mada ređe, prethodna poreska mišljenja daje 
stručno telo koje nije u sastavu ministarstva finansija ni poreske uprave. 
Izdvojićemo primer Švedske, u kojoj postoji poseban Odbor za prethodna 
poreska mišljenja (Skatterdttsndmnden), nezavisan od poreskog organa, 
čije članove imenuje Vlada, pri čemu su predsednici dva postojeća ode- 
ljenja (za neposredne i za posredne poreze) postavljeni iz reda sudija, sa 
punim radnim odnosom u Odboru, dok su ostali članovi stalno zaposleni 
u drugim organima, sudovima ili kompanijama. Evropski sud pravde je 
svojevremeno zauzeo stav da, uprkos sastavu i statusu u odnosu na pore- 
ski organ, švedski Odbor za prethodna poreska mišljenja deluje kao organ 
uprave kada izdaje prethodno obavezujuće mišljenje koje služi interesi- 
ma poreskog obveznika jer može bolje da planira svoje aktivnosti, a nije 
pozvan da rešava spor, te otuda ne predstavlja sud ili tribunal u smislu 
tadašnjeg čl. 177 Sporazuma o Evropskoj zajednici (sadašnjeg čl. 267 
Sporazuma o funkcionisanju EU). 


5. TROŠKOVI DAVANJA PRETHODNOG 
PORESKOG MISLJENJA 


Usluga koju nadležni organ pruža poreskom obvezniku dajući mu 
mišljenje o poreskopravnim posledicama njegove buduće transakcije pret- 
postavlja određene troškove. Otuda se postavlja pitanje da li je treba treti- 
rati kao redovnu podršku obvezniku (koji ima pravo na pravnu sigurnost) 
kako da ispuni svoju poresku obavezu, u kojem slučaju on ne bi snosio 


35 ECJ, Case C-134/97 (Victoria Film A/S), para. 17-18. 

troskove,”* ili je, pak, reč o posebnoj usluzi koja se pruža na zahtev odre- 
đenog lica. U tom drugom slučaju, podnosilac zahteva bi trebalo da plati 
troškove (koji se najčešće vezuju za broj sati utrošenih za izradu mišlje- 
nja) i tada bi to, zapravo, bila (administrativna) taksa. Plaćanje takse bi, 
prema našem mišljenju, načelno moglo da ugrozi neutralnost i princip 
jednakog pristupa mišljenjima svih obveznika, a ne treba prenebregnuti ni 
to da se naknadnim objavljivanjem mišljenja pruža korist i ostalim obve- 
znicima (koji nisu platili taksu), a ne samo onome ko je tražio mišljenje.?" 
S aspekta efikasnosti i ekonomičnosti, obaveza plaćanja takse bi mogla 
da doprinese smanjenju broja podnetih zahteva, što je posebno značajno 
u početnim fazama uvođenja sistema prethodnih mišljenja, kada su kapa- 
citeti davaoca mišljenja ograničeni. Sem toga, ,,korist“ koju obveznik ima 
od mišljenja u smislu poreskopravne sigurnosti za obavljanje određene 
transakcije, po pravilu, prevazilazi troškove takse. Konačno, ako se vi- 
sokokvalifikovani službenici u poreskoj upravi ili ministarstvu finansija 
preusmere na pripremanje prethodnih poreskih mišljenja, opravdano je 
da lica kojima su ona namenjena pokriju te troškove, a ne državni organ 
kojem bi ti troškovi dodatno otežali obavljanje ostalih funkcija iz njegove 
nadležnosti (Waerzeggers, Hillier 2016, 8). U mnogim poreskim sistemi- 
ma (SAD, Danska, Finska, Švedska, Estonija, Poljska, Grčka, Hrvatska?) 
(Waerzeggers, Hillier 2016, 10) uvedena je taksa za uslugu davanja pret- 
hodnog poreskog mišljenja. 


Imajući u vidu pozitivne eksterne efekte prethodnih poreskih mi- 
šljenja, smatramo da su moguća dva pristupa prevazilaženju tog proble- 
ma. Prema prvom, tražiocu mišljenja bi trebalo dati subvenciju za taksu 
koju je platio, čiji bi iznos odgovarao učešću koristi trećih lica u koristi 
tražioca, a najviše do visine plaćene takse. Fiskalni efekti takvog pristupa 
bili bi, međutim, nepovoljni jer bi vremenom ceo iznos takse mogao biti 
vraćen tražiocu. Ako je, primera radi, zahvaljujući dobijenom mišljenju 
tražilac ostvario korist (u ušteđenom porezu, izbegnutim troškovima nov- 
čanih kazni, kamata i vođenja spora i sl.??) u iznosu od 1.000.000 dinara, 


36 Kao da je, na primer (a nije), reč o pravu poreskog obveznika (iz čl. 24, st. 1, 
tač. 1 ZPPPA) na besplatno dobijanje informacija o poreskim propisima iz kojih proizlazi 
njegova poreska obaveza. 


37 U Holandiji, Belgiji i Australiji takva taksa se ne naplaćuje. Videti Waerzeggers, 
Hillier 2016, 8. 


38 Primera radi, u Hrvatskoj su troškovi izdavanja prethodnog poreskog mišljenja 
propisani u rasponu od 5.000 kuna (oko 650 EUR) do 30.000 kuna (oko 4.000 EUR), za- 
visno od obveznikovog prihoda iskazanog u poslednjoj poreskoj prijavi. Videti Pravilnik 
o provedbi Općeg poreznog zakona, čl. 16. Taj kriterijum nije, prema našem mišljenju, 
prihvatljiv, jer je (oporezivi) prihod podnosioca zahteva bez značaja za određivanje visine 
troška koji je imao državni organ, a koji je, pre svega, uslovljen brojem radnih sati utro- 
šenih za pripremu mišljenja. 

39 U Nemačkoj se, prema čl. 89, st. 3-7. Abgabenordnung-a, taksa obračunava na 
osnovu vrednosti (koristi) koju za tražioca ima mišljenje koje mu se daje, i to po stopi od 

a drugi poreski obveznik postupajući po tom objavljenom mišljenju ostva- 
rio uštedu od 800.000 dinara, tražiocu mišljenja bi moglo da bude vraće- 
no 80% plaćene takse. Ukoliko ukupne uštede drugih obveznika prelaze 
korist tražioca, subvencija bi iznosila 100% plaćene takse. Podzakonskim 
aktom bi trebalo bliže urediti postupak plaćanja i povraćaja takse, kao i 
obavezu trećih lica da prijave da su koristila objavljeno prethodno pore- 
sko mišljenje dato obvezniku koji je za tu uslugu platio predviđenu tak- 
su.“ Prema drugom pristupu, koji se zasniva na zaštiti interesa fiskusa, 
poreski obveznici koji naknadno iskoriste poresko mišljenje za koje je 
tražilac platio taksu bili bi dužni da tu činjenicu navedu u poreskoj prija- 
vi‘! i da, po rešenju Poreske uprave, plate utvrđenu taksu. 


6. PRAVNE POSLEDICE PRETHODNOG 
PORESKOG MISLJENJA 


U najvećem delu sveta prethodna poreska mišljenja su obavezujuća 
za poresku administraciju. Pošto je u većini država obezbeđena i sudska 
kontrola rada uprave, treba razmotriti efekte prethodnih poreskih mišlje- 
nja na sudove. Retke su, ali ipak postoje, situacije u kojima ona obave- 
zuju i poreskog obveznika, pa ćemo zato prvo analizirati njihov uticaj na 
tražioce mišljenja. 


6.1. Uticaji na tražioce prethodnog poreskog mišljenja 


Ukoliko je mišljenje dato u skladu s obveznikovim očekivanjima, 
prirodno je da će on postupiti po njemu. Ako je, pak, mišljenje za njega 
nepovoljno, moguća su dva scenarija. Prvi je „pokoravanje“, a na takav 
izbor će uticati okolnost da se poreski organ prethodno upoznao s obve- 
znikovom nameravanom transakcijom i precizirao njene poreskopravne 
implikacije, što će, ponovimo, povećati verovatnoću poreske kontrole. U 
Australiji je, čak, propisana dodatna „automatska“ novčana kazna u visini 
od 15% do 90% od manje plaćenog poreza, ukoliko poreski obveznik 
ignoriše dobijeno nepovoljno prethodno poresko mišljenje i ipak sprove- 


1% (pri čemu se taksa ne naplaćuje ako je vrednost manja od 10.000 evra). Ako nadležni 
organ nađe da je vrednost koju je tražilac naveo neverodostojna, sam će je proceniti, a ako 
to nije moguće, naplatiće se taksa zasnovana na broju angažovanih radnih sati za pripremu 
mišljenja po stopi od 50 evra za svakih pola sata, pri čemu se taksa ne naplaćuje ako je 
utrošeno manje od dva sata rada. 

4 U Srbiji se de lege lata za zahtev za davanje tumačenja, objašnjenja i mišljenja 
o primeni republičkih propisa naplaćuje taksa u iznosu od 13.020 dinara (pravnom licu i 
preduzetniku), odnosno 1.600 dinara (fizičkom licu). Zakon o republičkim administrativ- 
nim taksama, Službeni glasnik RS 43/03, ..., 90/19, Tarifni broj 2. 


41 Zakonodavcu ostaje mogućnost i da propiše poreski prekršaj za propuštanje da 


se ta činjenica navede u poreskoj prijavi. 

de opisanu transakciju (Fullerton 1999, 208).* Drugi scenario je promena 
transakcije kako bi se izbeglo činjenično stanje na koje bi se, ako se ne 
želi rizikovati sankcija, morao primeniti nepovoljan poreski tretman na- 
ložen u mišljenju. 

U italijanskom pravu je, u situaciji kada dođe do spora zbog toga 
što je poreski obveznik realizovao transakciju koja je bila predmet nje- 
govog zahteva, na koji je dobio za njega nepovoljno mišljenje po kojem 
nije postupio, teret dokazivanja na njemu. On mora da dokaže nekonzi- 
stentnost poreskog akta, te je poreski organ oslobođen obrazlaganja bilo 
kojeg stava iz svog mišljenja. Prebacivanje tereta dokazivanja na obve- 
znika onemogućava ostvarenje primarnog cilja, a to je da se poreskom 
obvezniku obezbedi sigurnost koju on očekuje da dobije od poreske ad- 
ministracije u prethodnom mišljenju (Romano 2002, 4.5.2.2). 


6.2. Uticaji na poreski organ 


Prethodna poreska mišljenja su obavezujuća za poresku admini- 
straciju u pogledu pitanja navedenih u zahtevu tražioca i u periodu svog 
važenja (ako je propisan).+ Otuda je nesporno da će mišljenje prestati 
da važi ukoliko se pokaže da je transakcija sprovedena na način koji se 
razlikuje od opisa činjenica koji je dat u zahtevu za mišljenje, ako su neke 
činjenice bile izostavljene ili nije ispunjen uslov koji je eventualno sadr- 
žan u mišljenju. Ono prestaje da važi i kada se promeni propis na kojem 
se mišljenje zasnivalo“ (a ta promena bi uticala na sadržinu mišljenja). 
Taj prestanak važenja nije rezultat proteka propisanog roka, o čemu je 
već bilo govora, nego izmene pravnog okvira u kome se odvija oporezivi 
događaj. Dejstvo uklanjanja mišljenja u tom slučaju ne bi trebalo da bude 
retroaktivno. Drugim rečima, ukoliko je transakcija započeta pre promene 
propisa, oporezivanje bi od momenta kada je transakcija pokrenuta do 
momenta stupanja na snagu izmenjenih propisa trebalo da se sprovede 
prema datom mišljenju; poreskopravni tretman transakcije u vremenu od 
kada je na snazi novi propis morao bi da se uskladi sa njim, što bi značilo 
da je u tom delu reč o retrospektivnosti novog propisa.“ 


Postoji, međutim, nekoliko pravnih sistema u kojima je načelna 
obaveznost mišljenja donekle relativizovana. Tako je u praksi nemač- 
kog Bundesfinanzhof-a postavljen zahtev da je za obavezujuće dejstvo 
prethodnog poreskog mišljenja po poresku administraciju neophodno da 


42 Danas u Novom Južnom Velsu, https://www.revenue.nsw.gov.au/about/terms- 
and-conditions/interest-and-penalty-tax, poslednji pristup 15. maja 2020. 


43 U Belgiji su za poresku administraciju obavezujuća samo ona mišljenja koja su 
povoljna za obveznika. Videti Onkelinx 1999, 252. 


44 Pravilnik o provedbi Općeg poreznog zakona, čl. 15, st. 2. 


45 Za pojmove retroaktivnosti i retrospektivnosti zakona, videti Popović, Ilić-Po- 
pov 2015, 9-12. 

poreski obveznik dokaže da ne bi primenio transakciju da nije dobio mi- 
šljenje koje je smatrao obavezujućim (De Paiva Manso Bastos dos Santos 
2015, 63). Iz uporedne analize bi se moglo zaključiti da se u relativi- 
zaciji obaveznosti najviše odmaklo u američkom pravu, gde IRS može 
da izmeni ili povuče prethodno poresko mišljenje (letter ruling) ukoliko 
utvrdi da je netačno ili da više ne odgovara tekućim stavovima IRS-a. O 
tome, po pravilu, obaveštava tražioca, osim ako je mišljenje izmenjeno ili 
povučeno zbog izmena u zakonu, naknadnog donošenja uredbe, objavlji- 
vanja novog mišljenja, ratifikacije poreskog sporazuma ili odluke Vrhov- 
nog suda SAD (Culberston, Halphen 1999, 641-642). Izmena, odnosno 
poništavanje mišljenja mogu delovati i ex tunc, mada ,,u retkim i neuobi- 
čajenim okolnostima“ (Bittker 1992, 110-151). Ako je poreski obveznik 
postupao u dobroj veri i činjenice sprovedene transakcije odgovaraju oni- 
ma navedenim u zahtevu za mišljenje, retroaktivnost se neće primeniti.** 


Imajući u vidu da je reč o privatnom prethodnom poreskom mi- 
šljenju, obaveznost se neposredno odnosi na obveznikovu situaciju koju 
mišljenje pokriva, a ne i na transakcije drugih obveznika kod kojih je 
činjenično stanje isto kao ono koje je u mišljenju predstavljeno. Uticaj na 
druge (identične) transakcije može da bude samo posledica primene na- 
čela legitimnih očekivanja, ako je to mišljenje bilo objavljeno, s tim što, 
ukoliko se promeni praksa poreskog organa, rešenja u skladu sa novom 
„politikom“ treba da imaju ex nunc dejstvo. 


Možemo se složiti s Elisovim (Ellis) zaključkom da se de facto 
precedentan (u sistemima evropskog kontinentalnog prava) ili de iure 
precedentan (u common law sistemima)“ efekat prethodnog poreskog 
mišljenja može pre smatrati prednošću nego nedostatkom," jer bi ,,tran- 
sparentni i konzistentni sistem mišljenja mogao... učinkovito doprinositi 
unapređenju uprave i tumačenja poreskog prava“ (Ellis 1999, 44). 


6.3. Uticaji na sud 


Ustavni princip podele vlasti objašnjava zbog čega prethodno 
poresko mišljenje ne stvara obavezujuće efekte po sudove, nezavisne i 
samostalne u svom radu, koji odlučuju u poreskim stvarima. Prethodno 
poresko mišljenje sadrži stav poreske administracije o određenom pitanju 


46. Poreski obveznik ima pravo da se obrati IRS-u s obrazloženom molbom da 
izmena ili poništavanje datog prethodnog mišljenja ne budu sa retroaktivnim dejstvom. 
Videti Culberston, Halphen 1999, 642. 

47 U američkom pravu IRS može da odstupi od svojih precedentnih mišljenja jedi- 
no ako obrazloži razloge zbog kojih se to čini. Videti Romano 2002, 5.3.1.1. 

48. Nedostatak se ogleda u tome što bi korist uživao i poreski obveznik koji nije 
platio taksu za pruženu uslugu davanja mišljenja, a postoji i bojazan od nekontrolisane 
erozije poreske osnovice kod teško procenjivog broja obveznika, pri čemu se na nju ne 
sme otvoreno pozivati jer je objavljeno mišljenje stvorilo legitimna očekivanja. 

i može samo da posluži sudu da bolje razume kako poreski organ, kao 
tuženi u upravnom sporu, tumači neku normu koja se primenjuje na či- 
njenice koje je predočio tužilac — poreski obveznik. 

Prethodno je pitanje da li je uopšte dopušteno voditi upravni spor 
protiv nepovoljnog prethodnog poreskog mišljenja. Načelno gledano, tre- 
ba razlikovati pravo na tužbu protiv takvog mišljenja od prava na tužbu 
protiv konačnog rešenja koje nije doneto saglasno obavezujućem pret- 
hodnom mišljenju. Ovo drugo pravo proizlazi iz pravno obavezujuće pri- 
rode prethodnog poreskog mišljenja. Što se, pak, tiče prvog, pravo na 
tužbu u upravnom sporu protiv nepovoljnog prethodnog poreskog mišlje- 
nja može se sresti u nekim poreskopravnim sistemima, poput švedskog 
(Silfverberg 1999, 567)” ili australijskog (Fullerton 1999, 201). Ako se 
sistem prethodnih poreskih mišljenja smatra ,,uslužnim servisom“ pore- 
skim obveznicima, nema potrebe uvoditi dvostruki režim pravne zaštite 
za obveznika (prvo u odnosu na mišljenje, a zatim u odnosu na poresko 
rešenje); takva solucija bi samo odugovlačila postupak jer nezadovoljni 
obveznik može prosto da zanemari mišljenje, sprovede planiranu tran- 
sakciju, suoči se sa poreskim rešenjem i po njegovoj konačnosti povede 
spor pred sudom. Ako se, međutim, sistem prethodnih poreskih mišljenja 
posmatra kao deo celokupnog poreskog sistema, u funkciji unapređenja 
prava poreskih obveznika, žalba na nepovoljno mišljenje i kasnija tužba 
mogle bi se smatrati pravnim sredstvima koja doprinose obezbeđivanju 
jasnoće u tumačenju značajnih pitanja (Ellis 1999, 40). Zakonodavci su 
se u mnogim državama pozivali na administrativnu i pravnu neizvodlji- 
vost ostvarivanja prava na žalbu protiv prethodnih poreskih mišljenja,“ 
čime su pokazali svoju preferenciju prema prvom pristupu (Belgija [On- 
kelinx 1999, 246], Češka [Bartes 2019, 160], Estonija [Latt 2007], Novi 
Zeland [Kuperus, Prebble 1999, 539] i dr.). I naše je mišljenje takvo. 


7. MIŠLJENJA MINISTARSTVA FINANSIJA 
U SRPSKOM PORESKOM PRAVU 


U srpskom pravu su mišljenja koja izdaje organ uprave zastupljena 
više decenija; ona su veoma brojna naročito u poreskom pravu, a s obzi- 
rom na to da je u toj oblasti sudska praksa nedovoljno razvijena, mišljenja 
Ministarstva finansija predstavljaju najznačajnije svedočenje o načinu na 
koji se tumače i primenjuju poreski zakoni. 


4. Posto prethodno poresko mišljenje u Švedskoj donosi nezavisni Odbor, pravo 
na tužbu ima i poreska administracija, a ne samo poreski obveznik. 


50 Videti više Advance rulings by the tax authorities at the request of a taxpayer 
1965. 

Članom 80 ZDU*! propisano je da su na zahtev fizičkih ili pravnih 
lica organi državne uprave dužni da daju mišljenja o primeni odredaba 
zakona i drugih opštih akata, u roku od 30 dana. Pri tome, mišljenja or- 
gana državne uprave nisu obavezujuća.““ Međutim, počev od 30. maja 
2013. godine na snazi je novelirani čl. 11, st. 3 ZPPPA,* koji predviđa 
da su, radi obezbeđenja jedinstvenog sprovođenja propisa iz nadležnosti 
Ministarstva finansija, akti (objašnjenja, mišljenja, instrukcije, uputstva i 
sl.) o primeni tih propisa koje daje ministar finansija, odnosno lice koje 
on ovlasti, obavezujući za postupanje Poreske uprave. 


Iako je, shodno principu lex specialis derogat lege generali, odred- 
ba čl. 11, st. 3 ZPPPA značila da će mišljenja Ministarstva finansija, izda- 
ta na zahtev fizičkih ili pravnih lica, biti obavezna za Poresku upravu 
(kao organ uprave u sastavu tog ministarstva), Savet stranih investitora je 
već 2014. godine reagovao i zatražio da se čl. 80 ZDU izmeni na način 
da se otkloni svaka pravna nesigurnost u pogledu toga da li su mišljenja 
ministarstava pravno obavezujuća ako tako propisuje posebni zakon. Sem 
toga, predlagano je da se u Poreskoj upravi uvede mehanizam unutrašnje 
kontrole primene obavezujućih mišljenja Ministarstva finansija (White 
Book 2014, 126). Vlasti, međutim, nisu reagovale na te zahteve, verovat- 
no smatrajući da je princip /ex specialis derogat lege generali dovoljan 
da otkloni nedoumice. 


U vezi s uvođenjem instituta mišljenja Ministarstva finansija koje 
je obavezujuće za postupanje Poreske uprave dva se pitanja moraju po- 
staviti. Prvo se odnosi na razloge zbog kojih se pojavila potreba da se u 
ZPPPA predvidi odstupanje od opšteg pravila da mišljenja organa državne 
uprave nisu obavezujuća (ni za poreski organ ni za treća lica). Drugo se 
tiče dometa datog mišljenja koje obavezuje Poresku upravu u poreskom 
postupku. 


Odgovor na prvo pitanje treba potražiti u neusaglašenosti koja 
se vremenom pojavila između Poreske uprave i Ministarstva finansi- 
ja u čijem se sastavu ona nalazi. Mišljenja Ministarstva, iako neobave- 
zujuća u smislu čl. 80 ZDU, imala su jak faktički uticaj na postupanje 
Poreske uprave, posebno u periodima kada je u koalicionim vladama 
ista stranka kontrolisala i Ministarstvo finansija i rukovodstvo Poreske 


5I Zakon o državnoj upravi — ZDU, Službeni glasnik RS 79/05, 101/07, 95/10, 
99/14, 30/18, 47/18. 


52 Članom 70, st. 3 ranijeg ZDU (Službeni glasnik RS 20/92, ..., 49/99) bilo je 
predviđeno da se objašnjenjem daje mišljenje koje se odnosi na primenu pojedinih odre- 
daba zakona i drugih propisa. Zakon se nije izjašnjavao o obaveznosti objašnjenja, ali po- 
što je za ostale pravne akte organa državne uprave (pravilnike, naredbe, uputstva, rešenja i 
instrukcije) bila propisana obaveznost, moglo se a contrario zaključiti da objašnjenja nisu 
imala pravnu obaveznost. 


53 Zakon o izmenama i dopunama Zakona o poreskom postupku i poreskoj admi- 
nistraciji, Službeni glasnik RS 47/13, čl. 4. 

uprave. Nesuglasice su, po pravilu, izbijale kada je na mesto ministra 
finansija dolazio pripadnik druge stranke, pri čemu se neko vreme za- 
državala postojeća kadrovska struktura u Poreskoj upravi. O frikcijama 
svedoči mišljenje Ministarstva finansija RS 430-07—00134/2008—04 od 
14. avgusta 2008. godine, u kojem se ponavlja stav iz ranijeg Mišljenja 
414—00—0045/2007—-04 od 5. marta 2007. godine da „u slučaju kada fi- 
zička lica — postojeći akcionari zavisnih društava zamenjuju svoje akcije 
u njima za emitovane akcije Energoprojekt holdinga a.d. može doći do 
kapitalnog dobitka“. Međutim, na kraju Mišljenja iz 2008. godine nala- 
zi se formulacija upućena tražiocu: ,,U pogledu vaše primedbe koja se 
odnosi na postupanje organizacionih jedinica Poreske uprave u pogledu 
poreskog tretmana prihoda po osnovu kapitalnog dobitka ostvarenog u 
predmetnom slučaju, obaveštavamo vas da će, u okviru nadležnosti ovog 
ministarstva, biti preduzete aktivnosti kako bi se obezbedilo ujednačeno 
postupanje poreskog organa.“ 


Povremene nesuglasice nastavile su se sve do kraja prve decenije 
21. veka. S jedne strane, u Priručniku za primenu Zakona o porezu na do- 
bit preduzeća, koji je izdala Poreska uprava, navodi se da je „priručnik... 
interni obavezujući dokument Poreske uprave za praktičnu primenu..., 
pripremljen sa ciljem da obezbedi jedinstveno postupanje u postupku po- 
reske kontrole...“ (2007, 12). S druge strane, valja istaći da je Savet stra- 
nih investitora još 2008. godine tražio da se razmotri uvođenje instituta 
prethodnog obavezujućeg poreskog mišljenja (upotrebljen je izraz bin- 
ding ruling) u srpski poreski sistem, „što bi obezbedilo viši nivo sigurno- 
sti za srpske poreske obveznike, posebno u oblastima gde se pokazalo da 
postoje kontroverze u praksi, ali predstavljalo i dodatni izvor smernica za 
praktičnu primenu srpskih poreskih zakona“ (White Book 2008, 57). To 
je ponovljeno i u Beloj knjizi Saveta stranih investitora za 2009. godinu 
(White Book 2009, 76). Kada je konačno, pomenutom dopunom čl. 11, 
st. 3 ZPPPA, propisano da su mišljenja Ministarstva finansija obavezu- 
juća za postupanje Poreske uprave, to je konstatovano u Beloj knjizi za 
2013. godinu, uz napomenu da je do toga došlo sa ciljem harmonizovanja 
primene propisa iz nadležnosti Ministarstva finansija (White Book 2013, 
117). Bela knjiga za 2014. godinu sadrži preporuku da se predvide od- 
govarajuće kazne za odgovorna lica koja u propisanom roku od 30 dana 
ne izdaju traženi binding ruling (White Book 2014, 126),** što ukazuje na 
neefikasnost u ispunjavanju obaveze iz čl. 80 ZDU, odnosno čl. 11, st. 3 
ZPPPA. U Beloj knjizi za 2018. godinu ponavlja se upozorenje da se po- 
menuti rok ne poštuje (na mišljenje se često čeka 1 više od godinu dana), 
a zatim se navodi da Poreska uprava primenjuje obavezna mišljenja koja 
nisu objavljena i otuda poreski obveznici za njih ne znaju, što narušava 


54 Takav predlog je ponovljen i u White Book za 2015. (143), 2016. (173), 2017. 
(203) 1 2019. godinu (154). 

pravnu sigurnost. Preporučeno je% da se u Poreskoj upravi uvede me- 
hanizam interne kontrole koji bi se starao o primeni obaveznih mišlje- 
nja Ministarstva finansija (White Book 2018, 156, 159). U Beloj knjizi za 
2019. godinu predlaže se da mišljenja Ministarstva finansija budu obave- 
zujuća samo ako su objavljena i tako učinjena dostupnim svim stranama 
u poreskopravnom odnosu (White Book 2019, 154). Sve to nas navodi 
na zaključak da se odredbom čl. 11, st. 3 ZPPPA nije do kraja izašlo u 
susret očekivanjima poslovne zajednice: na mišljenja se predugo čeka, 
Poreska uprava ih ponekad ne primenjuje, a mnoga mišljenja karakteriše 
netransparentnost. 


Pomenutom dopunom čl. 11 ZPPPA iz 2013. godine otvorilo se i 
drugo pitanje: da li mišljenje sadrži samo tumačenje propisa ili zamenjuje 
upravni rad Poreske uprave u pojedinačnoj poreskoj stvari? Možemo se 
složiti sa stavom da se ,,mantrom“ (Popović 2017, 62—63) u vidu pozi- 
vanja na načelo fakticiteta iz čl. 9 ZPPPA, kojom Ministarstvo finansija 
godinama završava svoja mišljenja (i pre i posle 2013. godine),°° „šalje 
(između ostalog — nap. aut.) poruka da su mišljenja Ministarstva finansija 
upotrebljiva samo u meri u kojoj se činjenična podloga, koja je služila 
kao osnov za tumačenja koja su u njima sadržana, može upodobiti stvar- 
nom činjeničnom stanju u konkretnom poreskom slučaju“ (Kostić 2016, 
120). Izdavalac mišljenja ne može, dakle, da preuzme nadležnost Poreske 
uprave, koja je dužna da svojim upravnim aktom?" meritorno reši poje- 
dinačnu poresku stvar (Kostić 2016, 120-121). Dodali bismo da Poreska 
uprava ne sme da preispituje materijalnopravnu zakonitost mišljenja, ali 
ima obavezu da utvrdi činjenično stanje, uporedi ga s opisanim prilikom 
formulisanja zahteva za obavezujućim mišljenjem i ispita da li postoji 
neki od izuzetaka koji bi mišljenje mogli da učine neobavezujućim, poput 
promene zakona. 


8. DILEME O PRAVNOJ PRIRODI GARANTNOG AKTA 


Obaveznost poreskih mišljenja Ministarstva finansija za postupanje 
Poreske uprave, uz pomenute nedostatke, funkcioniše u srpskom pore- 
skom pravu već sedam godina. Nije moguće, međutim, oteti se utisku 
da je obavezujuće mišljenje iz čl. 11, st. 3 ZPPPA ostalo neuklopljeno 


%5 Isti predlog je postojao i u White Book za 2014. (126). 


56 Formulacija gotovo uvek glasi: ,,Ukazujemo (napominjemo) da, saglasno načelu 
fakticiteta, Poreska uprava u svakom konkretnom slučaju utvrđuje sve činjenice koje su 
od značaja za opredeljenje poreskog tretmana..., saglasno čl. 9 Zakona o poreskom po- 
stupku i poreskoj administraciji.“ Uporediti, na primer, Mišljenje Ministarstva finansija 
RS 430-00-132/2016—04 od 25. aprila 2016. godine; Mišljenje Ministarstva finansija RS 
414—00—30/2011—04 od 4. jula 2012. godine; Mišljenje Ministarstva finansija RS 413-00- 
2534/2010—04 od 1. septembra 2010. godine i dr. 


57 U slučaju samooporezivanja upravni akt (rešenje) donosi se u poreskoj kontroli. 

u sistemski okvir i da problemi u primeni nastaju upravo iz tog razloga. 
„Vrata“ koja vode ka njihovom prevazilaženju odškrinuta su donošenjem 
novog ZUP-a, ali je tom prilikom (i u međuvremenu) propušteno da se 
ona širom otvore. 


Godine 2016. u ZUP je ugrađen institut garantnog akta, pa je pod 
upravno postupanje, osim donošenja upravnih akata, zaključenja upravnih 
ugovora, preduzimanja upravnih radnji i pružanja javnih usluga, podvede- 
no i donošenje garantnih akata." Članom 18 ZUP-a predviđeno je da će, 
kada je to posebnim zakonom određeno, upravni organ doneti garantni 
akt, to jest pisani akt kojim se organ obavezuje da, na odgovarajući zah- 
tev stranke,“ donese upravni akt određene sadržine. Stranka može podneti 
žalbu protiv upravnog akta koji nije donet saglasno garantnom aktu. Ga- 
rantni akt ne sme da bude protivan javnom interesu niti pravnom interesu 
trećih lica.$! 


Relevantnost garantnih akata za srpsko poresko pravo potvrđuje 
okolnost da su od četiri primera kojima je predlagač novog ZUP-a* doka- 
zivao da, iako pod drugim nazivima, garantni akti već postoje u pravnom 
sistemu Srbije, dva bila iz poreskog prava, shvaćenog u širem smislu tako 
da obuhvata i carinsko pravo: u pitanju su ,,obavezujuca obaveštenja“ iz 
čl. 23 Carinskog zakona iz 2018. godine," pri čemu ih je predlagač naveo 
sa pozivom na tada važeći Carinski zakon iz 2010. godine.™ To su obave- 
zujuća obaveštenja o svrstavanju robe — OOS 1 obavezujuća obaveštenja o 
poreklu robe — OOP koja, na pisani zahtev zainteresovanog lica, carinski 
organ donosi u vidu odluke. 


Srpski zakonodavac je inspiraciju za uvođenje koncepta garantnog 
akta pronašao u nemačkom upravnom procesnom pravu, posredstvom hr- 
vatskog i crnogorskog prava. U $ 38 (1) i (3) nemačkog Zakona o uprav- 
nom postupku" iz 2003. godine predviđeno je da „garancija“ (Zusiche- 


58 Milkov i Radošević kritikuju zakonodavca što je procesnim zakonom menjao 
materijalnopravni koncept „poslova državne uprave“ i na taj način, uvođenjem sadrzinski 
drukčijeg koncepta ,,upravnog postupanja“, ZUP izveo iz okvira čisto procesnih propisa. 
Videti Milkov, Radošević 2016, 738. 


5 ZUP, él. 19, st. 112. 
60. ZUP, čl. 19, st. 3. 
6l ZUP, čl. 20. 


62 Videti Obrazloženje Predloga ZUP-a, http://www. parlament.gov.rs/upload/ar 
chive/files/cir/pdf/predlozi_zakona/266—16.pdf, 63, poslednji pristup 9. marta 2020. 


63. Službeni glasnik RS 95/18, 91/19. 
64 Carinski zakon, Službeni glasnik RS 18/10, ..., 113/17, čl. 19. 


65 Verwaltungsverfahrensgesetz in der Fassung der Bekanntmachung vom 23. Ja- 
nuar 2003 (BGBI. I S. 102), das zuletzt durch Artikel 5 Absatz 25 des Gesetzes vom 21. 
Juni 2019 (BGBI. I S. 846) geändert worden ist, https://www.gesetze-im-internet.de/vwvfe/ 
BJNR012530976.html, poslednji pristup 11. marta 2020. 

rung) koju nadležni organ daje da će doneti određeni upravni akt ili se 
uzdržati od njegovog donošenja mora biti sačinjena u pisanoj formi da 
bi imala pravno dejstvo, pri čemu se, ako je zakonom tako propisano, 
garancija može dati tek pošto su stranke saslušane, odnosno posle učešća 
drugog organa ili organizacije. Izdata garancija ne obavezuje nadležni or- 
gan ako se činjenična ili pravna situacija naknadno izmenila tako da je 
organ ne bi ni izdao da je znao za te izmene. 


Članom 103 hrvatskog Zakona o općem upravnom postupku iz 
2009. godine predviđeno je da ,javnopravno tijelo može stranci jamčiti 
stjecanje određenog prava, kada je to propisano zakonom“, da ,jamstvo 
ne smije biti protivno javnom interesu ili interesu trećih osoba“ i da se 
„O jamstvu... odlučuje rješenjem koje obvezuje javnopravno tijelo, osim 
ako su se pravna osnova i činjenično stanje bitno izmijenili“. U odnosu 
na nemački original, modifikacija je u tome što je ovlašćenje za izdava- 
nje ,jamstva“ suženo na situacije propisane zakonom (Medvedović 2010, 
46). U hrvatsko poresko pravo taj institut je, pod nazivom ,,obvezujuce 
mišljenje“, uveden novelama Općeg poreznog zakona iz 2015. godine.” 


Iz crnogorskog Zakona o upravnom postupku iz 2014. godine srp- 
ski zakonodavac je preuzeo naziv tog instituta — garantni akt.% 


Raspravljajući o pravnoj prirodi garantnog akta, suočavamo se sa 
dilemom koju je, kao takvu, formulisao Cucić (2018, 143): da li je reč o 
mišljenju o primeni odredaba zakona i drugih opštih akata koje je, za ra- 
zliku od mišljenja iz čl. 80 ZDU, obavezujuće za državni organ, ili o po- 
sebnoj vrsti upravnog akta. Milkov i Radošević osporavaju samu potrebu 
da se izdvaja garantni akt, tvrdeći da su primeri njegovog postojanja, koje 
je predlagač ZUP-a dao u Obrazloženju, pogrešni“ ili — u slučaju OOS i 
OOP — suvišni (2016, 744). Kada je reč o OOS i OOP smatramo da po- 
zivanje na to da je reč o specifičnosti carinskog postupka nije dovoljan 
argument da se ne razmatra njihova pravna priroda, pogotovo ako bi se 
u drugim zakonima pojavili slični instituti — na primer, prethodno obave- 
zujuće poresko mišljenje. Ovo utoliko pre što tvrdnja kritičara da odred- 
ba Carinskog zakona prema kojoj Uprava carina može da donese odluku 
o prestanku važenja obavezujuceg obaveštenja“ otvara pitanje „šta onda 


66. Narodne novine 47/09. 

67 Zakon o izmjenama i dopunama Općeg poreznog zakona, Narodne novine 26/15, 
él. 2. 

68. Zakon o upravnom postupku, Službeni list Crne Gore 56/14, čl. 20. 

© Potvrdom da će stranka biti primljena u državljanstvo Srbije, koja služi za dobi- 
janje otpusta iz stranog državljanstva, samo se konstatuje da je neophodno ispuniti propi- 
sane uslove da bi se upis izvršio, ali se upis vrši na osnovu Zakona o državljanstvu, a ne 
na osnovu te potvrde. Videti Milkov, Radošević 2016, 743—744. 

70 Na primer, zbog izmena komentara carinske tarife, ako ono više nije u skladu sa 
aktom ministra o poreklu robe i sl. 

ostaje od garancije “garantnog akta*“ (Milkov, Radošević 2016, 744), te 
zanemaruje okolnost da takvo obaveštenje (kao, uostalom, i prethodno 
poresko mišljenje) predstavlja instrument kojim nadležni upravni organ 
tumači neku važeću carinsku (poresku) normu, te da značajnija izmena te 
norme redovno znači da ono dalje ne može važiti (Romano 2002, 4.5.1.3; 
Ellis 1999, 42). 


Pomenuta dilema o pravnoj prirodi garantnog akta — da li je reč o 
obavezujućem mišljenju ili o posebnoj vrsti upravnog akta — formulisana 
je kao dihotomija, uz upozorenje da se odražava na momenat započinja- 
nja njegovog pravnog dejstva. Cucić (2018, 143) smatra da ako je reč o 
obavezujućem mišljenju organa,'! ono tada, shodnom primenom čl. 17 
ZUP-a (iako nije reč o upravnom aktu), proizvodi dejstvo od trenutka 
kada je stranka o njemu obaveštena, a ukoliko je reč o posebnoj vrsti 
upravnog akta, onda bi, prema čl. 190 ZUP-a, garantni akt počeo da pro- 
izvodi dejstva:” a) istekom roka za žalbu ako ona nije izjavljena, b) kad 
se sve stranke odreknu prava na žalbu, ili v) obaveštavanjem stranke o 
rešenju, kojim se žalba protiv garantnog akta odbacuje ili odbija. 


Cucić dalje ukazuje da bi, ukoliko stranka nakon izdavanja garan- 
tnog akta a pre isteka roka za žalbu zatraži od organa da donese upravni 
akt saglasno izdatom garantnom aktu, posledice razlika na terenu izvršno- 
sti garantnog akta mogle biti dalekosežne (2018, 143—144). Ako garantni 
akt predstavlja obavezujuće mišljenje, organ je dužan da postupi po zah- 
tevu stranke i da donese upravni akt čak i pre nego što je istekao rok za 
žalbu protiv garantnog akta. Takva žalba je dopuštena po čl. 21 ZUP-a i 


može je izjaviti ne samo stranka? nego i svako lice na čija prava, obaveze 

71 Za stav da je garantni akt obavezujuće mišljenje, uporediti Tomić, Milovanović, 
Cucić 2017, 42. Pritom se ne određuje šta obeležava „obavezujuće mišljenje“. U pore- 
skopravnoj literaturi se sreće stav da je to „akt koji prethodi poreskom aktu, i to u dva 
aspekta. Prvo, on je preparatoran u tom smislu što nije odvojiv od poreskog akta za svrhu 
upravne ili sudske kontrole (za suprotno rešenje u konačnoj verziji srpskog ZUP-a, vid. 
infra, fn. 73 — nap. aut.). Drugo, on je preparatoran jer predstavlja moguće „predvorje“ 
poreskog akta, pošto zavisi od zahteva zainteresovane stranke. Između obavezujućeg mi- 
šljenja i poreskog akta postoji komplementarnost... Kada ne postoji zahtev za mišljenjem, 
poreski organ nije obavezan bilo kakvim prethodnim stavom o konkretnoj situaciji. Me- 
đutim, poreskopravni režim mu pruža opšte smernice pre nego što se poreski akt donese.“ 
Videti De Paiva Manso Bastos dos Santos 2015, 95—96. 


72. Odnosno, organ bi bio dužan da na zahtev stranke izda upravni akt saglasno 
ranije izdatom garantnom aktu. 


73 U Obrazloženju Predloga ZUP-a, 87, stajalo je da licu na čiji je zahtev izdat 
garantni akt nije dozvoljeno da ga pobija žalbom niti da protiv njega neposredno pokrene 
upravni spor, jer ono može da podnese zahtev za izdavanje upravnog akta saglasno ga- 
rantnom aktu čija mu sadržina ne odgovara, te da zatim takav upravni akt pobija žalbom. 
Takve zabrane nema u tekstu Predloga ZUP-a koji je Vlada dostavila Narodnoj skupštini, 
što ukazuje na to da Obrazloženje nije bilo usklađeno sa konačnom verzijom Predloga 
zakona. 

ili pravne interese može da utiče ishod upravnog postupka." U takvoj si- 
tuaciji se uskraćuje mogućnost trećim licima da se zaštite od nezakonitog 
garantnog akta pre njegove realizacije (donošenja upravnog akta saglasno 
takvom garantnom aktu), a i sama stranka bi osetila posledice nepouzda- 
nosti svog oslanjanja na zakonitost odlučivanja nadležnog organa. Trpeo 
bi i javni interes jer bi se morala uklanjati dva pravna akta — i garantni i 
upravni. Ukoliko je, pak, garantni akt vrsta upravnog akta, on bi postao 
izvršan tek pošto žalbu više nije moguće izjaviti ili je o njoj odlučeno 
(Cucić 2018, 144). 

Navodeći da postoje argumenti u prilog oba stanovišta (prvog — jer 
garantni akt ne priznaje stranci neposredno nikakva prava niti joj utvrđuje 
obaveze; "* drugog — jer stranka tada od nadležnog organa uprave dobija 
više od običnog tumačenja pravne norme, to jest dobija pravo da joj se 
izda upravni akt određene sadržine, pa time realizuje svoje pravo na po- 
većanu pravnu sigurnost u konkretnom slučaju), Cucić ipak smatra da je 
trebalo propisati da se garantni akt može izvršiti tek od trenutka kada više 
protiv njega nije moguće izjaviti žalbu — tj. tek kada postane konačan i 
izvršan (2018, 144). Time se indirektno opredeljuje za stav da je garantni 
akt vrsta upravnog akta,’° čime pravi otklon u odnosu na stav koji je, kao 
jedan od koautora, bio zauzeo u Praktikumu za primenu Zakona o opštem 
upravnom postupku.” Međutim, i u pravnim sistemima u kojima garantni 
akt nije izdvojen kao poseban institut, ali u kojima se stranci jemči da će 
upravni akt određene sadržine biti donet (poput nemačkog), postoje slične 
nedoumice o pravnoj prirodi prethodnog poreskog mišljenja, koje sadrži 
baš takvu garanciju. U doktrini i u praksi nižih poreskih sudova preovla- 


74 ZUP, čl. 151, st. 6. 
75. Tako i Obrazloženje Predloga ZUP-a, 63. 


76. Prema Cucićevom mišljenju, upravni akt donet na osnovu garantnog akta ne bi 
smeo da se pobija zbog materijalnopravne nezakonitosti, koja se mogla osporavati kada je 
donošen garantni akt (2018, 146—147). U postupku donošenja garantnog akta ne utvrđuje se 
činjenično stanje (stranka ga opisuje), već se primenjuje materijalno pravo, dok se prilikom 
izdavanja upravnog akta saglasno garantnom aktu samo utvrđuje činjenično stanje i ispituje 
da li postoji neki od izuzetaka iz čl. 19, st. 3 ZUP-a. Otuda bi upravni akt donet na osnovu 
garantnog akta mogao da se napadne samo po drugim žalbenim osnovima — nenadležnost 
organa, pogrešno ili nepotpuno utvrđeno činjenično stanje, nepravilan zaključak o činjenič- 
nom stanju, povreda pravila postupka, zbog toga što nije donet saglasno garantnom aktu 
(ZUP, čl. 158, st. 2-5), kao i zato što je postojao neki od izuzetaka od obaveze izdavanja 
upravnog akta saglasno garantnom aktu (ZUP, čl. 19, st. 3). Takvom stavu se može prigo- 
voriti da nije uzeta u razmatranje dostupnost garantnog akta trećim licima — onima na čija 
prava, obaveze ili pravne interese može da utiče ishod upravnog postupka. 


77. Videti supra, fn. 71. Stanovište da je garantni akt vrsta upravnog akta ima upo- 
rište u crnogorskom pravu, u kojem je, članom 20, st. 1. Zakona o upravnom postup- 
ku, propisano da ,javnopravni organ može, na zahtjev stranke, donijeti rješenje kojim 
se stranci garantuje sticanje nekog prava, pod uslovom propisanim posebnim zakonom 
(garantni akt)“. 

đuje stav da je reč o tipu upravnog akta, ali Savezni finansijski sud smatra 
da su prethodna poreska mišljenja samo ,,izjave o znanju“ (nem. Wissen- 
serkldrung), koje obavezuju poresku administraciju po osnovu principa 
pouzdanosti i poverenja (Eilers, Schiessl 2001, 15). 


Ako bi se prihvatio stav da je garantni akt vrsta upravnog akta, a 
njime se, kako smo već naveli, ne odlučuje o pravima i pravnim intere- 
sima stranke, zapaža se kontradiktornost u odnosu na čl. 16, st. 1 ZUP-a, 
prema kojem je „upravni akt pojedinačni pravni akt kojim organ, nepo- 
sredno primenjujući propise iz odgovarajuće upravne oblasti, (autorita- 
tivno — nap. aut.) odlučuje o pravu, obavezi ili pravnom interesu stranke 
(ili o procesnim pitanjima)“. Da li tu kontradiktornost otklanja odredba 
él. 136, st. 2 ZUP-a, prema kojoj se „rešenje donosi i u drugim slučajevi- 
ma koji su ovim zakonom određeni“? Smatramo da se ovaj izuzetak ipak 
ne odnosi na slučaj koji se tiče obaveze donošenja, na zahtev stranke, 
upravnog akta određene sadržine, pošto za tu situaciju ZUP uvodi pose- 
ban instrument — garantni akt. Smatramo da baš zato Tomić iznosi stav da 
su garantni akti „specifični“ upravni akti — za razliku od onih „klasičnih“ 
(rešenja i zaključaka) (Tomić 2016, 20), pri čemu, ponovimo, u Prakti- 
kumu za primenu Zakona o opštem upravnom postupku navodi (kao jedan 
od koautora) da je reč o obavezujućem mišljenju." On se na taj način 
elegantno sklanja sa ,,klizavog“ terena dihotomije (,,ili obavezujuće mi- 
šljenje ili upravni akt“). 

Sumirajući raspravu o pravnoj prirodi garantnog akta, zaključujemo 
da je garantni akt iz ZUP-a posebna vrsta upravnog akta, s elementima 
preparatornog, što ga čini i obavezujućim mišljenjem. Što se tiče momen- 
ta otpočinjanja pravnog dejstva garantnog akta, smatramo da sve dok se 
u ZUP-u nalazi odredba koja stranci i trećim licima daje pravo na žalbu 
protiv garantnog akta, taj momenat mora da se utvrđuje prema pravilima 
o izvršnosti upravnih akata iz čl. 190 ZUP-a. 


S obzirom na to da u gotovo svim pravnim sistemima prethodno 
poresko mišljenje obavezuje samo poreski organ (koji na osnovu njega tre- 
ba da donese poresko rešenje), a ne i poreskog obveznika? (ni u pogle- 
du činjenica navedenih u zahtevu za mišljenje ni u pogledu tumačenja za 


78 Bartes takođe ukazuje na takvu razliku između upravnog akta i prethodnog 
poreskog mišljenja, upozoravajući da, iako češko pravo koristi termin ,,reSenje“ da bi 
okarakterisalo pravnu prirodu tog mišljenja, takva solucija može da dovede do nepotreb- 
ne zabune, pa predlaže da se upotrebi neki drugi termin. Videti Bartes 2019, 160-161. 
Ostaje, međutim, da „visi“ pitanje zašto su, ako su i garantni akti „upravni akti“, oni uop- 
šte izdvojeni kao poseban oblik „upravnog postupanja“ u ZUP-u iz 2016. godine. Videti 
Milkov, Radošević 2016, 743. 


79. Videti supra, fn. 71. 


80 Pitanje obaveznosti poreskog obveznika da postupa po dobijenom (nepo- 
voljnom) poreskom mišljenju pojavljivalo se, na doktrinarnom planu, jedino u Urugvaju. 
Videti Rodriguez Villalba 1999, 669. Obveznik koji u Australiji ne postupi po dobijenom 

koje se opredelio davalac mišljenja), u pitanju je, smatra Žunić Kovačević, 
jednostrani upravni akt (2016, 275) — jednostrani u smislu da obavezuje 
jedino donosioca. Na neobavezujući karakter garantnog akta po tražioca u 
srpskom pravu upućuje odredba čl. 19, st. 1 ZUP-a, kojom je predviđeno 
da organ donosi upravni akt saglasno garantnom aktu samo ako stranka to 
zahteva. 


9. UMESTO ZAKLJUČKA: 
PRETHODNO PORESKO MIŠLJENJE U SRBIJI 
DE LEGE FERENDA 


Sprovedena analiza je pokazala da postojeći sistem obavezujućeg 
poreskog mišljenja iz čl. 11, st. 3 ZPPPA zahteva da bude upotpunjen u 
više dimenzija kako bi se upodobio standardima koji se očekuju od dobrog 
prethodnog poreskog mišljenja. Ustanovili smo da postoje razlike između 
nacionalnih rešenja — manje u obaveznosti, opsegu zahteva, objavljivanju 
ili pokrivanju troškova davanja mišljenja, a više u obveznikovim pravima 
na učešće u postupku donošenja mišljenja, postojanju roka za davanje mi- 
šljenja ili pravnog leka protiv za njega nepovoljnog mišljenja. Mišljenju 
iz čl. 11, st. 3 ZPPPA nedostaje „organska veza“ sa konceptom garantnog 
akta, koji je uveden ZUP-om nekoliko godina nakon što je (ranije) neoba- 
vezujućem mišljenju Ministarstva finansija dat pravno obavezujući efekat 
u odnosu na postupanje Poreske uprave. Uz to, predlagači novog ZUP-a 
su propustili da u Obrazloženju uz Predlog zakona navedu obavezujuće 
poresko mišljenje kao primer za novoustanovljeni garantni akt, iako su 
naveli primere dva zatečena instituta iz carinskog prava. Moguće je da 
nije reč o previdu (mada ga ne isključujemo), već o činjenici da se odre- 
đeni elementi odredbe čl. 11, st. 3 ZPPPA ne uklapaju u okvir garantnog 
akta koji uspostavlja ZUP. 


Shvaćeno kao garantni akt, prethodno poresko mišljenje bi otuda, 
prema našem mišljenju, trebalo potpunije urediti u ZPPPA. Norma posve- 
ćena tom institutu mogla bi da sadrži: 


1) naznaku o izdavaocu mišljenja; imajući u vidu čl. 18, st. 1 
ZUP-a, prema kojem se garantnim aktom ,,organ obavezuje"! 
da, na odgovarajući zahtev stranke, donese upravni akt određe- 
ne sadržine“, smatramo da bi izdavanje obavezujućeg mišljenja 


nepovoljnom mišljenju nego sprovede opisanu transakciju sa ciljem poreske uštede, mora 
da plati novčanu kaznu. Videti Fullerton 1999, 208. 


81 Prema našem tumačenju te norme, sam organ se obavezuje da donese upravni 


akt određene sadržine, a ne obavezuje ga na to drugi organ. Ako bi se prihvatilo (i) druk- 
čije tumačenje, postojao bi prostor da Ministarstvo finansija izdaje garantni akt kojim će 
obavezati Poresku upravu da, na zahtev stranke, donese takav upravni akt. 

trebalo prepustiti centrali Poreske uprave, a podzakonskim ak- 
tom urediti da u njenom stručnom telu budu visokostručni pore- 
ski službenici, uz moguće učešće eksternih eksperata; 


2) određenje da se obavezujuće (za Poresku upravu) prethodno 
poresko mišljenje daje o poreskom tretmanu budućih i namera- 
vanih transakcija, odnosno poslovnih događaja i delatnosti po- 
reskog obveznika; 


3) negativnu listu, tj. pitanja na koja se mišljenja neće izdavati; 
4) rok u kojem je Poreska uprava dužna da izda mišljenje; 


5) obavezu za tražioca mišljenja da snosi troškove izdavanja pret- 
hodnog poreskog mišljenja; 

6) ovlašćenje za ministra finansija da bliže uredi način i troškove 
izdavanja prethodnih poreskih mišljenja, kao i uslove pod koji- 
ma se ona objavljuju. 


Imajući u vidu odredbu ZUP-a iz koje proizlazi da je licu na čiji je 
zahtev izdat garantni akt dozvoljeno da taj akt (čija mu sadržina ne odgo- 
vara) pobija žalbom, odnosno da neposredno pokrene upravni spor protiv 
takvog akta,* ukoliko se prihvati argumentacija da je u ranoj fazi imple- 
mentacije instituta prethodnog poreskog mišljenja nepotrebna (neekono- 
mična) dvostruka zaštita obveznikovog prava (obveznik svakako može 
da ospori upravni akt donet saglasno garantnom aktu), čl. 21 ZUP-a bi 
morao da se dopuni novim stavom 2, kojim bi bilo dopušteno da se po- 
sebnim zakonom može isključiti pravo da se garantni akt pobija žalbom, 
odnosno pravo da se neposredno pokrene upravni spor protiv takvog akta, 
ako njime nisu ugrožena prava i pravni interesi trećih lica. Takvo isklju- 
čenje bi se zatim ugradilo u ZPPPA.* 


Smatramo da treba sprovesti još jedno preciziranje u ZUP-u; nje- 
gov čl. 18 bi trebalo dopuniti tako da organ koji je izdao garantni akt 
donosi upravni akt određene sadržine ne samo kada to stranka zahteva, 
nego i kada je posebnim zakonom propisano donošenje upravnog akta. 


Uvođenjem obavezujućeg prethodnog poreskog mišljenja kao obli- 
ka garantnog akta u srpsko poresko pravo stvorili bi se uslovi za unapre- 
đenje postupka samooporezivanja i pravne sigurnosti uopšte, a Srbija bi 
se, prevazilazeći postojeći nedorečeni sistem davanja mišljenja, uključila 
u široki krug država koje koriste takav instrument, što bi je učinilo pri- 
vlačnijom sredinom za investiranje i doprinelo uspostavljanju sadržajni- 
jeg odnosa saradnje između Poreske uprave i poreskih obveznika, 


82 Videti supra, fn. 73. 

83 Smatramo da ni zadržavanje dvostrukog žalbenog postupka, odnosno dvostru- 
kog upravnog spora ne bi bilo suprotno ,,dobroj praksi“ u izdavanju prethodnih poreskih 
mišljenja jer se takav pristup sreće u određenom broju poreskopravnih sistema. Jedino 
treba imati u vidu efikasnost Upravnog suda kada rešava u poreskim stvarima. 

PRELIMINARY TAX OPINION: PLAIDOYER FOR ITS 

Summary 


Advance tax ruling represents a missing link in Serbian tax law. 
It is aimed at advancement of taxpayers’ legal certainty and deals with 
the tax treatment of their future transactions. By issuing a ruling at the 
taxpayer's request, the tax administration obliges itself to issue a tax 
decision with specified content in regard to the particular set of facts. 
Relying on comparative law method, the authors consider different types 
of tax rulings, conditions to be met for them to be issued, fee structures, 
the scope and effects of the rulings’ application. While analysing the 
positions of administrative law scholars in Serbia on the warranty act, the 
authors strive to establish the legal nature of tax rulings. They point out 
the shortcomings of the existing system of binding tax opinions in Serbia 
with the aim of proposing the provisions that should be incorporated into 
the Tax Administration and Tax Procedure Act. 

UPRAVNOPRAVNA GRANA: ZAČECI JEDNE NOVE 
POSTAVKE 


Sadržina upravnog prava zavisi od određenja javne uprave. Pravna dok- 
trina, domaća i inostrana, poznaje i neguje različita stanovišta o njoj. Autor ovoga 
članka — nastojeći da naučnoj i stručnoj javnosti ponudi bar zrnce novog pristupa — 
smatra da je javna uprava sprovedbena funkcija, praćena podzakonsko-regulatornim 
i zaštitnim instrumentima, koja obuhvata i mehanizme otklanjanja štetnih posledica 
po javni poredak — sve to na podlozi zakona i u njegovim okvirima — radi ostvari- 
vanja i obezbeđivanja kako javnih interesa, zadovoljavanja javnih potreba, tako i 
pojedinačnih pravnih situacija građana i njihovih kolektiviteta. Sledstveno, predmet 
upravnog prava, kao konstitutivnog elementa javnog poretka, jeste struktura javne 
uprave i njeno delovanje, čiji je rezultat formiranje upravnih odnosa, sa trojakom 
ulogom — regulatornom, sprovedbenom i zaštitnom, zaokruženom upravnim sudova- 
njem — na temelju i u granicama zakona. Posredi je razuđen sistem javnopravnih 
normi u koje su utkani instrumenti doziranog autoritativnog uticaja čija je misija da 
poveže i operativno-kontrolno obezbedi glavne društvene tokove i njihove učesnike. 


Ključne reči: Uprava. — Pravo. — Postavka. — Sadržina. 


1. UVODNA BELEŠKA 


1. — Omanji naučni prilozi, oni nevelikog obima, nisu sasvim 
prikladni za kakvu-takvu ozbiljnu, analitičku obradu bilo koje velike, ka- 
pitalne i kompleksne teme. A ovom prilikom je posredi baš jedna takva: 
Opšti pogled na suštinu i obim upravnopravne grane to jest određenje i 
sastav savremenog upravnog prava. Ona zahteva duboka i opsežna teorij- 

ska pretresanja i promišljanja. Pa ipak, i u tekstu članka koji započinjem 
moguće je pokušati da se nasluti, odnosno da se uloži napor da se sačini 
makar nekakva skica određene, relativno nove koncepcije upravnoprav- 
ne grane primerene današnjim okolnostima — u Evropi, a u Srbiji, po- 
sebno. Težina zadatka postavljanja jednog unekoliko jedinstvenog, iole 
koherentnog temelja, zajedničkog teorijskog, a opet praktičnog, odnosno 
primenjivog imenitelja upravnog prava, a zatim i mogućeg nacrta njego- 
vog sastava, tj. konstitutivnih delova, proizlazi iz nekoliko faktora. Prvo 
— širina, razuđenost polja javne uprave i u organizacionom i u funkcio- 
nalnom pogledu: brojni organi i organizacije koji se upravom imenuju, ili 
se po nečemu njoj upodobljavaju u svakom pravnom sistemu — i široka 
i raznovrsna paleta njihovih zadataka, pripadajućih aktivnosti, nadležno- 
sti. Drugo — promenljivost, dinamika upravnog miljea u normativnom i 
nenormativnom smislu. Treće — osobenosti ustavnog ustrojstva i zako- 
nodavstava pojedinih država, tako da se (1) njihovi upravni podsistemi 
po mnogo čemu razlikuju, premda ima i bitnih sličnosti koje krče put ka 
nekakvoj potencijalnoj opštosti, zajedničkoj upravnopravnoj okosnici. Pri 
svemu tome, to je slojevit i delikatan koktel, amalgam i pravnih 1 okolin- 
skih vanpravnih upravnih sastojaka, pri čemu su oni prvi za definisanje i 
rasprostiranje upravnog miljea, upravi posvećenih normi — i proizlazećih, 
unutrašnjih i spoljnih, tako nastalih odnosa — od odlučujućeg, ali ne i od 
isključivog značaja. 

2. — Red(osled) izlaganja na predstojećim stranicama glasi: I — pre- 
teorijskih stanovišta o pitanjima koja se razmatraju — nekih inostranih, ali 
i onih s ovdašnjeg prostora; II — glavne uporišne tačke upravnog prava; 
III — piščevo gledište o najkrupnijim segmentima upravnog prava; IV — 
nastojanje da se sastavi jedna sintetička savremena definicija javne upra- 
ve i upravnog prava, da se ponudi opšti pregled njenog osnovnog sastava. 
Članak zaokružuju određena generalna zapažanja, pa i otvorena pitanja. 


2. ODABRANE KONCEPCIJE I STRUKTURA 
UPRAVNOPRAVNE GRANE 


2.1. Opšte i osnovne prethodne napomene 


Upravno pravo je — kao deo zakonodavstva svake države — naziv 
za pravno uređenje javne uprave i upravnih odnosa, za pravne norme 
koje su njima posvećene. Predmet upravnopravne grane umnogome odre- 
duje i njenu sadržinu i obim. Domen primene upravnog prava zavisi u pr- 
vom redu od toga šta je „uprava“ i koji se društveni odnosi mogu označiti 
„upravnim odnosima“. Predstave o tim pojavama variraju i u vremenu i 
u prostoru. Otuda i sadržina upravnopravne grane nosi u sebi crtu relativ- 

nosti. Na drugom mestu postavlja se pitanje opsega pravnog obuhvatanja 
uprave, pa tako i upravnih odnosa. Jer, javna uprava nije isključivo pravni 
fenomen, pri čemu mera njene pravnosti može da bude veća ili manja. 
U strateškom postavljanju upravnopravne grane suočavamo se sa još jed- 
nom ozbiljnom dilemom: da li će se upravnim pravom smatrati ukupnost 
pravnih normi primenjenih na javnu upravu, sve pravne norme kojima se 
državni/javni organi i organizacije uprave služe u svojoj delatnosti, doda- 
jući tome i organizacione norme, to jest celina pravne regulative razno- 
rodnih odnosa u koje oni stupaju — ili nešto drugo, uže? Da li se upravno 
pravo sastoji od neke posebne, manje grupe normi iz sastava ukupnog 
normativnog uređivanja javne uprave? Predmetna potcelina normi treba- 
lo bi — kao takva — da se po nečemu izdvaja od ostalih normi okrenutih 
upravi, da čini zaseban i zaokružen pravni režim (Tomić 2020, 81 i dalje). 


Dakle, može se, s jedne strane, govoriti o upravnom pravu u ši- 
rem smislu. Tu je posredi „pravo uprave“ sastavljeno prema „organskom“ 
merilu. „Pravo uprave“ je skup svih pravnih normi o organima i organi- 
zacijama javne uprave koji se po njima ustrojavaju i postupaju. Njegovu 
sadržinu je moguće ograničiti negativnim putem (da su u pitanju norme 
koje ne pripadaju drugim pravnim granama i sl.). Koncepcija o ,,pravu 
uprave“ („pravu javne uprave“ ili „upravnom pravu u širem smislu“) na- 
stala je na podlozi ideje da treba sakupiti i proučiti na jednom mestu sve 
pravne norme (ili barem većinu njih) koje se na bilo koji način tiču upra- 
ve, nezavisno od koherentnosti predmeta i metoda njihovog regulisanja. 
Zbog toga je ,,pravo uprave“ izraz broja i širine aktivnosti vršilaca javne 
uprave, kao i množine i raznovrsnosti pravnih normi kojima se uređuju 
ta pitanja. 

S druge strane, moguće je konstruisati upravno pravo u užem smi- 
slu, koje bi činile određene specijalne pravne norme, međusobno objedi- 
njene na osnovu nekog sadržinskog kriterijuma: po osobenom predmetu 
regulisanja i/ili naročitom metodu regulisanja (de Laubadčre 1973, 14). 
Suština zamisli o „upravnom pravu u užem smislu“ jeste da ono ne obu- 
hvata sve norme adresovane na javnu upravu, nego samo izvesne norme, 
po nečemu osobene i međusobno povezane određenim polaznim sadr- 
žinskim merilom. Tako bi se „upravno pravo“, kao specijalizovana (uža) 
grupacija, izdvojilo iz „prava (javne) uprave“ i uspostavilo u rangu zaseb- 
ne i samostalne pravne grane. 


Za izdvajanje „upravnog prava“ iz „prava uprave“ — radi precizira- 
nja njegovog suštinskog predmeta — važno je tačno odrediti šta je (sve) 
javna uprava. Polazeći od postavljenih upravnih ciljeva, javna uprava uo- 
bličava u društvu — oblikujući, a delom i korigujući konkretne životne 
situacije — jednu finu, filigransku mrežu od zakonskog materijala, meto- 
dima objektivne, izvesne, jedinstvene i celishodne distribucije zakonom 
utvrđenih prava i obaveza na individualnu ravan: regulativno, sproved- 

beno, ali i zaštitno. Upravna konkretizacija najvažnijih potreba društvene 
zajednice u celini, a istovremeno i svakog od njenih pripadnika, vrši se 
različitim sredstvima: vanpravnim i pravnim. Među potonjim jasno pre- 
ovlađuju čisto upravnopravni instrumenti, supstancijalno svojstveni biću 
uprave. 


Strogo pojmovno-teorijsko razdvajanje upravnih ciljeva od uprav- 
nih instrumenata njihovog ostvarenja pretpostavka je doslednog strateš- 
kog postavljanja upravnopravne grane. Pri tome, upravnopravni instru- 
menti postizanja javnih interesa čine jednu od uporišnih tačaka upravnog 
prava (u užem smislu), kao samostalne i zaokružene grane zakonodav- 
stva. Upravnopravni instrumenti imaju zadatak da ponašanje građana i 
organizacija usmere i koriguju u predviđenom smeru, da im se pruže jav- 
ne usluge, ali i da ih zaštite od eventualnih nepravilnosti nižih upravnih 
nivoa. 


Upravnopravni instrumenti se mogu sažeti i dualistički predstaviti 
u vidu dva stuba: normativnog — sa neposrednim pravnim dejstvima, i 
nenormativnog — bez neposrednih pravnih, ali sa faktičkim uticajima. Nji- 
ma se osobeno deluje — regulativno, operativno-korektivno, ali i uprav- 
no-zaštitno — primenjivanjem pravnih propisa na vansporne pojedinačne, 
konkretne, ali i na one apstraktne, bezlične situacije. Proizlazi da sadrži- 
nu upravnog prava — u njegovom užem, pravom značenju — ispunjavaju 
pravne norme koje regulišu upravni rad i odnose stvorene tim radom, kao 
i odnose neposredno povezane sa upravnim radom. 


Upravno pravo, definisano na opisani uopšteni način, odlikuju dva 
momenta: (1) naročit predmet normiranja — upravno postupanje i tako 
nastali odnosi; (2) korelativnost sa važećim pravom koje skiciranim okvi- 
Tima upravnopravne grane može dati nešto veće ili nešto manje dimenzije 
(Krbek, 1960, 10). 


2.2. Gledišta pojedinih autora 


Najpre ću, na nekoliko primera iz francuske i nemačke pravne knji- 
ževnosti, ilustrovati tamošnje, klasične i neke novije koncepcije upravnog 
prava. A pre tog kratkog, strogo selektivnog prikaza, valja uočiti da je u 
inostranoj (pa tako i u ovdašnjoj) pravnoj doktrini bila i ostala bar četvor- 
na dihotomija gledišta o javnoj upravi: 1) uprava kao ,,ostatak“ državne 
delatnosti nakon izdvajanja i određivanja ostalih (tzv. negativni pristup) 
i uprava kao relativno samostalna i pozitivno definisana pravna pojava; 
2) uprava kao državna vlast (koja svojim delovanjem uspostavlja odnose 
pravne nejednakosti spram građana i njihovih kolektiviteta), znači auto- 
ritativno „obojena“ — i uprava kao javna služba, pretežno neautoritativne 
kakvoće, uz međusobno približavanje i kombinovanje, tj. preplitanje ovih 
odrednica u savremenim uslovima; 3) uprava kao isključivo izvršilačka 

funkcija, koja se sastoji samo od pojedinačnih/konkretnih pravnih i ma- 
terijalnih akata/radnji — i uprava koja obuhvata i druge javne funkcije, u 
prvom redu onu regulativnu putem opštih pravnih akata, to jest podza- 
konskih propisa; 4) uprava kao skupina svih akata i radnji, odnosno svih 
oblika delatnosti javne uprave, celine (ili bar pretežne) nadležnosti organa 
i organizacija javne uprave — i uprava kao određeni segment ili samo po- 
jedini segmenti iz sastava njene ukupne aktivnosti. 


Uzorke inostranih poimanja upravnog prava i njegovog sastava 
ponudiću iz evropskokontinentalnog sistema pravnog regulisanja uprave 
— kojem pripada i srpsko pravo — poglavito iz Francuske a delom i iz Ne- 
mačke, ostavljajući po strani angloamerički model kao nekompatibilan sa 
ovdašnjom pravnom tradicijom i važećom regulativom. 


1. — Tako, francuski klasičar javnog prava Moris Oriju (Hauriou 
1927, 1-12) konstatuje da neke države imaju izgrađen upravni režim, a 
neke ne. Francuska spada u one prve, i to zahvaljujući dualizmu sudske 
nadležnosti: upravno sudstvo je zasebno spram opšteg/redovnog sudstva. 
Uopšteno uzev, praksa francuskog upravnog sudstva, na čelu sa Državnim 
savetom, bila je i ostala najvažniji izvor upravnog prava (Vedel 1976, 63). 
Generalno, upravni režim čine ustrojstvo upravnih javnih službi (central- 
nih i lokalnih), njihova nadležnost i aktivnosti, odnosno ,,upravne izvr- 
šne intervencije“ — gde je Oriju (pre)naglašavao komponentu javne vlasti 
(Vedel 1976. 339 i sled.) — zatim upravnosudsko postupanje u rešavanju 
nastalih sporova i odgovornost upravnih javnih tela za učinke upravnog 
(ne)delovanja. 


Rože Bonar (Bonnard 1935, 45—49, 441—522), izlažući sadržinu 
upravne delatnosti, ograničava se na pojedinačne pravne akte i materijal- 
ne radnje kojima se obezbeđuje rad javnih službi (Bonnard 1935, 46). On 
— osim organizacije i funkcionisanja javne uprave i upravnog sudovanja 
— u upravno pravo uključuje i pravni režim javnog dobra (Bonnard 1935, 
425-529). 

Žan Rivero (Jean Rivero) ističe da je cilj uprave zadovoljenje po- 
treba od javnog interesa, a sredstvo — javna vlast (Rivero 1980, 10-11, 
14). I on se ograničava na pojedinačne akte javne uprave — jednostrane i 
dvostrane — kao srž upravnih aktivnosti (Rivero 1980, 95 i sled.). Tradi- 
cionalno, u sadržinu upravnog prava ubraja i organizaciju javne uprave i 
upravno sudstvo. 

Žorž Vedel primećuje da poseban upravni režim odlikuju: 1) odvo- 
jenost upravnih vlasti, uključujući tu i upravno sudstvo, od ostalih sud- 
skih vlasti; 2) neposredno izvršive pojedinačne upravne odluke i upravni 
ugovori, dvostrani akti u javnom interesu; 3) podvrgavanje uprave načelu 
zakonitosti; 4) odgovornost javne vlasti za štete koju njeni službenici pri- 
čine svojim radom (Vedel 1976, 69). U tome je i okosnica njegove po- 
stavke upravnog prava. Slično je gledište i Šarla Debaša i saradnika, pri 

čemu on u upravno pravo svrstava i regulativu javnih dobara, ekspropri- 
jaciju i javne radove (Debbasch, Bourdon, Pontier, Ricci 1982, 25 i sled.). 


Pravno uređenje javnih dobara 1 javne radove — kao sastojke uprav- 
nopravnog korpusa — obrađuju, pored ostalog, i Žorž Depui i Mari-Žoze 
Giedon (Dupuis, Guédon 1988, 300-316). Inače, najveći broj savremenih 
francuskih upravopravnih poslenika kao glavne poluge javne uprave na- 
vode policijsko delovanje i javne službe (Dupuis, Guédon 1988, 316—432; 
Moreau 1989, 310-362). 


Rezimirajući, primećujem da i nešto mlađi francuski pisci, premda 
ističu autonomnost i originalnost upravnog prava — kao odstupajućeg od 
opšteg pravnog režima koji važi za odnose između građana i njihovih or- 
ganizacija, posebno u pogledu upravnopravih ovlašćenja aktiviranja pre- 
rogativa vlasti u vršenju upravnih poslova — naglašavaju da pravne nor- 
me ,,primenjive na javnu upravu“ imaju dvojaku prirodu: neke pripadaju 
privatnopravnom krugu, ostale, u najvećem broju, onom javnopravnom 
(Houser, Donie, Droin 2015, 11). Takođe, konstatuju da je upravno pra- 
vo kompleksno i „problematično“ za precizno sagledavanje zbog teško 
odredivih osnovnih kategorija: kriterijuma za definisanje upravnog prava, 
javnog interesa, nadležnosti upravnog sudstva, kataloga javnih ustanova i 
drugog (Ricci 2004, 7—8). Inače, izgleda da postoji saglasnost u tome da 
raznovrsna upravnopravna pravila najvećma slede potrebe javnih službi, 
nastojeći da pomire, odnosno da usklade ovlašćenja države i drugih jav- 
nih tela (lokalnih kolektiviteta, javnih ustanova itd.) s privatnopravnom 
sferom, sa subjektivnim pravima fizičkih i pravnih lica (Foillard 2004, 4). 


2. — Među nemačkim autoritetima upravnopravne orijentacije — 
preskačući one starije germanske, koji su mahom zastupali tzv. negativne 
koncepcije (Tomić 2020, 43) — najpre skrećem pažnju na stanovište Ern- 
sta Forsthofa. On podvlači konkretnu svrhu i rezultate upravne delatnosti. 
Za Forsthofa je posredi ,,ostvarivanje praktičnih ciljeva u granicama pra- 
va“, pa on veli: „Uprava je dinamična, živa delatnost države...; ona radi 
neprekidno i okrenuta je budućnosti.“ Naglasak je na operativnosti rada 
javne uprave u svakodnevnom životu, na njenoj dinamičnosti i okrenuto- 
sti budućnosti — bez rastakanja na autoritativne i neautoritativne poslove 
i akte iz njene nadležnosti. Tako protumačena javna uprava, prema For- 
sthofom gledištu, svodi se na stvralački rad ,,na terenu“, pri čemu pravna 
norma/zakon samo okvirno kanališe njen rad (Forsthoff, 1969, 37-44, po- 
sebno 43-44). Sopstveni sistem upravnog prava Forsthof postavlja tako 
što u prvi plan postavlja upravno sudstvo, zatim upravni akt u smislu po- 
jedinačnog autoritativnog čina, pa javnopravni ugovor. Sledi odgovornost 
države i otklanjanje štetnih posledica pričinjenih službenim postupanjem, 
da bi se prešlo na regulativu upravnih usluga (prestacija, činidbi), a tek na 
kraju — na ustrojstvo i organe javne uprave (Forsthoff 1969, 1—29). 

Hiko Faber najpre ukazuje na različite uglove određenja javne 
uprave: negativne i pozitivne, formalne i materijalne, citirajući definici- 
je odabranih autora (Faber 1992, 18—19). On nalazi da je sedes materie 
javne uprave ostvarenje upravnih ciljeva izvršnog karaktera, oblikova- 
njem poslova zajednice i njenih članova, kako sredstvima javne (hohe- 
itlichen Mitteln — obrigkeitliche Verwaltung) vlasti, tako i ,,prostim/obič- 
nim upravnim radnjama“ (durch schlichtes Verwaltungshandeln — schli- 
chtoheitliche Verwaltung), ali delom i onim privatnopravnim. U sastav 
opšteg upravnog prava taj nemački upravni poslenik naročito uvrštava: 
pravne norme o uređenju organizacije javne uprave i njeno unutrašnje 
ustrojstvo (Faber 1992, 20-21); pravo regulatornih konkretnih uprav- 
nih intervencija (Zingriffswervaltung) — prevashodno pojedinačnim (u) 
pravnim aktima i materijalnim operacijama (tipične su one policijske i 
poreske) (Faber 1992, 219-230); kontrolu upravnih intervencija (Faber 
1992, 231-240), prigovor, a osobito sudsku zaštitu po tužbama (Klagen); 
pravno normiranje javnih upravnih usluga (Leistungswervaltung) (Faber 
1992, 242 i sled.), gde naročito mesto zauzima upravni ugovor (Faber 
1992, 247—252); sistem javnopravnog odštetnog prava (Faber 1992, 386 
i sled.), uključujući i odgovornost upravnih službenika, a u istom odeljku 
nalazi mesto i za eksproprijaciju (Faber 1992, 399-405). 


S druge strane, Ekmar Diemulla, Nikolaus Javorsky, Rolf Miiller- 
Uri odreduju da je javna uprava — kao organizaciona 1 funkcionalma 
tvorevina izvan zakonodavstva 1 sudstva — usmerena na plansko zadovo- 
ljavanje javnog interesa, upravljajući poslovima od opšteg značaja (Die- 
mulla, Javorsky, Miiller-Uri 1991, 44), vođena u prvom redu načelima za- 
konitosti, ravnopravnosti građana i proporcionalnosti svojih akata spram 
angažovanih interesa (Diemulla, Javorsky, Miiller-Uri 1991, 68-77). 
Upravno pravo, smatraju ti pisci, obuhvata pre svega: 1) organizacione 
norme, tj. nosioce upravne funkcije — Die Trdger der offentlichen Verwal- 
tung (Diemulla, Javorsky, Miller-Uri 1991, 42-55); 2) upravne aktivnosti 
— upravne akte, upravne ugovore i upravne radnje (Diemulla, Javorsky, 
Miiller-Uri 1991, 66-280); 3) upravne intervencije — poglavito regulator- 
no-uredbodavno i policijsko delovanje (Diemulla, Javorsky, Muller-Uri 
1991, 281-338); 4) upravnopravne norme izvršenja (Diemulla, Javor- 
sky, Miller-Uri 1991, 228-255); 5) „pravnu zaštitu u upravnom pravu“ 
(Verwaltungsrechtsschuts) — upravnu, predsudsku i sudsku (Diemulla, Ja- 
vorsky, Miller-Uri 1991, 339-405). 


Uprošćeno kazano, jezgro (da li 1 optimalnu celinu?) upravnog pra- 
va svakad čine — s manjim ili većim razlikama kod pojedinih citiranih, ali 
i većine inostranih autora — organizacione, funkcionalne norme — koje se 
tiču upravnih aktivnosti i intervencija, to jest upravnog zadiranja u grani- 
cama zakona u privatnu sferu, i kontrolne pravne norme spram upravne 
delatnosti, sa javnopravnim režimom državne i službeničke odgovornosti 
ili bez njega. 

3. — Izbor pojedinih domaćih — a i šire, s ranijeg jugoslovenskog 
prostora — viđenja određenja i sastava upravnog prava započinjem kon- 
cepcijom ovdašnjeg starijeg pisca Laze Kostića. On zastupa tzv. mate- 
rijalno-negativno određenje uprave, kao onoga ,što preostaje kada se 
izuzme sudstvo“, a pre toga i zakonodavstvo kao upravi nadređena ak- 
tivnost. Tako, za Kostića uprava je ,,trajna i planska delatnost države (od- 
nosno neke druge javne zajednice) koja je upućena zadovoljavanju nje- 
nih svrha“ (Kostić 1933, 2-3). Zastupa klasičnu trojnu podelu upravnog/ 
administrativnog prava: ustrojstvo uprave, delatnost uprave i nadziranje 
uprave (Kostić 1933, 6). Delatnost uprave, kao predmet upravnog pra- 
va, shvata krajnje ekstenzivno: 1) normirajuća delatnost, generalni akti; 
2) sporazumevajaća delatnost, dvostrani akti; 3) autoritativna delatnost in 
concreto, upravni akti; 4) ostale delatnosti uprave, proste upravne radnje 
(Kostić 1936, 1-108). 


Ivo Krbek takode negativno odreduje pojam uprave — izvan zakon- 
davstva i sudstva — kao predmet upravnog prava, tačnije „prava uprave“. 
Ipak primećuje da se državna delatnost ne može ,,bez ostatka“ svesti na 
zakonodavstvo, sudstvo i upravu (Krbek 1955, 23). No, njegov sistem 
prava uprave je veoma heterogen, nazvan Pravo jugoslovenske javne 
uprave (Zagreb 1960-1962): Prva knjiga — „Osnovna pitanja i prava gra- 
dana“; druga knjiga — „Organizacija uprave 1 službenička prava“; treća 
knjiga — „Funkcioniranje i upravni spor“. U deo o „funkcioniranju upra- 
ve“, uvršteni su: upravni akt, upravni postupak po ZUP-u, upravno pravo 
s obzirom na stvari i prekršaji. Proizlazi da se (i) tu, kao i u ostalim tomo- 
vima Krbekovog poslednjeg udžbenika — osim pomenutog ,,negativnog 
obrasca“ — ne mogu uočiti neke koherentne „tačke“ izložene supstance 
upravnog prava, odnosno ,,prava uprave“. 


Nikola Stjepanović nastoji da sadržinski pozitivno odredi sastav 
upravnopravne grane. On konstatuje da „predmet upravnog prava čine 
pravni propisi: (1) koji se odnose na organizaciju i nadležnost uprave... 
(2) koji propisuju takvu delatnost državnih i drugih javnih organa kojom 
se stvaraju, menjaju ili ukidaju upravnopravni odnosi... (3) pravni propisi 
koji regulišu organizaciju i postupak u pogledu odgovornosti službenih 
lica u upravi i u pogledu kontrole zakonitosti i pravilnosti organa uprave 
i drugih državnih i javnih organa kad vrše poslove uprave“ (Stjepanović 
1978, 15-16). Pri tome, upravnopravne odnose shvata kao odnose nerav- 
nopravnosti, jednostrano nastale, u kojima državni/javni subjekti istupaju 
prema drugoj strani sa jačom voljom, s javnim ovlašćenjima. A kod ,,obli- 
ka i načina delatnosti uprave“ naročito izdvaja onu kontrolno-nadzornu i 
represivnu/prekrsaje (Stjepanović 1978, 415-510). U poglavlju o „aktima 
javne uprave“ isti autor polazi od dvodeobe na pravne i materijalne akte 
uprave, pri čemu samo ovlaš prikazuje upravne propise kao opšte pravne 
akte uprave — pravilnike naredbe i uputstva (Stjepanović 1978, 515-527). 

S druge strane, najviše pažnje poklanja upravnom aktu, kao pojedinač- 
nom aktu vlasti (Stjepanović 1978, 517 i sled.). Na kraju krajeva, pro- 
izlazi da Stjepanović definiše sadržinu upravnog prava ipak osetno uže i 
kompaktnije spram pisaca čija smo gledišta prethodno izložili. 

Slavoljub Popović sa saradnicima ulaže napor da sagleda glavne 
grupacije opštih pravnih normi koje obuhvata upravno pravo (Popović 
2002, 3 1 sled.). Nabraja četiri takve grupe: o organizaciji javne uprave, 
o njenoj delatnosti, o kontroli nad radom javne uprave i norme o uprav- 
nopravnom položaju sredstava kojima javna uprava raspolaže. Kod ,,obli- 
ka delatnosti, odnosno funkcija organa državne uprave“ najpre razdvaja 
upravne od „stručnih i drugih poslova“ (Popović 2002, 286 i sled.). A 
„delatnost državne uprave“ rastavlja na: primenjivanje propisa, organi- 
zirajuću, nadzornu i ,,vođenje prekršajnog postupka i izricanje kazni za 
prekršaj“. Pri tome, u prvonavedenu delatnost uključuje kako onu po- 
jedinačnog karaktera (donošenje rešenja u upravnom postupku i pojedi- 
načnih akata „van upravnog postupka“, kao i „vršenje upravnih radnji i 
preduzimanje upravnih mera“), tako i normativnu ,,kao delegiranu“, to 
jest donošenje propisa za izvršavanje, odnosno obezbeđivanje izvršenja 
zakona i drugih opštih akata. Moj zaključak je da Popović pod upravnim 
pravom podrazumeva sve one pravne norme koje se na bilo koji način 
tiču javne uprave, tako da se njegov stav može kvalifikovati kao ,,eksten- 


soc 1 


zivno-deskriptivni“. 


Krajnje suprotno, formalnopozitivnog karaktera je gledište Pa- 
vla Dimitrijevića i njegovih sledbenika (Dimitrijević 2008, 49—50). On 
konstatuje da je ,neophodno da se sadržinske karakteristike preciziraju 
osloncem na spoljašnje manifestacije posmatrane sadržine“. Nastojeći da 
odredi pravni pojam uprave, Dimitrijević ukazuje na nužnost identifika- 
cije specifičnih pravnih normi kojima se reguliše uprava (Dimitrijević, 
Marković 107—108). Pravni režim uprave obuhvata, prema mišljenju tog 
pisca, osobita pravila o vršiocima, postupku, kontroli i odgovornosti za 
štete pričinjene upravnim aktivnostima. Dimitrijević zatim kaže: ,,Pojam 
uprave kao pravne kategorije moguće je utvrditi samo na osnovu ele- 
menata odgovarajućeg pravnog režima, a oni upućuju na to da se tim 
terminom može označiti samo jedna određena funkcija državne vlasti“ 
(Dimitrijević, Marković 110). Rezimira da se upravna funkcija sastoji u: 
(1) izdavanju pojedinačnih pravnih akata, upravnih akata, kojima se odre- 
duje „primarna dispozicija“ (primarno pravilo ponašanja) za određene 
subjekte u konkretnim situacijama radi izvršavanja opštih zapovesti sa- 
držanih u zakonima i drugim propisima; (2) vršenju radnji (,,materijalnih 
operacija“) primenjivanja prinude ili ograničavanja upravnih radnji, radi 


' Vid. i ostale nabrojane pisce slične orijentacije kod Z. R. Tomić, Opšte upravno 


pravo (...), 52-54. Njima bi se, uz nešto više ispoljene originalnosti i bolje preglednosti 
„pozitivno“ izloženog predmeta i sadržine upravnog prava — mogao pridružiti Predrag 
Dimitrijević, Upravno pravo, opšti deo, knjiga prva, Niš 2008, 9. 

neposredne realizacije opštih ili pojedinačnih zapovesti sadržanih u zako- 
nima i drugim propisima kao i pojedinačnim aktima. 

4. — Prethodno izložena teorijska stanovišta — osim onog Pavla 
Dimitrijevića — o koncepciji i podlozi upravnog prava — bilo ona defi- 
nicijski negativna, bilo pozitivna — mogu se, manje-više, označiti kao 
preširoka, nedovoljno određena. Time se, na kraju krajeva, odriče i mo- 
gućnost jasnog omeđivanja obima upravnopranve grane, pa sledstveno i 
predmeta upravnopravne nauke. Postavka Pavla Dimitrijevićeva je, opet 
— iako dosledno teorijski zaokružena i izbrušena — previše uska i čini mi 
se umnogome uprošćava upravnopravnu stvarnost.“ Stoga se usuđujem 
da na tekućim stranicama ponudim, tačnije načnem jednu nešto druga- 
čiju stratešku viziju upravnopravne grane, njenog temelja i unutrašnjeg 
normativnog rasporeda, praveći tako otklon, pa i nemali zaokret spram 
svojih dosadašnjih pogleda i teza (Tomić 2020, 54-57; 83-85). 


3. KOMPONENTE ZAJEDNIČKOG IMENITELJA 
UPRAVNOPRAVNE GRANE 


1. — Zadovoljavanje javnog interesa u svakoj državi predstavlja 
podlogu javnog poretka. A konstitutivni elementi javnog poretka su, stan- 
dardno: 1) vrednosti, 2) pravni instituti — ljudske slobode i prava, javne 
službe, nadležnost javnih tela, 3) pravila — sadržinska i procesna — meha- 
nizmi i 4) nenormativne aktivnosti — radnje, mere (Tomić 2019, 41—42). 
Shodno, ,javni poredak je skup krucijalnih društvenih vrednosti, principa, 
ustanova, normi i mera na temelju javnih interesa kojima se obezbeđuju 
ostvarivanje i zaštita sloboda i prava građana, normalan tok društvenog 
života i redovno funkcionisanje javnih službi — i koji se (ti i takvi interesi) 
mogu, u krajnjoj liniji, izdejstvovati i primenom državne prinude, pravno 
propisanim merama javne vlasti za njihovo ostvarenje i obezbeđenje, uz 
vođenje računa o načelu proporcionalnosti“ (Tomić 2019, 40). 


2. — Izvršavanje zakonskih propisa — pripadajuće državnopravnoj 
sprovedbenoj funkciji vlasti, odnosno upravni put ostvarivanja javnoprav- 
nih sloboda i prava građana i organizacija, kao i ispunjavanja njihovih 
ustavnih i zakonskih obaveza, obavlja se na dva načina. Prvi je dono- 
šenje podzakonskih opštih pravnih akata — upravnih propisa: pravilnika, 
naredbi i uputstava. To je regulativna komponenta upravne funkcije. Na 
konkretnom sprovedbenom planu, tj. na nižem izvršno-operativnom nivou 
a u istom cilju — osim donošenja upravnih akata i upravnih radnji, ali i 
sklapanja upravnih ugovora, dvostranih pravnih akata s javnom svrhom 
(o javnom snabdevanju, o koncesijama, javnim radovima i drugom) — 


2 Neznatno ,relaksiranija“, nešto prostranija je postavka Bogoljuba Milosav- 
ljevića (Milosavljević, 2010, nar. 46, 213). 

pružaju se i javne usluge (zdravstvene, sanitarne, kulturne, vaspitno-obra- 
zovne, energetske, komunalne i ostale), one od opšteg interesa, u vršenju 
javnih službi. Pritom, pravno regulisana autoritativnost je sredstvo po- 
jačanog uticaja na fizička i pravna lica sa ciljem da rad javne uprave i 
ostvarivanje njenih zadataka budu delotvorni. 


3. — Zaštita subjektivnih pravnih situacija građana i njihovih ko- 
lektiviteta ustavna je kategorija. Pravna kontrola javne uprave uopšteno 
uzev — unutrašnja je, upravna, i spoljna, poglavito ona sudska, kao defi- 
nitivna. 


4. — Osim pravnih pravila i neophodnih autoritativnih elemenata 
za postizanje upravnih ciljeva, i naglašena stručnost, znanje — specijali- 
zovanost upravnih vršilaca i njihovih aktivnosti, bitna je odlika, ujedno 
podloga upravnog organizovanja, funkcionisanja i kontrole. 


4. ELEMENTI JEDNOG RELATIVNO NOVOG PRISTUPA 


Prema zamisli potpisnika ovih stranica, a na podlozi pobrojanih 
sastojaka, upravnopravna grana se može razložiti na nekoliko odeljaka: 
1. strukturalno; 2. podzakonsko-regulatorno; 3. neposredno sprovedbeno; 
4. zaštitno upravno pravo. 


1. — Strukturalno upravno pravo se tiče nosilaca upravne funkcije. 
U datom miljeu, razlikuju se objektivni, sistemski prilaz i onaj subjek- 
tivni, personalni. Prvi se tiče organa i organizacija javne uprave: njiho- 
vih međusobnih odnosa, „spoljne“ hijerarhije, kao i njihovog položaja 
u pravnom sistemu. Nezavisna kontrolna/regulatorna tela, kao vršioci — 
između ostalog i elemenata upravne funkcije — odvojena su od državne 
vlade, imaju specifičan status, maltene kao zasebna državnopravna po- 
luga, s mešavinom regulatornih, sprovedbenih i kontrolnih prerogativa. 
Subjektivna, tj. personalna strana strukturalnog upravnog prava ima za 
predmet „unutrašnju“ hijerarhiju, prava, dužnosti i odgovornosti upravnih 
službenika. 


2. — Podzakonsko-regulatorno upravno pravo predstavlja drugi 
nivo pravne regulative, ujedno i onaj viši rang sprovedbene a opštenor- 
mativne prirode. U Srbiji, držim, njegov pravni podrežim nije do kra- 
ja dosledno uobličen. De lege ferenda, rešavanje sporova o zakonitosti 
upravnih propisa moglo bi da potpada pod upravnosudsku jurisdikciju, a 
ne onu ustavnosudsku (kao što je sada) — kada bude izgrađen bar dvoste- 
peni sistem upravnog sudovanja. 


Pravo na pravično suđenje — član 32 i Pravo na jednaku zaštitu prava i pravno 


sredstvo — član 36 Ustava Srbije, a u vezi s članovima 6 i 13 Evropske konvencije o zaštiti 
ljudskih prava i osnovnih sloboda. 

3. — Neposredno sprovedbeno upravno pravo tiče se niže, konkret- 
ne izvršilačko-operativne ravni. U pitanju je njegova normativna — uprav- 
ni akt (gde pridodajem i osobeni garantni akt) i upravni ugovor, i njego- 
va materijalna komponenta — u obliku upravne radnje i pružanja javnih 
usluga. 


4. — Zaštitno upravno pravo obuhvata razradu prava na pravnu za- 
štitu od upravnih aktivnosti, na nacionalnom i međunarodnom nivou. U 
prvom redu, posredi su upravnopravni i sudski pravni lekovi. Nalazim 
da u istu potcelinu treba uvrstiti i službenu, unutrašnju/upravnu kontrolu 
čiji je rezultat uklanjanje — poništavanje i ukidanje — ali i menjanje, kao 
zakonom predviđene mere otklanjanja upravnih nepravilnosti. Takođe, u 
isti odeljak upravnog prava mogla bi se ubrojiti i odgovornost države/jav- 
nih tela za nedopušteno upravno delovanje i njegove posledice — osobito 
za prouzrokovanu štetu — kao i odgovornost upravnih službenika, disci- 
plinska i materijalna, za sopstveni službeni (ne)rad. Na koncu, u zaštitno 
upravno pravo nije zgoreg uključiti i alternativno rešavanje upravnih spo- 
rova i medijaciju u upravnom postupku u onim upravnim stvarima gde 
je to po karakteru dostupno i moguće, to jest gde stranke mogu slobodno 
uređivati svoje subjektivne pravne situacije u kojima je angažovani javni 
interes ipak u drugom planu. 


Pitanje uključivanja tzv. upravnog stvarnog prava u opšte uprav- 
no pravo je upitno. Posredi su pravne norme posvećene javnom dobru, 
upravnim ograničenja svojine (eksproprijacija i sl.), restituciji, javnim ra- 
dovima, javnim nabavkama i drugim sličnim stvarnopravnim odnosima 
javne uprave. Ipak, pre bih tu materiju — osim njoj pripadajućih procesnih 
instrumenata — klasifikovao u okrilju jedne od posebnih grana upravnog 
prava. 


Svodni zaključak prethodno izložene upravne sheme bio bi sledeći: 


1) Upravno pravo sklapa više pravnih režima čiji je stub, osnov 
hibridne prirode: ne samo normativnog, već i sociološko-političkog, 
vrednosnog, etičkog, pa čak i filozofskog profila. Četiri prethodno pri- 
kazana upravna svežnja izrastaju na istoj/jednoj širokoj uporišnoj ravni 
koja je pretežno nenormativnog, realnog karaktera. Jer, valja ,,iskora¢a- 
ti“ iz normativnih cipela da bi se celovito sagledale njihove dimenzije 
i kapaciteti, upravnopravna suština posebno. Pravo, a upravno naročito 
— svojom nadasve opipiljivom misijom, svojim zadacima, svakovrsnim i 
svakodnevnim, kontinuiranim poslovima i mehanizmima — višestrukim 
je nitima skopčano, uz međusobne uticaje, sa političkim, ekonomskim i 
sociološkim društvenim zaleđem. 

2) Negativno iskazano, upravna funkcija ne pokriva, ne tiče se: a) 
ni originernog/primarnog regulativnog nivoa — zakonodavstvenog delo- 
vanja; b) ni razrešavanja pravnih sporova — to je zadatak klasičnog, ,,op- 
šteg“ sudstva — osim onih upravnih, čijim se rezultatom upravna delatnost 

definitivno proverava, završava i učvršćuje osobenim, zasebnim sudskim 
putem; v) a ni državne delatnosti utvrđivanja i sankcionisanja prekršaja 
koju (osim drugih pravnih delikata) uglavnom ,,pokriva“ kazneno pravo. 


5. NACRT SINTETIČKOG POJMA UPRAVNOPRAVNOPRAVNE 
GRANE 


Određenje javne uprave: javnopravna sprovedbena funkcija, pra- 
ćena i podzakonsko-regulatornim i zaštitnim instrumentima, obuhvatajući 
i mehanizme otklanjanja štetnih posledica po javni poredak — sve to na 
podlozi zakona i u njegovim okvirima — radi ostvarivanja i obezbeđenja 
kako javnih interesa, zadovoljavanja javnih potreba, tako i pojedinačnih 
pravnih situacija građana i njihovih kolektiviteta. 


Određenje upravnog prava: 1. odlomak unutrašnjeg javnog prava 
čiji predmet čine struktura javne uprave i njeno funkcionisanje, a rezul- 
tat, formiranje upravnih odnosa; 2. upravno pravo ima trojaku, državno- 
društvenu ulogu — regulatornu, sprovedbenu, i zaštitnu, osim sopstvenog 
strukturalnog, organizacionog sklopa; 3. služi, na temelju i u granicama 
zakona, ostvarenju kako javnih interesa, tako i interesa građana i njihovih 
kolektiviteta. Sve u svemu: načelna, krunska osobenost upravnog prava, 
njegova linija razgraničenja od drugih pravnih grana mogla bi da se sve- 
de na sledeće: kompleksan sistem javnopravnih normi kao konstitutivni 
elemenat javnog poretka — u koje su utkani instrumenti doziranog autori- 
tativnog uticaja — čija je misija da na zakonskim osnovama i u zakonskim 
okvirima poveže i operativno-kontrolno obezbedi glavne društvene tokove 
i njihove učesnike — državu, druga javna tela, građane i njihove kolektivi- 
tete — pravnim aktima i materijalnim operacijama, a pod zaštitom uprav- 
nog sudstva, „začinjeno “ alternativnim oblicima vansudske zaštite. 


6. ZAOKRUŽUJUĆE OPASKE 


1. — Opštu sadržinu upravnopravne grane čine pravne norme koji- 
ma se reguliše uprava oličena u upravnom postupanju i upravnim odnosi- 
ma (Tomić 2020, 83-84). Konkretna sadržina upravnopravne grane u jed- 
noj državi može da ima unekoliko šire ili uže pozitivnopravne granice. A 
samostalnost upravnopravne grane ogleda se u njenoj — premda izuzetno 
prostranoj i složenoj — relativno zaokruženoj, osobenoj pravnoj sadržini. 
No, u svakoj državi, u svakom pravnom sistemu, norme upravnog prava, 
osim upravnog postupanja i njime uspostavljenih upravnih odnosa, pokri- 
vaju i one društvene odnose koji nemaju strogo upravni kvalitet, ali su u 
realnosti tesno povezani sa upravnim odnosima. Bilo da im neposredno 

prethode, bilo da direktno slede upravnopravne odnose — ili sa njima za- 
jedno, višestruko upleteni, formiraju jedan tip životnog događaja, poja- 
vu istovremeno dvojakog metoda pravnog uređivanja. Tako, u upravno 
pravo spadaju i norme posvećene društvenim odnosima između glavnih 
subjekata upravnog postupanja (organizaciona struktura organa državne 
uprave — ministarstava i drugih, i pravni položaj zaposlenih u njima), kao 
i norme o onim društvenim odnosima kojima je bliže određena pozicija 
pomenutih vršilaca u datoj sredini (relacije sa drugim organima i orga- 
nizacijama, a i građanima). To je upravno strukturalno/ organizaciono 
pravo. Normama upravnog prava trebalo bi nesumnjivo smatrati i one 
kojima je obuhvaćena čitava serija društvenih odnosa uspostavljenih u 
procesu sudske kontrole zakonitosti upravnog rada u upravnom sporu. 
Oni pripadaju upravnoprocesnom pravu. Naznačeni odnosi i neposredno 
se nastavljaju na upravne odnose, noseći u sebi njihov snažan pečat, a 
zatim i sami povratno utiču na upravne odnose. 


Statiku upravnog rada čine subjekti upravnog rada i sadržina 
upravnog rada. Među subjektima (vršiocima) upravnog rada razlikuju se 
glavni od ostalih. Glavnim subjektima upravnog rada imenujemo one za 
koje je taj rad osnovni vid celokupne delatnosti. U Srbiji su to organi 
državne uprave: ministarstva, organi u sastavu ministarstava i posebne/ 
upravne organizacije. Unutrašnje ustrojstvo i druga obeležja ostalih subje- 
kata upravnog rada — kojima taj rad nije osnovni — ne bi trebalo da čine 
jezgro predmeta upravnopravne grane. Sadržina upravnog rada je odre- 
đena najpre njegovim ključnim, tipičnim instrumentima: upravnoprav- 
nim aktom i upravnomaterijalnim. Njima se obavljaju osobeni upravni 
poslovi (,,rešavanje u upravnim stvarima“, ,,upravnoinspekcijski nadzor“, 
„vođenje javnih evidencija“, „izdavanje javnih isprava“ i drugi), sve to u 
okviru pojedinih upravnih oblasti. No, na sadržinu upravnog postupanja 
direktno utiču i drugi pravni akti javne uprave, poglavito oni opštenorma- 
tivni, regulativni — upravni propisi, kao i oni pojedinačni a dvostrani, koje 
javna uprava partnerski sklapa u javnom interesu — upravni ugovori. Na 
koncu, upravno pravo se prostire i na široku paletu javnih usluga, usluga 
u opštem interesu. 


Pronikne li se dublje u strukturu upravnopravne grane, dolazi se 
do saznanja da i na području statike upravnog prava i na području nje- 
gove dinamike postoje dve međusobno različite grupacije pravnih normi, 
prema prostiranju, domašaju svog važenja: a) zajedničke upravnoprav- 
ne norme primenljive načelno u svim upravnim oblastima, to jest tamo 
gde je posredi vršenje upravnih poslova — opšte upravno pravo (,,upravno 
pravo — opšti deo“); b) specijalne upravnopravne norme svojstvene is- 
ključivo pojedinim (određenim) upravnim oblastima, prilagođene njima i 
primenljive samo u tim materijama (na primer, za oblasti unutrašnjih po- 
slova, poreza, carina, u porodičnim odnosima, prilikom zaštite patenata, 

upravnih ograničenja svojine građana, pravne zaštite životne sredine itd.) 
— posebno upravno pravo (posebni delovi ili podgrane upravnog prava, 
„upravno pravo — posebni deo“). 


2. — U čemu je — ako uopšte postoji — nekakav novum ponuđe- 
ne postavke upravnog prava? Možda baš u činjenici da vodi računa i o 
unutrašnjim pravnim, ali i spoljašnjim vanpravnim uticajima. Zatim, što 
ne odvaja strogo javnu upravu na njenu organizaciju, funkcionisanje i 
kontrolu/nadzor koju ona obavlja, kao i onaj koji se nad njom vrši — niti 
isključivo razdeljuje organizacione, materijalne i procesne upravnopravne 
norme. Koncepcija čije sam obrise, nadam se, osvetlio osetno je ,,komfor- 
nija“, s višestrukim ,,prelivanjima“ pripadajućih normi: u njoj ima mesta 
— osim za konkretna upravna činodejstvovanja — i za upravne propise, za 
odgovornost javne uprave i njenih službenika, za upravnu vlast i za javne 
službe, kako za autoritativne, tako i za neautoritativne instrumente, i za 
one normativne i za materijalne akte javne uprave. Kod pravne zaštite, to 
jest zaštitnog upravnog prava, uklopio bih — kao novinu — i alternativno 
rešavanje upravnih sporova, a i medijaciju u upravnom postupku, tamo 
gde je prema prirodi stvari moguća, odnosno gde stranke mogu slobod- 
no raspolagati svojim pravima. A sve prethodno bi trebalo da objedini 
sintetička definicija javne uprave i upravnog prava koju sam predstavio 
na ranijim stranicama: polazišta, nosioci, instrumenti, sadržina, poslovi i 
ciljevi, kao i zaštitni mehanizmi u pogledu javne uprave, odnosno pravnih 
normi koje su joj posvećene. 

3. — Dva su uporišna stuba, dva osnovna izvora upravnog prava: 
pravni propisi i sudska praksa. No, svoju sadržinu i formu upravno pravo 
dubinski crpi iz same srži javnog poretka kao takvog, odnosno, konkret- 
nije — iz „bića“ javnog poretka svake države ponaosob. 

4. — Pravni režim upravnog prava nije monolitan, budući da ni javna 
uprava nije jedinstvena po svom sastavu i strukturi. U pitanju je mnoštvo 
pravnih akata i nenormativnih radnji koji su pod dva glavna pravna upravna 
podrežima — onim za opšte pravne akte i onim za pojednačne pravne i ma- 
terijalne akte, u nekoliko pravaca. Njihov zajednički imenitelj raščlanjen je 
na prethodnim stranicama. 

5. — Glavna merila upravnopravne grane nekolika su, hibridna, kao 
odgovor na slojevitost sastava i prirode upravne delatnosti. 


LITERATURA (REFERENCES) 


Benoit, Francis-Paul. 1968, Le droit administratif francais. Paris: Dalloz. 


Bonnard, Roger. 1935. Précis de droit administratif. 2. éd. Paris: Librairie 
générale de droit et de jurisprudence. 


50 


Zoran R. Tomić (str. 36-52) 


de Laubadčre, André. 1973. Traité de droit administratif, I. Paris: Librai- 
rie générale de droit et de jurisprudence. 


Debbasch, Charles, Jacques Bourdon, Jean-Marie Pontier, Jean-Claude 
Rici. 1982. Institution et droit administratif, 3— Biens, Expro- 
priation, Travaux publics. Paris: PUF. 

Diemulla, Ekmar, Javorsky Nikolaus, Miiller-Uri Rolf. 1991. Verwaltu- 
ngsrecht, Ein Basisbuch. 4. erweiterte und tiberarbeitete Auflage. 
Köln — Berlin — Bonn — Munchen: Heymanns Verlag. 

Dimitrijević, Pavle. 1986. Upravno pravo, prva knjiga (sa Ratkom Mar- 
kovićem). Beograd: Službeni list SFRJ. 

Dimitrijević, Predrag. 2008. Upravno pravo, opšti deo, knjiga prva. Niš: 
Pravni fakultet univerziteta u Nišu. 

Dupuis, Georges, Marie-José Guédon. 1988. Institutions administratives, 
Droit administratif. 2 éd. Paris. 

Faber, Heiko. 1992. Verwaltungstrecht, 3. Auflage. Tübingen: Mohr Sie- 
beck. 


Foillard, Philippe. 2004. Droit administratif. Paris: Dalloz. 


Forsthoff, Ernst. 1969. Traité de droit administratif allemand (s nemač- 
kog na francuski jezik preveo Michel Fromont). Bruxelles: Emile 
Bruylant. 


Hauriou, Maurice. 1927. Précis de droit administratif et de droit public., 
11. éd. Paris: Librairie du Recueil Sirey. 


Houser, Matthier, Donie Virginie, Droin Nathalie. 2015. Le droit admini- 
stratif aux concours. Paris: Enrick B. Editions. 


Kostić, Laza M. 1933. Administrativno pravo Kraljevine Jugoslavije, 
prva knjiga, Ustrojstvo uprave. Beograd: Geca Kon. 


Kostić, Laza M. 1936. Administrativno pravo Kraljevine Jugoslavije, 
druga knjiga, Delatnost uprave. Beograd: Geca Kon. 


Krbek, Ivo. 1955. Upravno pravo FNRJ, prva knjiga. Beograd. 


Krbek, Ivo. 1960. Pravo javne uprave FNRJ, Osnovna pitanja i prava 
građana, I. Zagreb: Birotehnički izdavački zavod. 


Milosavljević, Bogoljub. 2010. Upravno pravo, treće izmenjeno i dopu- 
njeno izdanje. Beograd: Pravni fakultet Univerziteta Union u Beo- 
gradu. 


Moreau, Jacques. 1989. Droit administratif. Paris: Presses Universitaires 
de France. 


Popović, Slavoljub. 2002. Upravno pravo, opšti deo (sa Branislavom 
Markovićem i Milanom Petrovićem). Beograd: Službeni glasnik. 


Ricci, Jean-Claude. 2004. Droit administratif. Paris. 


51 


Anali Pravnog fakulteta u Beogradu, godina LXVIII, 3/2020 


Rivero, Jean. 1980. Droit administratif. 9. éd. Paris. 


Stjepanović, Nikola. 1978. Upravno pravo u SFRJ, opšti deo, kratki udž- 
benik za studente prava. Beograd. 


Tomić, Zoran R. 2/2019. Pojam i struktura javnog poretka. Anali Pravnog 
fakulteta u Beogradu 67: 41—42. 


Tomić, Zoran R. 2020. Opšte upravno pravo, organizaciono, materijalno, 
procesno. 13. trinaesto izdanje. Beograd: Pravni fakultet univerzi- 
teta u Beogradu. 


Vedel, Georges. 1985. Droit administratif. Paris. 


Zoran R. Tomić, PhD 


Full Professor 
University of Belgrade Faculty of Law 


ADMINISTRATIVE LAW: 
EMBRYO OF THE NEW CONCEPTION 


Summary 


The content of administrative law depends on the determination 
of public administration. Legal doctrine, domestic as well as foreign, 
has developed different approaches to public administration. Striving 
to offer the professional and scientific public at least a somewhat novel 
approach, the author of this paper considers public administration as an 
executive function, followed by regulatory and protective instruments. 
It implements mechanisms of elimination of harmful consequences to 
public policy, based on the law and within the law, in order to achieving 
and safeguarding provide public interest goals, as well as individual 
legal situations of the citizens and their collectivities. Consequently, the 
subject of administrative law, as a constitutional element of public policy, 
is the structure of public administration and its operation, which results in 
the formation of administrative relations. It has a triple role: regulatory, 
executive and protective, which is rounded off by administrative judging. 

Biračko pravo, kao jedno od univerzalnih ljudskih prava, u Bosni i Hercego- 

slijeđene pravne prošlosti, događa uprkos činjenici da se time krše odredbe Ustava 
BiH, kao i odredbe brojnih međunarodnih dokumenata, posebno Konvencija UN o 
pravima osoba s invaliditetom, koju je BiH ratifikovala 2010. godine. Takvo postu- 
panje, odnosno primjena zakonodavstva, prema kome se osobama s oduzetom po- 

1. UVOD 


Bosna i Hercegovina u sferi ostvarivanja prava glasa punoljetnih 
osoba pod starateljstvom pripada onom i danas velikom broju evropskih 
zemalja prema čijem zakonodavstvu te osobe uporedo s oduzimanjem po- 
slovne sposobnosti automatski gube pravo glasa, odnosno mogućnost da 
učestvuju u političkom i javnom životu. Drugim riječima, u BiH osobe 
kojima je oduzeta poslovna sposobnost ne mogu ostvariti jedno od osnov- 
nih ljudskih prava: da biraju i da budu birane. Posljedica tako diskrimi- 
da se oduzimanjem poslovne sposobnosti krši ne samo lična autonomija 
nego i urođeno ljudsko dostojanstvo tih osoba. To upućuje na zaključak 
da u BiH još uvijek postoje ukorijenjene predrasude i diskriminacija tih 
osoba koje, kao dio ukupne populacije osoba s invaliditetom, zapravo 
čine dvije različite skupine: osobe s intelektualnim teškoćama i osobe s 
duševnim poremećajima/smetnjama. 


Primjena važećeg zakonodavstva iz oblasti starateljstva u praksi se 
ogleda u činjenici da se u BiH, prema odredbama aktuelnih porodičnih 
zakona,! institut starateljstva, kao oblik zaštite punoljetnih osoba koje 
nisu sposobne same se brinuti o sebi, svojim pravima i interesima, pri- 
mjenjuje nakon što se ovim osobama sudskom odlukom oduzme poslov- 
na sposobnost. Takav pristup u BiH, odnosno zakonom normirana mo- 
gućnost i primjena instituta starateljstva nad tim osobama u praksi, sve do 
druge polovine 20. vijeka bila je karakteristika savremenog prava, nakon 
čega su se dogodile određene promjene. Te promjene, praćene odgovara- 
jućim prilagođavanjem nacionalnog zakonodavstva u različitim zemljama 
Evrope i svijeta, bile su uzrokovane višestrukim razlozima. Među njima 
se kao najbitniji mogu izdvojiti demografska i društvena kretanja, razvoj 
medicinske nauke i povećan angažman na zaštiti ljudskih prava na me- 
đunarodnom nivou. Kako svaki od tih razloga ima određene specifično- 
sti, koje ga u kontekstu punoljetnih osoba pod starateljstvom stavljaju u 
fokus interesovanja, neophodnost poduzimanja određenih mjera u zaštiti 
te skupine danas postaje sve prisutnija. To se na prvom mjestu odnosi na 
kontinuirani porast broja starijih osoba, što istovremeno kao jednu od po- 
sljedica ima porast broja oboljelih od senilne demencije u toj društvenoj 
skupini. Takođe, razvoj medicinske nauke, osim doprinosa u produžetku 
trajanja ljudskog života, zahvaljujući novim pristupima liječenju osoba 
s duševnim smetnjama bitno utiče na smanjenje potrebe za ranije izra- 
ženom institucionalizacijom te populacije, a time i na potrebu stvaranja 
odgovarajućih pretpostavki za život u zajednici. Na istom tragu je i sve 


! U BiH su u skladu s ustavnim uređenjem zemlje, dva entiteta (Federacija BiH i 


Republika Srpska) i distrikt (Brčko Distrikt BiH), u primjeni sljedeća tri porodična zako- 
na: Porodični zakon Federacije BiH, Porodični zakon Republike Srpske i Porodični zakon 
Brčko Distrikta BiH. 

uočljivija potreba za zaštitom ljudskih prava svih osoba s invaliditetom, 
uz jasno opredjeljenje da preostale sposobnosti treba sačuvati, a ograniče- 
nje svesti na što je moguće manju mjeru. Stoga je svaka od tih promjena 
rezultirala stanjem da su do danas u jednom broju evropskih država, ali 
ne i u BiH, provedene ili se provode zakonske reforme. Njima se, umjesto 
zamjenskog odlučivanja, uvodi podrška u ostvarivanju poslovne sposob- 
nosti, kao jedan od ključnih zahtjeva Konvencije UN o pravima osoba s 
invaliditetom (dalje: KPOI).“ U istom kontekstu, zagovaranje primjene 
principa jednakosti pred zakonom, kao osnovnog principa zaštite ljud- 
skih prava, odnosno njegova implementacija u odgovarajuće nacionalno 
zakonodavstvo implicira stav, sadržan u Opštem komentaru Komiteta za 
prava osoba s invaliditetom UN, člana 12 Konvencije o pravima osoba s 
invaliditetom (dalje: Opšti komentar br. 1), da ,,...sve osobe s invalidite- 
tom imaju punu poslovnu sposobnost“. Uz to, isti dokument sadrži i stav: 
, Pravo na jednako postupanje pred zakonom podrazumijeva da je poslov- 
na sposobnost univerzalno svojstvo zagarantovano svim ljudima na teme- 
lju njihove pripadnosti ljudskoj vrsti i mora se priznati svim osobama s 
invaliditetom, ravnopravno s drugima. Poslovna sposobnost neophodna 
je za korišćenje građanskih, političkih, ekonomskih, socijalnih i kulturnih 
prava“ (Komitet za prava osoba s invaliditetom 2014, tač. 8). 

Činjenica da se danas poštovanje i dosljedna primjena principa 
jednakosti u praksi većeg broja evropskih država koje su ratifikovale 
KPOI, među kojima je i BiH, gotovo i ne provodi, iako je KPOI stupila 
na snagu prije više od jedne decenije, možda najkonkretnije govori o još 
uvijek postojećim stereotipima i diskriminaciji osoba s invaliditetom na 
evropskom području. Stoga su u ovom radu, osim uporednopravne ana- 
lize međunarodnih standarda u vezi sa opštim i zagarantovanim pravom 
glasa punoljetnih osoba pod starateljstvom, prezentirani i ključni podaci o 
ostvarivanju prava glasa svih osoba s invaliditetom u zemljama članicama 
Evropske unije (dalje: EU). 


? Konvencija UN o pravima osoba s invaliditetom (UN Convention on the Ri- 


ghts of Persons with Disabilities), usvojena rezolucijom Generalne skupštine UN, A/ 
RES/61/106. Konvencija i njen Fakultativni protokol usvojeni su 13. decembra 2006, 
otvoreni za potpis 30. marta 2007, a stupili su na snagu 3. maja 2008. godine. 


BiH je potpisala Konvenciju UN o pravima osoba s invaliditetom i njen Fakulta- 
tivni protokol 29. jula 2009, a ratifikovala ih je 12. marta 2010. godine (Službeni glasnik 
BiH — Međunarodni ugovori 11/09). Za BiH KPOI je stupila na snagu 11. aprila 2010. 
godine, tridesetog dana nakon deponiranja instrumenta o ratifikaciji. 


Ratifikacijom Fakultativnog protokola BiH je priznala nadležnost Komiteta za pra- 
va osoba s invaliditetom (Committee on the Rights of Persons with Disabilities) da prima 
i razmatra individualne i grupne predstavke osoba s invaliditetom koje tvrde da su žrtve 
kršenja prava i neispunjenja obaveza iz KPOI. Time je stvorena pretpostavka da Komitet 
za prava osoba s invaliditetom državu obavijesti o svom stavu i da uputi odgovarajuće 
preporuke, s ciljem otklanjanja negativne prakse. 

Uz to, rad sadrži i neophodnu analizu odgovarajućih odredaba bo- 
sanskohercegovačkog zakonodavstva iz oblasti starateljstva nad punoljet- 
nim osobama, s posebnim osvrtom na mogućnost zloupotreba i posljedice 
oduzimanja poslovne sposobnosti, statističke podatke o broju punoljetnih 
osoba pod starateljstvom, analizu odredaba izbornog zakonodavstva, koje 
normira zabranu opšteg prava glasa osobama s oduzetom poslovnom spo- 
sobnošću. 


2. OPŠTE PRAVO GLASA U MEĐUNARODNIM 
DOKUMENTIMA I (NE)MOGUCNOST NJEGOVOG 
OSTVARIVANJA ZA PUNOLJETNE OSOBE 
POD STARATELJSTVOM 


Mogućnost ostvarivanja prava glasa punoljetnih osoba pod sta- 
rateljstvom, posebno osoba kojima je oduzeta poslovna sposobnost, na 
svojevrstan način govori o razvoju političke svijesti, demokratičnosti i 
humanosti određenog društva. Ovo tim prije što se danas u brojnim me- 
đunarodnim dokumentima, a posebno u KPOI, pravo glasa svih osoba s 
invaliditetom smatra univerzalnim pravom. S tim u vezi, prema odredba- 
ma KPOI, sve zemlje potpisnice osobama s invaliditetom koje za to imaju 
potrebu trebaju pružiti odgovarajuću podršku u korišćenju poslovne spo- 
sobnosti. Na taj način bile bi stvorene pretpostavke da sve osobe s invali- 
ditetom, osim ostvarivanja drugih prava, mogu iskoristiti/ostvariti biračko 
pravo kao jednu od bitnih pretpostavki slobode i punog građanstva. 

Svjesnost o tome, koja danas u manjoj ili većoj mjeri postoji u 
većini zemalja koje su ratifikovale KPOI, historijski gledano, imala je 
dug, neujednačen i usporen razvoj. U prilog tome govori činjenica da se 
na međunarodnom nivou o opštem i jednakom pravu, odnosno pravu svih 
na učešće u političkom životu prvi put govori u Univerzalnoj deklaraciji 
o ljudskim pravima (dalje: UDLJP),* koja je usvojena tek po završetku 
Drugog svjetskog rata (1948), normirajući: 

»(1) Svako ima pravo učestvovati u upravljanju javnim poslovima 
svoje zemlje, neposredno ili preko slobodno izabranih predstavnika. 


(3) Volja naroda je temelj državne vlasti: ova volja se treba izra- 
žavati na povremenim i slobodnim izborima koji će se provoditi opštim 
i jednakim pravom glasa, tajnim glasanjem ili odgovarajućim postupkom 
kojim se osigurava sloboda glasanja.“ 


3 Univerzalna deklaracija o ljudskim pravima (Universal Declaration of Human 


Rights) usvojena je Rezolucijom Generalne skupštine UN 217A, 10. decembra 1948. go- 
dine. 


4 Ibid., čl. 21. 

Citirane odredbe upućuju na zaključak da se u njima govori o op- 
štem pravu i mogućnosti učešća svih na izborima s jednakim pravom 
glasa, bez posebnog isticanja ostvarivanja prava glasa za sve osobe s in- 
validitetom. U prilog tome govore odredbe u kojima je normirano: ,,Sva- 
kom pripadaju prava i slobode proglašene u ovoj Deklaraciji bez ikakvih 
razlika u pogledu rase, boje, spola, jezika, vjere, političkog ili drugog mi- 
šljenja, nacionalnog ili društvenog porijekla, imovine, rođenja ili drugih 


okolnosti“, pri čemu se invalidnost izričito ne navodi. 


Međutim, posmatrano iz ugla nikad ranije zabilježene mogućnosti 
ostvarivanja prava glasa punoljetnih osoba pod starateljstvom, a posebno 
osoba s oduzetom poslovnom sposobnošću iz citirane odredbe, koje su 
u vrijeme donošenja UDLJP bile izrazito revolucionarne i demokratične, 
na svojevrstan način govore o dugom i mukotrpnom putu ostvarivanja 
prava glasa za sve. To posebno imajući u vidu da se u odredbama o za- 
brani diskriminacije po drugim okolnostima, što uključuje i ostvarivanje 
prava glasa, u nekim kasnije usvojenim međunarodnim instrumentima 
iz oblasti ljudskih prava osobe s invaliditetom navode izričito. S tim u 
vezi, ovdje se, takođe, ne smije zaboraviti da odredbe sadržane u čl. 21 
UDLJP, zapravo, predstavljaju prvi korak u proglašenju jednakog prava 
glasa, odnosno prava svih da učestvuju u političkom životu. Zbog toga je 
danas s puno osnova moguće konstatovati da pravo glasa zahvaljujući toj 
odredbi, tek gotovo dvije decenije kasnije, po usvajanju Međunarodnog 
pakta o građanskim i političkim pravima (1966) (dalje: MPGPP),° posta- 
je pravno obavezujuće. Obaveznost toga prava u MPGPP normirana je u 
odredbama čl. 25, koji glasi: ,,Svaki građanin treba da ima pravo i mo- 
gućnost da bez ikakvih razlika navedenih u članku 2. i bez nerazumnih 
ograničenja: 

a) učestvuje u vođenju javnih poslova, direktno ili preko slobodno 
izabranih predstavnika; 


b) bira i bude biran na pošteno provedenim povremenim izborima 
s opštim i jednakim pravom glasa i tajnim glasanjem, koji osiguravaju 
slobodno izražavanje volje birača.“ 


5 Ibid., čl. 2. st. 1. 


$ Međunarodni pakt o građanskim i političkim pravima (International Covenant 
on Civil and Political Rights) i dodatni Fakultativni protokol usvojeni su na Generalnoj 
skupštini UN 16. decembra 1966, a stupili su na snagu 23. marta 1976. godine, 2200 A / 
XXI. 


BiH je sukcesijom postala stranka ICCPR 1. septembra 1993. godine (Službeni 
list Republike Bosne i Hercegovine 25/93). Ratifikacijom Fakultativnog protokola uz Me- 
đunarodni pakt o građanskim i političkim pravima, 1. marta 1995. godine, BiH je priznala 
nadležnost Savjeta za ljudska prava UN da prima i razmatra predstavke koje potiču od 
pojedinaca pod njenom jurisdikcijom, a koji tvrde da su žrtve rešenja od strane države 
članice bilo kojeg prava navedenog u ICCPR. 

Te odredbe nedvosmisleno pokazuju da se njima nalaže da svaki 
građanin treba imati pravo i mogućnost da ,,bira i bude biran“. Međutim, 
tri decenije nakon usvajanja MPGPP Komitet za ljudska prava UN usva- 
ja Opšti komentar na čl. 25 MPGPP: Pravo učešća u javnim poslovima, 
biračko pravo i pravo na ravnopravan pristup javnim službama, u kojem 
utvrđuje mogućnost ograničenja biračkog prava. Naime, u tom dokumen- 
tu ostvarivanje prava svakog građanina da bira i bude biran uslovljeno 
je time da ta prava trebaju biti zasnovana na „objektivnim i razumnim 
kriterijima“ (Komitet za ljudska prava UN 1996, tač. 4), koji moraju biti 
utvrđeni zakonom. Takođe, osim tumačenja da je „nerazumno ograničiti 
biračko pravo na osnovu tjelesnog invaliditeta“ (Komitet za ljudska pra- 
va UN 1996, tač. 10), dokument sadrži i tumačenje da „nesposobnost za 
rasuđivanje može biti osnova da se nekome oduzme pravo glasa ili pravo 
obavljanja funkcije“ (Komitet za ljudska prava UN 1996, tač. 4). 


Takvo tumačenje čl. 25 MPGPP najvjerovatnije sve do danas za 
jedan broj evropskih zemalja, i pored ratifikacije KPOI, u skladu sa nji- 
hovim nacionalnim zakonodavstvom, predstavlja osnovu za uskraćivanje 
prava glasa punoljetnim osobama pod starateljstvom, većinom onima ko- 
jima je oduzeta poslovna sposobnost. 


Mogućnost ostvarivanja prava glasa svih osoba s invaliditetom na 
evropskom nivou sadržana je u odredbama Protokola broj 1 (1952) (da- 
lje: Protokol broj 1) uz Evropsku konvenciju za zaštitu ljudskih prava 
i temeljnih sloboda (1950) (dalje: EKLJP)’, gdje je normirano: ,,Viso- 
ke ugovorne strane obavezuju se da će u razumnim periodima provoditi 
slobodne izbore tajnim glasanjem, u uslovima koji osiguravaju slobodno 
izražavanje mišljenja naroda pri izboru zakonodavnih tijela.“ 


Dileme u tumačenju odredaba citiranog člana, koje su se javile po 
usvajanju Protokola broj 1, u smislu da li se njima garantuje pojedinačno/ 
subjektivno pravo na slobodne izbore za sve, vremenom je u više pred- 
meta razriješio Evropski sud za ljudska prava (dalje: ESLJP). Tako, na 
primjer, u Presudi Alajos Kiss protiv Mađarske, sud, pozivom na svo- 
ju raniju praksu iznijetu u presudi Hirst protiv Ujedinjenog Kraljevstva 
(2004),!° navodi: 


7 Evropska konvencija o zaštiti ljudskih prava i osnovnih sloboda (European 
Convention for the Protection of Human Rights and Fundamental Freedoms) otvorena je 
za potpisivanje 4. novembra 1950, a stupila je na snagu 3. septembra 1953. godine. 

Bosna i Hercegovina ratificirala je EKLJP skupa sa njenim protokolima 12. jula 
2002. godine, a čl. 2 Ustava BiH proglašava je direktno primjenjivom u BiH. 


Š Protokol br. 1 uz EKLJP, él. 3. 


Evropski sud za ljudska prava, Alajos Kiss protiv Mađarske, predmet broj 
38832/06, presuda od 20. maja 2010. 


10 Evropski sud za ljudska prava, Hirst protiv Ujedinjenog Kraljevstva (broj 2), 
predmet broj 74025/01, presuda Velikog vijeća od 6. oktobra 2005. 

„57. Sud je utvrdio da (čl. 3. Protokola br. 1) jamči individualna 
prava, uključujući pravo glasa i pravo samostalnog kandidovanja na izbo- 
rima“ (v. Mathieu Mohin Clerfayt, v. Belgium, 2. ožujka 1987, serija A, 
br. 113, str. 22—23, str. 46-51). ... 


58. Prava zajamčena čl. 3. Protokola br. 1 ključna su za uspostav- 
ljanje i održavanje temelja učinkovite i suvisle demokratije vođene vla- 
davinom prava. ... 


60. Ipak, prava data članom 3. Protokola br. 1 nisu apsolutna. Po- 
stoji prostor za implicitna ograničenja i državama potpisnicama mora se 
dopustiti slobodna procjena u ovoj sferi. 


61. ...Sud potvrđuje da je sloboda procjene u ovom području širo- 
ka 

U istoj presudi, Alajos Kiss protiv Mađarske, ESLJP prihvaća i da 
je pravo glasa ,,...područje u kojem se inače treba dopustiti široka slobo- 
da procjene nacionalnim zakonodavstvima kako bi se utvrdilo da li se 
ograničenja prava glasa mogu opravdati u današnjem svijetu, i ako mogu, 
kako uspostaviti ravnotežu. Zakonodavac bi pogotovo trebao odlučiti ko- 
jim će postupkom utvrditi sposobnost glasanja osoba s mentalnim inva- 
liditetom. ...“!? 


Citirani tekst jasno govori da ESLJP utvrđuje da se članom 3 Proto- 
kola br. 1 jamče individualna prava na slobodne izbore za sve, uključujući 
i pravo svakoga da bira i da bude biran. U istom kontekstu, iako članom 
3 Protokola br. 1 uz EKLJP pravo na slobodne izbore nije ograničeno, 
prema mišljenju ESLJP, pravo glasa, ukoliko su određena ograničenja 
normirana nacionalnim zakonodavstvom, nije apsolutno. Stoga, ESLJP 
zemljama članicama ostavlja mogućnost „široke slobode procjene“ u tom 
području. Kada je usvajao taj stav, sud je najvjerovatnije polazio od stvar- 
nog stanja, odnosno postojanja različite pravne prakse evropskih zemalja 
uslovljene različitim zakonodavstvima s različitim normiranjem moguć- 
nosti ostvarivanja prava glasa punoljetnih osoba pod starateljstvom. 


ESLJP, takođe, u presudi Alajos Kiss protiv Mađarske, osim već 
citiranih stavova, ističe i sljedeće: ,,Sud ne može prihvatiti da apsolutna 
zabrana prava glasa svakoj osobi pod djelimičnim starateljstvom, bez ob- 
zira na njene stvarne sposobnosti, spada pod prihvatljivu slobodnu pro- 
cjenu. Iako sud ponavlja da je slobodna procjena široka, ona nije apso- 
lutna (Hirst v. the United Kingdom (no. 2) [GC], op. cit., § 82). Takođe, 
ako se ograničenje temeljnih prava odnosi na posebno osjetljivu grupu u 
društvu, koja je bila značajno diskriminisana u prošlosti, kao što su osobe 
sa mentalnim invaliditetom, tada je slobodna procjena države značajno 
uža i mora imati značajne razloge za takva ograničenja...“!3 


U ESLJP, Alajos Kiss protiv Mađarske, tač. 36. 
12 Ibid., tač. 41. 
13 Ibid., tač. 42. 

U istom kontekstu, sud donosi zaključak ,,...da se oduzimanje pra- 
va glasa bez zasebnog vrednovanja i utemeljeno isključivo na mentalnom 
invaliditetu koji iziskuje djelimično starateljstvo ne može smatrati uskla- 
đenim s legitimnom osnovom za ograničenje prava glasa. U svjetlu gor- 
njih razmatranja, sud zaključuje da je došlo do povrede čl. 3. Protokola 
br. 1 uz Konvenciju“.!“ 


U istoj presudi sud, pozivom na svoju sudsku praksu iznijetu u 
predmetu Hirst protiv Ujedinjenog Kraljevstva, zaključuje: 


„59... Pravo glasa nije privilegija. U 21. stoljeću pretpostavka u 
demokratskoj državi mora biti u korist uključivanja. ... Univerzalno pravo 
glasa postalo je osnovno načelo...“ 


Zbog toga, sud smatra: ,,...Svako napuštanje načela univerzalnog 
prava glasa donosi rizik potkopavanja demokratske valjanosti zakonodav- 
ca koji je na takvim izborima izabran, kao i zakona koje donosi. Isključe- 
nje bilo koje grupe ili kategorije stanovništva mora biti u skladu s temelj- 
nim ciljem čl. 3. Protokola br. 1...“ (v. mutatis mutandis, Aziz v. Cyprus, 
br. 69949/01, str. 28, EKLJP 2004-V).“!5 


Iz citirane prakse ESLJP proizlazi da se biračko pravo može ogra- 
ničiti/oduzeti u slučajevima kada se u skladu sa zakonskim propisima, na 
osnovu sudske odluke, odnosno individualne procjene, utvrdi da osoba 
zbog nesposobnosti rasuđivanja ne može donositi svjesne i pravilne od- 
luke, odnosno procijeniti posljedice svojih odluka. S druge strane, ESLJP 
naglašava da prilikom donošenja takvih odluka treba voditi računa da se 
mogućnost ograničenja temeljnih prava odnosi na osobe koje su u prošlo- 
sti diskriminisane, izložene predrasudama i socijalno isključene, što oso- 
be s duševnim smetnjama i intelektualnim teškoćama to zaista jesu. U 
istom kontekstu, sud posebno insistira da predrasude prema tim osobama 
mogu dovesti i do u zakonu postojećih stereotipa koji umanjuju objektiv- 
nu procjenu njihovih stvarnih mogućnosti, ali i potreba. 


Postupnost u stvaranju prostora za ostvarivanje prava glasa pu- 
noljetnih osoba pod starateljstvom u praksi ESLJP, koja je navođenjem 
ključnih stavova u presudi Alajos Kiss protiv Mađarske prezentirana 
u ovom radu, na specifičan način govori o dugom i mukotrpnom putu 
ostvarivanja prava glasa te skupine osoba a s invaliditetom. Pri tome, u 
pomenutoj presudi posebnu pažnju skreće činjenica da se sud prvi put 
u svojoj praksi poziva na odredbe KPOI. Zbog toga, iako se iz citira- 
ne prakse ESLJP može zaključiti da je ona danas, više od deset godina 
od stupanja na snagu KPOI, zastarjela i ograničena, samo pozivanje na 
odredbe KPOI nagovještava potpuno novu praksu suda. U istom kontek- 
stu, može se reći da dosadašnja praksa ESLJP ne bi trebala sprečavati ze- 


14 Thid., tač. 44. 
15. Thid., tač. 36. 

mlje potpisnice KPOI da potpuno implementuju principe koje su preuzele 
kao visoka ugovorna strana pred drugim međunarodnim instrumentima. 
Ovo posebno što će ESLJP u budućnosti biti primoran razviti nova staja- 
lišta, zavisno od prijema novih predmeta koji će biti specifično povezani 
sa tom problematikom. 

Sve pobrojano upućuje na zaključak da u drugoj polovici 20. vije- 
ka, iako su u različitim međunarodnim dokumentima o ljudskim pravima 
zaštićeni opšte pravo glasa i pravo svih na učešće u političkom i javnom 
životu, to pravo nije apsolutno. Ono se još uvijek uskraćuje jednom broju 
osoba s invaliditetom, tačnije osobama s duševnim smetnjama i intelektu- 
alnim teškoćama koje su pod starateljstvom, posebno osobama kojima je 
oduzeta poslovna sposobnost. Time su te osobe s invaliditetom isključene 
iz svih društvenih tokova bez ikakve mogućnosti da učestvuju u politič- 
kom i javnom životu, što istovremeno nameće pitanje o nivou razvijenosti 
demokratije i poštovanja ljudskih prava u takvim državama. 


3. ZAGARANTOVANO PRAVO GLASA ZA SVE OSOBE 
S INVALIDITETOM U KONVENCIJI O PRAVIMA 
OSOBA S INVALIDITETOM I DRUGIM 
MEĐUNARODNIM STANDARDIMA 


Početak druge polovine prve decenije 21. vijeka, tačnije 2006. 
godina, za sve osobe s invaliditetom predstavlja ranije nezabilježenu 
prekretnicu koju označava puno priznanje i obaveznost poštovanja ljud- 
skih prava i urođenog dostojanstva ove populacije. Ključ prekretnice je 
usvajanje prvog pravno obavezujućeg instrumenta međunarodnog prava 
— Konvencije UN o pravima osoba s invaliditetom, kojom se garantuje 
sveobuhvatna zaštita prava svih osoba s invaliditetom, bez obzira na vrstu 
i uzrok nastanka invaliditeta. Budući da je KPOI od stupanja na snagu, 
3. maja 2008. godine, ratifikovao veliki broj zemalja, bilo bi očekivano 
da su odredbe tog međunarodnog ugovora implementirane u nacionalna 
zakonodavstva ovih zemalja i da se u skladu s tim primjenjuju u pravnoj 
praksi, što u velikom broju njih još uvijek nije slučaj. 

U kontekstu ostvarivanja biračkog prava i učešća u političkom i 
javnom životu, KPOI obavezuje države potpisnice da garantuju ta prava 
svim osobama s invaliditetom normirajući: ,,...osobe s invaliditetom mogu 
djelotvorno i u potpunosti učestvovati u političkom i javnom životu, na 
ravnopravnoj osnovi s drugim osobama, direktno ili putem slobodno iza- 
branih predstavnika, uključujući i pravo i mogućnost da glasaju i budu 
birane...“!* Citirane odredbe čl. 29a treba posmatrati zajedno s odredbama 
él. 12, st. 2 KPOI, kojim je propisano: ,,Države potpisnice prihvataju da 


16. KPOI 29(a). 

osobe s invaliditetom u svim područjima života uživaju pravnu i poslov- 
nu sposobnost ravnopravno s drugim osobama.“ Na tragu navedenog je 
i Preporuka o učestvovanju osoba s invaliditetom u političkom i javnom 
životu (Komitet ministara Vijeća Evrope 2011) u čijem se Prilogu ,,Nedis- 
kriminacija u ostvarivanju poslovne sposobnosti“ ističe da države potpi- 
snice trebaju osigurati da njihovo zakonodavstvo ne diskriminiše osobe s 
invaliditetom u političkom i javnom životu. U istom dokumentu navodi se 
i da su države potpisnice dužne osigurati odgovarajuću pomoć onim oso- 
bama s invaliditetom kojima je pomoć potrebna za ostvarivanje poslovne 
sposobnosti u različitim aspektima života, posebno u ostvarivanju prava 
glasa, koje je opšte pravo prema odredbama čl. 29 KPOI, kao i odredba- 
ma drugih međunarodnih ugovora. Budući da pravo glasa kao opšte pravo 
pripada svakom građaninu podjednako, to pravo kao i pravo na kandido- 
vanje na izborima ne bi trebalo uskratiti nijednoj osobi s invaliditetom 
„bilo kojim zakonom koji ograničava njihovu poslovnu sposobnost, bilo 
kojom sudskom ili drugom odlukom, ili na bilo koji drugi način“ (Komitet 
ministara Vijeće Evrope 2011, 6). 


Nediskriminacija u korišćenju poslovne sposobnosti naglašena je 
i u Revidiranoj interpretativnoj deklaraciji o Kodeksu dobre prakse u iz- 
bornim pitanjima o učešću osoba s invaliditetom na izborima (dalje: re- 
vidirani Kodeks), koju je usvojila Venecijanska komisija (2011). Naime, 
za razliku od Kodeksa dobre prakse u izbornim pitanjima iz 2002. godine 
(dalje: Kodeks), kojim se propisuje: „Opšte pravo glasa u načelu znači da 


svaki pojedinac ima pravo da bira i bude biran“,!" uz mogućnost uskraći- 


vanja tog prava ,,zasnovanog na mentalnoj nesposobnosti“,!* revidiranim 
Kodeksom se ta mogućnost ukida. Tako on u svojim odredbama ističe: 
»Opšte pravo glasa je osnovni princip evropskog izbornog nasljeđa. Oso- 
be s invaliditetom ne mogu biti diskriminisane u tom pogledu u skladu s 
članom 29 KPOI i praksom ESLJP.“!? U istom kontekstu, osim napuštanja 
ograničenja po osnovu kriterija „mentalne nesposobnosti“ u ostvarivanju 
opšteg biračkog prava svih osoba s invaliditetom, u Revidiranom Kodek- 
su se potvrđuje da sve osobe s invaliditetom imaju opšte, jednako, slo- 
bodno, tajno i direktno pravo glasa. Uz to, u tom dokumentu se propisuje 
i da osobe s invaliditetom kao birači prema potrebi, na njihov zahtjev, 
mogu u glasanju koristi pomoć osobe koju same izaberu.“ 

Taj zahtjev je u skladu s odredbom čl. 12, st. 3 KPOI, kojim je 
normirano da osobe s invaliditetom imaju pravo na pomoć u ostvarivanju 
njihove pravne i poslovne sposobnosti, što znači i na ostvarivanje opšteg 
biračkog prava, odnosno prava i mogućnosti da glasaju i budu birane, 


17 Kodeks, dio I, čl. 1, st. 1.1. 

18 Kodeks, dio I, čl. 1, st. 1.1, tač. d (iv). 
Revidirani kodeks, tač. 2. 

Revidirani kodeks, tač. 7. 

prema odredbama čl. 29(a) KPOI. Istim članom, države potpisnice KPOI 
obavezuju se da će garantovati izražavanje slobodne volje osoba s inva- 
liditetom kao glasača, uz omogućavanje, kad je to potrebno, na njihov 
zahtjev, da im osoba koju same izaberu pomaže u glasanju. Ta pomoć, 
kojom se ne krši princip individualnosti nego se uvažava pravo i slobodna 
volja osobe s invaliditetom, slična je, na primjer, mogućnosti da biraču 
koji je nepismen imena kandidata s izborne liste čita druga osoba ili da 
druga osoba zaokruži određenog kandidata na glasačkom listiću umjesto 
glasača koji ne vidi ali se odlučio baš za tog kandidata. Drugim riječima, 
pružanje pomoći osobi s invaliditetom kako bi glasala ,,znači pomoć oso- 
bi s invaliditetom da izrazi svoju odluku, a ne pomoć u donošenju odluke 
umjesto nje“ (Komitet ministara Vijeća Evrope 2011, 6). 


Analiza prezentiranih odredaba sva tri pomenuta međunarodna 
standarda, od kojih KPOI ima snagu obaveznosti, dok su druga dva usvo- 
jena kasnije, sa svrhom da podupru implementiranje odredaba KPOI o 
opštem pravu glasa osoba s invaliditetom, nedvosmisleno pokazuje da to 
pravo svih osoba s invaliditetom ne smije biti uskraćeno niti u jednoj od 
zemalja potpisnica. 


4. KLJUČNI PODACI O PRAVNOJ PRAKSI OSTVARIVANJA 
PRAVA GLASA SVIH OSOBA S INVALIDITETOM U 
ZEMLJAMA ČLANICAMA EVROPSKE UNIJE 


Ravnopravno učešće svih osoba s invaliditetom s drugima u razli- 
čitim oblastima društva, uključujući i oblast izbora, zajamčeno nizom me- 
đunarodnih dokumenata, još uvijek nije doseglo očekivani nivo ne samo 
u većini država svijeta nego i u većini država EU. Takvo stanje je uzro- 
kovano posebno diskriminirajućim odnosom društva prema osobama s 
invaliditetom. Na prvom mjestu je to primjena medicinskog modela inva- 
liditeta, prema kojem se u odnosu društva prema osobama s invaliditetom 
polazi od samog invaliditeta, odnosno onoga u čemu invaliditet osobu 
sprječava, umjesto od stvarnih sposobnosti i mogućnosti njenog dopri- 
nosa društvu, uz primjenu modela ljudskih prava. Danas je, posebno na 
osnovu pokazatelja dobijenih različitim istraživanjima, veoma jasno do- 
kazano da postoje različiti uzroci nepoštovanja osnovnih ljudskih prava, 
a time i ljudskog dostojanstva osoba s invaliditetom. Tako se, na primjer, 
mogućnost ostvarivanja opšteg prava glasa svih osoba s invaliditetom u 
jednom od istraživanja dovodi u vezu s ekonomskom razvijenošću i visi- 
nom dohotka zemlje, uz tvrdnju da zemlje s niskim dohotkom toj skupini 
više nego dvostruko češće (52%) uskraćuju pravo glasa od zemalja s vi- 
sokim dohotkom (23%). U istom istraživanju navedeno je i da u 36% (n 
= 57) zemalja članica UN, od ukupno 157 zemalja koje su ratifikovale 
KPOI, prema njihovom nacionalnom zakonodavstvu, osobe s problemima 

mentalnog zdravlja nemaju pravo glasa. Uz to, još su nepovoljniji podaci 
dobijeni za ukupno 193 zemlje članice UN, budući da samo u 11% (n = 
21) tih zemalja sve osobe s invaliditetom imaju pravo glasa (Bhugra ef 
al. 2016, 396). 

Slično stanje je i u zemljama članicama EU, o čemu govore slje- 
deći pokazatelji: 


Tabela 1. 
Mogućnost (ne)ostvarivanja prava glasa svih osoba 
s invaliditetom u zemljama članicama Evropske unije 


















































Zemlje članice Evropske unije 
Stavljanjem pod Odluku o oduzimanju Sve osobe 
starateljstvo prava glasa osobama | s invaliditetom imaju 
punoljetna osoba pod starateljstvom pravo glasa: 
automatski gubi donosi sud: 
pravo glasa: 
Bugarska Belgija Austrija 
Cipar Češka Hrvatska 
Estonija Francuska Danska 
Njemačka Mađarska Finska 
Grčka Malta Irska 
Litva Portugal Italija 
Luksemburg Slovenija Latvija 
Poljska Nizozemska 
Rumunija Slovačka 
Španjolska 
Švedska 











Izvor: Evropski ekonomski i socijalni komitet. 2019. Informativni izvještaj. 
Stvarna prava osoba s invaliditetom da glasaju na izborima za Evropski 
parlament. SOC/554, 12. 


Podaci prezentovani u tabeli pokazuju da od ukupnog broja zemalja 


članica EU (27), iako su sve ratifikovale KPOI, devet njih, ili jedna treći- 
na, punoljetne osobe pod starateljstvom automatski isključuje iz izbornog 

procesa, što je na prvi pogled veoma nepovoljno. Međutim, sveobuhvat- 
nija analiza takvog stanja evidentno pokazuje da se posljednjih desetak 
godina, tačnije od stupanja na snagu KPOI, u zemljama EU bilježe sve 
veći pomaci. Njih karakteriše mijenjanje ranije pravne prakse, u smislu 
kontinuiranog povećanja broja zemalja članica EU koje su svim osobama 
s invaliditetom priznale pravo glasa. Zbog toga se može očekivati da će 
se takav trend nastaviti i u budućnosti. U prilog tome govore podaci da je 
do sada jedan broj zemalja članica EU izmijenio svoje zakonodavstvo ili 
je ustavni sud donio odluku o ukidanju apsolutne zabrane biračkog prava 
punoljetnim osobama pod starateljstvom. Neke od tih zemalja su: 


— Belgija, koja je 2013. godine reformisala zakonodavstvo iz 
oblasti invalidnosti i uvela novi pristup koji podrazumijeva 
pretpostavku da je osoba s invaliditetom sposobna da upravlja 
svojim pravima, interesima i obavezama. Osim uvođenja pret- 
postavke o sposobnosti svih osoba s invaliditetom (uključuju- 
ći i osobe s intelektualnim teškoćama) da što je moguće više 
same ostvare svoja prava, u toj zemlji je usvojena i obaveza da 
se moraju izričito navesti djela/radnje za koje se smatra da je 
punoljetna osoba pod starateljstvom nesposobna. Takvim za- 
konskim rješenjem mogućnost automatskog oduzimanja prava 
glasa punoljetnim osobama pod starateljstvom promijenjena je 
u fleksibilniji mehanizam; 


— Danska, čiji je Parlament 2016. godine donio izmjene zakona 
koje se odnose na izbore za lokalne vlasti i na izbore za Evrop- 
ski parlament, tako da svi punoljetni građani imaju pravo glasa 
na tim izborima. Međutim, u Danskoj postoje ograničenja u vezi 
sa nacionalnim parlamentarnim izborima jer, prema ustavnim 
odredbama, osobe s oduzetom poslovnom sposobnošću automat- 
ski gube pravo glasa na nacionalnim parlamentarnim izborima 
(Evropski ekonomski i socijalni komitet 2019, 14); 


— Njemačka, čiji je Savezni ustavni sud 15. aprila 2019. godine 
donio odluku o izuzeću od primjene odredaba njemačkog zako- 
nodavstva o nemogućnosti ostvarivanja prava glasa osoba koje 
su stavljene pod potpuno starateljstvo na izborima za Evropski 
parlament.! Tom odlukom je utvrđeno da u Njemačkoj sve oso- 
be s invaliditetom na izborima za Evropski parlament imaju pra- 
vo glasa.” U skladu s tom odlukom u toj zemlji se mogu oče- 
kivati promjene izbornog zakonodavstva koje će osigurati pravo 
glasa za sve osobe sa invaliditetom i na nacionalnim izborima; 

21 Izbori za Evropski parlament održani su 26. maja 2019. godine. 


22 Savezni ustavni sud Njemačke (Bundesverfassungsgericht). 2019. Saopštenje 
za javnost 29/2019. https://www.bundesverfassungsgericht.de/SharedDocs/Pressemitteilun 
gen/EN/2019/bvg19—029.html, posljednji pristup 15. jula 2020. 

— Francuska, u kojoj je Nacionalna skupština 16. februara 2019. 
godine usvojila Zakon o oblikovanju programa za period 2019- 
2022. i pravosudnu reformu, koja uključuje ukidanje odredaba 
izbornog zakona prema kojima je sudijama za pitanja staratelj- 
stva bilo dopušteno da punoljetnim osobama pod starateljstvom 
oduzmu biračko pravo. Na osnovu toga se može očekivati da 
će u Francuskoj svi građani najkasnije na sljedećim opštinskim 
izborima, koji će biti održani 2020. godine, imati mogućnost da 
ostvare biračko pravo (Evropski ekonomski i socijalni komitet 
2019, 13); 


— Mađarska i Češka Republika su 2012. godine promijenile ranije 
zakonske odredbe, prema kojima se oduzimanjem poslovne spo- 
sobnosti nekoj osobi automatski oduzimalo i pravo glasa. Novim 
zakonskim rješenjem obje zemlje propisuju da je za oduzimanje 
prava glasa punoljetnim osobama pod starateljstvom potrebna 
odluka suda; 


— Latvija (2012), Hrvatska (2012), Irska (2015), Slovačka (2017) 
i Španija (2018) u odredbama svog nacionalnog zakonodavstva 
ukinule su mogućnost oduzimanja prava glasa svim osobama s 
invaliditetom (Evropski ekonomski i socijalni komitet Pater, K — 
izvjestitelj 2019, 13 1 14). 


Podaci iz tabele 1 pokazuju da u pravnoj praksi većine zemalja 
članica EU opšte pravo glasa svih osoba s invaliditetom još uvijek nije 
potpuno ostvarivo i pored činjenice da su sve one ratifikovale KPOI. S 
tim u vezi, zajednička karakteristika, takođe, većine tih zemalja je da se 
opšte pravo glasa osoba s invaliditetom povezuje s njihovom poslovnom 
sposobnošću. Pri tome, njima se uskraćuje mogućnost ostvarivanja tog 
prava ako su pod starateljstvom, odnosno u slučajevima oduzete ili ogra- 
ničene poslovne sposobnosti. To se događa nezavisno od nivoa do ko- 
jeg osoba s invaliditetom zaista može funkcionisati i od toga da li ima 
duševne smetnje ili intelektualne teškoće. Zbog toga se neujednačenost 
pravne prakse u toj oblasti, shodno podacima koji su prezentovani u ta- 
beli 1, u zemljama članicama EU može posmatrati u sljedeće tri skupine. 
Prvu skupinu čine zemlje prema čijim zakonima postoji mogućnost da 
se osobama s intelektualnim teškoćama i osobama s duševnim smetnja- 
ma oduzme poslovna sposobnost, uz automatsko isključenje iz izbornog 
procesa. U drugoj skupini su zemlje u kojima je mogućnost oduzimanja 
poslovne sposobnosti restriktivna. To znači da odluku o obimu odgovor- 
nosti staratelja, na osnovu individualne procjene osobe koja se stavlja pod 
starateljstvo, donosi sud, koji istovremeno odlučuje i da li će osoba pod 
starateljstvom automatski izgubiti pravo glasa. U treću skupinu spadaju 
zemlje u kojima se primjenjuje model invaliditeta zasnovan na ljudskim 
pravima. To znači da prema zakonodavstvu tih zemalja, koje je usklađeno 

s odredbama KPOI, sve osobe s invaliditetom imaju pravo glasa i pravo 
na participaciju u političkom i javnom životu. 

S druge strane, budući da prema podacima prezentiranim u tabe- 
li samo u 11 zemalja članica EU sve osobe s invaliditetom imaju pra- 
vo glasa, neminovno se postavlja i pitanje zbog čega još uvijek u većini 
zemalja članica EU postoji mogućnost zakonskog ograničenja, odnosno 
zabrana prava glasa punoljetnim osobama pod starateljstvom. To poseb- 
no imajući u vidu da se tom zabranom krši jedno od osnovnih ljudskih 
pravima, a time i vrijeđa ljudsko dostojanstvo osoba s invaliditetom. Ta- 
kođe, na osnovu prezentiranih podataka o izmjenama odgovarajućih za- 
konskih propisa u jednom broju zemalja članica EU, moguće je zaključiti 
da evropsko pravo i pravna praksa iz oblasti prava glasa svih osoba s 
invaliditetom posljednjih godina doživljavaju ubrzanije promjene. Njih 
karakterišu sve radikalniji zahtjevi za punu i ravnopravnu participaciju 
u političkom i javnom životu te populacije, odnosno priznavanje opšteg 
prava glasa svim osobama s invaliditetom. Zbog toga se s mnogo osnova 
može očekivati da će u budućnosti takav pristup u zemljama EU imati 
sve veći uticaj i na druge države svijeta da svoje zakonodavstvo i pravnu 
praksu usklade s međunarodnim standardima iz oblasti ljudskih prava. 


5. BOSANSKOHERCEGOVAČKO ZAKONODAVSTVO: 
MOGUCNOST ZLOUPOTREBA I POSLJEDICE 
ODUZIMANJA POSLOVNE SPOSOBNOSTI 


Institut starateljstva nad punoljetnim osobama kojima je oduzeta 
poslovna sposobnost u BiH, kako je to već rečeno u ovom radu, definisan 
je u tri aktuelna porodična zakona, koji su usvojeni na nivou dva entiteta 
i distrikta. Zajednička karakteristika tih zakona je da taj vid starateljstva 
normiraju kao oblik zaštite punoljetnih osoba koje nisu sposobne starati 
se o sebi, svojim pravima, interesima i obavezama.” Drugim riječima, sva 
tri porodična zakona kao razlog za oduzimanje poslovne sposobnosti utvr- 
đuju nesposobnost punoljetne osobe da se sama brine o svojim pravima 
i interesima,” s tim što dva od tri porodična zakona kao moguće uzroke 


23. Porodični zakon Federacije BiH — PZ FBiH, Službene novine FBiH 35/05, 
41/05 1 31/14, čl. 160, st. 1; Porodični zakon Republike Srpske — PZ RS, Službeni glasnik 
RS 54/02, 41/08 i 63/14, él. 11; Porodični zakon Brčko Distrikta BiH — PZ BD, Službeni 
glasnik BD BiH 23/07, čl. 141, st. 1. 

24 Osim oduzimanja poslovne sposobnosti, PZ FBiH i PZ BD normiraju i moguć- 
nost ograničenja poslovne sposobnosti u slučajevima kada punoljetna osoba neposredno 
ugrožava svoja prava i interese ili prava i interese drugih osoba (čl. 192, st. 2 PZ FBiH; 
čl. 173, st. 2 PZ BD). PZ RS ne normira uzroke za ograničenje poslovne sposobnosti. 

Budući da osobe kojima je ograničena poslovna sposobnost u BiH imaju opšte pra- 
vo glasa, taj oblik starateljstva u radu nije predmet posebnog interesovanja. 

nesposobnosti normiraju: duševnu bolest, zaostao duševni razvoj, preko- 
mjerno uživanje alkohola ili opojnih droga, senilnost i druge uzroke.?> 


Analizom svakog od pobrojanih uzroka veoma jednostavno, go- 
tovo na prvi pogled, može se zaključiti da je terminologija koja je kori- 
šćena u zakonima stigmatizirajuća i neusklađena sa savremenim, u nauci 
opšteprihvaćenim spoznajama. Tako, na primjer, termin ,,duševna bolest“, 
posebno u riječi „bolest“ ima stigmatizirajuće značenje, budući da se u 
savremenoj stručnoj i naučnoj literaturi i međunarodnim dokumentima 
umjesto „bolest“ koriste termini „poremećaj“ ili „smetnja“. Oba ta termi- 
na sadrže potrebnu neutralnost i najmanju mogućnost stigmatizacije odre- 
đene osobe. Stigmatizirajuće značenje ima i termin ,,zaostao duševni ra- 
zvoj“, koji se već dugo ne upotrebljava u različitim naučnim disciplinama 
i međunarodnim standardima iz oblasti ljudskih prava, u kojima se danas 
koristi termin ,,osobe s intelektualnim teškoćama“. Upotreba termina ,,za- 
ostao duševni razvoj“, posebno u praksi sudova na području BiH, goto- 
vo u pravilu ima za posljedicu negativnu konotaciju u smislu da se tim 
osobama najčešće, bez obzira na utvrđeni stepen intelektualnih teškoća, 
odnosno nivo ,,zaostalog duševnog razvoja“, oduzima poslovna sposob- 
nost. Praksa takođe pokazuje da sud donosi odluku o oduzimanju po- 
slovne sposobnosti čak i osobama koje pripadaju tzv. graničnoj skupini, 
posebno u slučaju „kombinovanog invaliditeta“, kada osoba, na primjer, 
uz umjerene intelektualne teškoće ima cerebralnu paralizu, oštećenje slu- 
ha, vida, govora itd. U istom kontekstu, i mogući uzroci za oduzimanje 
ili ograničenje poslovne sposobnosti: prekomjerno uživanje alkohola ili 
opojnih droga, senilnost i drugi uzroci, koji su u zakonima samo pobro- 
jani, takođe stvaraju prostor za mogućnost zloupotrebe. Ovo posebno što 
u aktuelnom bosanskohercegovačkom zakonodavstvu, osim što ne postoji 
jedinstvena definicija osoba s invaliditetom, nema ni određenja svakog od 
pobrojanih uzroka. Zakonodavstvo isto tako ne sadrži ni definiciju osoba 
s intelektualnim teškoćama i osoba s duševnim smetnjama/poremećajima, 
iako one čine skupinu punoljetnih osoba pod starateljstvom s oduzetom 
poslovnom sposobnošću. 


Mogućnost zloupotrebe zbog nepostojanja jedinstvene definicije za 
svaku od te dvije skupine osoba s invaliditetom u bosanskohercegovač- 
kom zakonodavstvu posebno se ogleda u različitom definisanju osoba s 
duševnim smetnjama u tri, takođe, na nivou dva entiteta i distrikta usvo- 
jena zakona o zaštiti osoba s duševnim/mentalnim smetnjama/poremeća- 
jima. S tim u vezi, u Zakonu o zaštiti osoba s duševnim smetnjama Fede- 
racije BiH normirano je da su osobe s duševnim smetnjama nedovoljno 
duševno razvijene osobe, ovisnici o psihoaktivnim supstancama i osobe 


25 Za razliku od PZ FBiH (él. 192, st. 1) i PZ BD (čl. 173, st. 1), u PZ RS se ne 
normiraju mogući uzroci nesposobnosti punoljetne osobe da se sama brine o svojim pra- 
vima i interesima. 


68 


Borjana Miković, Ajla Škrbić (str. 53-79) 


s drugim smetnjama i poremećajima.“ Zakon o zaštiti lica s mentalnim 
poremećajima Republike Srpske, umjesto sintagme ,,osoba s duševnim 
smetnjama“, koristi sintagmu ,,lice s mentalnim poremećajem“, uz odre- 
đenje da je to ,,lice koje prima mentalno zdravstvenu zaštitu zbog mental- 
nog poremećaja (bolesti), nedovoljnog mentalnog razvoja, lice zavisno od 
psihoaktivnih supstanci (alkohol, droga), lice sa drugim mentalnim pore- 
mećajima“.?" U istom zakonu, osim lica s mentalnim poremećajima, ra- 
zličito se određuju i lice s težim mentalnim poremećajima i neuračunljivo 
lice.” U Zakonu o zaštiti lica s mentalnim poremećajima Brčko Distrikta 
BiH osoba s mentalnim poremećajima definiše se kao lice koje ostvaruje 
odgovarajuću mentalno-zdravstvenu zaštitu zbog mentalnih poremećaja 
ili bolesti. 


Citirana zakonska određenja možda najkonkretnije govore o mo- 
gućnosti zloupotrebe prilikom oduzimanja poslovne sposobnosti osobama 
s intelektualnim teškoćama i osobama s duševnim smetnjama koje su i 
danas u BiH izrazito stigmatizirane i izložene različitim predrasudama. 
Treba podsjetiti i na to da se u odredbama KPOI sam pojam ,,osobe s 
invaliditetom“ odnosi na sve osobe koje imaju dugotrajna fizička, men- 
talna, intelektualna ili osjetilna oštećenja koja ,,u interakciji s različitim 
barijerama mogu ometati njihovo puno i djelotvorno sudjelovanje u druš- 
tvu, ravnopravno s ostalim članovima tog društva“. Zbog toga se, bu- 
dući da KPOI niti u jednom članu ne sadrži posebnu definiciju osoba 
s duševnim smetnjama i osoba s intelektualnim teškoćama, u literaturi, 
posebno u različitim međunarodnim dokumentima, te dvije skupine oso- 
ba s invaliditetom različito određuju, s naglašenim nastojanjima da se u 
što je moguće većoj mjeri izbjegne njihova stigmatizacija. Tako su, na 
primjer, u dokumentu ,,Razlika između duševne bolesti i intelektualnih 
teškoća“ navedene sljedeće definicije: ,,Osoba s intelektualnim teškoćama 
ima cjeloživotne razvojne potrebe. Intelektualna teškoća je stanje uspore- 
nog razvoja na koju lijekovi nemaju nikakvog učinka. Osoba s duševnim 


26 Zakon o zaštiti osoba s duševnim smetnjama Federacije BiH, Službene novine 
Federacije BiH 37/01, 40/02, 52/11 i 14/13, čl. 3, st. 1. 


27 Zakon o zaštiti lica s mentalnim poremećajima Republike Srpske, Službeni gla- 
snik RS 46/04, čl. 3, st. 1. 


28 Lice sa težim mentalnim poremećajima je lice sa takvim mentalnim pore- 


mećajima koji mogu značajno remetiti mogućnost shvatanja značenja njegovog postu- 
panja ili ne može vladati svojom voljom ili su te mogućnosti smanjene u tolikoj mjeri da 
je neophodna psihijatrijska pomoć. 

Neuračunljivo lice — lice koje zbog mentalnog poremećaja, stalnog ili privremenog 
u vrijeme izvršenja krivičnog djela nije moglo da upravlja svojim postupcima i svojom 
voljom niti da shvati značaj i posljedice učinjenog djela.“ Zakon o zaštiti lica s mentalnim 
poremećajima RS, čl. 3, st. 213. 

2 Zakon o zaštiti lica s mentalnim poremećajima Brčko Distrikta BiH, Službeni 
glasnik BD BiH 12/06, čl. 3, tač. a. 


30 KPOL čl. 1. 

poremećajima je pacijent. Duševna bolest može se izliječiti ili stabilizo- 
vati lijekovima, psihoterapijom i drugim potpornim sistemima“ (Inclusi- 
on Europe, Mental Health Europe 2007, 2). 

Nekoliko godina kasnije, u tematskom izvještaju komesara Vije- 
ća Evrope za ljudska prava „Ko moze da odlučuje? Pravo na poslovnu 
sposobnost lica s intelektualnim i psihosocijalnim invaliditetom“, za te 
dvije skupine osoba s invaliditetom navode se sljedeće definicije: ,,Oso- 
be s intelektualnim teškoćama (invaliditetom) su sve osobe koje imaju 
teškoće u svom intelektualnom funkcioniranju, npr. osobe s Daunovim 
sindromom.“ Osobe s duševnim (mentalnim) smetnjama (invaliditetom), 
npr. osobe s bipolarnim poremećajem, autizmom i shizofrenijom, često se 
u različitim izvještajima i preporukama odgovarajućih tijela UN 1 Vijeća 
Evrope svrstavaju u skupinu osoba sa psihosocijalnim invaliditetom (Ko- 
mesar za ljudska prava 2012, 9). 


U ovom radu se navode različite definicije osoba s intelektualnim 
teškoćama i osoba s duševnim smetnjama sa ciljem da se skrene pažnja da 
nepostojanje jedinstvene opšteprihvaćene definicije, odvojeno za te dvije 
skupine, stvara prostor za mogućnost zloupotreba prilikom pokretanja sud- 
skog postupka za oduzimanje poslovne sposobnosti. To se posebno odnosi 
na pojedine zemlje s prostora bivše Socijalističke Federativne Republike 
Jugoslavije, u kojima važeće zakonodavstvo u dijelu koji se odnosi na 
starateljstvo nad punoljetnim osobama nije mijenjano više decenija, kao 
što je to slučaj s BiH. Da bi se izbjeglo takvo stanje, sve zemlje potpisnice 
KPOI, što uključuje i BiH, trebalo bi da svoja nacionalna zakonodavstva 
usklade s odredbama tog međunarodnog ugovora koristeći isključivo ter- 
min osobe s invaliditetom, odnosno jedinstvenu definiciju osoba s invali- 
ditetom datu u KPOI. Time bi se u BiH stvorile neophodne pretpostavke 
za približavanje porodičnopravnog sistema zemlje savremenim evropskim 
sistemima, čak i pod pretpostavkom da se u budućoj reformi porodičnog 
zakonodavstva, koja je neophodna, zadrži mogućnost nekog oblika ograni- 
čenja poslovne sposobnosti. Pri tome, ta mogućnost se, uz jasne zakonom 
definisane slučajeve na koje je neophodno primijeniti određeno ograniče- 
nje, ni u kom slučaju ne smije odnositi na oduzimanje osnovnih ljudskih 
prava, u koje spada i opšte pravo glasa svih osoba s invaliditetom. Ovo 
posebno što danas sudovi u BiH osobama s intelektualnim teškoćama i 
duševnim smetnjama olako izriču oduzimanje poslovne sposobnosti, koje 
se, prema provedenim istraživanjima, javlja u više od 90% slučajeva od 
ukupnog broja punoljetnih osoba pod starateljstvom (Miković 2017, 132), 
što može upućivati na mogućnost zloupotreba. To se prvenstveno odnosi 
na dio sudskog postupka za oduzimanje poslovne sposobnosti čiju okosni- 
cu čini provođenje vještačenja, odnosno pregled samo jednog vještaka me- 
dicinske struke, to jest ljekara odgovarajuće specijalnosti, koji je, prema 
zakonu, obavezan dati pisani nalaz i mišljenje o psihičkom stanju osobe. 
U prilog tome govori podatak iz provedenog istraživanja u glavnom gradu 

BiH (Sarajevu), gdje je, na osnovu analize sadržaja 50 pravnosnažnih sud- 
skih rješenja o oduzimanju ili ograničenju poslovne sposobnosti, utvrđeno 
da je u 43 predmeta vještačenje provela ista osoba/ljekar specijalista neu- 
ropsihijatrije (Miković 2017, 131). 

Posebno diskriminirajuće u cijelom postupku je to što pravnosna- 
žnošću sudske odluke o oduzimanju poslovne sposobnosti osoba gubi 
pravnu samostalnost, njene izjave volje nemaju pravni učinak, a samu 
osobu zastupa staratelj. Drugim riječima, to znači da osoba s oduzetom 
poslovnom sposobnošću, u skladu sa zakonom, ne može sklopiti brak, ne 
može usvojiti dijete, ne može priznati vanbračno materinstvo/očinstvo, ne 
može podnijeti tužbu za utvrđivanje ili osporavanje materinstva/očinstva, 
nema pravo glasa itd. 


6. STATISTIČKI POKAZATELJI O BROJU PUNOLJETNIH 
OSOBA POD STARATELJSTVOM U BOSNI I HERCEGOVINI 


Prema zvaničnim statističkim podacima, broj punoljetnih osoba 
pod starateljstvom u BiH posljednjih desetak godina bilježi kontinuirani 
porast. Tako je 2010. godine ukupan broj punoljetnih osoba pod staratelj- 
stvom bio 2.645 (Agencija za statistiku BiH 2016, 39), 2014. je eviden- 
tirano ukupno 3.289, dok su 2018. godine u BiH bile ukupno 3.482 pu- 
noljetne osobe pod starateljstvom (Agencija za statistiku BiH 2019, 40). 
To, između ostalog, govori da u BiH, i pored ratifikacije KPOI 1 usvajanja 
više dokumenata i strategija iz oblasti invalidnosti na svim nivoima vlasti, 
nije došlo čak ni do minimalnog poboljšanja u toj oblasti. U prilog tome 
govori i činjenica da je Komitet UN za prava osoba s invaliditetom, na- 
kon razmatranja Inicijalnog izvještaja za BiH (2017), izrazio ,,zabrinutost 
zbog sadašnjeg režima starateljstva koji je u suprotnosti sa Konvencijom 
i Opštim komentarom Komiteta br. 1 (2014) o jednakosti pred zakonom. 
Zabrinut je zbog nedostatka transparentnih i efikasnih pravnih lijekova, 
posebno u odnosu na dosadašnju praksu oduzimanja potpune poslovne 
sposobnosti osobama sa invaliditetom. Komitet je ozbiljno zabrinut zbog 
uskraćivanja prava na sklapanje braka i glasanje“ (Komitet za prava oso- 
ba sa invaliditetom 2017, tač. 22). 


Budući da u BiH ne postoje zvanični statistički podaci o broju oso- 
ba s invaliditetom, na osnovu poređenja pretpostavljenog ukupnog broja 
(380.000) osoba s invaliditetom u BiH (Miković 2016, 173) i zvaničnog 
podatka o ukupnom broju (3.482) punoljetnih osoba pod starateljstvom 
u 2018. godini, može se zaključiti da učešće punoljetnih osoba pod sta- 
rateljstvom u ukupnom broju osoba s invaliditetom u BiH iznosi 0,92%. 
S druge strane, ako se ima u vidu da većinu punoljetnih osoba pod sta- 
rateljstvom čine osobe s oduzetom poslovnom sposobnošću, preko 90%, 

jasno je da ta skupina nema opšte pravo glasa, odnosno da je isključena iz 
političkog života, što je u suprotnosti sa savremenim razumijevanjem de- 
mokratije i nediskriminacije. U istom kontekstu, o odnosu društva prema 
punoljetnim osobama pod starateljstvom govori i podatak da se u metodo- 
logiji obrade zvaničnih statističkih podataka u BiH, od entiteta i distrikta 
do državnog nivoa, evidentira samo ukupan broj punoljetnih osoba pod 
starateljstvom, bez odvojenog evidentiranja broja osoba s oduzetom po- 
slovnom sposobnošću i osoba s ograničenom poslovnom sposobnošću. 


7. ZABRANA PRAVA GLASA OSOBAMA S ODUZETOM 
POSLOVNOM SPOSOBNOSCU U ZAKONODAVSTVU 
BOSNE I HERCEGOVINE 


Pravo svakog punoljetnog građanina da bira i da bude biran na 
izborima u BiH garantovano je ustavnim odredbama koje su usklađene 
s međunarodnim standardima. Naime, prema Ustavu BiH, prava i slo- 
bode određeni u EKLJP i njenim protokolima direktno se primjenjuju u 
BiH i imaju prioritet nad svim ostalim zakonima.*! Zbog toga su odredbe 
EKLJP u kojima je normirano: ,,Ništa u ovoj Konvenciji neće se tumačiti 
kao da ograničava ili ukida bilo koje ljudsko pravo i temeljnu slobodu koji 
su priznati zakonima neke visoke ugovorne stranke ili bilo kojim drugim 
sporazumom kojeg je ona stranka“? za BiH obavezujuće i u cijelosti se 
moraju poštovati. Takođe, činjenica da država BiH, uz ratifikaciju KPOI, 
nije istakla rezervu ni na jednu odredbu, odnosno član tog dokumenta, 
jasno govori da KPOI predstavlja međunarodni pravni instrument koji u 
BiH čini dio unutrašnjeg pravnog poretka zemlje, pa je kao takva na sna- 
zi u potpunosti. Drugim riječima, u BiH ne postoje prepreke da odredbe 
čl. 29(a), koje se ne mogu posmatrati odvojeno od odredaba čl. 12, st. 2 
KPOI, budu direktno primjenjive te da sve osobe s invaliditetom imaju 
pravo učešća u javnom i političkom životu, odnosno pravo i mogućnost 
da glasaju i da budu birane, na šta oduzimanje poslovne sposobnosti ne 
može uticati. Ovo tim prije što osobe s invaliditetom, prema odredba- 
ma čl. 12, st. 3 KPOI, imaju pravo na obezbjeđenje određene pomoći u 
ostvarivanju njihove poslovne sposobnosti, a time, kad je to potrebno, i 
na pomoć u glasanju. To znači da su države stranke međunarodnih spo- 
razuma dužne u svom izbornom zakonodavstvu osigurati da sve osobe s 
invaliditetom, bez obzira na činjenicu da im je oduzeta poslovna sposob- 
nost, mogu učestvovati u političkom životu. Takvo postupanje istaknuto 
je iu praksi Komiteta za prava osoba s invaliditetom UN prilikom ocjene 


3! Ustav BiH (1995), Aneks IV Opšteg okvirnog sporazuma za mir u BiH, čl. II, 
st. 2. 


32. EKLJP, čl. 60. 

nacionalnih izvještaja o provođenju KPOI. Tako, na primjer, Komitet u 
svojim Zaključnim razmatranjima u odnosu na Kraljevinu Španjolsku 
(2011) preporučuje ,,...hitno usvajanje zakonskih mjera kako bi se osi- 
guralo da osobe s invaliditetom, uključujući i one koje su trenutno pod 
starateljstvom ili tutorstvom, mogu ostvariti svoje biračko pravo 1 partici- 
pirati u javnom životu na jednakoj osnovi s drugima“ (Komitet za prava 
osoba s invaliditetom 2011, tač. 48). 


U BiH zabrana prava glasa osobama s oduzetom poslovnom spo- 
sobnošću propisana je Izbornim zakonom BiH, kojim je normirano: 
„Centralni birački spisak ne sadrži imena državljana BiH koji su pravo- 
snažnom odlukom nadležnog organa lišeni potpuno poslovne sposobno- 
sti. Ako je ovakvo lice upisano, brisaće se iz Centralnog biračkog spiska, 
a ako se licu pravosnažnom odlukom nadležnog organa vrati poslovna 
sposobnost, biće upisano u Centralni birački spisak.“ 


Citirane odredbe nedvosmisleno potvrđuju da se u BiH osobama s 
oduzetom poslovnom sposobnošću protivustavno zabranjuje pravo glasa, 
odnosno aktivno biračko pravo. Istim zakonom tim osobama se, iako ne 
direktno, zabranjuje i pasivno biračko pravo, odnosno kandidovanje na 
izborima, sljedećim normiranjem: „kandidat mora biti upisan u Centralni 
birački spisak u opštini u kojoj se kandiduje...“.°4 To znači da osoba s 
oduzetom poslovnom sposobnošću, koja prema citiranom članu (3.2, st. 
3) ne može biti upisana u birački spisak nema pravo kandidovanja na 
izborima. Osim toga, Izbornim zakonom BiH se normira i da izabranom 
članu organa vlasti na svim nivoima prestaje mandat prije isteka vremena 
na koje je izabran ,,danom pravosnažnosti sudske odluke kojom je lišen 
poslovne sposobnosti (proglašen mentalno nesposobnim)“.** Ta odredba 
upućuje na eventualnu mogućnost da izabranom predstavniku kome je 
nakon izbora pravnosnažnom sudskom odlukom oduzeta poslovna spo- 
sobnost mandat, koji „teče od dana objavljivanja rezultata izbora u Služ- 
benom glasniku BiH“, ne bi mogao ni početi. 


Budući da je u ovom radu citirana dosadašnja praksa ESLJP, pre- 
ma kojoj je osobi s mentalnim invaliditetom moguće oduzeti pravo glasa 
isključivo na osnovu sudske odluke, odnosno individualne procjene, mo- 
guće je postaviti pitanje zakonitosti automatskog oduzimanja opšteg pra- 
va glasa uporedo s oduzimanjem poslovne sposobnosti u bosanskoherce- 
govačkom porodičnom zakonodavstvu. To posebno zbog toga što analiza 
odgovarajućih odredaba sva tri zakona pokazuje da one, uz normiranje 


33 Izborni zakon BiH, Službeni glasnik BiH 23/01, 7/2, 9/02, 20/02, 25/02, 4/04, 
20/04, 25/05, 52/05, 65/05, 77/05, 11/06, 24/06, 32/07, 33/08, 37/08, 32/10, 18/13, 7/14 i 
31/16, čl. 3.2, st. 3. 


34 id čl. 4.2. 
35 Ibid., čl. 1.10, st. 1, tač. 5. 
36 Tbid., čl. 1.3a, st. 2. 

da vještačenje provodi samo jedan ljekar — specijalista neuropsihijatar, 
propisuju samo kriterije sposobnosti/mogućnosti punoljetne osobe da se 
sama brine o svojim pravima i interesima, bez kriterija navedenih u prak- 
si ESLJP. Pri tome, takvo zakonsko normiranje upućuje na zaključak da 
sposobnost neke osobe da se sama brine o sebi, svojim pravima i intere- 
sima ne mora imati vezu s njenom aktuelnom sposobnošću da procijeni 
posljedice svoje odluke u nekom drugom interesu ili postupanju, odnosno 
da donosi svjesne i pravilne odluke. S tim u vezi, čak i da zanemarimo 
ranije citirane odredbe Ustava BiH i odredbe međunarodnih dokumenata, 
ostaje nejasno zašto se u sudskoj praksi u BiH svim osobama kojima je 
oduzeta poslovna sposobnost automatski oduzima i opšte pravo glasa, kao 
da one ostvarivanjem tog prava mogu nanijeti štetu sebi, svojim pravima i 
interesima. Cijenimo da oduzimanje poslovne sposobnosti iz razloga koji 
su normirani u bosanskohercegovačkom porodičnom zakonodavstvu ne 
može imati pravni učinak na mogućnost ostvarivanja opšteg prava glasa 
osoba s oduzetom poslovnom sposobnošću, kako je to normirano Izbor- 
nim zakonom BiH. 


Posebno ističemo da Izborni zakon BiH niti u jednoj odredbi ne navo- 
di konkretan interes zaštite sloboda i prava drugih, pravnog poretka, javnog 
morala i zdravlja, koji bi opravdavao zabranu aktivnog i pasivnog biračkog 
prava osobama s oduzetom poslovnom sposobnošću. Taj zakon jednostavno 
u svojim odredbama automatski primjenjuje oduzimanje poslovne sposob- 
nosti, bez mogućnosti sudskog ispitivanja oduzimanja opšteg prava glasa 
nezavisno od sudskog postupka za oduzimanje poslovne sposobnosti. U 
istom kontekstu, KPOI, koja je jedini obavezujući međunarodni doku- 
ment iz oblasti invalidnosti, nalaže obavezu država potpisnica da obezbi- 
jede odgovarajuće i djelotvorne mehanizme zaštite koji će svim osobama 
s invaliditetom omogućiti da uživaju poslovnu sposobnost na način da 
se ispoštuju prava, volja i preferencije svake pojedinačne osobe, ali i da 
se isključi mogućnost zloupotreba, sukoba interesa i uticaja." Takvo po- 
stupanje u vezi sa ostvarivanjem opšteg prava glasa, na primjer, osobe 
s najtežim intelektualnim teškoćama, zahtijeva da se za nju obezbijedi 
potrebna pomoć druge osobe, koju će sama izabrati, da joj pomogne u 
glasanju.*® S tim u vezi, zadatak te osobe, budući da je glasanje lični čin, 
jeste da osobu s invaliditetom, ukoliko je ona zainteresovana i želi glasa- 
ti, na njoj razumljiv način informiše o značaju izbora i načinu njihovog 
provođenja. U slučaju da osoba s invaliditetom, i pored njoj prilagođenog 
objašnjenja, ne može shvatiti značenje izbora i ne želi koristiti biračko 
pravo, ona neće ni pristupiti glasanju, isto kao ni drugi birači koji se u 
BiH iz različitih drugih razloga u velikom broju ne odazivaju na izbore. 
Takav pristup bi u početku, uz izmjene bosanskohercegovačkog izbornog 
zakonodavstva, bilo moguće primjenjivati na osobe s oduzetom poslov- 


37 Vid. KPOL, čl. 12. 
38. KPOL čl. 29(a), st. iii. 

nom sposobnošću, budući da iz odredaba KPOI jasno proizlazi da one 
imaju opšte pravo glasa. Pri tome, razlike između tih osoba i osoba s 
invaliditetom koje imaju poslovnu sposobnost ali im je u procesu glasanja 
potrebna pomoć osobe koju su sami izabrali bila bi u tome što bi osobama 
s oduzetom poslovnom sposobnošću pomoć trebao pružiti njihov staratelj. 


Jednom riječju, primjenom tog pristupa osobe kojima je oduzeta 
poslovna sposobnost mogle bi kao i drugi same odlučiti da li će glasati 
ili ne. Takođe, one bi, ukoliko glasaju isto kao i drugi, svoje opredjelje- 
nje mogle zasnivati na neracionalnim ličnim ili političkim razlozima, kao 
što su: simpatija ili antipatija prema nekom kandidatu ili stranci i slično. 
Jednostavno, više ne bi bilo mogućnosti da se ta društvena skupina dis- 
kriminiše i kažnjava oduzimanjem opšteg prava glasa, budući da se samo 
od nje zahtijeva sposobnost, racionalnost, objektivnost i slično, naročito 
imajući u vidu da je sadašnje postupanje prema osobama s oduzetom po- 
slovnom sposobnošću u suprotnosti sa savremenim razumijevanjem de- 
mokratije i nediskriminacije, ali i modelom invaliditeta koji se zasniva na 
ljudskim pravima. 


8. ZAKLJUČAK 


Pravo glasa je jedno od osnovnih ljudskih prava zagarantovano 
brojnim međunarodnim ugovorima o ljudskim pravima. Njegova primje- 
na u praksi odnosi se na pravo svih punoljetnih građana da ravnopravno 
učestvuju na izborima, odnosno u političkom i javnom životu. Zbog toga 
mogućnost primjene i poštovanja prava glasa najkonkretnije govori o 
slobodi mišljenja i punog građanstva, odnosno jednakosti pred zakonom, 
koja je osnovni princip zaštite ljudskih prava neophodan za korištenje 
svih drugih ljudskih prava. Taj princip, zagovaran još od prvih početa- 
ka uspostave prava, u manjoj ili većoj mjeri zadržao je svoj kontinuitet 
sve do danas, pri čemu princip aktivnog učestvovanja na izborima ostaje 
gotovo nepromijenjen, ali uz isto tako kontinuirano postojanje zabrane 
prava da glasaju i da budu birane jednom broju osoba s invaliditetom. 
Danas je to evidentno u jednom broju država članica UN, ali i država 
članica EU, uprkos zaštiti prava glasa za sve, propisanog u različitim 
međunarodnim dokumentima o ljudskim pravima, od kojih jedino KPOI 
ima snagu obaveznosti za države potpisnice. Svjesnost o nepoštovanju 
ljudskih prava, odnosno izbjegavanju poštovanja prava glasa svih osoba 
s invaliditetom uočljiva je u odredbama KPOI u kojima se ističe da se 
prava propisana u tom dokumentu u državama potpisnicama mogu rea- 
lizovati samo ukoliko su implementirana u nacionalno zakonodavstvo,?? 
što u velikom broju država potpisnica još uvijek nije realizovano. To, 


3 Vid. KPOL, él. 4, st. 1, tač. (a) i (b). 

prema dostupnim istraživanjima, potvrđuju sljedeći podaci: u 150 zemalja 
članica UN koje su ratifikovale KPOI, među kojima je 1 BiH, njih 57, ili 
36%, potpuno zabranjuje pravo glasa punoljetnim osobama pod staratelj- 
stvom (Bhugra et al., 2016, 397). Isto se odnosi i na 27 zemalja članica 
EU, od kojih samo u njih 11 sve osobe s invaliditetom imaju pravo gla- 
sa (Evropski ekonomski i socijalni komitet 2019, 12), iako su sve one 
ratifikovale KPOI. Tako licemjerno ponašanje, označeno nepoštovanjem 
preduzetih obaveza država potpisnica da svoje nacionalno zakonodavstvo 
usklade s KPOI, na prvom mjestu uzrokovano je ukorijenjenim predrasu- 
dama, posebno prema osobama sa intelektualnim teškoćama i duševnim 
smetnjama, kojima je oduzeta poslovna sposobnost. Ozakonjenje zabrane 
prava da glasaju i da budu birane toj skupini, gotovo u pravilu motivisa- 
no uvjerenjem da one nisu sposobne razumjeti sam proces izbora, odno- 
sno uvjerenjem mnogih da ozakonjenje tog prava osobama s oduzetom 
poslovnom sposobnošću može stvoriti prostor za zloupotrebe, u suštini 
predstavlja vladavinu diskriminacije. Naročito ističemo da u još uvijek 
velikom broju država, među kojima je i BiH, donošenjem pravosnažne 
sudske odluke o oduzimanju poslovne sposobnosti te osobe automatski 
gube i pravo glasa, odnosno pravo da biraju i budu birane. Pri tome se 
očito zaboravlja da sve osobe s oduzetom poslovnom sposobnostišću ne 
čine homogenu skupinu prema svojim intelektualnim teškoćama i težini 
duševnih smetnji. Zbog toga su zakonodavstva zemalja koja normiraju 
mogućnost oduzimanja poslovne sposobnosti uz automatsko gubljenje 
prava glasa stereotipna i diskriminatorna. Diskriminaciju produbljuje i či- 
njenica da u tim zemljama ne postoji zakonska mogućnost individualne 
procjene kapaciteta, odnosno ispitivanja srazmjerne potrebe za ograniče- 
njem prava u svakom pojedinačnom slučaju. 


Jedna od mogućnosti prevazilaženja takvog stanja je da se u tim 
zemljama različite društvene grupe, na primjer, profesionalci iz oblasti 
mentalnog zdravlja, udruženja osoba s invaliditetom i zagovornika ljud- 
skih prava, srodnici, staratelji, ali i same osobe pod starateljstvom, or- 
ganizuju u poduzimanju neophodnih mjera da ta skupina ostvari pravo 
glasa, odnosno pravo da bira i da bude birana, kao i drugi. U BiH je 
to veoma lako izvodljivo jer Ustav BiH u svojim odredbama ne sadrži 
mogućnost oduzimanja poslovne sposobnosti, što odredbe Izbornog za- 
kona BiH koje zabranjuju aktivno i pasivno biračko pravo osobama s 
oduzetom poslovnom sposobnošću čini neustavnim. Takođe, i KPOI u 
svojim odredbama zahtijeva novu, nikad ranije zabilježenu, paradigmu 
koncepta poslovne sposobnosti. Prema tom konceptu, zemlje potpisnice 
KPOI dužne su priznati svim osobama s invaliditetom pravo na poslovnu 
sposobnost s obavezom da starateljstvo, odnosno sistem supstitucijskog 
donošenja odluka, zamijeni sistem pomoći u ostvarivanju poslovne spo- 
sobnosti, što podrazumijeva i pomoć u donošenju odluka. Ta pomoć u 
ostvarivanju aktivnog i pasivnog prava glasa, zapravo, znači pomoć osobi 
da izrazi svoju odluku, a ne pomoć u donošenju odluke umjesto nje. 

Summary 


The right to vote, which is one of the universal human rights, is still 
not available to all citizens in Bosnia and Herzegovina. More specifically, 
adults under guardianship are being deprived of their legal capacity. This 
is a consequence of the inherited legal past and occurs despite the fact 
that it violates the Constitution of Bosnia and Herzegovina, as well as 
numerous international legal instruments ratified by BH. This practice 
allows persons with deprived legal capacity to be automatically deprived 
of their right to vote without any individual assessment and/or court 
decision. It is contrary to the European Court of Human Rights practice 
as well as to the Convention on the Rights of Persons with Disabilities, 
which prescribes that persons with disabilities enjoy legal capacity on 
an equal basis with others in all aspects of life, including the right and 
opportunity to vote and be elected. 

O PRIRODI I POREKLU POTROSACKE RANJIVOSTI 


Autor u žižu svog istraživanja u ovom radu postavlja potrošačku ranjivost, 
ukazujući na to da, zavisno od konkretnih okolnosti, svaki potrošač može postati ra- 
njiv. Određenom potrošaču može zatrebati posebna zaštita zato što pripada rizičnoj 
grupi, ali i zato što se našao u rizičnoj situaciji. Ranjivost može nastati u vezi sa 
zaključenjem ugovora, tokom ispunjenja i prilikom prestanka ugovora. Iz tih razloga, 
svoj međuzaključak da su svi potrošači ranjivi u širem smislu, s tim što su neki po- 


glasi: 
1) svi potrošači su po definiciji ranjivi (ranjivost u širem smislu) i 
2) svi potrošači mogu da budu naročito ranjivi i u tom slučaju zaslužuju po- 


sebnu zaštitu (ranjivost u užem smislu), s tim što su neki potrošači, po pravilu, naro- 
čito ranjivi, a drugi samo ponekad i u posebnim okolnostima. 


Ključne reči: Načelo savesnosti i poštenja. — Slabija ugovorna strana. — Prosečni 
potrošač. — Ugroženi potrošač. — Situaciona (ad hoc) ranjivost. 


1. ZAŠTITA SLABIJE UGOVORNE STRANE 


1.1. Uramljivanje predmeta istraživanja 


U centru naše pažnje ovom prilikom našlo se nekoliko dilema iz 
oblasti potrošačkog prava koje se mogu sažeti na sledeći način: po čemu 
se potrošač razlikuje od trgovca, šta je to što ga čini slabijim i predstavlja 
uzrok njegove neravnopravnosti u odnosu na drugu ugovornu stranu? Da 
li je pojam potrošača kao slabije ugovorne strane jedinstven, to jest da li 

je svaki potrošač jednako ranjiv? Ako pojam potrošača nije jedinstven, 
od drugih pa zaslužuju posebnu zaštitu? Da li su ranjive samo određene 
grupe potrošača sa povećanim rizikom od izlaganja nepoštenoj poslovnoj 
praksi ili se sa izvesnom sigurnošću može kazati da ranjivost ne bira i 
da, zavisno od konkretnih okolnosti, svaki potrošač može postati ranjiv? 


1.2. Uramljivanje ključnih pojmova 
1.2.1. Pojam potrošača 


Prema Zakonu o zaštiti potrošača, potrošač je fizičko lice koje na 
tržištu pribavlja robu ili usluge u svrhe koje nisu namenjene njegovoj po- 
slovnoj ili drugoj komercijalnoj delatnosti.! Osim opšteg pojma potroša- 
ča, u srpskom pravu su razvijeni i posebni (sektorski) pojmovi potrošača 
vezani za određene robe i usluge, kao što su korisnik finansijske usluge,” 
korisnik turističkog putovanja (turista)? i drugi, na koje se primenjuju i 
posebna pravila (lex specialis). 


1.2.2. Pojam trgovca 


Trgovac je pravno ili fizičko lice koje nastupa na tržištu u okviru 
svoje poslovne delatnosti ili u druge komercijalne svrhe, uključujući i 
druga lica koja posluju u njegovo ime ili za njegov račun.“ 


2. PRIRODA ODNOSA TRGOVAC — POTROŠAČ 


U središtu pojmova potrošač i trgovac nalazi se svrha njihovog de- 
lovanja na tržištu. Potrošač zadovoljava potrebe domaćinstva, a trgovac 


! Zakon o zaštiti potrošača, SI. glasnik RS 62/2014, 6/2016 — dr. zakon i 
44/2018 — dr. zakon — ZZP, čl. 5, st. 1, tač. 1. Za razliku od opšte definicije potrošača 
koja je po svojoj prirodi negativna, pa potrošača definiše kao lice koje ne obavlja po- 
slovnu delatnost, u sferi elektronske trgovine definicija potrošača je pozitivna. ,,Potrošač 
je fizičko lice koje kupuje robu, odnosno usluge radi zadovoljavanja ličnih potreba ili 
potreba domaćinstva.“ Zakon o elektronskoj trgovini, S/. glasnik RS 41/2009, 95/2013 
i 52/2019, čl. 3, st. 1, tač. 4. U potrošačkom pravu EU sazreva ideja da je neophodna 
primerena zaštita i nešto šireg kruga lica koji se u ugovornim odnosima pojavljuju kao 
slabija ugovorna strana, pre svega preduzetnika, a potom malih i mikro kompanija. Takvo 
zalaganje se duže vreme uočava i u pravnoj teoriji: „Postojeći koncept potrošača mora biti 
proširen u pogledu preduzetnika koji su suštinski veoma malo razlikuju od odgovornog 
potrošača“ (Micklitz, 2012, 65). 

2 Zakon o zaštiti korisnika finansijskih usluga, Sl. glasnik RS 36/2011 i 139/2014, 
él. 2, st. 1, tač. 9. O potrošačima koji koriste finansijsku uslugu osiguranja za srpsko pravo 
vid. Petrović Tomić, 2015. 


3 Zakon o turizmu, Sl. glasnik RS 17/2019, čl. 3, st. 1, tač. 19. Opširnije o zaštiti 
potrošača u oblasti turističkih putovanja: Radović 2013, 124-139. 


4 ZZP, él. 5, st. 1, tač. 2. 

potrebu za profitom. Aktivnost potrošača je nekomercijalna — usmerena je 
na upotrebnu vrednost roba i usluga, dok je delatnost trgovca komercijal- 
na — usmerena je na ostvarivanje razlike između nabavne i prodajne vred- 
nosti robe i usluge. U ugovornoj interakciji potrošača i trgovca potrošač 
je po definiciji slabija ugovorna strana. Podređen položaj potrošača 
(pregovaračka nejednakost) u odnosu na trgovca proizilazi iz prirode 
odnosa profesionalca i amatera, stručnjaka i laika (neukog) za robe ili 
usluge koje pribavlja (eng. business-to-consumer — B2C). Na strani 
potrošača je moguće uočiti mnoštvo faktora koji predstavljaju temelj 
ugovorne nejednakosti: nedostatak relevantnih informacija, nedostatak 
znanja, nedostatak iskustva, nedostatak izbora, nedostatak samokontrole, 
nedostatak samopouzdanja, nedostatak raspoloživih resursa i dr. Svaka 
od navedenih ,,slabosti“ potrošača zaslužuje posebnu razradu, koju u 
naučnom članku ovog obima nije moguće izvesti do kraja pa je, iz tog 
razloga, ostavljamo za drugu prigodnu analizu. 

Nekada se nedostaci koji opterećuju racionalno postupanje potro- 
šača na tržištu javljaju pojedinačno, ali, po pravilu, jedan nedostatak ne 
ide sam, već jedna slabost prati drugu. Nejednakost u ekonomskoj snazi, 
obaveštenosti i pristupu resursima na strani potrošača uglavnom su zdru- 
ženi i deluju u zbiru. Zadatak pravnog poretka je da na takvu nejednakost 
primereno reaguje i odgovarajućim normativnim rešenjima doprinese kre- 
iranju ugovorne ravnopravnosti potrošača i trgovca. 


U tom kontekstu naročito treba razumeti da potrošači kao grupa 
nisu koherentni. Neki potrošači su bogati, neki siromašni. Neki su viso- 
koobrazovani, dok su drugi gotovo nikakvog obrazovanja. Jedni žive u 
metropoli, drugi u ruralnom području ili provinciji. Jedni su na početku, 
drugi se bliže životnom kraju. Normiranje zaštite tako heterogene grupe 
predstavlja ozbiljan izazov za svakog normotvorca. lako se određenom 
generalizacijom može doći do zajedničkih odlika potrošača, ta lista nije i 
ne može biti konačna i potpuna. 


3. PROSEČNI POTROŠAČ 


Usled pomenutih razlika i raznovrsnosti potrošača, u slučajevima 


povezanima s obmanjujućim oglašavanjem“ Evropski sud pravde (ESP) je 

> Na inferiornost potrošača u odnosu na trgovca ukazuje i ustaljena praksa Evrop- 
skog suda pravde — ESP (eng. ECJ). Potrošač je u slabijem položaju u odnosu na trgov- 
ca ili snabdevača i po pregovaračkoj snazi i po znanju. Tako u spojenim predmetima 
C-240/98, C-244/98, Océano Grupo Editorial and Salvat Editores (Océano Grupo Edito- 
rial SA v. Rocio Murciano Quintero (C-240/98) and Salvat Editores SA v. José M. Sanchez 
Alcon Prades (C-241/98), José Luis Copano Badillo (C-242/98), Mohammed Berroane 
(C-243/98) and Emilio Viñas Feliu (C-244/98), ECLI:EU:C:2000:346, Judgment of the 
Court of 27 June 2000, para. 25. 


é Direktiva o obmanjujućem oglašavanju, Council Directive of 10 September 
1984 relating to the approximation of the laws, regulations and administrative provisions 

razvio koncept prosečnog potrošača (eng. average consumer).' U skladu 
s načelom proporcionalnosti, a kako bi se omogućila delotvorna zaštita, 
Sud je ispitivao dopuštenost određene poslovne prakse imajući u vidu ap- 
straktnog prosečnog potrošača koji j jeu razumnoj meri dobro obaveSten te 
razumno pažljiv i oprezan, uzimajući u obzir socijalne, kulturne i jezičke 
osobenosti. Nešto kasnije, sadržina tog standarda je uneta u Preambulu 
Evropske direktive o nepoštenoj poslovnoj praksi.? 


»pravnopolitički cilj ove Direktive je uspostavljanje primerene 
ravnoteže između potrebe za zaštitom potrošača i slobodne trgovine na 
konkurentskom tržištu.? Zaštita potrošača ne može biti neproporcionalna 
i stvoriti neopravdanu prepreku trgovini. Uobičajno se naglašava da test 
prosečnog kupca ne počiva nužno na statistici. Uzimajući u obzir praksu 
ESP, nadležna nacionalna tela i sudovi vrše ocenu kako bi utvrdili tipič- 
nu reakciju potrošača“!“ i zaključili može li se određenom poslovnom 
praksom zavarati prosečan potrošač koji primenjuje vlastitu sposobnost 
rasuđivanja. Iako polaze od pretpostavljenih očekivanja prosečnog potro- 
šača,!! na primer da li je ime kozmetičkog proizvoda koje sadrži izraz 
„lifting“ obmanjujuće, nacionalnim sudovima nije oduzeta mogućnost 
da u skladu sa nacionalnim pravom radi razjašnjenja pribave istraživanje 
javnog mnjenja ili ekspertsko mišljenje.!* Standard prosečni potrošač je 


of the Member States concerning misleading advertising (84/450/EEC) Official Journal of 
the European Communities No L 250/17, 19. 9. 1984. 


7 Vid. C-210/96 Gut Springenheide and Tusky vs. Oberkreisdirektor des Kreises 
Steinfurt, EU:C:1998:369, Judgment of the Court (Fifth Chamber) of 16 July 1998, para. 31. 


Š Eng. „who is reasonably wellinformed and reasonably observant and circum- 


spect“. Direktiva o nepoštenoj poslovnoj praksi (eng. Directive 2005/29/ec of the Europe- 
an Parliament and of the Council of 11 May 2005 concerning unfair business-to-consumer 
commercial practices in the internal market and amending Council Directive 84/450/EEC, 
Directives 97/7/EC, 98/27/EC and 2002/65/EC of the European Parliament and of the 
Council and Regulation (EC) No 2006/2004 of the European Parliament and of the Coun- 
cil, Official Journal of the European Union L 149/22, 11. 6. 2005. (,,Unfair Commercial 
Practices Directive“ — UCPD), Preambula, Recital (18). 


? Evropska komisija, Radni dokument službi Komisije smjernice za provedbu/ 
primjenu Direktive 2005/29/EZ o nepoštenoj poslovnoj praksi, COM (2016) 320 final, 
Bruxelles, 25. 5. 2016. SWD (2016) 163 final. 43, https://eur-lex.europa.eu/legal-content/ 
HR/TXT/PDF/?uri=CELEX:52016SC0163&from=EN, 31. mart 2020. 


10 U onim slučajevima kada određena poslovna praksa nije izričito navedena kao 
nepoštena (nije na tzv. crnoj listi) u oceni da li je konkretna poslovna praksa dopuštena, 
kao referentna tačka, aktivira se pojam prosečni (tipični) potrošač (Schebesta, Purnhagen, 
2019, 12). 


1 U pogledu zabrane nepoštene poslovne prakse Direktiva dodatno normira test 


prosečnog potrošača kada je reč o interesima određene grupe potrošača. Ako je poslovna 
praksa usmerena na određenu grupu potrošača, dejstvo te prakse treba ocenjivati iz ugla 
prosečnog člana predmetne grupe. Direktiva o nepoštenoj poslovnoj praksi, čl. 5, st. 2 (b). 


12 C-220/98, Estée Lauder Cosmetics GmbH & Co. OHG v Lancaster Group 
GmbH, ECLI:EU:C:2000:8, Judgment of the Court (Fifth Chamber), 13 January 2000. 

xec 


objektivan, pri čemu je pojam „odgovoran potrošač“ svojevrsni ekviva- 
lent opreznom potrošaču. Tako se, na primer, u odluci Visokog suda prav- 


ve vee 


de Ujedinjene Kraljevine navodi da se pojam ,,prosečan potrošač“ odnosi 


na „potrošača koji se na razuman način brine o sebi, a ne na neupućen, 
< 13 


bezbrižan ili nepromišljen način“. 

Srpsko pravo sledi taj model, pa je prosečni potrošač onaj koji je 
dobro obavešten i razumno obazriv, imajući u vidu društvene, kulturne i 
jezičke osobenosti.'* Iako na prvi pogled izgleda da je izraz „dobro oba- 
vešten“ koji je upotrebio naš zakonodavac nešto drugačije sadržine od 
pravnog standarda razvijenog u praksi ESP, koja pred prosečnog potro- 
šača postavlja uslov da je u ,razumnoj meri dobro obavešten“ (eng. re- 
asonably well informed), čini se da nas sistemsko tumačenje relevantne 
norme i u srpskom pravu potrošača u konačnici dovodi do identičnog ili 
sličnog rezultata. Prema Zakonu, obaveštenost je jedno od osnovnih pra- 
va potrošača koje se definiše kao raspolaganje tačnim podacima neophod- 
nim za razuman izbor ponuđene robe i usluga.!* Dodatno je propisano da 
ugovorna odredba obavezuje potrošača ako je izražena jednostavnim, ja- 


ESP u ovom slučaju naglašava da je važno utvrditi da li socijalni, kulturni i lingvistički 
faktori kreiraju različite nacionalne koncepte proizvoda, pa shodno tome i različite nivoe 
zaštite. Opširnije vid. Benohr, 2013, 26. Iako nije integrisana u tekst Direktive navođenje 
formule ,,taking into account social, cultural and linguistic factors“ u njenoj Preambuli 
(Recital 18) dalo je mogućnost nacionalnim sudovima da pojam prosečnog potrošača 
tumače imajući u vidu posebnosti lokalnog potrošača. U nekim presudama Suda izričito 
se navodi da se uloga nacionalnog suda ogleda u proceni da li je određena praksa uzrok ili 
verovatan uzrok odluke prosečnog potrošača o nekom pravnom poslu koju inače ne bi do- 
neo. C-453/10 Perenicova and Perenič v. SOS financ spol. s r. o., ECLI:EU:C:2012:144, 
Judgment of the Court (First Chamber) 15 March 2012. 


13 Tako je engleski sud u jednom slučaju odlučivao o obmanjujućoj promociji. 
Vid. Office of Fair Trading v. Purely Creative Ltd [2011] EWHC 106 (Ch) (02 Febru- 
ary 2011). Taj slučaj je kasnije dospeo i pred ESP koji je zaključio da se mora razumeti 
kao zabranjena agresivna poslovna praksa ako trgovci stvaraju lažni utisak potrošaču da 
je osvojio nagradu, ali tako da zahtevanje te nagrade prati neka dodatna aktivnost, koja 
se, na primer, tiče dodatnih informacija o prirodi nagrade ili njenog preuzimanja, tako 
da se generiše neka novčana obaveza za potrošača ili troškovi bilo kakve vrste. Pritom 
nije od značaja da li su navedeni troškovi minimalni u odnosu na vrednost nagrade i da 
li trgovcu koji daje nagradu donose direktne prihode. C-428/11 — Purely Creative and 
Others, ECLI:EU:C:2012:651, Judgment of the Court (Sixth Chamber), 18 October 2012. 


14 ZZP, ČI. 5, st. 1, tač. 20. 


15 ZZP, čl. 2, st. 1, tač. 3. Ako su podaci netačni, ni izbor potrošača ne može biti 
racionalan. U jednom slučaju, ocenjujući poslovnu praksu da se na kutiju čaja stavlja 
oznaka ,,malina i vanila avantura“ i slikoviti prikaz cvetova tih biljaka, iako prometovani 
voćni čaj uistinu ne sadrži te sastojke, Sud je zaključio da u proceni obmanjujućeg poten- 
cijala neke etikete na namirnici nacionalni sud mora u suštini uzeti u obzir pretpostavljeno 
očekivanje prosečnog potrošača. C-195/14 Bundesverband der Verbraucherzentralen und 
Verbraucherverbćinde — Verbraucherzentrale Bundesverband e.V. v. Teekanne GmbH & 
Co. KG, ECLI:EU:C:2015:361, Judgment of the Court (Ninth Chamber) of 4 June 2015, 
para 36. 

snim i razumljivim jezikom i ako bi je shvatio razuman čovek potrošače- 
vog znanja i iskustva.!* Shodno tome, u oceni da li je određena poslovna 
praksa nepoštena mora se voditi računa o standardu prosečnog potrošača 
koji jeste dobro obavešten, ali ne idealno (potpuno) već u razumnoj meri. 


4. RANJIVI POTROŠAČ 


U Evropskoj direktivi o nepoštenoj poslovnoj praksi od ,,prosečnih 
potrošača“ razlikuju se potrošači koji su, zbog svojih telesnih ili dušev- 
nih mana, dobi ili lakomislenosti, posebno osetljivi na određenu poslov- 
nu praksu ili predmetni proizvod (eng. consumers whose characteristics 
make them particularly vulnerable to unfair commercial practices). U 
ovom slučaju, dopušenost poslovne prakse, za koju je verovatno da će 
bitno narušiti tržišno ponašanje takve jasno prepoznatljive grupe potroša- 
ča, na način koji bi trgovac u razumnoj meri mogao predvideti, ocenjuje 
se iz ugla prosečnog člana te grupe.'’ Na primer, dopuštenost poslovne 
prakse u odnosu na jasno prepoznatljive grupe potrošača koji su posebno 
ranjivi (poput penzionera) (JeMcGhee, 1983, 223-246) (Moschis, 2000, 
103-128) ocenjuje se imajući u vidu prosečnog člana ranjive grupe (tj. 
prosečnog penzionera).!š 

Na tržištu, osim potrošača koji su po definiciji slabija ugovorna 
opisuju kao posebno ranjivi (eng. particularly vulnerable) ili hiperranjivi 
(eng. hyper-vulnerable) potrošači. Na samom početku osamostaljivanja 
potrošačkog prava kao posebne grane, sintagma ranjivi potrošač smatra- 
la se pleonazmom. Ovo iz razloga što je sam pojam potrošač neodvojiv 
od ranjivosti i što je upravo ta osobina potrošača i uslovila potrebu za 
usvajanjem zaštitnih normi. Ranjivost potrošača je direktna posledica asi- 
metrije u informacijama, razlike u ekonomskoj snazi i znanju potrošača 
u odnosu na trgovce. Razvojem potrošačkog prava u proteklih 30 godina, 
potrošač nije prestao da bude slabija ugovorna strana, njegova ranjivost 
nije prestala niti je umanjena. Međutim, dogodilo se to da su se iz grupe 
prosečno (ranjivih) potrošača izdvojili oni potrošači čiji su neiskustvo, 
neznanje i podređen ekonomski položaj dodatno izraženi, pa shodno tome 
zaslužuju naročitu zaštitu (Micklitz, 2012, 6). 


16. ZZP, čl. 41, st. 1. 

17 To ne dovodi u pitanje uobičajen i zakonit način oglašavanja uz pomoć 
preuveličanih izjava koje ne treba shvatati doslovno. Evropska direktiva o nepoštenoj po- 
slovnoj praksi čl. 5, st. 3. 

18. Direktiva o nepoštenoj poslovnoj praksi, čl. 5, st. 3. Prema mišljenju nekih au- 
tora, zahtev iz Direktive da ta grupa potrošača bude jasno prepoznatljiva praktično isklju- 
čuje situacionu ranjivost. Wilhelmsson, 2007, 218. 

Nemačko pravo u pogledu zabrane nepoštene poslovne prakse (nem. 
Unlautere geschäftliche Handlungen) nudi nešto širu definiciju pojma ranji- 
vog potrošača u odnosu na Direktivu.!? Generički pojam potrošači koji su 
naročito ranjivi (nem. besonders schutzbediirftige Verbraucher) koristi se u 
manjoj meri već se neposredno upućuje na osobine potrošača koje zaslužuju 
posebnu zaštitu (Schulte-Nélke, Charlton, Vos, 2012, 46). Trgovac postupa 
nepošteno ako iskorišćava mentalnu ili fizičku nemoć, uzrast, poslovno ne- 
iskustvo, lakovernost, strah ili nuždu sa kojom se potrošač suočava.” 

Kao odgovor na pitanje da li je pojam potrošača jedinstven, name- 
će se sledeća konstatacija. Stvar je prilično jednostavna, kupac jahte?! je- 
ste potrošač koji je po definiciji ranjiv, ali je, po toj svojoj osobini, teško 
uporediv sa potrošačem koji nije u stanju da plati račun za struju, pa mu 
iz tog razloga preti isključenje sa elektrodistributivne mreže (Micklitz, 
2012, 64). 

Shodno tome, čini se primerenim napraviti razliku između ranjivih 
potrošača u širem smislu i ranjivih potrošača u užem smislu u koje ubraj- 
mo one potrošače koji su posebno (hiper) ranjivi, a koje ćemo radi jed- 
nostavnosti u izražavanju u nastavku članka nazivati i ranjivi potrošači. 

Srpski zakonodavac ne koristi izraz ranjivi potrošač. Prema Zako- 
nu, ugroženi potrošač je potrošač koji zbog svog ekonomskog ili dru- 
štvenog položaja, uslova života, posebnih potreba ili drugih teških ličnih 
prilika pribavlja robu ili koristi uslugu pod naročito otežanim uslovima 
ili je u tome onemogućen.” Postavlja se pitanje postoji li neka razlika 
između ranjivih potrošača kako se ta kategorija uobičajno naziva u dru- 
gim pravnim sistemima i pojma ugroženi potrošači koji koristi srpski za- 
konodavac.?> 

U uporednom potrošačkom pravu se gotovo sa istim značenjem 
pojavljuje i sintagma ,,ranjivi i ugroženi potrošači“ (eng. vulnerable and 
disadvantaged consumers — V&D). Prema relevantnim sematičkim izvo- 
Tima, ranjiva su ona lica kojima je neophodna posebna zaštita, podrška 
zbog životnog doba, nedostataka, rizika od zloupotrebe ili zanemariva- 
nja.” S druge strane, ugrožena su ona lica koja se nalaze u teškim okol- 
nostima, kao što su finansijske i socijalne neprilike.” 


19 Tim pojmom su obuhvaćeni neiskusni i oni koji su u strahu ili pod pritiskom. 
Schulte-N6élke, Charlton, Voß, 2012, 53. 

20 Gesetz gegen den unlauteren Wettbewerb — UWG, §3 (4). 

2! ECJ, Case C-99/96, ECR 1999 1-2799 = EuZW 1999, 727 (Mietz). Navedeno 
prema: Micklitz 2012, 64. 


2 ZZP, čl. 84. 
23 Novi propisi uvode pojam — ugroženi potrošač. To je ne samo onaj ko je ma- 
terijalno ugrožen, već i onaj koji se nalazi na nekom udaljenom mestu, pa nema pristup 
uslugama od opšteg ekonomskog interesa ili neko ko je zdravstveno ugrožen.“ Nikolić, 
Politika, 2010. 

24 https://en.oxforddictionaries.com/definition/vulnerable, 31. mart 2020. 


25. https://en.oxforddictionaries.com/definition/disadvantaged, 31. mart 2020. 

U pravnoj književnosti u tom pogledu je moguće uočiti najmanje 
dva različita pristupa. Shodno jednom pristupu, pojam „ranjivi i ugroženi 
potrošači“ je jedinstven i predstavlja svojevrsnu suprotnost pojmu prose- 
čan potrošač iz Evropske direktive o nepoštenoj poslovnoj praksi. 


Prema drugom stanovištu, neophodno je uočiti određenu razliku iz- 
među ugroženih potrošača koji pripadaju ugroženoj grupi i ranjivih potro- 
šača čija je ranjivost rezultat interakcije između unutrašnjih i spoljašnjih 
faktora, pa iz tog razloga nije ograničena na određene socioekonomske 
grupe.?* 

Čini se da srpski zakonodavac ne pravi razliku između ugroženih i 
ranjivih potrošača, tako da je pojam ugroženi potrošač iz ZZP po svojoj 
sadržini svojevrstan pandan prethodno opisanom pojmu ranjivi potrošač. 
U teorijskom smislu, može se povući određena razlika između ugroženog 
potrošača koji se uklapa u kriterijume propisane od strane Vlade — tek- 
stualna ranjivost,” i one ranjivosti koju je moguće utvrditi u određenom 
slučaju s obzirom na rizik da konkretan potrošač bude izložen nepoštenoj 
poslovnoj praksi. Ovom pitanju se može pristupiti tako da je svaki ugro- 
ženi potrošač ujedno i ranjiv, ali da postoje i oni potrošači koji su ranjivi 
u užem smislu iako se ne uklapaju u izričito propisane uslove za sticanje 
svojstva ugroženog potrošača iz podzakonskih akata. 


5. UZROCI RANJIVOSTI I NJENE PODELE 


U preciziranju granica onoga šta jeste i onoga šta nije ranjivost 
potrošača pravna nauka uglavnom traga za uzrocima ranjivosti i na tom 
osnovu tvori različite podele. Shodno tome, moguće su brojne podele ra- 
njivosti, na primer: privremena i trajna ranjivost, endogena i egzogena 
ranjivost, individualna i grupna ranjivost, ekonomska i kulturna ranjivost 


26 Consumer vulnerability across key markets in the European Union Final report, 
2016, 43, https://ec.europa.eu/info/sites/info/files/consumer-_vulnearability-exec-sum_en. 
pdf, 31. mart 2020. 


27 Prema Zakonu, Vlada Republike Srbije blize ureduje kriterijume za definisanje 
ugroženih potrošača i specifične uslove za obezbedivanje usluga od opšteg ekonomskog 
interesa ugroženim potrošačima u pojedinim oblastima usluga od opšteg ekonomskog inte- 
resa, na predlog ministra nadležnog za odgovarajuću oblast. ZZP, čl. 84, st. 2. Tako u prav- 
nom sistemu Republike Srbije, osim opšteg pojma ugroženog potrošača, postoje ugroženi 
potrošači u pojedinim sektorima, na primer, energetski ugroženi kupac električne energije 
i ugroženi potrošač u oblasti elektronskih komunikacija. Na sektorski pristup ranjivosti 
upućivala je i odgovarajuća Strategija zaštite potrošača: ,,U određivanju kriterijuma za de- 
finisanje ugroženog potrošača primenjivaće se sektorski pristup koji podrazumeva obaveza 
resornih ministarstava i državnih regulatornih agencija zaduženih za pitanja iz oblasti uslu- 
ga od opšteg ekonomskog interesa da usvoje posebne propise za zaštitu ugroženih potro- 
šača.“ Aktivnost 1.4 Socijalna uključenost i zaštita ugroženih potrošača, Strategija zaštite 
potrošača za period 2013-2018. godine, Službeni glasnik RS 71, 9. avgust 2013. 

i dr. Iscrpniji prikaz tih podela ostavićemo za drugu priliku, da bismo se 
u ovom članku detaljnije osvrnuli samo na sledeće: 


5.1. Objektivna i subjektivna ranjivost 


Objektivna ranjivost polazi od nekog unapred predviđenog krite- 
rijuma kao što je na primer životna dob. U opštem obligacionom pravu 
deca su zaštićena pravilima o objektivnim i subjektivnim uslovima za sti- 
canje poslovne sposobnosti.* Deci je data mogućnost da samostalno za- 
ključuju poslove malog značaja, dok su u pogledu ostalih poslova suštin- 
ski pod nadzorom zakonskih zastupnika.” Međutim, već od 15. godine 
života dete može preduzimati pravne poslove kojima upravlja i raspolaže 
svojom zaradom ili imovinom koju je steklo sopstvenim radom.*° 


Prema opštim pravilima, seniori koji nisu u stanju da se brinu o 
svojim pravima i interesima zaštićeni su mogućnošću da u vanparnič- 
nom postupku budu lišeni poslovne sposobnosti uz stavljanje pod stara- 
teljstvo.! U pravu zaštite potrošača u većini država mlađa i starija lica 
izričito se navode kao naročito ranjiva (Straetmans, 2019, 29). Tako se, 
na primer, u engleskom pravu ističe da je dopuštenost poslovne prakse 
neophodno pažljivo sagledati iz ugla mlađih i starijih potrošača. Na pri- 
mer, stariji potrošači su obično naročito ranjivi u delu koji se tiče proda- 
je alarma i sličnih sistema protivprovalne zaštite, dok su deca posebno 
ranjiva u odnosu na kupovinu onih igračaka koje se reklamiraju tokom 
televizijskog programa za decu. 


Subjektivna ranjivost je povezana sa kriterijumima koji nisu objek- 
tivno iskazani. Jedan takav kriterijum je izloženost riziku. 


Deca se tako smatraju ranjivim potrošačima s obzirom na to da 
im još uvek nije sazrela svest o pravnom i ekonomskom riziku sa kojim 


28 Opširnije o pravnoj zrelosti fizičkih lica koja ima dve svoje strane: materijal- 
nopravnu zrelost i procesnopravnu zrelost vid. Tešić, 2013, 405. 


29 Porodični zakon S/. glasnik RS 18/2005, 72/2011 — dr. zakon i 6/2015 — PZ, čl. 
64, st. 1,2. 


30 PZ, čl. 64, st. 3. 


31 Prema članu 31. st. 1. Zakona o vanparničnom postupku, u postupku lišenja 


poslovne sposobnosti sud ispituje da li je punoletno lice prema stepenu sposobnosti za 
normalno rasuđivanje u stanju da se samo brine o svojim pravima i interesima i zavi- 
sno od toga odlučuje o potpunom ili delimičnom lišenju poslovne sposobnosti... U kon- 
kretnom slučaju nižestepeni sudovi su u skladu sa rezultatima veštačenja sa sigurnošću 
utvrdili da kod protivnika predlagača nema elemenata koji bi ukazivali na privremenu ili 
trajnu duševnu bolest niti oštećenja intelektualnih funkcija koje bi dovele u pitanje njego- 
vu sposobnost rasuđivanja i slobodno izražavanje volje. I po oceni Vrhovnog suda Srbije, 
protivnik predlagača je sposoban da štiti svoja prava i interese i da raspolaže svojom imo- 
vinom jer je njegova poslovna sposobnost u potpunosti očuvana, pa iz navedenih razloga 
revizija predlagača nije osnovana.“ Rešenje Vrhovnog suda Srbije, Rev. 1515/2005, 7. jul. 
2005, Paragraf Lex. 

se suočavaju na tržištu, prilikom preduzimanja određenog pravnog posla. 
Maloletni potrošač je, na primer, izloženiji riziku da će u sferi multimedi- 
ja kupiti paket usluga koji podrazumeva i brojne dodatke koji mu uopšte 
nisu potrebni.* 


Da bi ih smatrali ranjivim, potrošači u starijem životnom dobu — 
penzioneri ne moraju biti nužno dementni niti imati izražene probleme sa 
sluhom, često je sasvim dovoljno da žive sami ili da se osećaju usamljeno 
i zaboravljeno. Iz tog razloga su naročito podložni agresivnom i obma- 
njujućem marketingu,“ koji im pridaje poseban značaj“ ili nudi rešenje 
za njihove tokom života nagomilane boljke, odnosno magične proizvode 
koji će im umnogome olakšati život u kući.” Kao potrošači — penzioneri 
se teže prilagođavaju razvoju i novim tehnologijama, po pravilu se ne 
osećaju komforno kada koriste računar, zbog čega su naročito podložni 
internet prevarama. Zbog navike izgrađene dugogodišnjim korišćenjem 
usluga od istog pružaoca, takvi potrošači nisu spremni za proceduru pro- 
mene pružaoca usluga i po inerciji često plaćaju višu cenu za usluge koje 
su na tržištu dostupne pod povoljnijim uslovima (eng. loyalty penalties).?* 


Izgleda da se u konačnici, makar u pogledu dece i seniora, prime- 
nom objektivnih i subjektivnih kriterijumima za ocenu ranjivosti dobijaju 
isti ili približno isti rezultati. Međutim, nedostatak iskustva kao razlog 


32 Opširnije o deci kao ranjivim potrošačima vid. Calvert, 2008, 205-234. 


33 U trgovinskim lancima u Srbiji već duže su uobičajne akcije popusta za pen- 
zionere koje se poklapaju s datumom isplate penzija. U Nacionalnoj organizaciji potrošača 
Srbije kažu da su sve učestalije i pritužbe penzionera da zapravo ne ostvaruju popust koji je 
istaknut u prodavnicama. ,,Na reklamama za popust u velikim trgovinskim lancima velikim 
slovima i brojevima su ispisana obaveštenje o popustu i procenat sniženja u određenim 
danima u mesecu, ali na dnu reklame sitnim slovima je napisano da se popust ne odobrava 
na proizvode koji su izuzeti iz popusta, kao i da se popust ne odnosi na voće i povrće, meso, 
cigarete i štampu, kao i na artikle na akcijama.“ ,,Penzionerski popusti i trgovinski lanci, 
ušteda ili obmana“, Politika, 12. novembar 2019, http://www.politika.rs/scc/clanak/441718/ 
Penzionerski-popusti-i-trgovinski-lanci-usteda-ili-obmana, 31. mart 2020. 


34 Tako se najstarijim sugrađanima predstavlja kako im je navodno pružena svo- 
jevrsna privilegija da uzimaju gotovinske keš-kredite bez učešća, sa dugim rokom otplate 
i olakšicom da ga isplaćuju sve do 80. godine života. K. M., ,,Povoljniji uslovi za kredite 
za penzionere: Bankari daju pozajmice do devete decenije života“, Novosti, 10. oktobar 
2019, http://www.novosti.rs/vesti/naslovna/drustvo/aktuelno.290.html:823177-Povoljniji- 
uslovi-za-kredite-za-penzionere-Bankari-daju-pozajmice-do-devete-decenije-zivota. Neke 
banke za svoje najstarije klijente kreiraju posebne ponude pod nazivom „zlatne godine“ i 
sl. Moravčević, 2019. 


35 Consumer vulnerability in later life: challenges and solutions, Research and anal- 
ysis, Updated 13 November 2018, https://www.gov.uk/government/publications/vulnerable- 
consumers/consumer-vulnerability-in-later-life-challenges-and-solutions, 31. mart 2020. 


36 U nekim slučajevima, kao što su usluge kablovske televizije, stare tarife obično 
predstavljaju višu cenu za sličnu uslugu. Potrošači često smatraju da je preveliki gubitak 
vremena razmatranje novih ponuda koje dugoročno možda i neće doneti neku značajnu 
uštedu. Research and analysis, Tackling the loyalty penalty Published 19 December 2018, 
https://www.gov.uk/government/publications/tackling-the-loyalty-penalty/tackling-the- 
loyalty-penalty, 31. mart 2020. 

ranjivosti nije vezan samo za mlađu životnu dob, prilikom procene Ti- 
zika ranjivosti moraju se uzeti u obzir i drugi aspekti lične sposobnosti 
(subjektivni faktori), kao što su fizičko i psihičko zdravlje, na primer, 
mentalna zaostalost u smislu teškoća u razmišljanju, manjak intelektulane 
sposobnosti za učenje i sl. (Goretti Lima, 2018, 6). 


Ako je neko manje obrazovan ili pripadnik manjinske grupe tako 
da ima problema sa čitanjem, veći je rizik da će potpisati ponuđeni ugo- 
vor bez potpunog razumevanja pravnih i ekonomskih posledica takvog 
obvezivanja, tim pre, ako je maternji jezik potrošača različit od službenog 
jezika na kojem je učinjena (unapred pripremljena) ponuda za zaključenje 
ugovora." 


Dosadašnje životno iskustvo potrošača nije uvek i nužno primenji- 
vo na neki novi posao kome pristupa. Povećani rizik ranjivosti uzrokuju i 
brojni bihevioralni pokretači, kao što su sklonost poklanjanju poverenja, 
skolnost da se preuzme rizik, impulsivnost i sl.?* Shodno tome, izgleda da 
je rizik ranjivosti ne samo objektivan i vezan za određenu grupu potroša- 
ča već se mora iznova ocenjivati s obzirom na određenu poslovnu praksu 
u svakom u konkretnom slučaju.” 


5.2. Mesna i pristupna ranjivost 


Istraživanja pokazuju da su potrošači ranjivi s obzirom na mesto 
gde se prodaja odvija, na primer, ako im se roba nudi na kućnom pragu 
(eng. door-to-door sales). Ranjivi su i oni potrošači koji žive u nekom 
mestu bez putne i druge infrastrukture, tako da, na primer, nemaju pristup 
uslugama od opšteg ekonomskog interesa,*! ali to može biti i potrošač 


37 Hayune cryquje nokasyjy za je jezam og snaqajuux okujraua pamuBocTn ,,je- 
3muka Gapnjepa“, kako ce o6uuHo ormucyje curyanuja Kaga ce IoTponnateB MaTepisH je- 
34K pa3IuKyje Of je3HKa Ha KojeM ce mocao ogBuja. Consumer vulnerability across key 
markets in the European Union Executive Summary January 2016, 74, https://ec.europa. 
eu/info/sites/info/files/consumer-_vulnearability-exec-sum_en.pdf, 31. Mapr. 2020. 


38 Thidem. 


39 OFGEM, Proposals for a new Consumer Vulnerability Strategy, Consultation, 
124/12, 28 September 2012, 12, https://www.ofgem.gov.uk/ofgem-publications/57055/pro 
posals-new-consumer-vulnerability-strategy-pdf, 31. MapT 2020. 


40 Intergovernmental Group of Experts on Consumer Law and Policy (IGE Con- 
sumer) 3rd SESSION 9-10 July 2018 Room XVII, Palais des Nations, Geneva Tuesday, 
10 July 2018 Morning Session Working Group on Vulnerable and Disadvantaged Consum- 
ers Contribution by UNCTAD Secretariat, https://unctad.org/meetings/en/Presentation/ 
WG%20Vulnerable%20and%20Disadvantaged%20Consumers%20.pdf, 31. mart 2020. 


4l Kada je reč o elektronskim komunikacijama, opšti uslovi se odnose i na zaštitu 


prava potrošača u oblasti elektronskih komunikacija u skladu sa odredbama ovog zakona i 
na uslove obezbeđivanja pristupačnosti uslugama univerzalnog servisa za osobe sa invali- 
ditetom. Zakon o elektronskim komunikacijama, S/. glasnik RS 44/2010, 60/2013 — odluka 
US, 62/2014 i 95/2018 — dr. zakon, čl. 37, st. 2, tač. 12. 

koji zbog nedostatka internet priključka ne koristi uslugu onlajn plaćanja 
— bez provizije.” 

Potrošač koji je vezan za kolica može imati naročit problem da 
pristupi određenoj robi ili usluzi. Na primer, roba koja se nalazi visoko 
na polici u supermarketu može se naći van njegovog dohvata. Međutim, 
nedostupnost ne mora uvek da bude prostorna. Na primer, korisnici fi- 
nansijskih usluga sa nižim mesečnim prihodima, zbog imanentnog rizika, 
često nemaju pristup jeftinijim finansijskim proizvodima. Takvi potrošači 
ne ispunjavaju uslove poslovnih banaka za dugoročne kredite sa povolj- 
nijom kamatom već se, radi pukog preživljavanja, uglavnom zadužuju 
putem kreditnih kartica ili kroz kratkoročne pozajmice sa visokom ka- 
matnom stopom. 


5.3. Ranjivost zasnovana na ličnim i tržišnim odlikama 


Ranjivost je uglavnom povezana sa ličnim osobinama koje odre- 
đeno lice izlažu intenzivnom i kontinuiranom riziku od nepoštene po- 
slovne prakse, na primer problem sa fizičkim zdravljem,“ mentalnim 
smetnjama,“ sa invaliditetom“ i ličnim primanjima.“ S druge strane, 
ranjivost je moguća i ako se lične osobine zanemare. Aktivnost u sferi 
određenih roba i usluga sama po sebi je rizična zbog prirode tržišta,“ 
tako da ranjivost pogađa širok krug raznovrsnih potrošača. # 


42 Na značaj pristupnih pokretača ranjivosti ukazuju i konkretna istraživanja. Vid. 
Consumer vulnerability across key markets in the European Union Executive Summary 
January 2016, 74, https://ec.europa.eu/info/ sites/info/files/consumer-_vulnearability- 
exec-sum_en.pdf. 

43 Takav problem trajne prirode imaju, na primer, potrošači koji ne razlikuju boje. 
Vid. Kaufman-Scarborough, 2000, 461—492. 

44 Lice sa mentalnim smetnjama je nedovoljno mentalno razvijeno lice, lice sa 
poremećajima mentalnog zdravlja, odnosno lice obolelo od bolesti zavisnosti. Zakon o 
zaštiti lica sa mentalnim smetnjama, Sl. glasnik RS 45/2013, čl. 2, st. 1, tač. 1. 


45. Izraz „osobe sa invaliditetom“ označava osobe sa urođenom ili stečenom fizič- 
kom, senzornom, intelektualnom ili emocionalnom onesposobljenošću koje usled društve- 
nih ili drugih prepreka nemaju mogućnosti ili imaju ograničene mogućnosti da se uključe 
u aktivnosti društva na istom nivou sa drugima, bez obzira na to da li mogu da ostvaruju 
pomenute aktivnosti uz upotrebu tehničkih pomagala ili službi podrške. Zakon o spreča- 
vanju diskriminacije osoba sa invaliditetom, Sl. glasnik RS 33/2006 i 13/2016, čl. 3, st. 1, 
tač. 1. 

46. Po pravilu, potrošači sa nižim primanjima žive u sredinama u kojima nemaju 
pristup tačnim i pravovremenim informacijama. Sturdivant, Cocanougher, 1974, 131—140. 

47 Consumer vulnerability: challenges and potential solutions, February 2019, 3, 
https://assets.publishing.service. gov.uk/government/uploads/system/uploads/attachment_ 
data/file/782542/CMA-Vulnerable_People_Accessible.pdf, 31. mart 2020. 


48. Consumer vulnerability: risk or opportunity?, https://www.capgemini.com/gb-en/ 
2019/05/consumer-vulnerability-risk-or-opportunity/. Opširnije o ranjivosti potrošača na 

5.4. Individualna i transakciona ranjivost 


Ranjivost može biti intenzivnija usled psihološkog ili finansijskog 
stanja potrošača, ali se može pripisati i samoj prirodi poslovne prakse o 
kojoj se u konkretnom slučaju radi.“ Tako je ranjivost potrošača izraženi- 
ja u onim poslovima koji su složeniji i relativno retko se zaključuju. Ako 
većina potrošača kupuje stan jednom ili dva puta u životu, sama priroda 
transakcije je takva da povećava rizik od izloženosti potrošača nepoštenoj 
poslovnoj praksi, na primer od internet platforme koja se reklamira kao 
da putem nje možete kupiti stan bez provizije. 


U nekim slučajevima ranjivost može biti u direktnoj vezi sa nači- 
nom plaćanja. Kada je reč o kreditnim karticama, iracionalnost potrošača 
u postupanju na tržištu je naročito izražena kod lica sa mentalnim smet- 
njama (Mansfield, Pinto, 2008, 425—438) ali se može uočiti 1 kod većine 
drugih potrošača. Čini se da je sposobnost samokontrole i racionalnog 
prosuđivanja potrošača u onim situacijama kada se ne odvaja od opiplji- 
vog novca bitno smanjena i lako dovodi do prezaduženosti. 5° 


5.5. Zdravstvena i emocionalna ranjivost 


Transakciona ranjivost može biti zdravstvena i emocionalna. U spe- 
cifičnim tržišnom okolnostima, svaki potrošač u određenoj meri postaje 
ranjiv, na primer, ako pod velikim stresom bira određenu robu ili uslugu. 
Zdravstvena ranjivost ne postoji samo u nekim ekstremnim slučajevima, 
na primer, kod onih potrošača čiji je život ugrožen od kancera. Slična ra- 
njivost dolazi do izražaja i kod potrošača koji oseća da ga obuzima virus 
gripa, dolazi u apoteku i u panici kupuje mnoštvo proizvoda za regulaciju 
temperature koji su, iako različitog naziva, po svom farmaceutskom sa- 
stavu identični proizvodi različitih proizvođača. 


Emocionala ranjivost je tipična u situacijama kao što je izbor dadi- 
lje za brigu o detetu.*! Na sličan način su očigledno ranjivi i oni potrošači 
koji su nedavno izgubili nekog najmilijeg. Istraživanja pokazuju da su 


tržištu telekomunikacionih usluga: Lunn, 2013, 167—189. Opširnije o ranjivosti potrošača 
na tržištu hrane: Gonzalez Vaquć, 2015, 210-221. 


49 Intergovernmental Group of Experts on Consumer Law and Policy (IGE Con- 
sumer) 3rd SESSION 9-10 July 2018 Room XVII, Palais des Nations, Geneva Tuesday, 10 
July 2018 Morning Session Working Group on Vulnerable and Disadvantaged Consumers 
Contribution by UNCTAD Secretariat, Attps://unctad.org/meetings/en/Presentation/WG% 
20Vulnerable%20and%20Disadvantaged%20Consumers%20.pdf, 31. mart 2020. 

7 Opširnije vid. Durkin, Elliehausen, Zywicki, 2014, 1-54. 


5I Consumer vulnerability: challenges and potential solutions, February 2019, 5, 


https://assets.publishing.service. gov.uk/government/uploads/system/uploads/attachment_ 
data/file/782542/CMA-Vulnerable_People_Accessible.pdf, 31. mart 2020. 

potrošači koji organizuju sahranu za svoje voljene ranjivi, u smislu da 
u mnogo manjoj meri nego u nekim drugim okolnostima vode računa o 
tome kakvu robu i usluge dobijaju za novac koji tom prilikom izdvajaju. 


5.6. Ranjivost u vezi sa zaključenjem, tokom ispunjenja 
i prilikom prestanka ugovora 


Prilikom zaključenja ugovora o kreditu očigledno ne može biti sve- 
jedno da li se zadužuje razvedena majka koja pokušava da reši stambeno 
pitanje za decu koja su joj poverena na staranje ili neko ko kupuje stan 
kao investiciju da bi ga izdavao po principu stan na dan." 


Ranjivi potrošači se tokom ispunjenja ugovora obično suočavaju 
sa problemom promene cene ili paketa usluga. Njima se često prodaje 
usluga koja prevazilazi njihove stvarne potrebe™ ili usluga koja im je 
inicijalno bila potrebna, ali je više ne žele." 


Ranjivost prilikom izlaska iz nekog dugoročnog ugovornog odnosa 
naročito je izražena u slučaju telekomunikacionih usluga i usluga kablov- 
skih operatora.“ „Da bi okončali neželjeni ugovorni odnos, potrošačima 
je često potrebno poznavanje specifičnog jezika i stručno znanje koje je 


52 Opširnije o ranjivosti potrošača koji sahranjuju najbliže: Kopp, Kemp, 2007, 
326—340. 

%3 Neki od pokretača ranjivosti su situacioni. Na primer, razlikuju se potrošači koji 
žive u paru od onih koji su samohrani roditelji, razvedeni ili obudoveli. U konkretnim situ- 
acijama, ne može se zanemariti ni broj dece koje potrošač izdržava. Consumer vulnerability 
across key markets in the European Union Executive Summary January 2016, 74, https:// 
ec.europa.eu/info/sites/info/files/consumer-_vulnearability-exec-sum_en.pdf, 31. mart 2020. 


54 © zabrani pružanja nenaručenih telekomunikacionih usluga (eng. inertia sell- 
ing) raspravljalo se skorašnjoj praksi ESP. U jednoj odluci ocenjena je kao agresivna 
poslovna praksa (aggressive commercial practices) prodaja SIM kartice sa prethodno in- 
tegrisanim uslugama internet pretraživača i govorne pošte koje se neće naplaćivati samo 
ako ih potrošač otkaže, i to tako da potrošač o dopunskim uslugama nije na odgovarajaći 
način obavešten. C-54/17 Autorita Garante della Concorrenza e del Mercato v. Wind 
Tre SpA, ECLI:EU:C:2018:710, Judgment of the court (Second Chamber) 13 September 
2018. Opširnije o toj vrsti nasrtljive poslovne prakse u srpskom pravu: Karanikić Mirić, 
2019, 186—187. 


55 Iz tog razloga je u Zakonu o elektronskim komunikacijama izričito propisano 
da je operator dužan da pretplatnika, najmanje mesec dana unapred, obavesti na pogodan 
način o nameri jednostrane izmene uslova ugovora i o pravu pretplatnika na raskid ugo- 
vora pre isteka perioda na koji je zaključen. Po prijemu obaveštenja, pretplatnik ima pravo 
da raskine ugovor bez obaveze plaćanja troškova u vezi sa raskidom ako se najavljenim 
jednostranim izmenama bitno menjaju uslovi pod kojima je ugovor zaključen, na način 
koji nije na korist pretplatnika, a naročito u pogledu specifikacije usluga (sadržaj paketa) 
i uslova za korišćenje usluga u vezi sa ponuđenim promotivnim pogodnostima. Zakon o 
elektronskim komunikacijama, čl. 107, st. 112. 


56 Raskidanje ugovora sa kablovskim ili mobilnim operaterom se neretko opisuje 
kao ,nemoguća misija“. Krasić, Marinković, 2016. 

po obimu blisko specijalisti iz određene oblasti.“*" U Republici Srbiji se 
na neki način smatralo uobičajnim da operatori telekomunikacionih uslu- 
ga odvraćaju korisnike od prevremenog raskida ugovora,** odnosno pro- 
mene operatora.?? 


Takva praksa je makar u ogoljenom obliku naplate neke vrste ,,pe- 
nala“ za raskid ugovora okončana nizom rešenja Ministarstva trgovine, 
turizma i telekomunikacija kojim je utvrđeno da je operator učinio po- 
vredu kolektivnog interesa potrošača tako što je u Opštim uslovima... 
ugovorio nepravičnu ugovornu odredbu u korist trgovca, propisujući da 
se naknada štete koju se pretplatnik obavezuje da isplati operatoru zbog 
prevremenog raskida ugovora utvrđuje u iznosu koji odgovara zbiru svih 
preostalih mesečnih pretplata počev od raskida pretplatničkog ugovora 
do isteka inicijalno ugovorenog obaveznog trajanja pretplatničkog odnosa 
za izabrani tarifni paket ukoliko pretplatnik raskine ili uzrokuje raskid 
pretplatničkog ugovora pre isteka perioda na koji je zaključen. Navedeni 
organ je utvrdio da se primenom sporne odredbe Opštih uslova stvara 
značajna nesrazmera u pravima i obavezama ugovornih strana i optere- 
ćenje na štetu potrošača kao ugovorne strane, naročito polazeći od načela 
jednakosti davanja propisanog članom 15 Zakona o obligacionim odnosi- 
ma, kojim je propisano da u zasnivanju dvostranih ugovora strane polaze 
od načela jednake vrednosti uzajamnih davanja. © 


57 Vulnerable consumers: challenges and solutions (Edinburgh) Updated 13 No- 
vember 2018, https://www.gov.uk/ government/publications/vulnerable-consumers/vulner- 
able-consumers-challenges-and-solutions-edinburgh, 31. mart 2020. 


58 Kada je reč o uslugama od opšteg ekonomskog interesa, zakonodavac razlikuje 
pravo na raskid od prava na promenu pružaoca usluge. Potrošač ima pravo da raskine 
ugovor o pružanju usluga od opšteg ekonomskog interesa ako nije saglasan sa promenom 
cene, odnosno tarife i izmenom opštih uslova ugovora navedenih u obaveštenju trgovca, 
kao i u pogledu kvaliteta pruženih usluga. Potrošač je dužan da uplati iznos za usluge koje 
su mu pružene do raskida ugovora. ZZP, čl. 89. Trgovac je dužan da omogući potrošaču 
zaključivanje ugovora sa drugim trgovcem koji pruža usluge od opšteg ekonomskog inte- 
resa iste vrste bez plaćanja naknade i dodatnih troškova. ZZP, čl. 90, st. 1. 


5 Računica bi izgledala ovako. Potpisali ste ugovor za mobilni telefon na dve 


godine i plaćate mesečni račun od 1.500 dinara. Ako odlučite da raskinete ugovor, samo 
mesec dana kasnije platićete takozvanu naknadu za prevremeni raskid ugovora, a ona 
je, u stvari, obračunata tako što je operator isti iznos pretplate pomnožio sa preostala 23 
meseca.“ Antelj, 2017. 


$ Tako u slučaju Telenora, Ministarstvo trgovine, turizma i telekomunikacija, Re- 
šenje 330—00—00028/2018—11 od 12. juna 2018. godine. Ministarstvo je utvrdilo povredu 
kolektivnog interesa potrošača zbog ugovaranja nepravične odredbe u korist trgovca i 
u slučaju VIP Mobile. Ministarstvo trgovine, turizma i telekomunikacija, Rešenje 330- 
00-00019/2015—11 od 14. maja 2018. godine. U slučaju SBB-a, Ministarstvo trgovine, 
turizma i telekomunikacija, Rešenje 330—00—-00108/2016—11 od 16. maja 2017. godine. 
U slučaju Telekoma, Ministarstvo trgovine, turizma i telekomunikacija, Rešenje 330—00— 
00089/2015—11 od 28. oktobra 2016. godine. Sve te odluke objavljene su na https.//mtt. 
gov.rs/informacije/zastita-potrosaca/resenje-o-povredi-kolektivnog-interesa-potrosaca/, 
31. mart 2020. 

Ovo pitanje je sada Zakonom normirano tako da je operator dužan 
da svoju uslugu ponudi na način koji potrošače jasno i nedvosmisleno 
obaveštava o uslovima zaključenja ugovora, uključujući i uslove pod ko- 
jima se ugovor produžava, odnosno raskida, a naročito uslove korišćenja 
usluga u vezi sa ponuđenim promotivnim pogodnostima, naknadama za 
prenos broja, privremenom suspenzijom i trajnim prestankom pružanja 
usluga, odnosno prestankom ugovornog odnosa, sa plaćanjem i bez plaća- 
nja troškova u vezi sa raskidom (naročito u pogledu terminalne opreme).°! 


6. POSEBNO PRAVILO TUMAČENJA 


U potrošačkom pravu dominira princip contra proferentem. Neja- 
sne odredbe ugovora između potrošača i trgovca tumače se u korist po- 
trošača.® Pojmu ugroženog potrošača pridaje se naročit značaj prilikom 
tumačenja i primene zakona. Pritom se naročito uzima u obzir položaj 
potrošača kao ekonomski slabije strane, a posebno položaj ugroženog po- 
trošača.$ 


7. ZAŠTITA UGROŽENIH POTROŠAČA OD OBUSTAVE 
PRUŽANJA USLUGA 


U potrošačkom pravu poseban značaj imaju pravila o zaštiti od 
obustave pružanja usluga. U tom kontekstu zakonodavac izdvaja ugrože- 
nog potrošača tako što trgovcu zabranjuje obustavu pružanja usluge sna- 
bdevanja toplotnom energijom, odnosno snabdevanja električnom energi- 
jom ili gasom kojima se potrošač snabdeva radi grejanja tokom trajanja 
grejne sezone, ako u domaćinstvu živi ugroženi potrošač zbog uzrasta, 


posebnih potreba ili bolesti.‘ Uslovi za takvu zabranu pružanja usluge 

6l Zakon o elektronskoj komunikaciji, čl. 106 u vezi sa čl. 105, st. 2, tač. 4. U 
teoriji se ističe da proces promene pružaoca usluge ne sme biti obesmišljen, odnosno da 
treba da funkcioniše na logičan način. Micklitz, 2012, 46. 


62 ZZP, čl. 42. Ovo pravilo iz prava potrošača predstavlja eho slične norme iz op- 
šteg obligacionog prava. U slučaju kad je ugovor zaključen prema unapred odštampanom 
sadržaju ili kad je ugovor bio na drugi način pripremljen i predložen od jedne ugovorne 
strane, nejasne odredbe tumačiće se u korist druge strane. Zakon o obligacionim odno- 
sima, Sl. list SFRJ 29/78, 39/85, 45/89 — odluka USJ i 57/89, SI. list SRJ 31/93, SI. list 
SCG 1/2003 — Ustavna povelja i SI. glasnik RS 18/2020 — ZOO, čl. 100, kao i dopunska 
pravila da se teretni ugovor tumači u smislu kojim se ostvaruje pravičan odnos uzajamnih 
davanja, ZOO, čl. 101. 


6 ZZP, čl. 3, st. 6. „Mehanizmi zaštite zakonom garantovanih prava potrošača su 
brojni i u literaturi se obično razvrstavaju na javnopravne i privatnopravne, s tim da se 
mogu podeliti i na mehanizme individualne i kolektivne zaštite.“ Karanikić Mirić, 2014, 
59. 


64 ZZP, čl. 86, st. 2, tač. 5. 

moraju biti kumulativno ispunjeni. Nije dovoljno da u nekom domaćin- 
stvu živi ugroženi potrošač, isključenje je moguće ako grejna sezona nije 
u toku. S druge strane, nije dovoljno da je u toku grejna sezona i da to 
samo po sebi povlači zabranu isključenja već se zabrana aktivira samo 
ako u predmetnom domaćinstvu živi ugroženi potrošač. Takav normativni 
pristup se čini neprimerenim. Tokom grejne sezone svaki potrošač koji se 
lišava mogućnosti grejanja biva zdravstveno ugrožen. Otuda smatramo da 
je odnosna norma mogla da glasi tako da se trgovcu zabranjuje obustava 
pružanja usluge snabdevanja toplotnom energijom, odnosno snabdevanja 
električnom energijom ili gasom kojima se potrošač snabdeva radi gre- 
janja tokom grejne sezone ili ako u domaćinstvu živi ugroženi potrošač 
zbog uzrasta, posebnih potreba ili bolesti. 


8. ZAKLJUČNA RAZMATRANJA 


Pojam potrošač nije jedinstven niti jednoznačan. Opisana raznovr- 
snost potrošača je u praksi ESP dovela do kreiranja pojma prosečan potro- 
šač koji je kao objektivni standard, preko Preambule Evropske direktive 
o nepoštenoj poslovnoj praksi, u najvećoj meri, integrisan u srpsko potro- 
šačko zakonodavstvo. Prosečan potrošač je onaj koji je dobro obavešten i 
razumno obazriv, imajući u vidu društvene, kulturne i jezičke osobenosti. 
Iz praktične perspektive, izgleda da je takav potrošač koji se zbog izraže- 
ne racionalnosti gotovo ne suočava sa problemima na tržištu," bliži pojavi 
koja bi se mogla opisati kao mitsko biće — savršeni potrošač (eng. mythi- 
cal perfect consumer) nego potrošaču koji u realnosti pribavlja određenu 
robu ili uslugu. Stvarni potrošač je prilično udaljen od tako osmišljenog 
apstraktnog modela. Otuda je kao svojevrstan antipod potrošaču koji je 
oprezan i koji se na racionalan način svagda stara o svojim interesima 
izrastao pojam ranjivi potrošač (u užem smislu). U srpskom pravu to je 
ugroženi potrošač koji zbog svog ekonomskog ili društvenog položaja, 
uslova života, posebnih potreba ili drugih teških ličnih prilika pribavlja 
robu ili koristi uslugu pod naročito otežanim uslovima ili je u tome one- 
mogućen. 

Brojni su faktori koji utiču na pojačan rizik od suočavanja potro- 
šača sa nepoštenom poslovnom praksom i u ovom radu smo ukazali na 
njihove moguće podele. Kao i u drugim situacijama u pravnoj teoriji, po- 
nudene podele su krajnje uslovne. Okidače ranjivosti nije lako izolovati. 
Jedan faktor ranjivosti, po pravilu, prati drugi, tako da je gotovo nemogu- 
će razlučiti uzrok od posledice. Nizak nivo obrazovanja je obično u tesnoj 
vezi sa siromaštvom, kao što je loša materijalna situacija uglavnom pove- 
zana sa nedovoljnom brigom o zdravlju. Potrošač koji ima zdravstvene ili 


65 Može se zaključiti da je prosečan potrošač u neoklasičnom ekonomskom smislu 
racionalan. Laustsen, 2020, 189. 

materijalne probleme, kome nedostaju matematičke i lingvističke veštine, 
koji nema iskustvo i samokontrolu nesumnjivo je izložen većem riziku od 
netačnih, nepotpunih i zbunjujućih informacija, pa je sasvim razumljivo 
svrstati ga u one potrošače koji su naročito ranjivi.“ 

Shodno napred navedenom, ne postoji numerus clausus faktora 
ranjivosti. Pojam ranjivi potrošač ima mnoštvo dimenzija. „Zbog svojih 
sociodemografskih karakteristika, lične situacije ili tržišnog okruženja, 
ranjivi potrošač se suočava sa izraženijim rizikom od negativnih posledi- 
ca na tržištu, ograničena mu je mogućnost da optimizuje dobitak, ima 
poteškoće u pribavljanju ili obradi informacija, manjka mu sposobnosti 
da odabere, kupi ili uošte pristupi odgovarajućim proizvodima, osetljiviji 
je na određenu marketingšku praksu i sl.“ (Jourova, 2016, 2). 

Pojam ranjivi potrošač nije statičan. Čak i ako se usvoji stanoviše 
da su ranjivi samo pripadnici određene grupe, koju je moguće identifi- 
kovati, njegova dinamika se ogleda u okolnosti da je sastav takve grupe 
promenjiv. Ako uzmemo za primer maloletnike, njihova ranjivost po sti- 
canju punoletstva, po pravilu, prestaje. Međutim, manji procenat takve 
grupe potrošača i pored punoletstva ostaje ranjiv, ali iz drugih razloga, na 
primer usled mentalne zaostalosti, invaliditeta 1 sl. 

Na osnovu sprovedene analize skloniji smo zaključku da osim ra- 
njivosti zasnovane na fizičkim, intelektualnim i finansijskim nedostacima, 
ranjivost može imati koren u specifičnosti tržišta, ali i prirodi pravnog 
posla čijem zaključenju potrošač pristupa. Svaki potrošač u određenim 
okolnostima može postati ranjiv, zahvaljujući ne samo individualnim već 
i spoljašnjim faktorima na tržištu, kao i usled njihove interakcije (Ba- 
rocelli, 2017, 51). Potrošač koji je uglavnom dobro obavešten i obazriv 
povremeno se može suočiti sa robom ili uslugom o kojoj nema tačne i 
potpune informacije ili nije dovoljno obazriv. Drugim rečima, ranjivost 
izuzetno može pogoditi i one potrošače koje po redovnom toku stvari za- 
obilazi. Takva ad hoc ranjivost ne može se zanamariti i zaslužuje prime- 
renu pravnu zaštitu. Određenom potrošaču može zatrebati posebna zaštita 
zato što pripada rizičnoj grupi, ali i zato što se našao u rizičnoj situaciji.“ 
Tipičan slučaj situacione (povremene) ranjivosti kojoj može biti izložen 
svaki potrošač jeste kupovina proizvoda koji je prethodno na neki način 
isproban od drugog potrošača, na primer, kupovina hleba u prodavnici 
koji su drugi potrošači prethodno dodirivali golim rukama da bi ispitali 
njegovu svežinu. U slučaju kada proizvod ili usluga pokaže neki nedo- 
statak, ranjivi potrošač može biti i punoletno zaposleno lice koje upravo 


66 Potrošači se razlikuju po načinu na koji pristupaju informacijama, kako ih ko- 
riste i dokle seže njihovo razumevanje. Ako je sposobnost potrošača da primi, upamti i 
obradi informacije ograničena takav potrošač pati od tzv. ograničene racionalnosti (eng. 
bounded rationality). 


67 U određenim okolnostima, prosečan potrošač može biti ranjiv, kao što onaj koji 
je redovno ranjiv može biti prosečan. Wilhelmsson, 2007, 212. 

zbog obaveza na poslu, s obzirom na dugotrajnu i zamršenu proceduru 
podnošenja pritužbe nije u mogućnosti da ostvari zaštitu svog prava. S 
druge strane, onaj koji je redovno ranjiv, to ne mora biti u svim situacija- 
ma. Tako, na primer, potrošač koji nema pristup internetu nije u moguć- 
nosti da elektronski uporedi osobine određenih proizvoda, pa je kao takav 
redovno ranjiv kada kupuje ,,belu tehniku“. Međutim, isti taj potrošač 
uglavnom neće biti ranjiv u pogledu onih namirnica koje svakodnevno 
kupuje na lokalnoj pijaci, gde poslovna praksa potpuno odgovara njego- 
vim očekivanjima. 

Čini se da se naš međuzaključak po kome su svi potrošači ranjivi 
u širem smislu, s tim što su neki potrošači ranjiviji od drugih (ranjivi u 
užem smislu) zahteva korekciju tako da zaključak glasi: 1) svi potrošači 
su po definiciji ranjivi (ranjivost u širem smislu), 2) svi potrošači mogu 
biti naročito ranjivi i u tom slučaju zaslužuju posebnu zaštitu (ranjivost u 
užem smislu), s tim što su neki potrošači, po pravilu, naročito ranjivi,® a 
drugi samo ponekad i u posebnim okolnostima. 

Ako je isti potrošač u jednoj situaciji ranjiv a u drugoj nije, na 
način da se povremeno svako može suočiti sa ranjivošću, onda potrošači, 
zavisno od okolnosti konkretnog slučaja, mogu da ulaze i izlaze iz sfere 
ranjivosti, što nam u konačnici sugeriše da je pojam ranjivosti potrošača 
krajnje fluidan. 

Srpski zakonodavac ne pravi razliku između ugroženih i ranjivih 
potrošača. Međutim, izgleda da se u pravnoj teoriji može povući izvesna 
razlika između ugroženosti shvaćene kao tekstualna ranjivost potrošača 
koja počiva na kriterijumima bliže definisanim od strane Vlade Republi- 
ke Srbije i ranjivosti potrošača koja je situaciona i mora se ocenjivati od 
slučaja do slučaja, zavisno od konkretnog potrošača i poslovne prakse sa 
kojom se suočava. 


Ako je potrošači per definitionem slabija ugovorna strana od trgo- 
vaca, onda odrednica ranjivi opisuje one potrošače koji su iz nekog razlo- 
ga slabiji 1 od onih koje smo prethodno već definisali kao slabe. Sledstve- 
no tome, smatramo da se u sferi pravne zaštite potrošača, kao apstraktan 
pravni standard čiju sadržinu ispunjava sud, uz prosečnog potrošača sa 
jednakom važnošću, mora ustoličiti i pojam ranjivi potrošač. Pritom obim 
garantovane zaštite mora biti proporcionalan stepenu ranjivosti potrošača. 
Samo takvo postupanje može nas makar u konkretnim situacijama pribli- 
žiti proklamovanom obligacionopravnom idealu — jednakosti ugovornih 
strana. 


68 Ranjivost se može posmatrati kao visok rizik nekog uštrba za potrošača, ali to 
ne znači da je potencijal takvog rizika ostvaren ili da će biti ostvaren. 

69 Tako posmatrano, ranjivi potrošači su šira grupa u odnosu na ugrožene. Ugrože- 
ni potrošači su uvek ranjivi, dok ranjivi potrošači mogu biti i oni koji su inače racionalni, 
ali se u konkretnoj situaciji suočavaju sa izraženijim rizikom od nepoštene poslovne prak- 
se. Opširnije o pojmu ugrožnih i ranjivih potrošača vid. Garrett, Toumanoff, 2010, 3-23. 

Smatramo da se centralni odnos potrošačkog prava trgovac — potro- 
šač (eng. business-to-consumer — B2C) usložnjava sve sadržajnijim odno- 
som trgovac — ranjivi potrošač (eng. business-to-vulnerable consumer — 
B2VC), o kome državni organi naročito moraju voditi računa kada tumače 
i primenjuju potrošačko pravo, tako da se ranjivim potrošačima garantuje 
viši nivo zaštite. Ako se može reći da je, istorijski posmatrano, zašti- 
ta potrošača kao slabije ugovorne strane važna etapa u nezaustavljivom 
razvoju pojma dobre vere,’! onda je garancija posebne zaštite ranjivim 
potrošačima nesumnjivo sledeći veliki korak u tako shvaćenoj evoluciji 
načela savesnosti i poštenja. 

Summary 


A consumer that is on a regular basis reasonably well-informed, and 
reasonably observant and circumspect may be affected by vulnerability 
in a particular situation. The author strongly believes that in the area 
of consumer protection, the abstract notion of vulnerable consumer 
should be introduced, in addition to the average consumer, as a legal 
standard of equal importance. The fundamental relation of consumer 
law, business-to-consumer (B2C), has been upgraded with a complex 
business-to-vulnerable consumer relationship (B2VC). Public authorities, 
in particular, have to take this fact into account when interpreting and 
applying consumer law so that a higher level of protection is guaranteed 
to vulnerable consumers. If protection of the consumer, as the weaker 
contractual party, is a significant step in the eternal development of 
good faith principles, then guaranteeing special protection to vulnerable 
consumers should be the next crucial move forward in the evolution of 
good faith principles. 


Key words: Principle of good faith. — Weaker contractual party. — Av- 
erage consumer. — Vulnerable consumer. — Situational (ad 
hoc) vulnerability. 


Article history: 
Received: 7. 4. 2020. 
Accepted: 2. 6. 2020. 


102 


UDK 94:339.56(497.1:430)"?1938/1939" 
CERIF: H250, H270, H271 


DOI: 10.5937/AnaliPFB20031111 


Dr Saša Ilić* 


NEOPRAVDANA NADA: ROBNA RAZMENA 
JUGOSLAVIJE I UVECANOG TRECEG RAJHA 
1938—1939. GODINE 


Od sredine tridesetih godina XX veka Nemačka je postala najznačajniji spolj- 
notrgovinski partner Jugoslavije i drugih zemalja srednje i jugoistočne Evrope. Oče- 
kivanje daljeg rasta razmene sa Nemačkom, znatno uvećane nakon pripajanja Au- 
strije, aneksije Sudeta i uspostavljanja Češko-moravskog protektorata, koje su 1938. 
i 1939. godine izražavali politički krugovi u Jugoslaviji, nije se ostvarilo. Zašto je 
ukupna razmena uvećane Nemačke sa Jugoslavijom počela da pokazuje tendenciju 
opadanja i kakav je bio spoljnotrgovinski trend Trećeg rajha sa ostalim zemljama 
Jugoistoka, tema je ovog rada. 


Ključne reči: Jugoslavija. — Nemačka. — Anšlus. — Spoljna trgovina. — Srednja 
Evropa. — Jugoistočna Evropa. 


1. UVOD 


Pojava koja je dalekosežno obeležila privrednu, socijalnu i ukupnu 
istoriju perioda između dva svetska rata bila je Velika ekonomska kriza 
(1929-1933). Kao direktna posledica depresije nabujao je ekonomski na- 
cionalizam, praćen jakim merama protekcionizma. Enormno povećanje 
carina i drugih zaštitnih tarifa, koje su u većini zemalja Evrope od 1927. 
do 1931. godine narasle za gotovo dve trećine, i uvođenje strogih uvo- 
znih dozvola i kvota (uključujući zabranu uvoza pojedinih roba), vodili su 
krahu međunarodne trgovine. Napuštan je laissez-faire i rastao je državni 


Naučni saradnik, Arhiv Narodne banke, Narodna banka Srbije, Beograd, sasa. 

intervencionizam. Usled nedostatka stranih sredstava plaćanja i zlata uve- 
dene su stroge mere kontrole devizne razmene, što je međunarodnu trgo- 
vinu vraćalo na razmenu dobara (kliring). U slabo razvijenim agrarnim 
zemljama, kakva je bila Kraljevina Jugoslavija (KJ), manjak deviza je 
bio rezultat drastičnog smanjenja izvoza poljoprivrednih proizvoda i opa- 
danja obima doznaka iseljenika!, pa ne čudi što je ona bila prva država 
potpisnica klirinškog sporazuma, sa Austrijom, u januaru 1932. godine.’ 


Između 1928. i 1935. godine vrednost evropskog uvoza je pala za 
62%, a izvoza za 65%. Pokušaji da se stanje vrati u normalu propadali su 
jedan za drugim, a praksa napuštanja zlatnog standarda, koju je do 1936. 
godine uspostavila većina država Evrope, uz njegovo istovremeno očuva- 
nje u Sjedinjenim Američkim Državama, Francuskoj, Italiji i nekim dru- 
gim zemljama, vodila je umnožavanju monetarnih sporazuma, što je do- 
datno komplikovalo i depresiralo svetsku ekonomiju (Kindleberger 1993, 
385; Berend 2006, 62—65). Sistem klirinških ugovora i platnih sporazuma 
bio je ključno sredstvo za regulisanje jugoslovenskih robnih dugovanja i 
potraživanja prema inostranstvu jer valutne prilike u njoj i u zemljama u 
koje je pretežno izvozila „nisu dozvoljavale da se taj sistem ukine“ (Na- 
rodna banka 1936, XXXII). 


Radi sprečavanja sloma poljoprivredne proizvodnje, u agrarnim 
zemljama su se kao vidovi intervencionizma pojavili državni monopoli 
na trgovinu proizvodima zemljoradnje i stočarstva i aktivnosti države na 
distribuciji proizvodnih i izvoznih subvencija, relaksiranju seljačkih du- 
gova i snižavanju cene proizvodnje. Ekonomski multilaterizam je gotovo 
iščezao, opstalo je tek nekoliko međunarodnih kartelskih sporazuma, čiju 
su prethodnu dominaciju zamenili državni i regionalni ekonomski spo- 
razumi. To je rezultiralo faktičkim formiranjem ekonomskih blokova od 
kojih je za Jugoslaviju najznačajniji bio blok zemalja centralne i jugoi- 
stočne Evrope, na čelu sa Nemačkom, obrazovan između 1934. i 1939. 
godine zaključivanjem niza bilateralnih sporazuma (Kindleberger 1993, 
379; Berend 2006, 66—67).? 


Ekonomsko priblizavanje Jugoslavije Nemackoj koincidiralo je sa 
više krupnih političkih događaja i pojava opšteg i lokalnog karaktera. Na 


! Između 1929. i 1932. godine prihodi KJ od spoljnotrgovinskog poslovanja opali 
su za 66,37%, sa 11,6 milijardi dinara na 3,9 milijardi (Gnjatović 2018, 120). 


2 Sporazum je stupio na snagu 21. aprila 1932. godine (Službene novine Kraljevine 


Jugoslavije, 103/1932). Do kraja iste godine Jugoslavija je zaključila klirinške sporazume 
sa Belgijsko-luksemburškom privrednom unijom, Italijom, Švajcarskom, Čehoslovačkom, 
Francuskom i Grčkom. Sporazume i prateća izvršna akta vidi u Almanahu Beogradske 
berze (Beogradska berza 1933, 275—296). 


3 Zbog istorodnosti nerazvijene agrarne privrede, zemlje jugoistočne Evrope nisu 


mogle prevazići krizu međusobnom razmenom. Izuzev delimično Mađarske, ostale zemlje 
su jedva trećinu sopstvenih viškova mogle da razmenjuju između sebe, dok su više od 
dve trećine agrarnih viškova, sirovina i polufabrikata morale da ponude drugim tržištima 
(Lukač 1980, 165). 

razvalinama slabo funkcionalne Vajmarske demokratije narastao je naci- 
stički kolos koji je od januara 1933. godine nemačku državu i veći deo 
društva upregao u svoju ideološku matricu, zadojenu ekskluzivizmom i 
ekspanzionizmom. Zapadne demokratije, suočene sa posledicama krize, 
zatvorile su se i, zanemarivši potrebe saveznika sa istoka, bez ozbiljnijeg 
otpora puštale su novi režim u Berlinu da širi uticaj. Jugoslavija, koju je 
unutrašnja politička nestabilnost dovela do diktature, ostala je bez vlada- 
oca, kralja Aleksandra Karađorđevića, u trenutku kada je depresija dosti- 
zala vrhunac (1934), (Avramovski 1968; Hoptner 1972; Rothschild 1974; 
Lukač 1982; Kindleberger 1986; Vinaver 1987; Milak 1987; Petranović 
1988; Cvetković 2006; Calić 2013). 


2. PRIBLIŽAVANJE NEMAČKOJ 


Na unutrašnjem planu obezglavljena ubistvom kralja u atentatu, 
ekonomski ruinirana udarima krize, sa okruženjem koje se iz dana u dan 
rapidno menjalo, Jugoslavija se postepeno okretala Nemačkoj, nalazeći 
kompatibilnost između svojih potreba za izvozom hrane i sirovina i uvo- 
zom industrijskih proizvoda i potrebom Nemačke za uvozom produkata 
poljoprivrede, minerala i ruda i izvozom fabrikata i tehnologije. Ekonom- 
sko okretanje je vodilo političkom približavanju. Taj proces je započet 
za vreme vlade Bogoljuba Jevtića (20. decembar 1934 — 24. jun 1935), a 
jasno profilisan tokom mandata Milana Stojadinovića (24. jun 1935 — 5. 
februar 1939). Istovremeno, to je značilo postepeno udaljavanje od Fran- 
cuske (koja je i sama menjala spoljnopolitičku orijentaciju) i savezničkih 
okvira koje je ona uspostavila ili podržavala. Jugoslavija, kao ni ostale 
članice Male Antante, nije ozbiljnije sprečila slabljenje i krah tog saveza, 
uticala je na preorijentaciju spoljnopolitičkog kursa Balkanskog sporazu- 
ma, nije se otvoreno suprotstavila anšlusu (Anschluss) Austrije, 12. marta 
1938. godine, niti pretnjama po suverenost i nezavisnost Čehoslovačke, 
koje su postale očigledne nakon Minhenskog sporazuma, 30. septembra 
1938. godine (Vanku 1969; Stojkov 1985; Avramovski 1986b). 


Iskorak Jugoslavije ka Nemačkoj izazvan je kompleksnim unu- 
trašnjim političkim i ekonomskim odnosima i promenama, dinamičnim 
menjanjem društvene stvarnosti u regionima Srednje i Jugoistočne Evro- 
pe, pa i čitavog kontinenta, kao i nagoveštajima izmena u međunarodnim 
odnosima. Stojadinovićev put u zagrljaj Nemačke, koji su neki posleratni 
autori pojednostavljeno objašnjavali ideološko-političkim težnjama“, bez 
obzira na njegovu sklonost koketiranju sa ikonografijom svojstvenom 
antidemokratskim desničarskim ideologijama, sudeći prema uverljivim 


4 Primer opisivanja svih spoljnopolitičkih postupaka M. Stojadinovića (a u po- 
zadini i namesnika, kneza Pavla Karađorđevića) njihovim fašističkim diskursom videti u: 


Čulinović 1961, 113-118. 

stavovima Hadži-Jovančića, pre bi se mogao protumačiti kao traženje 
pragmatičnog puta, zapravo kao nužno, ali ne i iskreno željeno rešenje 
u očekivanju povoljnijih vremena (Hadži-Jovančić 2018, 226). Tome je 
išao u prilog uočljivo ambivalentan odnos jugoslovenskih vlasti, naročito 
Stojadinovića i kneza Pavla, ali i opozicije i šire javnosti, prema Nemač- 
koj i prema Zapadu (Gašić 2006, 63—79). Slika sveta, a posebno Srednje 
Evrope, toliko se promenila tridesetih godina XX veka da je upitno koli- 
ko su nosioci vlasti u manjim zemljama mogli da se odupru dominantnim 
političkim i ekonomskim trendovima.? 


Marseljski atentat je produbio nepoverenje prema Italiji zbog nje- 
nog odbijanja da temeljno istraži pozadinu tog ubistva. Međutim, Jugo- 
slavija se razočarala i u Francusku i Veliku Britaniju koje su u Društvu 
naroda odbile da je podrže, iako je istraga jasno pokazala da tragovi aten- 
tatora, pripadnika VMRO i hrvatskih ustaša, vode do Italije 1 Mađarske. 
Pariz i London nisu bili spremni da nedvosmisleno osude Musolinija. 
Iako je knez Pavle nastojao da u međunarodnim odnosima ostane neu- 
tralan i da vodi politiku približavanja prema susedima bez prihvatanja 
ugovornih obaveza (politika ekvidistance), osećajući se unekoliko odba- 
čenom, a u strahu da ne doživi veću izolaciju, Jugoslavija je počela sve 
otvorenije da se okreće Nemačkoj. To se naročito ispoljilo nakon što je 
Berlin u Društvu naroda 18. novembra 1935. godine zbog rata u Etiopiji 
podržao ekonomske sankcije protiv Italije.“ 


Oblasti od kojih je bila sačinjena Jugoslavija, kao i ostatak jugo- 
istočne Evrope, bile su prostor na kojem su još od XIX veka velike sile 
nastojale da uspostave kontrolu, svaka sa svojim interesima. Suparništvo 
se naročito zaoštrilo tridesetih godina XX veka. Velike sile su čitavu re- 
giju videle kao značajnog snabdevača sirovinama i poljoprivrednim pro- 
izvodima i istovremeno kao solidno tržište za prodaju produkata svoje 
industrije. Nemačkoj je region postao važan i za razvoj ratne industrije, 


naročito nakon septembra 1934. godine kada je proklamovan Novi plan.’ 

5 Ima jasnih naznaka da je još kralj Aleksandar pokazivao spremnost da mod- 
ifikuje spoljnopolitički kurs Jugoslavije i težište njenog trgovinskog oslonca. Njegovo 
ubistvo je samo iskristalisalo i ubrzalo takvu nameru (Vanku 1969, 102-103; Vinaver, 
1977, 800; Vinaver 1986, 123-143). 


é Stojadinović je, sem približavanja Nemačkoj, nastojao da se približi Bugarskoj 


i Italiji. Kršeći odredbe ugovora o Maloj Antanti, Jugoslavija je 24. januara 1937. go- 
dine potpisala sa Bugarskom pakt o večnom prijateljstvu, a nakon trgovinskog ugovora 
sa Italijom, iz 1936. godine, 25. marta naredne godine potpisan je sa njom sporazum o 
prijateljstvu i nenapadanju (Uskršnji pakt) (Jovanović 1939, 404—409, 515; Milak 1987, 
151-156). 


7 Der Neue Plan predstavljao je zakonodavni okvir za upravljanje privredom 
nacističke Nemačke. Plan je privremeno zamenio Prvi četvorogodišnji plan od 1. decem- 
bra 1933. godine usled velike devizne oskudice. Na podsticaj H. Šahta (Hjalmar Schacht), 
predsednika Rajhsbanke, a od avgusta 1934. godine istovremeno i ministra ekonomije, 
regulisana je propisima iz marta i jula 1934. godine trgovina poluproizvodima i celok- 

Međutim, nacisti su samo nastavili težnje koje je Nemačka pokazivala 
i ranije. Nakon posleratne ekonomske krize i inflacije ranih dvadesetih 
godina, Nemačka je brzo počela da pokazuje interesovanje za razvoj pri- 
vrednih veza sa evropskim Jugoistokom (Siidost) i za osvajanje povoljnih 
privrednih pozicija. Oživljavajući koncept Srednje Evrope (Mitteleuropa), 
kao prostora neophodnog za novi uspon, kada je izbila Velika depresija 
berlinska diplomatija nije mnogo krila nameru da ostvari spoljnopolitič- 
ke ciljeve koristeći teškoće u koje su zapale države srednje i jugoistoč- 
ne Evrope. Najznačajnija politička ličnost Vajmarske republike, kancelar 
(1923) i ministar spoljnih poslova (1923-1929) G. Strezeman (Gustav 
Stresemann), bio je zastupnik ideje o rešavanju političkih pitanja eko- 
nomskim sredstvima, tim pre što je smatrao da je privreda bila jedino 
preostalo obeležje Nemačke kao velike sile. Tako se Jugoistok pojavio 
kao moguća zamena za izgubljeno mesto na prekomorskim tržištima i 
spoljnotrgovinski pojas za spasavanje (Ristović 1991, 10-11). 

Suštinski nastavljajući koncept Grosswirtschaftsrauma, Mitteleu- 
rope i Stidosteurope, kao nemačkog geografskog, kulturnog i privrednog 
„dopunskog prostora“, nacisti su nastojali da Jugoistok vežu za sebe trgo- 
vinskim vezama, da pomoću njih prošire politički uticaj i u što je mogu- 
će većoj meri podriju francuski sistem bezbednosti. Unutrašnja politička 
nestabilnost zemalja Jugoistoka i smena krhkih demokratija diktaturama 
tome su samo išle na ruku. Jugoslavija u tom pogledu nije bila izuzetak. 
U trenutku kada je zemlja bila na vrhuncu krize, iz Berlina je ponuđen 
bilateralni ugovor kojim se Nemačka obavezala da otkupljuje agrarne 
proizvode po cenama višim nego što su bile na svetskoj pijaci i da za- 
uzvrat prodaje industrijske produkte. Dodatnu olakšicu devizama siro- 
mašnoj Jugoslaviji (ali i Nemačkoj) predstavljao je predlog da sporazum 
bude klirinške prirode, pa je dokument potpisan već 1. maja 1934. godi- 
ne. Potpisivanje ugovora je bilo utoliko važnije što je prethodni (iz 1927. 
godine) istekao, a novi nije zaključen usled razmimoilaženja zbog pitanja 
preferencijala (Čalić 2013, 161; Brunnbauer, Buchenau 2018, 254-255; 
Hadzi-Jovancic 2018, 44-51; Kocić 2019, 144-150). 


Jugoslavija i druge zemlje Jugoistoka bez sumnje su bile svesne da 
ekonomska supremacija lako vodi političkoj zavisnosti, te su stoga, iako 
u sve čvršćem zagrljaju Nemačke, tražile nekakav put očuvanja što šireg 
stepena ekonomske nezavisnosti. Pred kraj decenije, i pored sve većeg 


upnom industrijskom robom, a 4. septembra 1934. godine novi propisi su dekretom 
uobličeni u Novi plan, akt koji je odredio smer celokupne nemačke privrede. Državni 
nadzorni organi pratili su uvoz sirovina i drugih roba i sa drugim organima i državno kon- 
trolisanim privrednim asocijacijama uređivali ostala pitanja uvoza i izvoza, upravljanja 
devizama, potrošnje sirovina i regulisanja cena. Do izbijanja rata spoljnotrgovinska 
razmena Nemačke bila je za trećinu veća nego 1928/1929. godine (Kahn 2006, 211-216; 
Schroder 1976, 52—53). 


8 Službene novine Kraljevine Jugoslavije, 123 — XXXII/1934. 

uklapanja u nemački sistem ekonomskih odnosa, sa ogromnim procentom 
trgovinske razmene i pod sve većim uticajem nemačkog investicionog 
kapitala, Jugoslavija je učinila pojedine samostalne spoljnotrgovinske ko- 
rake ne bi li nekako smanjila pritisak. Tako ona stimuliše izvoz u nekli- 
rinske zemlje, okreće se jače starim partnerima, Francuskoj i posebno Ve- 
likoj Britaniji (naročito nakon posete nemačkog ministra privrede Valtera 
Funka Beogradu i prvog otvorenog političkog pritiska*), povećava obim 
uvoza sa Zapada itd., pa i kreira unutrašnji razvoj koji nije bio u skladu s 
nemačkim očekivanjima (industrijalizacija). Međutim, za ozbiljniji otpor 
bilo je prekasno (Hadži-Jovančić 2018, 118, 121, 123, 202, 227).!° 


3. NEMAČKA KAO KLJUČNI EKONOMSKI PARTNER 


Nemačka je sistematično radila na trgovinskom približavanju i 
ubrzo je postala najznačajniji ekonomski partner Jugoslavije 1 celokupne 
srednje i jugoistočne Evrope. Udeo Nemačke u jugoslovenskom izvozu 
sa oko 14% iz 1933. godine porastao je 1936. godine na oko 24%, 1939. 
godine iznosio je gotovo 32%, dok je udeo u uvozu koji je 1933. iznosio 
13% porastao 1936. godine na oko 26,7%, a 1939. godine na blizu 47,7% 
(Opšta državna statistika 1938, 190-191; 1941, 234-235). Kako je pri- 
metila Čalić (2013, 161), ,Jugoslavija je dospela u opasnu privrednu, a 
time i političku zavisnost“. Kada je nakon ubistva kralja Aleksandra i mi- 
nistra Luja Bartua (Jean Louis Barthou) francuski sistem bezbednosti na 
istoku kontinenta počeo da slabi, Nemačka nije propustila priliku da ga 
dalje podrije. Za samo nekoliko godina ona je stekla potpunu ekonomsku 
dominaciju u regionu i, u kombinaciji sa političkim pritiskom (ili obeća- 
njima revizije granica u slučaju onih zemalja koje nisu bile zadovoljne 
Versajskim sporazumom), uspela je da se nametne kao sila koja dikti- 
ra uslove i da obezbedi potpunu podređenost partnera. Stvorivši veliku 
ekonomsku zonu ,,kontrolisane saradnje“, privredna integracija koja se 
odvijala pod nemačkim vođstvom sadržala je u sebi nesumnjivo uspo- 
stavljanje sfere političkog uticaja. Jako Jugoistočna Evropa nije bila ni iz 
daleka najznačajnije spoljnopolitičko područje Nemačke, ona je predstav- 
ljala, kako je uočio Šreder (Schröder 1980, 289), „izvanredan primer za 
to kako su vlade Rajha umele politički da iskoriste ekonomske promene 
u svetskoj ekonomskoj krizi“. Smena režima u Berlinu 1933. godine nije 


? Funk je u oktobru 1938. godine ponudio ugovor po kome bi Nemačka otku- 
pljivala 50% jugoslovenskog izvoza i pružila svoju tehničku pomoć i kapital za povećanje 
obima proizvodnje ruda metala, a da zauzvrat Jugoslavija kupuje više nemačke robe i na 
taj način ekonomskim potezima potvrdi svoje izjave o političkom prijateljstvu (Hoptner 
1972, 131-132; Kocić 2019, 246). 

10. Neki raniji istraživači, poput Vinavera (Vinaver 1987, 286-288), pokušajima 
očuvanja ekonomske samostalnosti nisu davali veći značaj. 

dala Jugoistoku nikakvu novu političku važnost, ali je dodatno podvukla 
njen ekonomski interes ,,dopunskog prostora“, kojem su u planovima za 
budućnost nacisti ostavljali malo ili nimalo samostalnosti (Berend 2006, 
148).!! 


Tabela 1. 
Spoljnotrgovinska razmena Jugoslavije sa Nemačkom 1933-1939. 




















Uvoz Izvoz 
Vrednost % Vrednost % 
Godina (u hiljadama ukupnog (u hiljadama ukupnog 

dinara) uvoza dinara) izvoza 
1933. 379.245 13,16 470.679 13,93 
1934. 497.162 13,91 597.793 15,41 
1935. 598.079 16,16 751.465 18,65 
1936. 1.087.640 26,68 1.039.059 23,74 
1937. 1.694.470 32,38 1.361.293 21,70 
1938. 1.618.065 32,52 1.813.864 35,94 
1939. 2.268.383 47,68 1.762.003 31,91 




















Izvor: Opšta državna statistika 1938, 190-191; 1939, 252-253; 1941, 234—235.!? 


Tranzicija Hitlerovih ekspanzionističkih ideja u konkretne planove 
vodila je još intenzivnijem interesovanju Nemačke za Jugoistok, koji je u 
pripremama za rat viđen kao dopunski privredni prostor i oblast iz koje 
bi se, u zamenu za gotove vojne i druge proizvode industrije, nabavljale 
hrana i strateške sirovine (pre svega rude gvožđa i bakra) (Ristović 1991, 
14-16; Čalić 2013, 162).!3 Istovremeno je prodaju poljoprivrednih proi- 
zvoda Nemačkoj po povoljnim cenama i Stojadinović pokušao da prikaže 
kao jedan od svojih najznačajnijih spoljnopolitičkih uspeha (Petranović 
1988, 285) pa je i deo predizbornog marketinga za decembarske izbore 
1938. godine utemeljio na tome.'4 


"| © transformaciji Balkana u Jugoistok i planovima za budućnost: Ristović 1991, 
34—70. 


12 Berend i Ranki (Berend, Ranki 1974, 281-282) iznose nešto drugačije procente: 
uvoz 1933: 13,2%, 1939: 53,2%, a izvoz 1933: 13,9% i 1939. godine: 45,9%. 


Bo povećanju razmene između Nemačke i Jugoistoka 1933-1937: Lukač 1980, 
168, 174-175. 


14 Ipak, uspesi njegove ekonomske politike nisu odigrali dovoljno važnu ulogu da 
bi obezbedio presudnu većinu i opstao na vlasti, pa ga je 4. februara 1939. godine knez 

Otprilike godinu dana ranije, Stojadinović se suočio sa spoljnopoli- 
tičkim izazovom koji je sadržao bitnu ekonomsku komponentu. U pitanju 
je bio događaj koji nije mogao da ostavi nezainteresovanim gotovo nikog u 
Evropi i koji je nagoveštavao promenu granica među državama — prisajedi- 
njenje (anšlus) Austrije Nemačkoj. 

Anšlus nije bio nova tema. Još u novembru 1918. godine Narodno 
veće u Beču donelo je zakon po kome je Austrija proglašena delom Ne- 
mačke Republike, čemu se oštro suprotstavila Antanta. Mada potisnuta, 
ideja anšlusa nije bila mrtva i budila se u svakoj novoj krizi. Posebno 
uzbuđenje izazvao je plan ministara spoljnih poslova Nemačke i Austrije 
Kurcijusa (Julius Curtius) i Šobera (Johann Schober) o carinskoj uniji 
(Zollunion) iz 1931. godine, koju je sprečila Francuska. Težnja za ujedi- 
njenjem dveju nemačkih država počela je da dobija značaj dolaskom Hi- 
tlera na vlast, koji se za to zalagao još u Mein Kampfu. Već 1934. godine 
iz Berlina podstaknuti austrijski nacisti pokušali su da izvrše puč, ubili su 
austrijskog kancelara E. Dolfusa (Engelbert Dollfuss) i samo je izvođenje 
italijanske vojske na Brener zaustavilo nemačku akciju. Međutim, izola- 
cija Italije zbog Etiopskog rata približila je Rim i Berlin, pa je italijanski 
uticaj u Austriji počeo da smenjuje nemački, što je rezultiralo sklapanjem 
austrijsko-nemačkog sporazuma 11. jula 1936. godine. Nemačka se sve 
otvorenije mešala u unutrašnje stvari Austrije, a osovina koja se rađala 
između Rima i Berlina i politika nemešanja demokratskih vlada Evrope 
ostavljali su je da se sama suoči sa nacistima. Krajem 1937. godine Hi- 
tler se osećao spremnim da otpočne akciju okupljanja svih Nemaca pod 
okrilje Velike Nemačke. U tu svrhu razradio je operativne planove za 
okupaciju Austrije i Čehoslovačke Poduhvat ,, Oto“ (Unternehmen Otto) i 
Slučaj „Zeleno“ (Fall Grün) (Balugdžić 1938, 451-457; Potemkin 1951, 
435, 493-494; Vinaver 1987, 12, 15, 91). 


Posetu Stojadinovića Berlinu, u januaru 1938. godine, nemačke 
vlasti su iskoristile da ga privole na anšlus. Sem impresivnog prijema koji 
je priređen jugoslovenskom premijeru, Hitler ga je uveravao da su inte- 
resi Nemačke na Balkanu ekonomske prirode, a političku komponentu 
sadrže jedino u tome što ona želi ,,konsolidovanje Balkana iz sopstvenih, 
čisto ekonomskih interesa“ (Stojadinović 1963, 498). Anšlus je u razgo- 
voru otvoreno istaknut kao tema (čak se govorilo o njegovoj izvesnosti u 
bliskoj budućnosti), uz obećanja ne samo teritorijalne celovitosti Jugosla- 
vije već i produbljivanja ekonomskih odnosa. Sem obećanja koja su dali 
Hitler i Gering, narednih dana Stojadinoviću su širenje trgovinskih veza 
nudili i drugi državni ili poslovni zvaničnici, kao što su ministar finansija 
grof Šverin fon Krosig (Johann Ludwig Schwerin von Krosigk) i indu- 
strijalac Krup (Gustav Krupp von Bohlen und Halbach). Razgovaralo se 


Pavle udaljio. Politička pitanja (naročito unutrašnja) nametnula su se kao dominantnija 
(Stojkov 1985, 220). 

o mogućnosti isporuke najmodernijih aviona, topova i ostalog naoružanja 
i o uvozu rude gvožđa i drugih sirovina. Kako je Stojadinović zabeležio, 
Gering je u zamenu za celokupnu proizvodnju majdana gvožđa Ljubija u 
Bosni nudio „lokomotive, mašine, čitave fabrike, avione“, sve što Jugo- 
slavija poželi (Stojadinović 1963, 500-501, 507—508, 510).!> 


To su bili dovoljni argumenti da anšlus prihvati kao unutarnemač- 
ko pitanje i manje zlo po Jugoslaviju, mada je zvanično otvaranje kri- 
ze, nakon susreta Hitlera sa kancelarom Šušnigom (Kurt Schuschnigg) u 
Berhtesgadenu, 12. februara 1938. godine, Stojadinovića zabrinulo. On 
nije želeo brz anšlus, ali je strahovao od poremećaja odnosa sa Berlinom. 
U razgovoru sa britanskim diplomatom Brusom Lokhartom (Bruce Lock- 
hart) „nije krio svoje nezadovoljstvo“ nagoveStajima anšlusa, ali nije mo- 
gao ni da zanemari da je tadašnja razmena sa Nemačkom iznosila gotovo 
trećinu spoljnotrgovinske razmene Jugoslavije. Stojadinović se otvoreno 
nije izražavao o anšlusu ni pozitivno ni negativno 1 nastavio je da sledi 
politiku očuvanja odličnih odnosa sa Nemačkom očekujući od toga eko- 
nomsku dobit (Stojadinović 1963, 500-502; Biber 1966, 129; Avramov- 
ski 1986a, 628-629). 


Politički gledano, jugoslovenski vrh nije mogao da žali za Austri- 
jom jer se strah od restauracije Habzburga neprestano osećao, bez obzira 
na to koliko je to imalo utemeljenje u realnosti. Sem toga, očekivalo se i 
slabljenje mađarskog revizionizma, a nadanja su postojala i u izvesne unu- 
trašnjopolitičke dobitke jer se očekivao gubitak podrške separatističkim i 
antidržavnim pokretima (prevashodno ustašama i komunistima) koja je 
povremeno generisana iz Beča (Stojadinović 1963, 494-503; Rothschild 
1974, 257; Biber 1966, 129—130).'* Ekonomski posmatrano, Austrija je 
bila važan trgovinski partner, ali Nemačka je bila značajniji. Kako se pro- 
cenjivalo da ona dugoročno neće biti imuna na prodor bilo Habzburga, 
bilo Italije, vladi u Beogradu ostalo je da se, u smislu pragmatizma na 
kojem je insistirala, potrudi da ,,pridobije nacističkog kolosa 1 da za sebe 
izvuče neku korist“ (Avramovski 1986a, 625).!7 


Razumljivo je da je provladina štampa bila na liniji državnog vrha 
u pitanju anšlusa, ali je to uglavnom bio slučaj i sa građanskom i nacio- 
nalističkom opozicionom srpskom i hrvatskom štampom, mada se Maček 


15. Hitler je tokom prijema jugoslovenskih novinara, 18. januara 1938. godine, ose- 
tio potrebu da naročito istakne važnost ,što srdačnijih privrednih veza“ između dveju 
zemalja (Pravda 1938, 2). 

16. Arhiv Jugoslavije (AJ), Zbirka Milana Stojadinovića (37)-19-138, izveštaji 
N.N. poverenika iz Zagreba o stavu Vlatka Mačeka prema Habzburzima i trijalizmu (I 
1938) i o reagovanjima na Stojadinovićev put u Nemačku (25. januara 1938). O stavovi- 
ma raznih političkih i društvenih faktora u Jugoslaviji povodom anšlusa: Mićić 2010, 
113-234. 


17 Prema britanskoj diplomatiji još je kralj Aleksandar smatrao da anšlus na duže 
staze može doneti Jugoslaviji političku i ekonomsku korist (Avramovski 1986a, 13). 

u nekoliko izjava u načelu opredeljivao kao njegov protivnik (doduše više 
kako bi oponirao srpskom strahu od restauracije u Austriji) (Terzić 1982, 
54—55; Avramovski 1986a, 628). Izvesnih kratkotrajnih otpora bilo je u 
Sloveniji!š, nešto kritičkih osvrta moglo se čuti od pojedinih opozicio- 
nih političara!?, a komunisti su nedvosmisleno osuđivali i samu najavu 
anšlusa (Proleter 1938). Međutim, svi su se gotovo odreda o tome opre- 
deljivali kao o političkom pitanju i analizirali političke aspekte promena 
u srednjoj Evropi. O ekonomskom uglu bilo je malo reči, a i to kao da 
je navođeno uzgred. Jugoslovenski poslanik u Pragu Vasilije Protić en- 
gleskom je kolegi, iznenađenom pozitivnim tonom pisanja lista Vreme 
o anšlusu, rekao kako je Jugoslavija postala sused velike države ,,prema 
kojoj čak i Italija, koja je slala svoje divizije na Brener, ima sada najveće 
obzire“ i da se nije moglo očekivati da će ona ,,protestovati i zamerati se 
najboljem i najvećem kupcu agrarnih proizvoda“.?“ Vreme (1938, 8) se, 
osim na politička pitanja, osvrnulo i na ekonomske teme, izrazivši očeki- 
vanje da će se privredna saradnja sa austrijskim delom Rajha nastaviti bez 
ikakvih značajnijih nepravilnosti i nadu da bi buduća razmena Jugoslavije 
sa Velikom Nemačkom mogla biti zbir prethodnih razmena sa Nemačkom 
i Austrijom i dostići čak 40% ukupne spoljnotrgovinske razmene. Zagre- 
bački Obzor (25. mart 1938, 2; 30. mart 1938, 2) pokazao je zabrinutost 
usled velike zavisnosti regiona od proširenog nemačkog tržišta koje preti 
da sve okolne države pretvori u satelite nemačkog sistema, ali je dnevnik 
Jugoslovenski Lloyd iz istog grada pisao kako usled iskrenih prijateljskih 
odnosa Jugoslavija ne može imati ništa protiv jačanja Nemačke i dobi- 
janja zajedničke granice, tim pre što će ta činjenica olakšati međusobni 
privredni promet.?! 

Dok je u vezi sa anšlusom jugoslovenska spoljna politika pokazala 
makar umerenu zainteresovanost i odigrala nekakvu ulogu (doduše pasiv- 
nu), kada je otvorena čehoslovačka kriza, to pitanje je, sada već iz pre- 
velikog straha od Nemačke i istovremenog razočaranja zbog pasivnosti 
Francuske (Avramovski 1986a, 630, 658, 663; Gašić 2006, 65—66), mar- 
ginalizovano do krajnjih granica. Stojadinović čak ni u memoarima nije 
našao za shodno da progovori ni o Minhenskoj krizi (Mićić 2010, 294), a 
o zebnji koju je osećao prema novom susedu svedoči nedvosmisleno stav- 
ljanje do znanja britanskom diplomati Terensu Šoneu (Terence Shone) da 


8 g neslaganjima Slovenaca: Mićić 2010, 139-153. Pod uticajem Antona 
Korošca, šefa Slovenske ljudske stranke, veliki deo zvanične i nezvanične Slovenije po- 
kazao je povodom anšlusa neraspoloženje prema Nemačkoj zbog čega ga je predsednik 
vlade nakon decembarskih izbora 1938. godine sklonio sa mesta ministra unutrašnjih po- 
slova (Stojkov 1985, 218). 

19 Videti skupštinsko izlaganje dr Mirka Kosića, prvaka Narodne radikalne stran- 
ke, 15. marta 1938: Narodna skupština Kraljevine Jugoslavije 1938, 1056. 

20 AJ, 37-29-211, Izveštaj poslanika V. Protića iz Praga. 


21 Isto; AJ, Centralni presbiro (38)-79-204; AJ, 38-933-1119. 

nastoji ,,da izbegne bilo kakav potez koji bi mogao izazvati nemačko ne- 
zadovoljstvo“ (Avramovski 1986a, 663). Vlada u Beogradu je slovensku 
srodnicu i saveznicu iz Male Antante prepustila sudbini, ostavši do kraja 
uzdržana. Čak su 24. septembra 1838. godine zabranjene sve političke 
manifestacije i demonstracije po ulicama, mada su u Beogradu na više 
mesta održani protestni skupovi, ali bez značajnijeg efekta (Avramovski 
1986a, 632). Koliko su, međutim, očekivanja jugoslovenskog političkog 
vrha i štampe i obećanja nemačkog državnog i privrednog rukovodstva 
bili realni i kako se na spoljnotrgovinski bilans Jugoslavije odrazilo po- 
većanje Trećeg rajha nakon anšlusa, anektiranja Sudeta i stavljanja pod 
protektorat Češke i Moravske? 


4. POKAZATELJI RAZMENE — USPEH ILI NEUSPEH? 


Za razliku od političara na vlasti, ekonomisti su veoma rano, iako 
i sami umereno optimistični, u svojim prognozama pokazali veći stepen 
realizma. U jednoj analizi Odeljenja za ekonomska izučavanja Narodne 
banke KJ, s početka juna 1938. godine, navedeno je kako je anšlus probu- 
dio živo interesovanje čitave jugoistočne Evrope, a naročito Jugoslavije. 
Bio je to događaj o kome se mnogo pisalo u domaćoj i stranoj štampi, pri 
čemu su mnogi pokazivali pristrasnost, pa su, zavisno od ličnih ubeđenja, 
opravdavali ili kritikovali svaki nemački korak i svaku posledicu anšlusa. 
Problem je imao dva aspekta — politički i ekonomski, pri čemu je u ši- 
rokoj javnosti prvi zauzimao neuporedivo značajnije mesto. Međutim, za 
ispravnu procenu posledica takvog čina podjednako je bitna ekonomska 
analiza. Smatralo se da je Austrija bila važan spoljnotrgovinski partner 
Jugoslavije, ali i njen konkurent (na trećim tržištima). Zbog toga su eko- 
nomisti očekivali privredne reperkusije anšlusa po privredu Jugoslavije, 
ali su smatrali da one neće biti ni u kom slučaju štetne po interese pri- 
vrede.?? 


Jugoslovenski analitičari su predviđali da će, makar u prvo vreme, 
trgovinska razmena sa Velikom Nemačkom predstavljati zbir prethodnih 
razmena sa Nemačkom i Austrijom. Doduše, očekivan je manji nemač- 
ki uvoz dela proizvoda koji su nakon anšlusa postali domaći (pre svega 
drveta), ali gubitak tog dela jugoslovenskog izvoza nadoknadio bi se na 
drugoj strani pošto su anšlusom izgubljene sve finansijske i trgovinske 
povlastice koje je Austrija uživala kod velikih sila i drugih zemalja, čime 
je izvozna industrija tog novog dela Velike Nemačke izgubila ,,svoju ra- 
niju konkurentnu superiornost“. Tu se posebno mislilo na Rimski tro- 


22 Arhiv Narodne banke (ANB), Narodna banka Kraljevine SHS/Jugoslavije (1/ 
II), Administracija glavnog sedišta (AGS), Ekonomska izučavanja sa bibliotekom (17), 
„Jugoslavija i anšlus“, 4. jun 1938. 


23. Isto. 

ugao, odnosno politički i privredni savez koji je iniciran u martu 1934. 
godine Rimskim protokolima između Italije, Austrije i Mađarske, a osna- 
žen privrednim protokolima koji su, između ostalog, Austriji obezbedili 
preferencijalne carine za mnoge izvozne proizvode.” Takođe, korist po 
privredu Jugoslavije očekivala se usled ukidanja uloge Beča u finansij- 
skom posredovanju između zapadnih država i Balkana, koje je nametalo 
teret posredničke zarade i nije uvek bilo ,,prijateljski raspoloženo prema 
našoj zemlji“, a korist se očekivala od toga što je buduća trgovina sa Ne- 
mačkom imala posla sa jedinstvenim carinskim i tarifnim područjem i što 
otpadaju sve teškoće tranzitne trgovine.” 


Stručnjaci Narodne banke smatrali su da se struktura nemačke 
spoljne trgovine neće bitnije izmeniti nakon anšlusa i da će ona i da- 
lje ostati uvoznik životnih namirnica i sirovina i izvoznik gotove robe i 
delimično polufabrikata. Takođe, očekivalo se da se neće dogoditi bitni- 
ja spoljnotrgovinska pomeranja u čitavom regionu srednje i jugoistočne 
Evrope, kojem je Nemačka bila najznačajniji trgovinski partner (Bugar- 
ska, Grčka, Mađarska, Rumunija i Čehoslovačka). 





Tabela 2. 
Udeo Nemačke u spoljnoj trgovini zemalja Jugoistoka 1933. i 1939. 
Uvoz u Izvoz iz Izvoz iz 
Nemačku Nemačke Nemačke 
(1933) (1933) (1939) 
Bugarska 36,0% 38,2% 69,5% 
Mađarska 11,2% 19,6% 52,5% 
Rumunija 16,6% 18,6% 56,1% 
Jugoslavija?" 13,9% 45,9% 13,2% 53,2% 

















Izvor: Berend, Ranki 1974, 281—282. 


24 O Rimskim protokolima i Rimskom trouglu: Jovanović 1939, 18-26. 


25 ANB, I/II, AGS-17, „Jugoslavija i anšlus“, 4. jun 1938. 
Isto. 
27 Videti tabelu 1. 

Tabela 3. 
Učešće zemalja srednje i jugoistočne Evrope 
u spoljnoj trgovini Nemačke 


1929. 1929. | 1933. | 1937. 
Bugarska 0,4% 0,3% | 0,4% | 1,1% 
Čehoslovačka | 3,6% 


UKUPNO: 7,5% | 7,6% | 13,1% | 9,2% | 6,5% | 12,0% 




















Navedeno prema: ANB, 1/II, AGS-17, ,Jugoslavija i anšlus“, 4. jun 1938. 


Učešće Jugoslavije u nemačkom uvozu povećalo se od 1929. do 
1937. godine šest puta, a u izvozu se više nego udvostručilo, što je pred- 
stavljalo najznačajniji rast od svih zemalja regiona. Isto tako, udeo Ne- 
mačke u spoljnotrgovinskoj razmeni Jugoslavije i ostalih zemalja regiona 
srednje i jugoistočne Evrope, izuzev Čehoslovačke, znatno se povećao, 
pa je u tom periodu mađarski uvoz porastao za oko 30%, bugarski za 
50%, jugoslovenski za 100%, a grčki čak za 200%. Sa izvozom je stanje 
bilo nešto drugačije i sem Jugoslavije, koja je zabeležila osetan rast, nešto 
veći od 150%, i manjeg rasta Grčke, ostale su zemlje uvezle iz Nemačke 
približno iste ili manje količine roba (Opšta državna statistika 1935, 188— 
191; 1938, 190-191).78 Dominantan položaj Nemačke u spoljnoj trgovini 
zemalja te regije još je upečatljivi kada se uporedi sa podacima o uvozu 
i izvozu sa drugim razvijenim zemljama — Italijom, Čehoslovačkom, En- 
gleskom, Francuskom i Sjedinjenim Američkim Državama (SAD). Su- 
deći prema podacima londonskog Ekonomista (The Economist), koji je 
za 1937. godinu objedinio podatke za uvećanu Nemačku (sa Austrijom), 
uvoz zemalja regije iz takve Nemačke bio je veći od zbirnog uvoza svih 
ostalih navedenih država — od oko 10% u slučaju Rumunije, 25% Grčke, 
30% Mađarske, 40% Jugoslavije i čak oko 190% u slučaju Bugarske.?? 


28. ANB, 1/II, AGS-17, „Jugoslavija i anšlus“, 4. jun 1938. 


2 U izvozu je Nemačka (sa Austrijom) dominirala u odnosu na druge razvijene 
zemlje u razmeni Mađarske i Bugarske, u slučaju Grčke i Jugoslavije taj je odnos bio go- 
tovo ujednačen, a vrednost izvoza Rumunije sa Zapadom bila je veća nego sa Nemačkom. 

Zanimljivo je da je uvoz zemalja Jugoistoka iz Nemačke približno 
odgovarao padu njihovog uvoza iz ostalih razvijenih zemalja, dok je sta- 
nje sa izvozom bilo neujednačeno i razlikovao se od zemlje do zemlje. U 
slučaju Jugoslavije ona je gotovo celokupno smanjenje izvoza u razvijene 
zemlje Zapada plasirala u Nemačku. To su prevashodno bili produkti po- 
ljoprivrede, najviše žitarice i meso, kao i sirovine za tekstilnu industriju, 
drvna masa, minerali i metali. S druge strane Nemačka je izvozila uglav- 
nom gotovu robu i tek u manjoj meri polufabrikate, a za Jugoslaviju su 
najvažniji artikli bili gvožđe, mašine, tekstil i tekstilni proizvodi i produk- 
ti hemijske industrije.“ 

Stepen ekonomske povezanosti zemalja Balkana i srednje Evro- 
pe sa Nemačkom (i Velikom Nemačkom) bio je ogroman, što je široko 
otvaralo vrata i drugim vrstama uticaja. Takvo preoblikovanje privredne 
slike regije, koje se dogodilo tridesetih godina XX veka, imalo je uzroke 
i u stepenu razvoja, odnosno industrijalizovanosti. Čitav prostor činile su, 
prema stepenu razvoja, tri celine. Prva je bila Čehoslovačka, koja, iako 
nije dostigla maksimum industrijalizacije, znatno mu se približila i pru- 
žala je sliku visokoindustrijalizovane zemlje. Mađarska je bila u drugom 
krugu i ni izdaleka nije bila industrijalizovana kao njen severni sused, ali 
je njen stepen razvoja bio toliki da se moglo očekivati da će u kratkom 
vremenskom roku početi da ostvaruje aktivni bilans u razmeni gotovih 
roba. Konačno, treći krug su činile Jugoslavija, Rumunija, Bugarska i 
Grčka, koje su još bile na početku ozbiljnije industrijalizacije. One su 
podizale industriju za zadovoljenje domaćih potrošnih dobara i rudarska 
preduzeća, i to uglavnom pomoću stranog kapitala.?! Takav razvoj uzro- 
kuje, s jedne strane, smanjenje uvoza gotove robe i rast uvoza sirovina i 
polufabrikata, a s druge strane, porast izvoza rudarske proizvodnje koja u 
izvozu tih zemalja, uz tradicionalni eksport poljoprivrednih dobara, dobi- 
ja sve veću važnost. U takvim okolnostima, pod uticajem Velike ekonom- 
ske krize, javila se potreba dvostranog izravnavanja trgovinskog i platnog 
bilansa između Nemačke i zemalja Jugoistoka (i ne samo njih). Nemačka 
potreba za uvozom hrane i sirovina diktirala je njen razvoj proizvodnje 
gotove robe, a da bi tu robu kupovale i nastavile sopstvenu industrijaliza- 
ciju bez daljeg zaduživanja, zemlje Jugoistoka pristupile su sistematskom 
prilagođavanju svoje agrarne proizvodnje i eksploatacije rudnog blaga 
potrebama Nemačke. Ekonomisti Narodne banke jasno su uočavali da 
Nemačka nastoji da ,,osigura svoj uticaj na našem delu kontinenta“, ali 
da bi povezanost Jugoistoka sa Nemačkom oslabila, nisu bile potrebne 
samo aktivnosti zemalja regije i njihov pokušaj probijanja na druge pija- 
ce. Neophodno je bilo otvaranje tržišta zapadnih država za njihove izvo- 


Podaci iz The Economist, od 14. maja 1938. godine u: ANB, 1/II, AGS-17, ,Jugoslavija i 
anšlus“, 4. jun 1938. 
30 ANB, I/II, AGS-17, „Jugoslavija i anšlus“, 4. jun 1938. 


3! Isto. 

zne viškove, ali se to nije dogodilo u dovoljnoj meri.“ Sklupčana između 
sve većih apetita Nemačke i neadekvatnih ekonomskih odgovora Zapada, 
Jugoslavija je postajala sve više zavisna od najveće sile u Srednjoj Evro- 
pi, s kojom je počela da deli i granicu. 

Anšlus je nesumnjivo doneo znatnu ekonomsku korist Nemačkoj 
(dobro industrijalizovanu zemlju, rezerve gvozda i drugih ruda, znatne 
elektroproizvodne i drvnoindustrijske kapacitete, solidne rezerve zlata i 
preko potrebnih pola miliona nezaposlenih). Jugoslaviji je, pak, u prvom 
trenutku doneo veliku zebnju zbog znatnog duga koji su jugoslovenski 
uvoznici imali prema austrijskim poveriocima (oko 325 miliona dinara) 
jer je zbog zatvaranja kliriniških računa i njihovog spajanja s nemačkim 
računima, u slučaju da se utvrdi nepovoljan kurs dinara i šilinga, taj dug 
mogao da bude veštački naduvan. Ipak, na bivšu Austriju je u junu 1938. 
godine primenjen Nemačko-jugoslovenski sporazum iz 1934. godine i 
trgovinski odnosi su ostali neometani, pa je čak klirinški dug Jugosla- 
vije prema Austriji smanjio vrednost jugoslovenskog klirinškog kredita 
u Nemačkoj, što je Narodna banka smatrala povoljnom okolnošću. Ipak, 
nakon pripajanja Austrije Jugoslavija se našla u još težem ekonomskom 
položaju, a mogućnost da se izbegne ekonomska zavisnost od Nemačke 
istopila se (Hadži-Jovančić 2018, 118—120; Kocić 237—238). 

Jugoslovenske ekonomske vlasti definisale su pravilo da celokupni 
uvozni volumen neposredno zavisi od ishoda izvoza, te da je njegov ra- 
zvoj ključ razvoja celokupne spoljne trgovine. Međutim, od 1937. godine, 
koja je bila najplodnija po ukupnoj vrednosti izvoza i uvoza još od 1930. 
godine, obim spoljne trgovine počeo je da varira. Uvoz je, nakon vrhun- 
ca na početku poslednjeg kvartala 1937. godine, počeo da opada, dok je 
izvoz pokazivao silazni trend još ranije. Trend pada celokupnog izvoza 
bio je jači od trenda pada izvoza u Veliku Nemačku, što pokazuje da 
se robni promet s njom razvijao nešto povoljnije nego sa ostatkom sve- 
ta. Prema tumačenju ekonomskih stručnjaka, pad uvoza je bio posledica 
prethodnog opadanja izvoza, a njega je izazvala smena konjunkturnog 
poleta periodom lagane privredne stagnacije, koja je postala očigledna 
u toku 1938. godine.” Takva spoljnotrgovinska situacija dovela je, na 
zahtev Nemačke, do sniženja kursa klirinške marke (niži kurs je bio po- 
treban zbog nagomilavanja klirinškog slada), ali je pad ukupne razmene 


32. Isto. 


33 Jači porast uvoza iz Srednje Evrope u toku 1937. godine bio je, prema mi- 
šljenju stručnjaka Narodne banke, posledica opšteg favorizovanja uvoza iz klirinške Srednje 
Evrope na štetu uvoza iz neklirinških zemalja, kao i konjunkture koja je te godine posto- 
jala u Jugoslaviji. Pošto je konjunkturni polet prouzrokovao dodatnu uvoznu tražnju, ona je 
zbog opisane favorizacije zadovoljavana u Srednjoj Evropi, dok se u neklirinškim zemljama 
nabavljala samo ona roba koja je neophodna, ali čiji je uvoz zbog toga bio manje podložan 
konjunkturnim oscilacijama. Kada je nastupila stagnacija, logičan je bio pad uvoza onih 
dobara koja su nabavljana zbog konjunkturnog povećanja konzuma, tj. potrošnje. ANB, 1/ 
II, AGS-17, ,,Naš robni promet sa Velikom Nemačkom“ [1939]. 

sa Nemačkom nastavljen i 1939. godine, i to oštro u prva dva meseca u 
poređenju sa novembrom i decembrom 1938. godine, što je delom mogla 
biti 1 posledica sezonske prirode. Međutim, posledica sezonskih oscilacija 
u pitanjima izvoza i uvoza otpada kada se uporede podaci za iste mesece 
u prethodnim godinama.“ 


Tabela 4. 
Jugoslovenski izvoz u Nemačku (sa Austrijom) 
u prva dva meseca 1938. i 1939. (u milionima dinara) 


1939. | Razlika | Rast/pad 


Žitarice 29,9 -38,2 | -56,1% 
Voće i povrće 3,0 +0,4 | +15,4% 
Industrijsko bilje i ostali po- 32,2 +1,2 +3,9% 





ljopriv. proizvodi 
Žive životinje 38,4 -10,4 | -21,3% 


41,6 -62,5 | -60,0% 





Životinjski proizvodi 


























Proizvodi šumarstva 9,9 -8,5 -46,1% 
Proizvodi rudarstva 16,1 +5,2 | +47,7% 
Metali 9,1 -12,2 | -57,2% 
Ostalo 17,4 +6,6 | +61,1% 
UKUPNO: 197,6 -118,4 | -37,5% 




















Izvor: ANB, 1/II, AGS-17, „Naš robni promet sa Velikom Nemačkom“ [1939] 


Očigledno je da je jugoslovenski izvoz u proširenu Nemačku u janu- 
aru i februaru 1939. godine bio niži za blizu 37,5% nego što je to bio zbir 
izvoza u Nemačku i Austriju u istom periodu prethodne godine. Najveći 
gubitak u apsolutnom novčanom iznosu i u relativnom (procentualnom) 
padu obima izvoza bio je u eksportu životinjskih proizvoda, prvenstveno 
mesa 1 jaja, ali i masti, mesnih prerađevina, kože, perja i sličnog. Na tim 
proizvodima zaradilo se 62,5 miliona dinara manje nego godinu dana ra- 
nije, odnosno obim izvoza je smanjen za oko 60%. Računajući i živu sto- 
ku (što bi zajedno sa prethodnim činilo ukupan stočarski izvoz), ukupna 
vrednost izvoza bila je za 72,9 miliona niža nego prethodne godine. Osim 
toga, zabeležen je i više nego prepolovljen izvoz metala (57,2%) i žitari- 
ca (56,1%), a blizu je bio i obim eksporta proizvoda šumarstva (46,1%). 


34 Isto. 

Zabeležen je osetno povećan izvoz rudarskih proizvoda (47,7%) i ostalih 
nespecifikovanih artikala (61,1%), ali je zbir njihove apsolutne (novčane) 
vrednosti iznosio tek oko 11,8 miliona dinara, što ni izdaleka nije bilo do- 
voljno da kompenzuje pad na drugim stranama. Tako je ukupni izvoz Jugo- 
slavije u Treći rajh u januaru—februaru 1939. godine bio za više od trećine 
(37,5%) manji nego godinu dana ranije u Nemačku i nezavisnu Austriju.” 


Pad obima izvoza u Nemačku nije bio tako drastičan kao u prva dva 
meseca 1939. godine, ali se nastavio. Do kraja godine Jugoslavija je izvezla 
robe u vrednosti od 1,762 milijarde dinara, dok je godinu dana ranije njen 
eksport u Nemačku (sa Austrijom) iznosio 2,119 milijardi dinara. Bio je to 
pad od oko 16,8%. Još su porazniji podaci kada se uporedi izvoz iz trgovin- 
ski najuspešnije, 1937. godine, kada je iznosio 2,209 milijardi dinara (pad 
1939. iznosio je 20,2%) (Opšta državna statistika 1941, 234-235). 

Jugoslovenski uvoz nije, kao izvoz, bio podložan većim sezonskim 
oscilacijama, međutim i on je zabeležio pad u prvom dvomesečju 1939. 
godine u odnosu na isti period 1938. godine. 


Tabela 5. 
Jugoslovenski uvoz iz Nemačke (sa Austrijom) 
u prva dva meseca 1938. i 1939. (u milionima dinara) 





















































1938. | 1939. | Razlika | Rast/pad 
Prediva 29,6 35,3 +5,7 +19,2% 
Tkanine 25,1 25,6 +0,5 +2,0% 
Roba, sem Sivene 3,7 2,2 -1,5 -40,5% 
Tekstilne sirovine 2,0 0,1 -1,9 -95,0% 
Mašine 105,1 67,6 -37,5 -35,7% 
Metali 1 metalne izradevine 41,0 41,5 +0,5 +1,2% 
Hemikalije 24,7 35,8 +11,1 +44,9% 
Papir 15,1 21,2 +6,1 +40,4% 
Ugalj 28,7 11,6 -17,1 -59,6% 
Staklo 9,0 9,3 +0,3 +3,3% 
Ostalo 57,4 56,9 -0,5 -0,9% 
UKUPNO: 341,3 | 306,9 -34,4 -10,1% 

















Izvor: ANB, 1/11, AGS-17, „Naš robni promet sa Velikom Nemačkom“ [1939] 
35. Isto. 

Glavni pad uvoza ticao se mašina, koji je u apsolutnim brojevi- 
ma bio manji za 37,5 miliona dinara, odnosno za više od jedne trećine 
(35,7%), a zapažen je i znatan pad obima uvoza nemačkog uglja, od blizu 
60%. Opadanje uvoza mašina moglo je da bude u direktnoj vezi sa in- 
vesticionim delatnostima u Jugoslaviji, koje su se, nakon konjunkturnog 
poleta, smanjile 1938. 1 1939. godine, ali zanimljivo je da se taj pad u naj- 
većoj meri odnosio na uvoz artikala nemačke automobilske industrije.?* 


Stanje jugoslovenskog uvoza nije bilo ništa bolje ni kad se uporede 
podaci za ceo prvi kvartal 1939. godine sa istim kvartalom prethodne 
godine i to za čitavu Veliku Nemačku, koja je uključivala i najveći deo 
nekadašnje Čehoslovačke. Ukupno je uvezeno manje robe za čak 89 mi- 
liona dinara (sa prostora nekadašnje Nemačke i Austrije 6,2, a Čehoslo- 
vačke 82,8 miliona dinara). Uvoz svih vrsta tekstila i prediva podbacio je 
za čak 55,9 miliona dinara (doduše, u nemačko-austrijskom delu bio je u 
plusu za 21,5 miliona, ali je u čehoslovačkom delu bio manji za 77,4 mi- 
liona), mašina i sprava za 34,5 miliona, uglja za 24,3 miliona itd. Jedino 
je osetnije povećan uvoz hemikalija (15,4 miliona dinara) i nespecifiko- 
vane (ostale) robe (31 milion).? 


Podaci pokazuju da je proširenje Nemačke na Austriju i delove Če- 
hoslovačke donelo Jugoslaviji veliki pad u uvozu prediva, od čak 17,8% 
(što se moralo nadomestiti na drugim tržištima jer je u istom periodu 
ukupan uvoz porastao za 4,5%), uvozu gvožđa i gvozdenih izrađevina 
od 10,9% (mada je ukupan uvoz porastao za blizu 13,7%), ali i uvozu 
tkanina (28,2%) i mašina (14%). Jugoslavija je tako nakon teritorijalnih 
promena u Čehoslovačkoj pretrpela veliko smanjenje uvoza, mada se isto 
može reći i za druge zemlje Jugoistoka. Doduše, pojedine su, poput Bu- 
garske, dobile od Nemačke izvesne kompenzacije kao što je fraj-konto, 
odnosno kliring za snabdevanje tekstilnim sirovinama, koje su inače bile 
na deviznom režimu, ali sa Jugoslavijom to nije bio slučaj.?? 


Ipak, jugoslovenski uvoz iz Nemačke se u nastavku godine pove- 
ćavao i premašio je vrednost uvoza iz 1938. godine. Iako je ukupan jugo- 
slovenski uvoz te godine bio manji za 218 miliona dinara (1938. — 4,975 
milijardi dinara, a 1939. — 4,757 milijardi), uvoz iz Velike Nemačke pora- 
stao je za 308 miliona dinara. Bio je viši za oko 35,5 miliona dinara čak i 
od obima uvoza iz Nemačke i Austrije u trgovinski poletnoj 1937. godini 
(Opšta državna statistika 1941, 234-235). 


Neposredno nakon anšlusa, u trenutku potpisivanja petog dopun- 
skog sporazuma uz Trgovinski ugovor od 1. maja 1934. godine i petog 


36 Isto. 


37 ANB, 1/IL, AGS-17, „Naš uvoz iz Velike Nemačke u periodu januar — april 
1939“, 27. maj 1939. 


35 Isto. 

poverljivog protokola Jugoslovensko-nemačkog privrednog odbora, po- 
četkom juna 1938. godine vladalo je uverenje da će spoljnotrgovinska 
razmena Jugoslavije s proširenom Nemačkom predstavljati zbir vrednosti 
pređašnje trgovine sa Nemačkom i Austrijom i iznositi oko 45%, te da 
trgovina, a naročito jugoslovenski izvoz ničim neće biti ometeni.*? To se, 
međutim, nije ostvarilo u periodu dok izbijanje Drugog svetskog rata nije 
sasvim poremetilo ukupnu evropsku trgovinu. Ako uporedimo poslednju 
godinu bez promena granica (1937) sa godinom kada je okončano mir- 
nodopsko proširenje Nemačke (1939), vrednost jugoslovenskog izvoza 
smanjena je za blizu 447,33 miliona dinara (1937. godine sa Austrijom 
848,04 miliona dinara, sa Nemačkom 1.361,36 miliona dinara, sa uveća- 
nim Rajhom 1939. godine 1.762 miliona dinara), odnosno oko 20,24%. 
Istovremeno, porasla je vrednost jugoslovenskog uvoza, ali za samo oko 
35,49 miliona dinara (1937. godine sa Austrijom 538,43 miliona dinara, 
sa Nemačkom 1.694,47 miliona dinara; 1939. godine 2.268,38 miliona 
dinara), odnosno za oko 1,58% (Opšta državna statistika 1941, 234-235). 
Disproporcija je zapravo još veća jer je krajem 1938. godine u sastav 
Nemačke uključena i Sudetska oblast.“ 

Ako bismo uporedili podatke ne samo za Nemačku, već za širi cen- 
tralnoevropski prostor koji je ona potpuno kontrolisala, a koji uključuje i 
teritorije bivše Austrije i bivše Čehoslovačke“!, onda bi spoljnoekonom- 
ske posledice teritorijalnih promena po Jugoslaviju bile još poraznije. 
Godine 1937. Jugoslavija je u Austriju, Nemačku i Čehoslovačku izvezla 
roba u vrednosti od 2.702,36 miliona dinara, a 1939. godine u Nemačku, 


3° © takvim očekivanjima pisao je pravnik i ekonomski stručnjak Ministarstva 
trgovine i industrije B. Đorđević (Đorđević 1960, 160, 165, 169), a to uverenje je pono- 
vljeno u inače studioznoj, kvalitetno elaboriranoj i izvorno veoma utemeljenoj doktorskoj 
tezi M. S. Kocić (2019, 238, 244) o ekonomskim odnosima Jugoslavije i Nemačke. ANB 
1/ II, Istorijska arhiva, k. 96 (protokoli). 


40. ANB 1/IL, AGS-17, „Naš robni promet sa Velikom Nemačkom“ (1939). 


41 Godine 1939. Sudeti su bili u sastavu Rajha, Češko-moravski protektorat i mar- 


ionetska Slovačka formalno su bili izvan, ali pod kontrolom Berlina i uklopljeni u njegov 
privredni plan. Još važniji razlog za uključivanje teritorija bivše Čehoslovačke u ovu 
analizu jeste to što su vlasti u Pragu kupovale za potrebe Nemačke (posredovanje) kako bi 
se zaobišle nepovoljne klauzule o ograničenju uvoza jugoslovenskih agrarnih proizvoda. 
Prema odredbama Dubrovačkog (IV) protokola od 29. septembra 1937. godine Nemačka 
je mogla uvesti iz Jugoslavije poljoprivrednih proizvoda samo za 50% svog ukupnog 
uvoza iz te zemlje, a VI poverljivi protokol od 25. oktobra 1938. godine tu je kvotu pod- 
igao na 62%). Stoga je i carinska statistika Jugoslavije u pozno proleće 1939. godine kao 
velikonemački privredni prostor računala ne samo Nemačku sa Austrijom i Sudetima, već 
i ostatak nekadašnje Čehoslovačke (izuzev Prikarpatske Rusije, odnosno Rutenije, koju je 
u martu 1939. godine anektirala Mađarska i koja je imala neznatan privredni kapacitet). 
Formalno je Češko-moravski protektorat u nemačku carinsku oblast uključen tek 1. okto- 
bra 1940. godine. ANB I/II, Istorijska arhiva, k. 96 (protokoli); ANB 1/II, AGS-17, „Naš 
robni promet sa Velikom Nemačkom“ (1939) i „Naš izvoz u Veliku Nemačku u periodu 
januar — april 1939“, 27. maj 1939; Đorđević 1960, 172, 183; Kocić 2019, 227-229. 

Češko-moravski protektorat i Slovačku u vrednosti od 2.562,82 miliona 
dinara (manje za 5,16%). Sa istog prostora uvezene su 1937. godine robe 
vredne 2.813,10 miliona dinara, a 1939. godine 2.582,35 miliona dinara 
(manje za 8,2%) (Opšta državna statistika 1941, 234-235). 


Takvom stanju su doprinele promene u opštem nemačkom izvo- 
znom režimu, koji je 1938. godine zabeležio pad prodaje hemijskih proi- 
zvoda, uglja i koksa, kartona i hartije, mašina i alata, metalnih proizvoda 
i naročito tekstilnih proizvoda (pad u odnosu na 1937. godinu iznosio je 
više od 530 miliona maraka ili 9%). Za sve te artikle, sem hemikalija, 
zabeležen je tokom prva četiri meseca 1939. godine pad izvoza i na jugo- 
slovensko tržište. Jugoslavija je pretrpela od proširenja Nemačke i najve- 
ća šteta je bila u uvozu prediva, međutim, sličan pad uvoza iz Nemačke 
zabeležile su i druge zemlje Jugoistoka.” S druge strane, opao je i jugo- 
slovenski izvoz. Najizraženiji je bio pad izvoza kukuruza jer su izvozni 
viškovi potrošeni (umesto 123 miliona dinara iz 1937. godine, odnosno 
oko 370 miliona uključujući Austriju i Čehoslovačku, u Veliku Nemač- 
ku, sa Češko-moravskim protektoratom, izvezeno je samo 31,7 miliona). 
Međutim, izvozni potencijal Jugoslavije u šumarskim proizvodima nije 
bio smanjen, ali izvoz u Nemačku jeste, zbog toga što je nakon anšlusa 
liferacija takvim proizvodima postala unutrašnja stvar Rajha.+ 


Bitan faktor koji je poremetio jugoslovenski uvoz, ali i izvoz sa 
Nemačkom može se pripisati konjunkturnim uticajima. Opšti rast ekono- 
mije počela j je 1938. godine da smenjuje recesija. Opale su aktivnosti u 
trgovini i strana ulaganja, što se brzo odrazilo na pad cena poljoprivred- 
nih proizvoda i nekih sirovina, među kojima i nekih od najznačajnijih 
jugoslovenskih izvoznih artikala (pšenica, kukuruz, bakar). Kada se u 
septembru 1938. godine svet prvi put ozbiljno zabrinuo za mir, politička 
nesigurnost je još više uznemirila tržišta. Stoga je Jugoslavija pooštrila 
uvozne kontrole za robu na kliring i proširila listu artikala koji se mogu 
prodavati isključivo za devize (Hadži-Jovančić 2018, 120).4 


Smanjenom obimu spoljnotrgovinskog poslovanja za 1938. i samo 
deo 1939. godine pridonele su i aktivnosti jugoslovenskih ekonomskih 
faktora u traženju trgovinskih partnera na drugim stranama. Nastojeći po- 


42 ANB I/II, AGS-17, „O promenama u nemačkom izvoznom režimu“, 31. maj 
1939, i „Naš uvoz iz Velike Nemačke u periodu januar—april 1939“, 27. maj 1939. 


43 Istovremeno je znatno porastao izvoz poljoprivrednih proizvoda u Češko- 
moravski protektorat, što je predstavljalo trgovinu za drugoga“ (Nemačku), čime je Ber- 
lin izvrdavao protokole potpisane s Jugoslavijom i ugrožavao vrednost klirinške tražbine 
u čehoslovačkim krunama. ANB 1/II, AGS-17, „Naš izvoz u Veliku Nemačku u periodu 
januar — april 1939“, 27. maj 1939. Uporedna tabela o porastu izvoza svinja, masti i svežeg 
mesa u: isto, ,Jugoslovenski izvoz za Austriju sa Nemačkom i Čehoslovačkom“, 30. maj 
1939. 


44 ANB I/II, AGS-17, „Naš izvoz u Veliku Nemačku u periodu januar — april 
1939“, 27. maj 1939. 

slednji put da se otrgnu od preterane dominacije Nemačke, privredne i 
finansijske vlasti Jugoslavije su pokušale da povećaju razmenu s Velikom 
Britanijom i drugim zemljama Zapada. Narodna banka je višim kursom 
funte podsticala izvoz u Britaniju (od maja 1938. godine), a Stojadinović 
je tražio ekonomsku pomoć u vidu kredita, pa je do kraja godine porasla 
ukupna razmena dveju zemalja. U odnosu na 1937. godinu, izvoz je po- 
rastao za 20,5 miliona, a uvoz za 22,2 miliona, ali do kraja 1939. godi- 
ne biće zabeležen ogroman pad razmene (Opšta državna statistika 1941, 
234-235; Hadži-Jovančić 2018, 120). 

Konačno, i jugoslovenski trgovinski bilans sa Nemačkom, koji je 
varirao na izmaku treće decenije XX veka, kraj epohe mira dočekao je u 
nepovoljnom položaju. On je 1937. godine bio u poslovanju sa Austrijom 
pozitivan (309,61 milion dinara), a sa Nemačkom negativan (—333,18 mi- 
liona dinara), tako da bi zbirni zamišljeni ukupni bilans bio negativan za 
samo 23,57 miliona dinara. Sledeće, 1938. godine, zbirni bilans sa Austri- 
jom i Nemačkom bio je pozitivan i iznosio je 159 miliona dinara, dok je 
1939. godine trgovinski bilans sa Rajhom bio negativan u iznosu od čak 
506,38 miliona dinara (Opšta državna statistika 1941, 234-235). 


Statistički pokazatelji jasno ukazuju na to da nisu bila opravdana 
javna nadanja Jugoslavije u ekonomsku korist od teritorijalne ekspanzi- 
je Nemačke uoči izbijanja Drugog svetskog rata. Doduše, kada rat bude 
presekao postojeće trgovinske odnose u Evropi, zavisnost Jugoslavije od 
Nemačke još će porasti, a time i obim trgovinske razmene, međutim ta 
tema prevazilazi okvir ovog rada. Rat je duboko preobrazio spoljnu trgo- 
vinu, a u odnosima Jugoslavije i Nemačke slabijem partneru sužavana je 
mogućnost izbora, dok je rastao strah od neizvesnosti. Nemačka je sve 
manje poslovala s Jugoslavijom, a sve više je vršila pritisak ne samo da 
se ispune sporazumima dogovoreni kontingenti već i da se oni premaše, 
kao što ju je i primoravala da ne trguje sa Zapadom. To više nije bio 
odnos razmene (makar i pod nepovoljnim okolnostima) već grube eko- 
nomsko-političke ucene. 


5, ZAKLJUČAK 


Očekivanja zvanične Jugoslavije da bi posledice teritorijalnih pro- 
mena u predvečerje Drugog svetskog rata mogle da budu povoljne po 
njenu robnu razmenu, ili makar nepromenjene, nisu se ostvarile, kao što 
se nisu ostvarila ni sva obećanja koja su nemački zvaničnici dali Milanu 
Stojadinoviću u januaru 1938. godine. Pristajanje na anšlus i potpuna ti- 
šina Beograda prema zbivanjima nakon Minhenskog sporazuma nisu do- 
vela do ekonomskih benefita. Ekonomska zavisnost od Nemačke samo je 
dodatno porasla, a kraj epohe mira obeležen je rekordnim jugoslovenskim 


123 


Anali Pravnog fakulteta u Beogradu, godina LXVIII, 3/2020 


deficitom u međusobnom trgovinskom bilansu. Izvoz, koji je bio ključ 
spasa zaostale jugoslovenske privrede, opao je u periodu kada je najveći 
deo Srednje Evrope prisvojila Nemačka. Pad za teritoriju koju su sači- 
njavale nekadašnje Austrija i Nemačka bio je 1939. godine, u odnosu na 
stabilnu i uspešnu 1937. godinu, veći od 20%, a računajući i teritoriju 
nekadašnje Čehoslovačke, iznosio je preko 5%. Uvoz je pokazivao ra- 
znovrsnije trendove, ali njegov porast sa austro-nemačkim zemljama od 
oko 1,5% takođe je zabeležio osetan pad od 8,2% kada se u obzir uzmu i 
čehoslovačke teritorije. Takvom opadanju doprinelo je više faktora, među 
kojima su najznačajniji ekonomski resursi zemalja koje je Nemačka pri- 
pojila (Austrije i Cehoslovačke), promene u nemačkom izvoznom reži- 
mu i opšti pad njenog izvoza, pad jugoslovenskog izvoza artikala čiji su 
izvozni viškovi postali deficitarni (kukuruz) i smanjena potreba za arti- 
klima koji su nakon proširenja postali domaća roba (austrijski proizvodi 
šumarstva), smena konjunkture recesijom, na koju krhka jugoslovenska 
privreda nije mogla da bude imuna i u određenoj meri nastojanja Jugosla- 
vije da, u pokušaju da smanji nemački pritisak, poveća ukupnu razmenu 
sa Velikom Britanijom i Zapadom. 

Summary 


During the 1930s Germany became the most important economic 
partners of Yugoslavia and other countries of Central and Southeastern 
Europe. Economic domination led to the spread of political influences. 
Yugoslavia, as an exporter of food and raw materials and an importer 
of finished products, did not enter the German orbit unreservedly, 
but over time its capacity for independent action weakened. After 
Germany’s announced territorial expansion, the pragmatic Yugoslav 
political leadership hoped that this would boost economic cooperation. 
However, the annexation of Austria, the Sudetenland and the Czech- 
Moravian Protectorate to Germany (1938-1939) did not lead to an 
increase in trade with Yugoslavia. Just the opposite, the trade declined 
due to German appropriation of the economic resources of the annexed 
countries, the general decline of German exports, the decline in Yugoslav 
exports (especially corn, whose surpluses were consumed), recession, 
and Yugoslavia’s latest attempt to increase trade with Western countries, 
especially Britain. 

PORESKI PREKRSAJI IZ UREDBE O FISKALNIM 
POGODNOSTIMA I DIREKTNIM DAVANJIMA U CILJU 
UBLAZAVANJA EKONOMSKIH POSLEDICA PANDEMIJE 
COVID-19 


Predmet analize su poreski prekršaji kojima se inkriminišu zloupotreba i na- 
knadni gubitak prava na fiskalne pogodnosti i direktna novčana davanja. Ti prekršaji 
su predviđeni uredbom, kojom su propisane i pomenute pogodnosti. Autori ispituju 
postojanje zakonskog osnova za propisivanje poreskih prekršaja podzakonskim akti- 
ma. U članku se ističe da se poreski prekršaji, kao i porezi, mogu predvideti samo za- 
konom. Zbog toga se nameće pitanje ustavnosti i zakonitosti odredaba podzakonskog 
akta koji propisuje poreske prekršaje. Bavimo se analizom bića poreskih prekršaja 
i ukazujemo na probleme s kojima se sudovi mogu susresti. Smatramo da definici- 
ja poreskih prekršaja koje ispitujemo implicira mogućnost objektivne odgovornosti. 
Ukazujemo da o pravima poreskih obveznika na fiskalne pogodnosti i direktna nov- 
čana davanja ne odlučuju oni sami već da im ta prava daje država od koje oni dobi- 
jaju te pogodnosti. Smatramo da u slučaju naknadnog gubitka prava nije primereno 
primeniti kaznenopravne mehanizme već je dovoljno pokrenuti prinudnu naplatu u 
poreskom postupku. 


Ključne reči: Poreski prekršaji. — Uredba. — Fiskalne pogodnosti. — Direktna da- 
vanja. — Ne bis in idem. 

1. UVODNA RAZMATRANJA 


Zarazna bolest COVID-19 izazvala je globalnu pandemiju, za čije 
je sprečavanje bilo neophodno preduzeti drastične mere, od zatvaranja dr- 
žavnih granica do maloprodajnih objekata. Negativne efekte tih mera na 
privredu nije mogla da izbegne ni Republika Srbija. Zbog toga je Vlada 
Republike Srbije odlučila da ekonomske posledice pandemije pokuša da 
ublaži donošenjem mera čiji je cilj da pomognu celokupnoj privredi. 

Predmet naše analize je poreski propis, odnosno uredba kojom se 
definišu posebne pogodnosti u vezi s porezom na dohodak građana, pore- 
zom na dobit pravnih lica, doprinosima za obavezno socijalno osiguranje, 
ali i finansijskim davanjima privrednim subjektima, sa ciljem da se ubla- 
že negativni efekti zarazne bolesti COVID-19.! Uredbom je propisano 
koja lica mogu da koriste fiskalne pogodnosti i direktna davanja, sadržaj 
tih pogodnosti i uslovi korišćenja, kao i postupanje u slučaju gubitka pra- 
va na korišćenje mera. Uredbom su uvedena i dva prekršaja za privred- 
ne subjekte koji koriste fiskalne pogodnosti i direktna davanja protivno 
odredbama Uredbe, sa ciljem sprečavanja zloupotrebe mera iz Uredbe. 
Stoga je predmet našeg rada, osim normativne analize tih prekršaja, i pi- 
tanje mogućnosti uvođenja poreskih prekršaja uredbom. 


1.1. Uopšteno o fiskalnim pogodnostima i direktnim davanjima 


Budući da kaznene odredbe iz Uredbe treba da odvrate privredne 
subjekte od zloupotrebe fiskalnih pogodnosti i direktnih davanja, smatra- 
mo da je neophodno definisati te dve kategorije. 


Naime, Uredbom su direktna davanja iz budžeta privrednim su- 


bjektima u privatnom sektoru? definisana kao uplata bespovratnih novča- 

! Uredba o fiskalnim pogodnostima i direktnim davanjima privrednim subjekti- 
ma u privatnom sektoru i novčanoj pomoći građanima u cilju ublažavanja ekonomskih 
posledica nastalih usled bolesti COVID-19 — Uredba, Službeni glasnik RS 54/20 i 60/20. 
Uredbom su regulisani i PDV tretman prometa dobara i usluga bez naknade za zdravstve- 
ne svrhe i isplata iz budžeta jednokratne novčane pomoći svim punoletnim građanima Re- 
publike Srbije, ali oni nisu predmet naše analize. Imajući u vidu da je odgovor na širenje 
zaraze u Srbiji bilo donošenje Odluke o proglašenju vanrednog stanja (Službeni glasnik 
RS 29/20), set propisa (uredaba) kojima je ustanovljen regulatorni okvir za pomoć srpskoj 
privredi donela je Vlada RS, uz supotpis predsednika Republike. Cl. 1 Odluke. 


2 Prema čl. 2, st. 2, tač. 1 Uredbe privredni subjekti u privatnom sektoru su svi 


privredni subjekti koji nisu obuhvaćeni Spiskom korisnika javnih sredstava utvrđenim u 
skladu sa Pravilnikom o spisku korisnika javnih sredstava (Službeni glasnik RS 93/19), 
i to: (1) rezidentna pravna lica u smislu zakona kojim se uređuje oporezivanje dobiti 
pravnih lica; (2) rezidentni preduzetnici (preduzetnici, preduzetnici paušalci, preduzetnici 
poljoprivrednici i preduzetnici druga lica, u smislu zakona kojim se uređuje porez na do- 
hodak građana) i (3) ogranci i predstavništva stranih pravnih lica. Međutim, prema čl. 4, 
st. 51 čl. 10, st. 6. Uredbe, pojedine kategorije velikih pravnih lica uskraćene su za pravo 
na direktna davanja i fiskalne pogodnosti, i to banke iz čl. 2, st. 1 Zakona o bankama 

nih sredstava privrednim subjektima, koja mogu da se koriste isključivo 
za isplate zarada i naknada zarada zaposlenima. 


S druge strane, Uredbom su određene fiskalne pogodnosti kao: 1) 
odlaganje dospelosti za plaćanje određenih javnih prihoda koji u skladu 
s odgovarajućim poreskim zakonima dospevaju za plaćanje u periodu od 
1. aprila do 30. juna 2020. godine, a izuzetno do 31. jula 2020. godine za 
porez i doprinose za obavezno socijalno osiguranje na isplaćenu zaradu za 
mesec jun 2020. godine, isplaćenu u skladu sa propisima kojima se ure- 
duje rad i 2) odlaganje plaćanja navedene grupe javnih prihoda.? Dakle, 
fiskalnim pogodnostima iz Uredbe nisu obuhvaćeni svi javni prihodi već 
samo oni za koje je Vlada RS procenila da predstavljaju najveće fiskalno 
opterećenje zbog dinamike njihovog dospevanja, odnosno nastanka oba- 
veze njihovog plaćanja. Konkretnije, to su porez na dohodak građana, 
doprinosi za obavezno socijalno osiguranje“ i porez na dobit pravnih lica.> 


Fiskalne pogodnosti iz Uredbe imaju sličnosti sa odlaganjem pla- 
ćanja dugovanog poreza iz opšteg režima Zakona o poreskom postupku 
i poreskoj administraciji.“ Međutim, ključna razlika u odnosu na pravi- 
la za odlaganje plaćanja dugovanog poreza iz čl. 73 ZPPPA jeste to što 
korišćenje fiskalnih pogodnosti iz Uredbe nije uslovljeno dokazivanjem 
da postoji neprimereno veliko opterećenje ili bitna ekonomska šteta niti 


(Službeni glasnik RS 107/05 ... 14/15), društva za osiguranje i društva za reosiguranje iz 
čl. 3 Zakona o osiguranju (Službeni glasnik RS 139/14), društva za upravljanje dobrovolj- 
nim penzijskim fondovima iz čl. 3, tač. 1), Zakona o dobrovoljnim penzijskim fondovima 
i penzijskim planovima (Službeni glasnik RS 85/05 i 31/11), davaoci finansijskog lizinga 
iz čl. 10 Zakona o finansijskom lizingu (Službeni glasnik RS 55/03 ... 99/11 — dr. zakon), 
kao i platne institucije i institucije elektronskog novca iz čl. 2, st. 1, tač. 35) i 36) Zakona 
o platnim uslugama (Službeni glasnik RS 139/14 i 44/18). 


3 Uredba, čl. 2, st. 1, tač. 2. 


4. Uredbom se fiskalne pogodnosti priznaju za sledeće javne prihode: (1) porez na 
dohodak građana na zarade i naknade zarada i doprinosi za obavezno socijalno osiguranje na 
zarade i naknade zarada, kao i porez i doprinosi na ličnu zaradu preduzetnika i preduzetnika 
poljoprivrednika, za mart, april i maj 2020. godine, odnosno po izboru poreskog obveznika 
za april, maj i jun 2020. godine za one poreske obveznike koji su isplate zarada i naknada 
zarade, kao i lične zarade preduzetnika i preduzetnika poljoprivrednika za mart 2020. godine 
delimično ili u celini izvršili do dana stupanja na snagu ove uredbe; (2) akontacije poreza 
na prihod od samostalne delatnosti za mart, april i maj 2020. godine za preduzetnike i pre- 
duzetnike poljoprivrednike koji su se opredelili za isplatu lične zarade i preduzetnike druga 
lica; (3) akontacije poreza i doprinosa na prihod od samostalne delatnosti za mart, april i 
maj 2020. godine za preduzetnike i preduzetnike poljoprivrednike koji se nisu opredelili za 
isplatu lične zarade, kao i akontacije poreza i doprinosa na prihod od samostalne delatnosti 
za mart, april i maj 2020. godine za preduzetnike paušalce. 


5 Akontacije poreza na dobit pravnih lica za mart, april i maj 2020. godine, odno- 


sno za obveznike sa poslovnom godinom različitom od kalendarske, akontacija poreza na 
dobit pravnih lica koje dospevaju 15. aprila, 15. maja i 15. juna 2020. godine. 

6 Zakon o poreskom postupku i poreskoj administraciji — ZPPPA, Službeni gla- 
snik RS 80/2002 ... 86/2019. 

dostavljanjem instrumenata obezbeđenja naplate poreskog duga." Osim 
toga, umesto obrazloženog zahtevaš, privredni subjekti (poreski obvezni- 
ci) koji se opredele da koriste fiskalne pogodnosti i direktna davanja iz 
Uredbe podnose pojedinačnu poresku prijavu o obračunatim porezima i 
doprinosima,’ a u njoj kao datum dospelosti plaćanja tih javnih prihoda 
navode 4. januar 2021. godine.!° Iz takvog načina prijavljivanja proizlazi 
da privredni subjekti ne mogu da biraju između fiskalnih pogodnosti i 
direktnih davanja već se one mogu koristiti samo kumulativno. Važno je 
napomenuti da veliki deo privrednih subjekata (na primer, preduzetnici 
paušalci)!! nema obavezu da podnosi pojedinačnu poresku prijavu ni u re- 
dovnim okolnostima, pa će im fiskalne pogodnosti i direktna davanja biti 
odobrena po automatizmu. Ukazujemo na to da je obaveza podnošenja 
pojedinačne poreske prijave veoma značajna za radnje izvršenja prekršaja 
koje analiziramo. 


1.2. Uslovi za korišćenje fiskalnih pogodnosti i direktnih davanja 


Uredbom je ustanovljen samo jedan uslov za korišćenje fiskalnih 
pogodnosti i direktnih davanja — da počev od 15. marta 2020. godine 
pa do dana stupanja na snagu Uredbe privredni subjekti nisu smanjivali 
broj zaposlenih više od 10%. U taj broj se ne ubrajaju zaposleni koji su 
sa privrednim subjektom u privatnom sektoru zaključili ugovor o radu 
na određeno vreme pre 15. marta 2020. godine, a trajanje tog ugovora 
ističe u periodu od 15. marta 2020. godine pa do dana stupanja na snagu 
Uredbe.!? Privredni subjekti koji su (is)koristili fiskalne pogodnosti i di- 
rektna davanja izgubiće ih u celini ukoliko u periodu od 15. marta 2020. 
godine pa do isteka roka od tri meseca od poslednje isplate direktnih da- 
vanja smanje broj zaposlenih više od 10%.? Posledica gubitka prava na 


7 Uredba o bližim uslovima za plaćanja poreskog duga, Službeni glasnik 53/2003, 
61/2004 i 71/2005, čl. 2 i 3; ZPPPA, čl. 74; Ministarstvo finansija RS, mišljenje br. 07— 
00-00052/2019-04, 27.5.2019, Paragraf Lex. 

8 ZPPPA, čl. 73, st. 1. 


? Obrazac PPP-PD koji je propisan Pravilnikom o poreskoj prijavi za porez po 
odbitku, Službeni glasnik RS 74/13 ... 96/19. 

10 Uredba, čl. 4, st. 2. Dodatno je precizirano da se Obrazac PPP-PD podnosi za 
prihode iz radnog odnosa posebno od Obrasca PPP-PD za prihode van radnog odnosa, 
tako da se na jednom Obrascu PPP-PD ne iskazuju zajedno prihodi iz radnog odnosa i 
prihodi van radnog odnosa. 

U Tako termin „preduzetnik paušalac“ nije adekvatan, poreski zakonodavac ga ko- 
risti. Vid. Zakon o porezu na dohodak građana, Službeni glasnik RS 24/2001 ... 5/2020 
— usklađeni din. izn., čl. 32, st. 2. 


12 Uredba, čl. 3. Uredba je stupila na snagu 10. aprila 2020. godine. 


13 Uredba, čl. 12. Iz navedenih 10% isključeni su zaposleni koji su s privrednim 
subjektom zaključili ugovor o radu na određeno vreme pre 15. marta 2020. godine za pe- 
riod koji se završava od 15. marta 2020. godine do isteka roka od tri meseca od poslednje 


132 


Minja Đokić, Ilija Rilaković (str. 129—158) 


fiskalne pogodnosti i direktna davanja ogleda se u tome što će oni koji 
su ih koristili morati da plate s kamatom javne prihode čije je plaćanje 
prethodno odloženo, odnosno da vrate s kamatom sredstva koja su primili 
na ime direktnih davanja. 


1.3. Problem primene poreskih prekršaja iz Uredbe 


Analiza Uredbe koja se oslanja na normativistički 1 sistematski 
pristup ukazuje na to da postoje najmanje tri osnovna problema. Nai- 
me, javlja se nedoumica o dozvoljenosti predviđanja poreskih prekršaja 
Uredbom jer odredbama ZPPPA nije dopušteno delegiranje ovlašćenja 
za propisivanje poreskih prekršaja na podzakonski akt. Iako je 29. aprila 
2020. godine Narodna skupština usvojila zakon!“ o potvrđivanju uredaba 
koje je Vlada uz supotpis predsednika Republike donela za vreme van- 
rednog stanja, tim zakonom Uredba nije postala zakon već je samo izvr- 
Sena ,,konvalidacija“ podzakonskih akata koji su doneti tokom vanrednog 
stanja. Osim toga, posebnim zakonom je propisano da odredbe Uredbe 
nastavljaju da važe do stupanja na snagu odgovarajućih zakona." Stoga 
najpre ispitujemo odnos opšteg režima Zakona o prekršajima! i ZPPPA 
i mesto Uredbe u odnosu na ta dva zakona. Osim ustavnopravnog polo- 
žaja Uredbe, radnje izvršenja prekršaja mogu predstavljati problem zbog 
načina na koji su one određene, što može ugroziti pravnu sigurnost ob- 
veznika. Primećujemo da postoje karakteristike poreskih prekršaja zbog 
kojih se može postaviti pitanje povrede načela zakonitosti. Prvo, predvi- 
đanje poreskih prekršaja Uredbom isključuje primenu sui generis materi- 
jalnopravnog instituta iz ZPPPA. Drugo, propisivanje prekršajne sankcije, 
sagledane zajedno sa pravnim posledicama gubitka prava na fiskalne po- 
godnosti i direktna novčana davanja, može dovesti do povrede principa 
zabrane dvostruke ugroženosti (ne bis in idem). Takođe, ukazujemo na 
to da se u jurisprudenciji Evropskog suda za ljudska prava (ESLJP) pri- 
mena nedovoljno određene norme smatra povredom prava iz Evropske 
konvencije za zaštitu ljudskih prava i osnovnih sloboda.!" Pokušaćemo i 


isplate direktnih davanja. Primera radi, zaposleni koji je s privrednim društvom zaključio 
ugovor na određeno vreme 1. marta 2020. godine, koji ističe 1. juna 2020. godine, neće se 
kvalifikovati za smanjenje broja zaposlenih za potrebe primene Uredbe. 


14 Zakon o potvrđivanju uredaba koje je Vlada uz supotpis predsednika Republike 
donela za vreme vanrednog stanja, Službeni glasnik RS 62/2020. 

15 ČL 3, st. 1, tač. 6. Zakon o važenju uredaba koje je Vlada uz supotpis predsed- 
nika Republike donela za vreme vanrednog stanja i koje je Narodna skupština potvrdila, 
Službeni glasnik RS 65/2020. 

16. Zakon o prekršajima — ZoP, Službeni glasnik RS 65/13 ... 91/2019 — dr. zakon. 

17 Evropska konvencija za zaštitu ljudskih prava i osnovnih sloboda — EKLJP, 
Službeni list SCG — Međunarodni ugovori 9/2003, 5/2005 i 7/2005 — ispr. i Službeni gla- 
snik RS — Međunarodni ugovori 12/2010 i 10/2015. 

da anticipiramo posledice koje u praksi može da uzrokuje primena kazne- 
nih odredaba Uredbe. 


2. (NE)MOGUĆNOST PROPISIVANJA PORESKIH PREKRŠAJA 
PODZAKONSKIM AKTIMA 


Opšta definicija prekršaja je sadržana u ZoP.!* Prema toj defini- 
ciji, prekršaj je protivpravno delo koje je zakonom ili drugim propisom 
nadležnog organa određeno kao prekršaj i za koje je propisana prekr- 
šajna sankcija. Na taj način srpski zakonodavac je primenio tradicional- 
nu objektivnu koncepciju prekršaja, što znači da su dva ključna pojma 
prekršajnog prava prekršaj i prekršajna odgovornost (Vuković 2016, 38). 
Upotrebom sintagme ,,drugim propisom“ zakonodavac je ostavio mo- 
gućnost da protivpravno delo bude određeno i podzakonskim aktom. Za- 
tim, zakonodavac je definisao da se prekršaji mogu propisati zakonom 
ili uredbom, odnosno odlukom skupštine autonomne pokrajine, skupštine 
opštine, skupštine grada i skupštine grada Beograda.!? Protivpravnost po- 
drazumeva da je propis prekršen, a da u isto vreme ne postoji neki od 
osnova koji opravdava vršenje prekršaja.“ 


U prekršajnom zakonodavstvu Srbije susrećemo se s tri nomo- 
tehnička modela za propisivanje prekršaja. Prema prvom modelu, u 
materijalnim odredbama propisa predviđa se pravilo ponašanja, a u ka- 
znenim odredbama istog propisa sankcija za kršenje materijalnopravnih 
odredaba.”! Drugi način je da se u okviru kaznenih odredaba propisu- 
je protivpravno ponašanje i određuje sankcija.” Prema trećem pristupu, 
zakonodavac, predviđajući prekršaj u jednom propisu, upućuje na druge 
propise kojima je uređena određena materija (Jeličić 2018, 153). 


2.1. Određivanje poreskih prekršaja 


Poreski zakonodavac koristi treći nomotehnički pristup. Poreski 
prekršaji imaju blanketnu dispoziciju, kojom se određeno činjenje ili 
nečinjenje inkriminiše, a zatim se sud upućuje na odgovarajući poreski 
zakon čije materijalne odredbe učinilac krši. Kaznene odredbe kojima 
se inkriminiše povreda poreskih propisa nalaze se u posebnom odeljku 


18 ZoP, čl. 2. 
19 ZoP, él. 4. 
20 ZoP, čl. 13, 14 i 15. To su nužna odbrana, krajnja nužda i neodoljiva sila. 


21 Primer za takav normativni pristup može se naći u Zakonu o bezbednosti sao- 
braćaja na putevima, Službeni glasnik RS 41/2009 ... 23/2019. 


22 Zakonodavac je zauzeo opisani pristup u Zakonu o javnom redu i miru, Službe- 
ni glasnik RS 6/2016 i 24/2018. 

ZPPPA.? Poreskopravna doktrina ukazuje na to da je grupni objekat za- 
štite (javni prihodi, odnosno fiskus) razlog da se određeni delikt definiše 
kao poreski prekršaj ili poresko krivično delo (Ilić Popov 2016, 54). U 
stranoj literaturi zastupa se stav da se poreski delikti (koji podrazumevaju 
krivična dela 1 prekršaje) svrstavaju u širu kategoriju kaznenih dela, po- 
znatu kao ,,kriminalitet belih kragni“ (eng. white collar crime). Pojedini 
autori koriste i eufemističku sintagmu da opišu poreske delikte kada kažu 
da je to kriminalitet ,,belji od belih kragni“ (McBarnet 1991, 323). Drugi, 
pak, zastupaju kategoričan stav da je reč o prevari, odnosno svesnom kr- 
šenju poreskog materijalnog prava kako bi obveznik ,,platio manje poreza 
tako što čini prevaru prema poreskoj upravi“ (Cozian 1991, 103). 


Za definisanje nekog ponašanja poreskog obveznika srpski poreski 
zakonodavac je kao poreski prekršaj uzeo zaštitu javnih prihoda kao di- 
ferentia specifica, te je drugu glavu sedmog dela ZPPPA nazvao ,,Poreski 
prekršaji“. Međutim, ti prekršaji se određuju uže u odnosu na opštu defi- 
niciju prekršaja iz ZoP. Poreski prekršaji su prekršaji odredaba sadržanih 
u poreskim zakonima.” Zavisno od toga da li je reč o povredi odredaba 
ZPPPA ili nekog drugog materijalnog poreskog zakona, poreski prekršaji 
se klasifikuju kao opšti poreski prekršaji pravnih lica i preduzetnika i 
posebni poreski prekršaji. Naime, poreski zakonodavac je izričit u tome 
da se poreski prekršaji propisuju u ZPPPA i u drugim poreskim zakoni- 
ma, odnosno da ne postoji mogućnost da poreski prekršaj bude uređen 
podzakonskim aktom. Kategoričnost poreskog zakonodavca dolazi do 
izražaja ako se uzme u obzir odnos ZPPPA prema drugim zakonima. Jer, 
ako je drugim zakonom (ZoP) pitanje iz oblasti koju uređuje ZPPPA (to 
jest propisivanje poreskih prekršaja) uređeno na drugačiji način, prime- 
njuju se odredbe ZPPPA.”° Primećujemo da poreski zakonodavac predvi- 
đa prioritetnu primenu ZPPPA na sva pitanja koja su uređena u ZPPPA, 
ako ih drugi propisi uređuju drugačije. Nameće se pitanje da li je, ipak, 
moguće da poreski prekršaj bude predviđen pravnim aktom niže pravne 
snage od zakona, odnosno uredbom. To pitanje ima dva aspekta: prvo, da 
li je odredba ZPPPA koja ne dozvoljava delegaciju ovlašćenja za uvođe- 
nje poreskih prekršaja u skladu sa principom jedinstva pravnog poretka i, 
drugo, da li uredbom može da se predvidi poreski prekršaj, imajući u vidu 
,inferiornu pravnu snagu“ uredbe u odnosu na zakon. Odgovor na posta- 
vljeno pitanje zahteva da stavimo u odnos ZPPPA sa ZoP-om, a zatim da 
analiziramo ,,pravni kapacitet“ Uredbe. 


23 ZPPPA, čl. 176b-181. 


24 Smatramo da je obmana Poreske uprave vododelnica koja određuje ponašanje 
poreskog obveznika kao poreski delikt (prekršaj ili krivično delo). 


25 ZPPPA, čl. 176b. 
26. ZPPPA, él. 3, st. 1. 

2.2. Odnos ZPPPA sa ZoP-om i ,,pravni kapacitet“ uredbe 
za propisivanje poreskih prekršaja 


lako su ZPPPA i ZoP zakoni, njima se drugačije uređuje pitanje 
delegacije normiranja prekršaja. ZPPPA ne dopušta da poreski prekršaji 
budu uređeni podzakonskim aktima, dok ZoP predviđa da je prekršaje en 
general moguće predvideti i podzakonskim aktima. Pravni poredak je je- 
dinstven, pa bi neujednačen pristup propisivanju prekršaja ugrozio pravnu 
sigurnost i načelo zakonitosti.?" 

Prema stavu Ustavnog suda, jedinstvo pravnog poretka podrazu- 
meva međusobnu usklađenost svih pravnih propisa u pravnom sistemu 
Republike Srbije, što načelno isključuje mogućnost da se zakonom ko- 
jim se uređuje jedna pravna oblast mogu menjati, odnosno dopunjava- 
ti pojedina zakonska rešenja sadržana u zakonu kojim se uređuje druga 
pravna oblast.” Međutim, doktrina, ali i ustavnosudska praksa, poznaju 
kategoriju ,,sistemskog zakona“, koja podrazumeva ,,zakon koji na celo- 
vit način uređuje jednu oblast pravnog poretka“ (Prica 2018, 116). Ako 
analiziramo ZPPPA, možemo zaključiti da su njime na sveobuhvatan na- 
čin uređeni postupak utvrđivanja, naplate i kontrole javnih prihoda, pra- 
va i obaveze poreskih obveznika, registracija poreskih obveznika i po- 
reska krivična dela i prekršaji.” Doktrinarni razlozi koji podržavaju tu 
sveobuhvatnost oslanjaju se na specifičnosti poreskog prava kao što su: 
1) zaštita prava obveznika; 2) pravna sigurnost u poreskom postupku; 3) 
karakteristike poreskih normi u odvraćanju od činjenja poreskih delikata 
usled kršenja poreskih propisa; 4) predviđanje sankcija kojima se postiže 
specijalna 1 generalna prevencija u poreskopravnom kontekstu (Gordon 
1996, 18). U tom smislu se ZPPPA svakako može smatrati sistemskim 
zakonom jer sadrži sve navedeno, pri čemu nastoji da zadrži svojevrsni 
„monopol“ na propisivanje poreskih prekršaja predviđanjem da poreske 
prekršaje može uvesti samo poreski zakon. 

Primećujemo i da postoji razlika u dikciji ZoP, odnosno ZPPPA. 
Prekršajni zakonodavac koristi potencijal kada definiše akte kojima pre- 
kršaj može da se predvidi, a poreski zakonodavac se, upotrebom izričite 
formulacije, opredeljuje za jednu od mogućnosti koje su propisane u ZoP 
(predviđanje prekršaja zakonom). Zato ZPPPA niti menja niti dopunjuje 
ZoP već koristi opciju da se poreski prekršaji definišu zakonima, isklju- 
čujući mogućnost delegacije takvog ovlašćenja na podzakonske akte. Ra- 
tio legis poreskog zakonodavca može se objasniti činjenicom da se javni 
prihodi utvrđuju zakonom, pa kaznenopravna zaštita javnih prihoda treba 


27 Ustav, čl. 4, st. 1. 


28 Ustavni sud, odluka IUz-225/2005 od 19. aprila 2012, baza sudske prakse 
Ustavnog suda, http://www.ustavni.sud.rs/page/jurisprudence/35/, 21. april 2020. 


29 ZPPPA, él. 1, st. 1. 

takođe da bude propisana zakonom.*“ Time se postiže pravna sigurnost 
i zaštita od voluntarizma, budući da se krivična dela i krivične sankcije 
određuju zakonom.?! 


U poreskopravnoj nauci ističe se stav da je za dobro funkcionisanje 
poreskog sistema bitno dosledno sprovođenje poreske regulative (Anđel- 
ković 2003, 191-225). Smatramo da tu doslednost, između ostalog, treba 
iskazati uvažavanjem pomenutih specifičnosti poreskog prava zbog kojih 
su porezi i poreski prekršaji zakonske kategorije. 


3. ANALIZA PORESKIH PREKRŠAJA 


Prekršaj iz čl. 17, st. 1 Uredbe čini privredni subjekat u privatnom 
sektoru koji: 1) ostvari pravo na direktna davanja iako na to nema pravo; 
2) nenamenski koristi sredstva ili 3) izgubi pravo na direktna davanja 
i ne vrati iznos primljenih direktnih davanja u celini, zajedno s pripa- 
dajućom kamatom, do pokretanja postupka kontrole. Prekršilac će biti 
kažnjen novčanom kaznom od 30% do 70% primljenih direktnih davanja, 
a ne manje od 500.000 dinara za pravno lice, odnosno 100.000 dinara za 
preduzetnika. Za odgovorno lice u pravnom licu propisana je novčana 
kazna u rasponu od 50.000 do 100.000 dinara. 


Prekršaj iz čl. 18, st. 1 Uredbe čini privredni subjekat u privatnom 
sektoru koji: 1) ostvari pravo na odlaganje plaćanja javnih prihoda iako 
na to nema pravo ili 2) izgubi pravo na odlaganje plaćanja prihoda i ne 
plati ih u celini, zajedno sa pripadajućom kamatom, do pokretanja po- 
stupka kontrole. Prekršilac se kažnjava novčanom kaznom od 20% do 
50% iznosa odloženih javnih prihoda, a ne manje od 250.000 dinara za 
pravno lice, odnosno 50.000 dinara za preduzetnika. Odgovorno lice ka- 
žnjava se novčanom kaznom u iznosu od 25.000 do 50.000 dinara. 


Načelno, reč je o komisivnim prekršajima, odnosno o prekršajima 
koji se vrše činjenjem (Mrvić Petrović 2006, 65), a imaju tri, odnosno 
dve, alternativno postavljene radnje izvršenja. U nastavku ćemo detaljno 
analizirati ko može da bude učinilac prekršaja, vreme izvršenja prekršaja 
i radnju izvršenja prekršaja.?? 


30 Ustav, čl. 91, st. 1. 


3! Isto ograničenje važi i za prekršaje koji se zbog strogosti predviđene kazne 
mogu poistovetiti sa krivičnim delima. Vid. ECHR — case 1828/06, 28. 6. 2018, GLE.M 
S.R.L. and others v. Italy, para. 211. Novčana kazna koja za pravno lice ima poseban 
minimum od 500000 dinara, odnosno 250000 dinara, a za preduzetnika 100000 dinara, 
odnosno 50000 dinara, kao i novčana kazna za odgovorno lice u pravnom licu u rasponu 
od 50000 dinara do 100000 dinara, odnosno od 25000 dinara do 50000 dinara, ispunjava 
taj uslov strogosti (eng. severity). 


32 Prema ZoP, i mesto izvršenja prekršaja je bitan element, ali smatramo da kod 
prekršaja iz Uredbe mesto izvršenja nije sporno pitanje, pa se zato njime nećemo detaljni- 
je baviti. 

3.1. Učinilac prekršaja 


Učinilac prekršaja iz čl. 17 1 18 Uredbe jeste lice koje je benefici- 
jar fiskalnih pogodnosti, direktnih novčanih davanja i korisnik prava na 
odlaganje plaćanja javnih prihoda, koji se smatra privrednim subjektom u 
privatnom sektoru. Definicija privrednog subjekta sastoji se iz dva dela. 
Prvi je dat u čl. 2, st. 1, tač. 1 Uredbe i o njemu je već bilo reči, dok se 
drugi deo nalazi u drugim (poreskim) zakonima. Naime, čl. 2, st. 1, tač. 
1, alineja 1 Uredbe upućuje na „rezidentna pravna lica“ u smislu zakona 
kojim se uređuje porez na dobit pravnih lica, odnosno upućuje na poreske 
obveznike iz čl. 1 Zakona o porezu na dobit pravnih lica.?? Precizniji je 
él. 2, st. 1, tač. 1, alineja 2 Uredbe budući da naglašava da je reč 0 ,,rezi- 
dentnim preduzetnicima“ na način na koji su oni određeni u čl. 32 Zakona 
o porezu na dohodak gradana.**4 


Za razliku od prve dve alineje, čl. 2, st. 1, tač. 1, alineja 3 Uredbe, 
prilikom definisanja privrednog subjekta ne oslanja se na posebne pore- 
ske zakone već predviđa da se privrednim subjektom smatraju ogranci i 
predstavništva stranih pravnih lica. Smatramo da bi to moglo da izazove 
određene nedoumice jer terminologija iz Uredbe nije konzistentna. Naime, 
nije sporno da se za prekršaj učinjen na teritoriji Republike Srbije može 
kazniti strano pravno lice i odgovorno lice ako to strano pravno lice ima 
poslovnu jedinicu ili predstavništvo u Republici Srbiji.’ Međutim, ZPDPL 
šire definiše stalnu poslovnu jedinicu koja, osim ogranka i predstavništva, 
uključuje pogon, mesto proizvodnje, fabriku ili radionicu i druge.** Ipak, 
smatramo da je donosilac Uredbe imao u vidu ogranak i predstavništvo u 
smislu Zakona o privrednim društvima s obzirom na to da su te dve pravne 
forme jedine prepoznate u radnopravnom zakonodavstvu.*” 


Na osnovu izloženog, zaključujemo da se izvršiocem prekršaja 
može smatrati beneficijar fiskalnih pogodnost i direktnih davanja, kao i 
korisnik prava na odlaganje plaćanja javnih prihoda koji je: 


33 Zakon o porezu na dobit pravnih lica — ZPDPL, Službeni glasnik RS 25/01 ... 
86/19. Poreski obveznik poreza na dobit pravnih lica jeste privredno društvo, odnosno pre- 
duzeće, odnosno drugo pravno lice koje je osnovano radi obavljanja delatnosti sa ciljem 
sticanja dobiti; zadruga koja ostvaruje prihode prodajom proizvoda na tržištu ili vršenjem 
usluga uz naknadu; nedobitna organizacija ukoliko ostvaruje prihode prodajom proizvoda na 
tržištu ili vršenjem usluga uz naknadu. 

34 Zakon o porezu na dohodak građana — ZPDG, Službeni glasnik RS 24/01 ... 
5/20 — usklađeni din. iznosi. Prema čl. 7, st. 2 ZPDG, rezident Republike, u smislu ovog 
zakona, jeste fizičko lice koje: 1) na teritoriji Republike ima prebivalište ili centar poslov- 
nih i životnih interesa ili 2) na teritoriji Republike, neprekidno ili sa prekidima, boravi 
183 ili više dana u periodu od 12 meseci koji počinje ili se završava u odnosnoj poreskoj 
godini. 

3 ZoP, čl. 31. 

36 ZPDPL, čl. 4. 

37 Zakon o radu — ZOR, Službeni glasnik RS 24/05 ... 95/18 — autentično tu- 
mačenje, čI. 2, st. 1. 


138 


Minja Đokić, Ilija Rilaković (str. 129—158) 


1) rezidentno pravno lice u smislu ZPDPL, 
2) rezidentni preduzetnik u smislu ZPDG i 
3) ogranak i predstavništvo stranog pravnog lica, 


pod uslovom da se ta lica ne nalaze na spisku korisnika javnih sredstava? 
ili da nije reč o posebnoj kategoriji kategorije velikih pravnih lica kojima 
je ex lege uskraćeno pravo na direktna davanja i fiskalne pogodnosti.?? 


3.2. Radnja i vreme izvršenja prekršaja 


Vreme izvršenja prekršaja ima višestruki značaj za pravilnu pri- 
menu materijalnog prava jer se na učinioca prekršaja primenjuje zakon, 
odnosno propis koji je važio u vreme izvršenja prekršaja.“ Osim toga, 
utvrđivanje tačnog trenutka preduzimanja radnje izvršenja ključno je za 
računanje rokova zastarelosti za pokretanje i vođenje prekršajnog postup- 
ka (Šušnjara 2012, 219; Jeličić 2018, 154). 

Važno je imati u vidu i razliku između vremena otkrivanja pre- 
kršaja i vremena izvršenja prekršaja, koja se u praksi često zanemaruje 
(Jeličić 2018, 154). Naime, vremenom otkrivanja prekršaja smatra se tre- 
nutak kada je nadležni organ izvršio nadzor nad kontrolisanim subjektom. 
Za prekršaje koje analiziramo, to je poslednji dan u mesecu počev od 
aprila 2020. godine, zaključno sa 31. oktobrom 2020. godine ili u naknad- 
noj poreskoj kontroli.*! Procesnopravni značaj pomenute distinkcije je u 
tome što se vreme izvršenja prekršaja unosi u izreku presude, dok vreme 
njegovog otkrivanja može biti samo u obrazloženju. Izostavljanje vreme- 
na izvršenja prekršaja u sudskoj praksi je prepoznato kao bitna povreda 
odredaba postupka, zbog koje se prvostepena presuda ukida.“ Najzad, 
za računanje rokova zastarelosti relevantno je isključivo vreme izvršenja 
prekršaja, a ne trenutak otkrivanja prekršaja.+? 


U konkretnom slučaju, vreme izvršenja treba ocenjivati prema sva- 
koj od alternativno propisanih radnji izvršenja, koje ćemo analizirati u 
nastavku. 


38 Izuzetak su preduzetnici koji porez na prihod od samostalne delatnosti plaćaju 
na stvarno utvrđen prihod. Više reči o tome biće na odgovarajućem mestu u članku. 


39 ČL 4, st. 5 i čl. 10, st. 6 Uredbe. 
40. ZoP, él. 6, st. 1. 
4! Uredba, čl. 12, st. 2. 


42 Prekršajni apelacioni sud. Prž 5968/2019, 2. 4. 2019, Paragraf Lex; Prekršajni 
apelacioni sud. Prž 17024/2017, 17. 9. 2017, Paragraf Lex; Prekršajni apelacioni sud. 
Pržu 2257/2015, 11.8.2015, Paragraf Lex. 


43. Vrhovni kasacioni sud. Przz 720/2017, 6. 7. 2017, Paragraf Lex. 

3.2.1. Ostvarivanje prava na direktna davanja iako 
učinilac nema to pravo 


Smatramo da je radnja izvršenja, koja je određena kao radnja či- 
njenja, nespretno formulisana jer se čini protivrečnom. Smatramo da neko 
lice ili ima pravo ili nema pravo na nešto, odnosno da postoji odnos is- 
ključivosti. Za razumevanje te odredbe nije dovoljno samo leksičko tu- 
mačenje već je potrebno i teleološko i sistematsko tumačenje. Zato treba 
ponoviti da se pravo na fiskalne pogodnosti i direktna davanja ostvaruje 
podnošenjem pojedinačne poreske prijave,“ dok se pojedine kategorije 
privrednih subjekata formalno ni ne prijavljuju već se prava iz Uredbe 
ostvaruju po automatizmu. Za sve privredne subjekte je karakteristično to 
što se ne donosi poreski upravni akt kojim se odobrava korišćenje direkt- 
nih davanja. Razlog je u tome što je jedini uslov za ostvarivanje prava 
na direktna davanja to da broj zaposlenih nije smanjen za više od 10% 
u periodu od 15. marta (uvođenje vanrednog stanja) do 10. aprila 2020. 
godine (stupanje na snagu Uredbe). To su podaci koji su državnim orga- 
nima dostupni i koje su oni dužni samostalno da pribave po službenoj 
dužnosti.“ Iako Uredbom nije predviđeno da se o ispunjenosti uslova za 
ostvarivanje prava na direktna davanja donosi poreski upravni akt, Pore- 
ska uprava ipak treba prethodno da utvrdi da li je ispunjen jedini propi- 
sani uslov. 


Iz naše analize proizlazi da radnja izvršenja stvara dosta nedoumi- 
ca, što predstavlja povredu jednog od osnovnih načela kaznenog prava 
— načelo određenosti (lex certa), koje nalaže da kaznene norme moraju 
biti „određene i precizne što je više moguće“ (Stojanović 2017, 21-22). 
Kaznene odredbe moraju imati određeni ,,kvalitet“ u razumljivosti i pred- 
vidljivosti, što je ustanovljeno i praksom ESLJP (ECHR 2019, 11-12). 
Nedostatak tog „kvaliteta“ u jasnoći norme može dovesti do postupka 
pred Ustavnim sudom ili ESLJP-om. 


Kada je reč o vremenu izvršenja, smatramo da su prekršaji izvršeni 
onog trenutka kada je učinilac podneo pojedinačnu poresku prijavu.“ Taj 
zaključak proizlazi iz činjenice da privredni subjekti u privatnom sekto- 
ru prihvataju korišćenje fiskalnih pogodnosti i direktnih davanja podno- 
šenjem pojedinačne poreske prijave. To, međutim, ne važi za privredne 
subjekte u privatnom sektoru koji u redovnim okolnostima ne podnose 


44 Uredba, čl. 4, st. 2. 

45. Zakon o opštem upravnom postupku — ZakonUP, Službeni glasnik RS 18/2016 i 
95/2018 — autentično tumačenje, čl. 9, st. 3. 

46 ECHR — case 21906/04, 12. 2. 2008, Kafkaris v. Cyprus, para. 140; ECHR — 
case 17862/91, 11. 11. 1996, Cantoni v. France, para. 29. 


47 U pitanju je obrazac PPP-PD, propisan Pravilnikom o poreskoj prijavi za porez 
po odbitku, Službeni glasnik RS 74/13 ... 96/19. Uredba, čl. 4, st. 2. 

pojedinačnu poresku prijavu.“ Primera radi, to može biti preduzetnik koji 
porez na prihod od samostalne delatnosti plaća na paušalno utvrđen pri- 
hod. Ta kategorija privrednih subjekata ostvaruje pogodnosti iz uredbe ex 
lege, odnosno oni ne podnose zahtev ili poresku prijavu. Zato ta katego- 
rija privrednih subjekata ne bi mogla da se smatra izvršiocima prekršaja. 


3.2.2. Nenamensko korišćenje sredstava 


Ova radnja izvršenja karakteristična je samo za čl. 17 Uredbe i 
određena je kao nenamensko korišćenje sredstava dobijenih po osnovu 
direktnih davanja. Na osnovu čl. 2, st. 1, tač. 3 Uredbe jasno je da di- 
rektna davanja iz budžeta mogu da se koriste isključivo za isplate zarada 
i naknada zarada zaposlenima. A contrario, sva druga raspolaganja bes- 
povratnim sredstvima smatraju se nenamenskim korišćenjem. Radi lak- 
še kontrole načina trošenja bespovratnih sredstava, ona se uplaćuju na 
poseban namenski račun.“ Međutim, najpre se mora konkretizovati šta 
znači „nenamensko korišćenje“ — da li je to sam čin transfera sa namen- 
skog računa na redovne poslovne račune privrednog subjekta ili transak- 
cija koja ne podrazumeva plaćanje zarada i naknada zarada zaposlenima? 
Smatramo da nije dovoljno da dođe do transfera novčanih sredstava s 
namenskog računa na poslovne račune istog privrednog subjekta već je 
neophodno da sredstva po osnovu direktnih davanja zaista ne budu plaće- 
na zaposlenima, odnosno da budu plaćena nekom drugom licu. Argument 
za takav zaključak zasnivamo na normativnom i sistematskom tumačenju 
radnje izvršenja, koja podrazumeva da novčana sredstva budu ,,korišće- 
na“, što znači zaista upotrebljena suprotno njihovoj nameni. 


Kada je reč o vremenu izvršenja, prekršaj je dovršen onog trenut- 
ka kada privredni subjekat namenska sredstva iskoristi protivno njihovoj 
svrsi, odnosno kada novac prenese na račun lica koje po nameri donosio- 
ca uredbe nije namenjeni beneficijar. 


3.2.3. Gubitak prava na direktna davanja i propuštanje 
njihovog vraćanja 


Da bi radnja izvršenja bila ostvarena, treba da budu ispunjena dva 
uslova, odnosno da privredni subjekat izgubi pravo na direktna davanja 
i da do pokretanja postupka kontrole ne vrati iznos primljenih direktnih 
davanja u celini, sa zateznom kamatom.*“ Prvi uslov biće ispunjen ako 
privredni subjekat smanji broj zaposlenih za više od 10% u odnosu na 


48. Članom 11, st. 3 Uredbe propisano je da privredni subjekti u privatnom sektoru 
koji ne podnose obrazac PPP-PD, odnosno koji nemaju zaposlene i nisu preduzetnici, 
to jest preduzetnici poljoprivrednici koji su se opredelili za isplatu lične zarade, koriste 
fiskalne pogodnosti i direktna davanja u skladu sa odredbama Uredbe. 


4 Uredba, čl. 13. 
50 Uredba, čl. 17. 

broj zaposlenih koje je imao 15. marta 2020. godine ili ako do kraja 2020. 
godine isplati dividendu.*! Da bi se dovršila radnja izvršenja, to jest is- 
punio drugi uslov, potrebno je da privredni subjekat ne vrati primljena 
sredstva sa zateznom kamatom. 


Ipak, izražavamo rezerve prema načinu na koji je radnja izvršenja 
definisana. Prvo, normativnom analizom dolazi se do zaključka da za gu- 
bitak prava na direktna davanja nisu značajni način ni osnov prestanka 
radnog odnosa, što može da prouzrokuje određene poteškoće u praksi. 
Naime, mogao bi se braniti stav da je takvo rešenje opravdano kada je 
osnov prestanka radnog odnosa otkaz od strane poslodavca, ali ne i ako 
radni odnos prestaje sporazumom poslodavca i zaposlenog. Međutim, 
postoje i drugi razlozi za prestanak radnog odnosa koji su van volje ili 
uticaja poslodavca i/ili zaposlenih, kao što je, primera radi, ostvarivanje 
prava na penziju nakon 15. marta 2020. godine ili smrt zaposlenog. Rad- 
nja izvršenja prekršaja preširoko je postavljena, pri čemu se ne uvažavaju 
objektivne mogućnosti koje dovode do naknadnog gubitka prava iz Ured- 
be.” Ako se ne uzimaju u obzir te pojedinosti, ne samo da će obveznici 
morati da vrate sva sredstva s kamatom već mogu i da budu kažnjeni za 
prekršaj. To može dovesti do objektivne odgovornosti za poreski prekr- 
šaj. Drugo, prema našem mišljenju, gubitak prava ne može da sledi po 
automatizmu već je neophodno da nadležni organ u kontroli utvrdi da je 
privredni subjekat smanjio broj zaposlenih ili isplatio dividendu, te da mu 
naloži da vrati sredstva koja je primio sa zateznom kamatom. Suprotno 
rešenje bi vodilo pravnoj nesigurnosti. 


Kada privredni subjekat izgubi pravo na direktna davanja i ne vrati 
iznos primljenih direktnih davanja u celini, sa zateznom kamatom, do 
pokretanja postupka kontrole, vremenom izvršenja prekršaja smatraće se 
prvi dan po isteku pet dana od dana prestanka prava na korišćenje fi- 
skalnih pogodnosti i direktnih davanja.* Takav zaključak zasnivamo na 
činjenici da, kada izgubi pravo na direktna davanja, privredni subjekat 
ima rok od pet dana da vrati iznos tih davanja sa zateznom kamatom. Do- 

5I Članom 16, st. 3 Uredbe propisano je da se pod dividendama podrazumevaju 
sve isplate koje svojim vlasnicima izvrši privredno društvo po osnovu njihovog vlasništva 
nad akcijama, odnosno udelima tog privrednog društva. 

52 Za razliku od relativno rigidnog pristupa u Uredbi, ZPDG ima nešto suptilniji 
pristup, pa kod poreskih olakšica za zapošljavanje novih lica poslodavac gubi pravo da 
koristi poresko oslobođenje za onaj broj kvalifikovanih novozaposlenih lica za koji je 
smanjen broj zaposlenih. Vid. čl. 21d i 212 ZPDG. Međutim, prema Uredbi, smanjenje 
broja zaposlenih teško je ,,kompenzovati“ zapošljavanjem novih lica jer proces selekcije 
kandidata traje dugo ili na tržištu rada uopšte nema kandidata sa odgovarajućim profi- 
lom. Smatramo da naknadno zapošljavanje novih lica nema efekta na poreski prekršaj iz 
Uredbe, koji se smatra izvršenim onog momenta kada se broj zaposlenih smanji ili isplati 
dividenda i ne vrate primljena sredstva sa zateznom kamatom. 


53 Uredba, čl. 12, st. 3. alineja 1 i 2. 

nosilac uredbe je radnju izvršenja prekršaja ,,vezao“ za pomenuta pravila 
o gubitku prava, što znači da je, sa stanovišta vremena izvršenja prekrša- 
ja, rok od pet dana odložan prekluzivni rok. Pre isteka tog roka privredni 
subjekat ne čini prekršaj iako ispunjava sva obeležja poreskog prekršaja 
iz čl. 17 Uredbe. 


3.2.4. Ostvarivanje prava na odlaganje plaćanja javnih prihoda 
iako učinilac nema pravo na to odlaganje 


Postojeća pravila o odlaganju plaćanja poreskog duga podrazu- 
mevaju jednu od sledeće dve alternative: 1) donošenje rešenja o odlaga- 
nju plaćanja poreskog duga ili 2) zaključivanje sporazuma sa Poreskom 
upravom o odlaganju plaćanja poreskog duga.** U oba slučaja o pravu na 
odlaganje plaćanja poreskog duga ne odlučuje poreski obveznik već mi- 
nistar ili lice koje on ovlasti, odnosno gradonačelnik, predsednik opštine 
ili lice koje on ovlasti.°> 


Prva alternativno postavljena radnja izvršenja poreskog prekršaja 
iz čl. 18 Uredbe problematična je zbog toga što Uredba ne sadrži supstan- 
tivnu odredbu na čije se kršenje upućuje. Naime, postupak i način odla- 
ganja plaćanja dugovanog poreza i doprinosa nisu uređeni Uredbom već 
je njihovo normiranje prepušteno pravilniku, koji još uvek nije donet.** 
Ipak, podsećamo da odlaganje plaćanja poreskog duga nije novitet koji 
predviđa Uredba već je to pravna mogućnost koja je uređena u ZPPPA, 
dok se bliži uslovi za odlaganje plaćanja definišu podzakonskim aktom. 
Nameće se pitanje kako obveznik može da bude odgovoran za (neosno- 
vano) ostvarivanje prava na odlaganje plaćanja poreza kada je odluka o 
ostvarivanju tog prava ,,van dohvata ruke“ poreskog obveznika. Prema 
našem mišljenju, pravilnik čije donošenje Uredba najavljuje ne bi mogao 
da odstupi od zakonom predviđenih načina odlaganja plaćanja javnih pri- 
hoda. 


Vreme izvršenja prekršaja treba utvrđivati u odnosu na trenutak 
kada je privredni subjekat ostvario pravo na odlaganje plaćanja javnih 
prihoda. Ipak, drugi deo norme poreskog prekršaja postavlja odložni 
uslov, koji se ogleda u tome što će Poreska uprava naknadno utvrditi da 
privredni subjekat nije imao pravo na fiskalne pogodnosti. Kao što smo 
već naveli, Poreska uprava vrši nadzor nad kontrolisanim subjektom po- 
slednjeg dana u mesecu počev od aprila 2020. godine, zaključno sa 31. 
oktobrom 2020. godine ili naknadno u poreskoj kontroli. To je trenutak 
kada poreski organ sazna da je učinjen prekršaj, ali smatramo da iz for- 


34 ZPPPA, čl. 73, st. 6. 
55 ZPPPA, čl. 73, st. 2. 
56 Uredba, čl. 5, st. 2 i čl. 8, st. 3. 


57 Uredba o bližim uslovima za odlaganje plaćanja poreskog duga. 

mulacije prekršaja proizlazi da se vremenom izvršenja treba smatrati tre- 
nutak kada je obvezniku omogućeno da odloži plaćanje javnih prihoda 
rešenjem Poreske uprave ili sporazumom s Poreskom upravom. Nameće 
se pitanje pravnog „opstanka“ poreskog upravnog akta ili sporazuma ako 
Poreska uprava u kontroli utvrdi da obvezniku nema pravo da odloži pla- 
ćanje javnih prihoda, iako mu je to prvobitno omogućeno. Smatramo da 
bi u tom slučaju poresko rešenje trebalo ukinuti a sporazum s obvezni- 
kom poništiti, ali ostaje pitanje pravnog osnova za takvu odluku.*? 


3.2.5. Gubitak prava na odlaganje plaćanja javnih prihoda 
i propuštanje plaćanja 


Druga alternativna radnja izvršenja prekršaja iz čl. 18 Uredbe na- 
dovezuje se na prvu radnju izvršenja. Naime, ako bi osnov za ostvarivanje 
prava na odlaganje plaćanja poreskog duga bilo rešenje Poreske uprave, 
onda se prekršaj čini povredom obaveze iz tog rešenja. Ukoliko bi pravni 
osnov za odlaganje plaćanja poreskog duga bio sporazum s Poreskom 
upravom, radnja izvršenja bi se ostvarila povredom ugovorne obaveze 
koju bi učinio poreski obveznik. Postojeća poreskopravna pravila omogu- 
ćavaju Poreskoj upravi da po službenoj dužnosti ukine rešenje, odnosno 
poništi sporazum o odlaganju plaćanja poreza i, u tom slučaju, naplati 
dugovani porez. Razlozi za ukidanje rešenja ili poništavanje sporazuma 
su nepridržavanje rokova za izmirivanje poreskih obaveza čije je plaća- 
nje odloženo ili propuštanje plaćanja tekućih obaveza.” Međutim, to nisu 
razlozi za gubitak prava na odlaganje plaćanja poreza koje je predviđeno 
Uredbom. Ta neusaglašenost poreskog prekršaja s postojećim pravilima 
poreskog prava jeste posledica činjenice da je prekršaj „umetnut“ u pore- 
ski sistem, što može dovesti do problema u njegovoj praktičnoj primeni. 
U oba slučaja, nakon gubitka prava na odlaganje plaćanja poreza treba da 
protekne rok za dobrovoljno plaćanje svih obaveza za koje je odobreno 
odlaganje plaćanja, sa zateznom kamatom. Taj rok iznosi pet dana od 
dana prestanka prava na fiskalne pogodnosti. Ukoliko obveznik plati po- 
rez s kamatom u tom roku, on ne čini prekršaj. 


Utvrđivanje vremena izvršenja prekršaja zavisi od trenutka kada je 
obveznik izgubio pravo na fiskalne pogodnosti. Prema našem mišljenju, 
to je trenutak kada Poreska uprava po službenoj dužnosti ukine rešenje o 
odlaganju plaćanja poreskog duga ili, pak, trenutak kada Poreska uprava 
poništi sporazum sa obveznikom. 


5%  ZPPPA, čl. 74, st. 7. 
5 Ibid. 

4. ODNOS PREKRŠAJA IZ UREDBE S NEKIM POSTOJEĆIM 
INSTITUTIMA PORESKOG PRAVA 


U prethodnim izlaganjima su pokazane ustavnopravne, jezičke i 
suštinske slabosti prekršaja iz Uredbe. Takođe smo pokazali da analizi- 
rani poreski prekršaji mogu ugroziti prava poreskih obveznika. Međutim, 
smatramo da fiskus ipak treba da bude zaštićen od zloupotreba fiskalnih 
pogodnosti i direktnih novčanih davanja koja su propisana Uredbom, ali 
da poreski sistem Srbije već ima odgovarajuće mehanizme i da se Ured- 
bom bez razloga uvode novi poreski prekršaji. 


Prvo, ZPPPA inkriminiše slučaj kada pravno lice i preduzetnik u 
(pojedinačnoj) poreskoj prijavi navedu netačne podatke." Tim poreskim 
prekršajem je obuhvaćena situacija koja se Uredbom propisuje kao pre- 
kršaj. Naime, Uredbom se prekršajno kažnjava: privredni subjekat u pri- 
vatnom sektoru koji ostvari pravo na direktna davanja iako na to nema 
pravo“! i privredni subjekat u privatnom sektoru koji ostvari pravo na 
odlaganje plaćanja javnih prihoda iako na to nema pravo.* Podsećamo da 
se pravo na fiskalne pogodnosti i direktna davanja ostvaruje podnošenjem 
pojedinačne poreske prijave. To znači da preduzetnik i privredno dru- 
štvo navođenjem netačnih podataka u pojedinačnoj poreskoj prijavi čine 
radnju izvršenja poreskog prekršaja iz čl. 179, st. 1, tač. 3 i st. 3 ZPPPA, 
odnosno da je inkriminacija iz Uredbe suvišna. 


Inkriminacijom opisanog ponašanja poreskim obveznicima se 
Uredbom uskraćuje mogućnost da podnesu izmenjenu poresku prijavu 
ukoliko je netačan podatak iz pojedinačne poreske prijave posledica greš- 
ke.“ To se čini predvidanjem da se poreski prekršaj smatra dovršenim 
momentom podnošenja pojedinačne poreske prijave na osnovu koje se 
priznaje pravo na fiskalne pogodnosti i direktna novčana davanja. Osim 
toga, ugrožava se zaštita prava koje ZPPPA nudi učiniocima prekršaja iz 
él. 179, st. 1, tač. 3 i st. 3 ZPPPA. Naime, protiv lica koje učini radnju 
u vezi s porezom koji utvrđuje sam poreski obveznik, a koja se smatra 
poreskim prekršajem iz navedenog člana ZPPPA, neće se podnositi zah- 
tev za pokretanje prekršajnog postupka ako to lice, pre preduzimanja bilo 
koje radnje poreskog organa u vezi s učinjenom radnjom ili propustom, 
odnosno pre otpočinjanja poreske kontrole ili podnošenja zahteva za po- 
kretanje prekršajnog postupka, samoinicijativno prijavi učinjenu radnju, 
odnosno propust, i istovremeno plati dugovani iznos poreza uvećan za 


60 ZPPPA, čl. 179, st. 1, tač. 3 i st. 3. 
6l Uredba, čl. 17, st. 1. 

62 Uredba, čl. 18, st. 1. 

6 Uredba, čl. 4, st. 2. 

64 ZPPPA, čl. 40, st. 1. 

obračunatu kamatu. ZPPPA uvažava specifičnosti unošenja netačnih po- 
dataka u pojedinačnu poresku prijavu, zbog čega predviđa sui generis 


„stvarno kajanje“. 


Pravna posledica gubitka prava na direktna davanja jeste obaveza 
da se u roku od pet dana od dana prestanka prava na korišćenje fiskal- 
nih pogodnosti vrate direktna davanja, sa zateznom kamatom. Povreda 
te obaveze ima poreskopravnu posledicu pokretanja postupka prinudne 
naplate. Međutim, postavlja se pitanje da li bi u tom slučaju dug bio uve- 
ćan za 5% s obzirom na to da direktna davanja nisu poreski dug. Reč je 
o novčanim sredstvima koja je država dala obvezniku. Iznos tih novčanih 
sredstava nije porez. Međutim, smatramo da je prekršajna inkriminacija 
suvišna jer je fiskus zaštićen mogućnošću prinudne naplate direktnih nov- 
čanih davanja i zatezne kamate. 

Nadalje, prekršajna inkriminacija gubitka prava na odlaganje pla- 
ćanja prihoda nije neophodna.“ Prema Uredbi, obveznik koji izgubi pra- 
vo na odlaganje plaćanja poreza ima obavezu da u roku od pet dana od 
dana prestanka prava na korišćenje fiskalnih pogodnosti plati celokupnu 
obavezu sa zateznom kamatom obračunatom od dana dospelosti poreskih 
obaveza do dana plaćanja.“ Posledica povrede obaveze plaćanja pore- 
skog duga, čije je plaćanje odloženo, jeste poništaj rešenja ili raskida- 
nje sporazuma s obveznikom i pokretanje postupka prinudne naplate od 
Poreske uprave.® Fiskus je sa te strane zaštićen pravnim mehanizmima 
koji su propisani u ZPPPA, pa se inkriminacija gubitka prava na fiskalne 
pogodnosti, koje ima iste pravne posledice kao i raskidanje sporazuma ili 
poništavanje rešenja o odlaganju plaćanja poreza, može osnovano dovesti 
u pitanje sa stanovišta svrsishodnosti. 


5. USKLAĐENOST PREKRŠAJA IZ UREDBE 
SA STANDARDIMA ESLJP 


U ovom odeljku ćemo ispitati (ne)usaglašenost poreskih prekršaja 
sa stanovišta EKLJP i odgovarajuće jurisprudencije ESLJP. Ispitujemo 
da li prekršaji ispunjavaju standard predvidljivosti (lex certa) i da li po- 
stoji mogućnost povrede načela zabrane dvostruke ugroženosti (ne bis in 
idem), a sve to kroz prizmu EKLJP. 


65 ZPPPA, čl. 182b. 
66 Uredba, čl. 18, st. 1. 
67 Uredba, čl. 12, st. 3, tač. 1. 


68 ZPPPA, él. 74, st. 9. Uredba je ostala nema po pitanju načina na koji će obve- 


znicima biti odloženo plaćanje poreza i doprinosa, navodeći da će to pitanje bliže urediti 
ministar nadležan za poslove finansija. Uredba, čl. 5, st. 2 i čl. 8, st. 3. 

5.1. Predvidljivost norme (lex certa) 


Već smo izrazili rezervu prema normativnom kvalitetu prekršaja iz 
Uredbe. Smatramo da je potrebna dodatna analiza imajući u vidu poten- 
cijalne negativne posledice. Naime, kao što je ukazao Stojanović (2017, 
21), od privrednih subjekata se može očekivati da svoje ponašanje pri- 
lagode samo u odnosu na normu koja je unapred propisana. Međutim, 
nije dovoljna samo propisana norma, već i način na koji je neželjeno po- 
našanje definisano. Kažnjivo ponašanje mora biti jasno određeno (nulla 
poene sine lege certa), tako da adresati kaznene norme mogu da razumeju 
koje je ponašanje inkriminisano, a koje nije. Stoga se moraju izbegavati 
neodređene norme (Stojanović 2017, 22) koje ostavljaju previše prostora 
za tumačenje šta je dozvoljeno, a šta nije. Kako smo naveli, nepreciznosti 
kaznenih odredaba Uredbe mogu dovesti do povrede prava iz čl. 7 EKLJP 
— kažnjavanje samo na osnovu zakona. 


Jurisprudencija ESLJP ustanovila je koje kriterijume kazneni pro- 
pis® mora da zadovolji. To su dostupnost" i predvidljivost."! Ti kriteri- 
jumi se odnose kako na radnju izvršenja"? kažnjivog dela, tako i na zapre- 
ćenu kaznu.“ U slučajevima Cantoni v. France™ i Kafkaris v. Cyprus”, 
istaknuto je da predvidljivost znači da pojedinac, na osnovu formulacije 
odgovarajuće norme, mora da zna zbog kojih će radnji činjenja ili neči- 
njenja biti kažnjen i kakvu kaznu može da očekuje. Kada je reč o prekr- 
šajima iz Uredbe, smatramo da se kritika na račun predvidljivosti norme 
može uputiti iz više razloga. Pođimo najpre od slučaja kada privredni 
subjekat ostvari pravo na direktna davanja ili odlaganje plaćanja javnih 
prihoda iako na to nema pravo. Jedna kategorija privrednih subjekata 
ostvaruje pravo na fiskalne pogodnosti i direktna davanja ,,po automa- 
tizmu“, pa se postavlja pitanje da li se ti subjekti mogu prekršajno goniti 
iako ne mogu da preduzmu bilo kakvu radnju (činjenja ili nečinjenja). 
Ni u slučaju nenamenskog trošenja sredstava, odnosno gubitka prava i 
nevraćanja sredstava, nije moguće jasno utvrditi kakvo je ponašanje pri- 
vrednog subjekta prihvatljivo. 


69 ESLJP smatra da kaznene odredbe mogu da budu propisane i podzakonskim 
aktima, vid. ECHR — case 21906/04, 12. 2. 2008, Kafkaris v. Cyprus, paras. 145—146. Me- 
đutim, autori ovog rada smatraju da poreski prekršaji ne mogu da budu propisani aktima 
manje pravne snage od zakona. 


7 Prema mišljenju autora, kriterijum dostupnosti je zadovoljen budući da je Ured- 
ba objavljena u Službenom glasniku. 


71 ECHR - case 42750/09, 21. 10. 2013, Del Rio Prada v. Spain, para. 91; ECHR 
— case 20166/92, 22. 11. 1995, S.W. v. The United Kingdom, para. 35. 


72 ECHR — case 74613/01, 12. 7. 2007, Jorgic v. Germany, para. 103. 
73 ECHR — case 21906/04, 12. 2. 2008, Kafkaris v. Cyprus, para. 150. 
74 ECHR - case 17862/91, 15. 11. 1996, Cantoni v. France, para. 29. 
75 ECHR - case 21906/04, 12. 2. 2008, Kafkaris v. Cyprus, para. 140. 

Uvažavajući potrebu da norme koje treba da obuhvate veliki broj 
situacija imaju određeni stepen opštosti, moramo da zaključimo da norme 
kaznenih odredaba Uredbe nisu dovoljno predvidljive, te da ne zadovo- 
ljavaju kriterijume koje je ustanovio ESLJP. Osim toga, kaznene odredbe 
ne zadovoljavaju ni doktrinarne kriterijume da se smatraju ,jasnim zako- 
nom“ (lex certa). 


5.2. Povreda zabrane dvostruke ugroženosti 


U ovom odeljku analiziramo primenu načela ne bis in idem na re- 
laciji poreski prekršaj — poreski upravni postupak.” Kao što je već nave- 
deno, u slučaju gubitka prava na fiskalne pogodnosti i direktna novčana 
davanja, privredni subjekti imaju obavezu da plate sve dospele obaveze, 
ali i da vrate novčana sredstva koja su dobili kao direktna novčana da- 
vanja. U oba slučaja, privredni subjekti su dužni i kamatu obračunatu po 
stopi po kojoj se obračunava kamata za kašnjenje u isplati poreskih oba- 
veza.” Ukoliko te novčane obaveze ne ispune u roku, protiv obveznika 
se može povesti postupak prinudne naplate." Pravne posledice prinudne 
naplate su: 1) naplata iz celokupne imovine obveznika; 2) poreski ob- 
veznik snosi troškove prinudne naplate i 3) poreski dug se uvećava za 
5%." Osim toga, Uredbom su propisani poreski prekršaji s visokim nov- 


76. Već je bilo reči o tome da prekršaji iz Uredbe sadrže blanketnu dispoziciju, od- 
nosno da upućuju na kršenje odredaba same Uredbe. Pošto je donosilac Uredbe ograničio 
prekršaje na uzak krug normi čijim se kršenjem ostvaruje biće prekršaja, pitanje primene 
ne bis in idem neće se postaviti u slučaju da prekršilac bude (i) krivično gonjen za po- 
resko krivično delo poreske utaje (Krivični zakonik — KZ, Službeni glasnik RS, 85/2005, 
... 35/2019, čl. 225) ili neuplaćivanja poreza po odbitku (KZ, čl. 226). Obveznik može 
dati lažne podatke o ostvarenom prihodu u nameri da izbegne plaćanje poreza čiji iznos 
dostiže objektivni uslov inkriminacije predviđen u čl. 226, st. 1 KZ, čime ostvaruje bitna 
obeležja poreske utaje, a može učiniti i jedan od prekršaja iz Uredbe tako što, primera 
radi, nenamenski koristi sredstva. Tada je reč o realnom sticaju poreskog krivičnog dela i 
poreskog prekršaja (Stojanović, 235). Ta dva dela nemaju materijalni identitet, pa ne bis 
in idem nije primenljiv. Više o radnji izvršenja poreske utaje vid. Stojanović, Delić 2018, 
159; Risimović 2017. O odnosu poreske utaje i neuplaćivanja poreza po odbitku vid. Ku- 
lić, Milošević 2011. Primena ne bis in idem nije sporna ni na relaciji poreskih prekršaja 
iz Uredbe sa poreskim krivičnim delima propisanih u ZPPPA. Više o radnjama izvršenja 
poreskih krivičnih dela iz poreskog zakonodavstva vid. Ilić Popov 2016. Sem toga, postoji 
pravilo da zahtev za pokretanje prekršajnog postupka mora da sadrži podatke o tome da 
li se povodom istog događaja vidi i krivični postupak. ZoP, čl. 181, st. 1, tač. 7. Ukoliko 
se vodi, prekršajni sud neće doneti rešenje o pokretanju prekršajnog postupka, već će spi- 
se predmeta dostaviti nadležnom krivičnom sudu na postupanje. Ukoliko prekršajni sud 
kasnije, u toku prekršajnog postupka, sazna da se povodom istog događaja vodi krivični 
postupak, doneće rešenje kojim se prekršajni postupak obustavlja. Vuković 2016, 146. 


77 Uredba, čl. 12, st. 3, alin. 112. 
78. ZPPPA, čl. 77. 


79 ZPPPA, čl. 78. U ovom odeljku apstrahujemo pomenuti problem uvećanja po- 
reskog duga za 5% u slučaju prinudne naplate direktnih poreskih davanja. 

čanim kaznama. Mogao bi da se brani argument da je poreski obveznik 
zbog propuštanja plaćanja svog duga kažnjen u prekršajnom postupku, 
usled čega bi uvećanje poreskog duga za 5% u izvršnom postupku bilo 
neprimereno opterećenje. Zato se postavlja pitanje primene načela zabra- 
ne dvostruke ugroženosti u odnosu između prekršajnog postupka i pore- 
skog upravnog postupka. 


U teoriji i praksi je nesporno da se u skladu s principom ne bis in 
idem ne može ponovo suditi u pravnoj stvari o kojoj je već pravnosnažno 
odlučeno (zabrana dvostruke ugroženosti) niti se o istoj pravnoj stvari 
mogu simultano voditi dva postupka. Analiziramo da li je moguće po- 
zvati se na načelo ne bis in idem ukoliko je o poreskoj stvari odlučeno u 
prekršajnom postupku, ali je povodom istog poreskog događaja pokrenuta 
prinudna naplata u poreskom postupku u kojem je od poreskog obveznika 
naplaćeno penalno uvećanje poreskog duga za 5%. U vezi s tom pro- 
blematikom u literaturi postoje najmanje dva ključna argumenta. Najpre, 
ukoliko poreski obveznik treba da plati porez, kamatu, penalno uvećanje 
poreskog duga, a u isto vreme može biti kažnjen i novčanom kaznom, 
onda kumulacija svih tih ,,sankcija“ može biti neproporcionalna povredi 
propisa koju taj obveznik čini (Baker 2016, 345).% Drugo, Bejker (2016, 
345) dodaje da bi se u toj situaciji od poreskog obveznika očekivalo da 
se brani u dva ili više postupaka u kojima su pravila o teretu dokazivanja 
drugačija, strukture pravne argumentacije i koncepta pravnih lekova razli- 
Cite, a postoji rizik od različitih ishoda.*' Tome bismo dodali da vođenje 
više paralelnih postupaka nameće dodatni dokazni teret i poreskom obve- 
zniku i Poreskoj upravi. 


Cilj čl. 4, prot. 7 EKLJP jeste da ,,zabrani ponovno vođenje kri- 
vičnog postupka okončanog pravnosnažnom odlukom“ (ECHR 2018, 5). 
Na ovom mestu treba se ukratko osvrnuti na sadržinu pomenutog čl. 4, 
st. 1, prot. 7 EKLJP, koji glasi: „Nikome se ne može ponovo suditi niti se 
može ponovo kazniti u krivičnom postupku u nadležnosti iste države za 


80 Ipak, ne treba mešati prekršajne sankcije s kamatom. Kaznom koja je izrečena 
u prekršajnom postupku izražava se osuda za učinjeni prekršaj, dok kamata prati docnju i 
sama po sebi nema krivičnu konotaciju. ECHR case — 52938/99, 3. 12. 2002, Boofzheim 
v. France. 


5! Na primer, poreski obveznik bi morao da izjavi žalbu protiv poreskog upravnog 


akta kojim mu je poreski dug utvrđen i kojim je obavezan da taj poreski dug plati, zatim 
bi morao istovremeno da inicira hitan postupak pred Upravnim sudom za suspenziju izvr- 
šenja ožalbenog poreskog upravnog akta kako bi sprečio prinudnu naplatu i tok kamate na 
utvrđeni poreski dug, a zatim bi morao istovremeno da se brani u prekršajnom postupku. 
Sve to zahteva primenu različitih pravnih standarda kojima se mora prilagoditi pravna 
argumentacija, zbog čega se angažuju vreme, resursi i ekspertiza. 

82 Prema srpskom poreskom zakonu, Poreska uprava snosi teret dokazivanja činje- 
nica na kojima se zasniva postojanje poreske obaveze, ali u zahtevu za odlaganje izvršenja 
ožalbenog rešenja poreski obveznik snosi teret dokazivanja da su ispunjeni uslovi za su- 
spenziju izvršenja. ZPPPA, čl. 51 i čl. 147, st. 2. 

delo zbog koga je već bio pravosnažno oslobođen ili osuđen u skladu sa 
zakonom i krivičnim postupkom te države.“** Možemo zaključiti da su 
tri ključne komponente načela ne bis in idem odgovori na sledeća pitanja: 
1) da li je poreski postupak po karakteru krivičan; 2) da li je u poreskom 
postupku reč o istom delu (ista poreska stvar) i 3) da li se postupak du- 
plira (ECHR 2018, 5). 


5.2.1. Da li je poreski postupak po svojoj prirodi ,,krivičan " 


Problematika zaštite od dvostruke ugroženosti otvara pitanje pri- 
menljivosti čl. 4, prot. 7 i čl. 6 EKLJP na poreski postupak. Naime, 
načelo ne bis in idem, u kontekstu EKLJP, primenjuje se u „krivičnom 
postupku“. Otuda je značajno da li je poreski postupak ,,krivičan“, odno- 
sno da li je prema poreskom obvezniku podignuta „krivična optužba“ u 


83 Iz pojma ne bis in idem proističu dva ključna obeležja. Prvo je garancija poje- 
dincu od zloupotrebe ius puniendi, a drugo je da se obezbedi pravna sigurnost i pouzda- 
nje u presuđenu stvar (res iudicata). Vid. Mitsilegas, Giuffrida, 2017, 209-210. Bajović 
(Bajović 2014, 238) naglašava da iz tog načela proističu dve zabrane. Prva štiti lice protiv 
koga je postupak pravnosnažno okončan od ponovnog pokretanja postupka za isto (krivič- 
no) delo, a druga sprečava istovremeno vođenje dva postupka o istoj pravnoj stvari protiv 
istog lica. 

84 Jurisprudencija ESLJP i Evropskog suda pravde je do 2016. godine „naginjala“ 
ka široj primeni ne bis in idem. Taj blagonaklon pristup okrivljenima proističe iz shvata- 
nja elementa idem iz pomenutog načela. Evropski sud pravde i ESLJP su isto delo (idem) 
odredili kao iste činjenične okolnosti, bez obzira na njihovu pravnu kvalifikaciju ili dru- 
štvenu vrednost koja se štiti. Vid. CJEU case — 436/04, 9. 3. 2006, Leopold Henri Van 
Esbroeck, para. 42; ECHR case — 14939/03, 10. 2. 2009, Sergey Zolottukhin v. Russia, 
para. 84. Domašaj zabrane dvostruke ugroženosti proširen je tako da se princip ne bis 
in idem može primeniti i u upravnim postupcima koji su ,,po svojoj prirodi kazneni“ 
(prev. aut.). Ta kaznena priroda postupka je definisana tzv. Engelovim kriterijumima. Vid. 
ECHR case — 5100/71, 5101/71, 5102/71, 5354/72, 5370/72, 8. 6. 1976, Engel and Others 
v. The Netherlands, para. 82. Prema shvatanju ESLJP, krivični kontekst prava na pravično 
suđenje može se primeniti ako dodatni troškovi koji proističu iz poreskog postupka (eng. 
tax surcharges): 1) predstavljaju opšte pravilo koje se odnosi na sve poreske obveznike; 2) 
nisu novčana kompenzacija za štetu koja se pričinjava fiskusu već kazna s ciljem gener- 
alne prevencije; 3) imaju kaznenu svrhu i 4) predstavljaju „značajan“ iznos. U dosadašnjoj 
jurisprudenciji ESLJP u kontekstu ,,značajnog iznosa“ mogu se pronaći dodatni troškovi 
u visini od 10% odnosno 20%, ali ne postoji „prag“ koji penalno uvećanje poreskog duga 
treba da dostigne da bi se smatrao „značajnim iznosom“. Štaviše, opšti karakter zakonskih 
odredaba o sporednim poreskim davanjima i svrha tih sankcija (preventivna kazna) poka- 
zuju da poreski postupak može da se smatra „krivičnim“ za potrebe EKLJP. Vid. ECHR 
case 34619/97, 23. 7. 2002, Janosevic v. Sweden, para. 69; Tomić 2012, 172. 


85 U čl. 4, prot. 7 EKLJP propisano je da se nikome ne može ponovo suditi niti se 
može ponovo kazniti u krivičnom postupku u nadležnosti iste države za delo zbog koga je 
već bio pravosnažno oslobođen ili osuđen u skladu sa zakonom i krivičnim postupkom te 
države. U čl. 6 EKLJP propisano je da svako, tokom odlučivanja o njegovim građanskim 
pravima i obavezama ili o krivičnoj optužbi protiv njega, ima pravo na pravičnu i javnu 
raspravu u razumnom roku, pred nezavisnim i nepristrasnim sudom, osnovanim na osno- 
vu zakona. 

smislu EKLJP.*° O toj dilemi postoji obimna jurisprudencija ESLJP, koji 
je u svojim tumačenjima EKLJP zaključio da značajna administrativna 
kazna, nametnuta kao opšta sankcija zbog povrede poreskih propisa, kon- 
stituiše „krivičnu optužbu“. ESLJP smatra da nametanje sporednih pore- 
skih davanja (eng. tax surcharges) može da se razume kao značajna admi- 
nistrativna kazna.*" Pojam „krivični postupak“ mora se shvatiti u svetlu 
opštih principa koji se tiču „krivične optužbe“ u kontekstu čl. 6 i 7 
EKLJP. Otuda je proširivanje garancija iz čl. 4, prot. 7 EKLJP na poreski 
postupak razumljivo (Gerzova 2013, 291). 


U srpskom pravu uvećanje poreskog duga za 5%, koje se dešava 
u postupku prinudne naplate poreza, moglo bi da se smatra sporednim 
poreskim davanjem na način kako to navodi ESLJP.* Cilj tog uvećanja 
jeste dodatno obeshrabrenje neblagovremenog izmirivanja poreskih oba- 
veza. Osim zatezne kamate koja teče počev od prvog dana docnje pa do 
dana plaćanja celokupnog poreskog duga (glavnica uvećana za obraču- 
natu zateznu kamatu), uvećanje od 5% ima karakter kazne. Taj zaključak 
podržava činjenica da su troškovi prinudne naplate odvojena kategorija, 
što znači da se uvećanje od 5% ne može shvatiti kao svojevrstan ,,pauSal- 
ni iznos“ namenjen da namiri troškove prinudne naplate već kao sankcija. 


86 Pojmovi kao što su „krivična optužba“ ili „krivični postupak“ imaju autonomna 
značenja u kontekstu EKLJP, što znači da za klasifikaciju nije važno da li se neki postu- 
pak formalno definiše kao krivični, prekršajni ili upravni u nacionalnim pravima. 


87 Vid. ECHR, case — 12547/86, 24. 2. 1994, Bendenoun v. France; ECHR, case — 
73053/01, 23. 11. 2006, Jussila v. Finland, para. 32. 


88 ECHR, case — 7356/10, 27. 11. 2014, Lucky Dev v. Sweden, para. 51; ECHR, 
case — 41264/98, 8. 4. 2003, Manasson v. Sweden, para. 22. Prinudna naplata poreskog 
duga je u srpskom poreskom pravu gotovo van sudske kontrole. Naime, prinudna naplata 
poreza otpočinje donošenjem rešenja o prinudnoj naplati (ZPPPA, čl. 77, st. 2). Protiv 
tog rešenja poreski obveznik ima pravo žalbe koja, međutim, nema suspenzivno dejstvo 
(ZPPPA, čl. 77, st. 5 i čl. 147, st. 1). Poreski obveznik može zahtevati da se odloži izvrše- 
nje ožalbenog rešenja na dva različita načina. Najpre, on to može da zahteva od drugoste- 
penog poreskog organa (ZPPPA, čl. 147, st. 2). Međutim, taj postupak se može dovesti u 
pitanje sa aspekta devolutivnosti u odlučivanju, odnosno otvoreno je pitanje koliko delo- 
tvornim može da se smatra zahtev za odlaganje izvršenja upućen drugostepenom organu 
koji treba da odlučuje o osnovanosti žalbe protiv rešenja čije se odlaganje izvršenja traži. 
Sem toga, uprkos zakonskom roku od pet dana, nisu retke situacije da drugostepeni organ 
„ćuti“ o podnetom zahtevu (ZPPPA, čl. 147, st. 3). Drugi pristup je da obveznik podne- 
se zahtev za odlaganje izvršenja ožalbenog rešenja Upravnom sudu (Zakon o upravnim 
sporovima — ZUS, Službeni glasnik RS 111/2009, čl. 23, st. 2). Problem sa tom opcijom 
je u tome što Upravni sud zastupa stanovište da rešenje o prinudnoj naplati poreza nije 
odluka kojom se meritorno odlučuje u upravnoj stvari, pa zbog toga odbacuje zahteve za 
odlaganje izvršenja tih rešenja. Vid. Rešenje Upravnog suda Uo br. 4/17 od 24. januara 
2017; Rešenje Upravnog suda Uo br. 5/17 od 24. januara 2017. Suprotno: Tomić, 455; 
Đokić 2018, 268-269. Sistemski nedostatak u vidu nepostojanja delotvorne sudske kon- 
trole prinudne naplate poreza dodatno naglašava problem arbitrarnog postupanja i poten- 
cira „kaznenu prirodu“ poreskog postupka u smislu EKLJP. 

5.2.2. Ispunjenost kriterijuma istog dela (idem) 


Kada je reč o komponenti koja se tiče samog dela, učinjen je napor 
da se harmonizuje interpretacija tog elementa u okviru principa ne bis in 
idem. U tom smislu je ESLJP zaključio da se treba koncentrisati na kon- 
kretan činjenični sklop koji uključuje istog ,,okrivljenog“. Taj činjenični 
sklop treba da bude u vremenskom i prostornom smislu povezan i da od 
njega zavisi opis optužbe. Srpska krivičnopravna nauka je na stanovi- 
Stu da pojam ,,istog dela“ treba razumeti kao ,,neraskidivu povezanost 
činjenica“. Na taj način se opseg pravila ne bis in idem proširuje i na one 
slučajeve u kojima ne postoji potpuni identitet činjenica, ali pod uslovom 
da različite činjenice u različitim postupcima čine prostorno, vremensko i 
sadrzinsko ,,neraskidivo jedinstvo“ (Bajović 2014, 251). Domaća sudska 
praksa, međutim, prihvata nešto uže shvatanje da je dovoljno da postoji 
identitet činjeničnog opisa dela nezavisno od njegove pravne kvalifikacije 
(Bajović 2014, 251). 

Članovima 17 i 18 Uredbe inkriminisani su neosnovano ostvariva- 
nje i naknadni gubitak prava na fiskalne pogodnosti i direktna novčana 
davanja. Obe inkriminacije imaju svoje poreske posledice koje proističu 
iz čl. 12 Uredbe. Podsetimo, te posledice su plaćanje celokupnog pore- 
skog duga koji je prethodno odložen i vraćanje celog iznosa direktnih 
novčanih davanja sa zateznom kamatom. Neblagovremeno izvršavanje 
tih obaveza može rezultirati prinudnom naplatom. Možemo zaključiti da 
činjenica koja se ogleda u neosnovanom ostvarivanju ili naknadnom gu- 
bitku prava na fiskalne pogodnosti i direktna novčana davanja rezulti- 
ra vođenjem poreskog i prekršajnog postupka, odnosno da je kriterijum 
idem ostvaren. 


Izložena argumentacija navodi na zaključak da po pravnosnažnom 
okončanju prekršajnog postupka ne bi mogao da se povede i postupak 
prinudne naplate uz uvećanje poreskog duga za 5% jer bi to mogla da 
bude povreda načela ne bis in idem u poreskom kontekstu.” Osudom za 
prekršaj smatralo bi se da je poreski obveznik već kažnjen jer poreski 
prekršaji iz Uredbe, između ostalog, podrazumevaju da poreski obveznik 
nije blagovremeno platio iznos direktnih novčanih davanja ili ukupan 
iznos poreskog duga čije je plaćanje prethodno odloženo. U hipotetičkoj 
situaciji da poreski obveznik bude pravnosnažno oslobođen ili da prekr- 
šajni postupak protiv njega bude pravnosnažno obustavljen (na primer, 
zbog zastarelosti prava na vođenje prekršajnog postupka) takođe bi važila 
zaštita od dvostruke ugroženosti jer principom ne bis in idem treba da 


89 ECHR, case — 14939/03, 10. 2. 2009, Sergey Zolottukhin v. Russia, para. 83. 


90 Efekat načela ne bis in idem u tom kontekstu je takav da sprečava uvećanje 
poreskog duga za 5%, ne i prinudnu naplatu poreskog duga, zatezne kamate i troškova 
prinudne naplate. 

se „zabrani ponovno vođenje krivičnog postupka okonéanog pravnosnaž- 
nom odlukom“ (ECHR 2018, 5).?! 


5.2.3. Ispunjenost kriterijuma dvostrukosti postupaka (bis) 


Podsećamo da je 2016. godine ESLJP značajno promenio svoj pri- 
stup primenljivosti načela ne bis in idem na poreske postupke.” ESLJP je 
zauzeo stav da dokle god poreski i kazneni postupak predstavljaju ,,kom- 
plementarni odgovor“ na kršenje propisa i kombinuju se tako da formi- 
raju „koherentnu celinu“ kako bi sankcionisali različite aspekte povrede 


propisa, treba ih smatrati kao dva dela istog postupka. ESLJP dodaje da 


ta dva dela treba da budu „dovoljno materijalno i vremenski povezana“. 


Međutim, presuda u slučaju A and B v. Norway kritikovana je već u 
samoj odluci,” a zamerke na njen račun upućuje i nauka poreskog prava 


(Mirandola 2019, 127). Sem toga, ni ESLJP nije ostao dosledan krite- 
91 ZoP, čl. 248. Rešenje o obustavljanju prekršajnog postupka je odluka kojom se 
taj postupak završava. 


92 Nije neuobičajeno da se propisuju administrativne i krivičnopravne kazne kao 
mere generalne prevencije, a simultano vođenje upravnog i kaznenog postupka (eng. do- 
uble-track enforcement regimes) bila je uobičajena praksa čiju je krajnju sudsku kontrolu 
sprovodio ESLJP kroz prizmu načela ne bis in idem. Pojedini autori iz oblasti poreskog 
prava smatraju da je ESLJP promenio svoju praksu pod pritiskom država u čijem je inte- 
resu da brane svoje budžete primenom tzv. režima dvostrukog tretmana poreskog događa- 
ja (eng. double-track enforcement regimes); Mirandola 2019, 127. 


93 ECHR case — 24130 /11; 29758/11, 15. 11. 2016, A and B v. Norway, paras. 
86, 121, 130, 132, 139. Prema stavu ESLJP, sledeći faktori definišu postojanje dovolj- 
ne materijalne povezanosti: 1) postupci imaju komplementarne svrhe pa zato, ne samo 
in abstracto već i in concreto, tangiraju različite društvene aspekte poreskog događaja; 
2) dvostrukost postupaka je predvidljiva posledica u pravu i u praksi; 3) postupci su spro- 
vedeni na način da u najvećoj mogućoj meri izbegavaju dvostrukost prikupljanja i procene 
dokaza; 4) „pre svega“ je uspostavljen pravni mehanizam prema kojem se sankcija koja 
je primenjena u postupku koji je prvi postao pravnosnažan uzeta u obzir u potonjem po- 
stupku tako da se postigne proporcionalnost kazne. Ako su ti kriterijumi ispunjeni, onda 
se poreski i kazneni postupak tretiraju kao jedan proces i neće doći do povrede načela ne 
bis in idem. 


°4 A and B v. Norway, Dissenting opinion of Judgde Pinto de Albuquerge, para. 
24. Izdvojenim mišljenjem se podseća na to da, iako nacionalna prava ne kvalifikuju 
penalno uvećanje poreza kao krivičnu (prekršajnu) sankciju, mnogo je važnija činjenica 
da li je takva poreska mera opšteg karaktera i da li se koristi sa ciljem generalne preven- 
cije. Izdvojenim mišljenjem se ukazuje na to da bi sistem dvostrukog tretmana poreskog 
događaja (eng. double-track enforcement regime) bio u skladu sa EKLJP ako bi obveznik 
mogao odluku Poreske uprave kojom mu se nameće penalno uvećanje poreza u punom 
obimu da ospori pred sudom, uključujući i mogućnost da je poništi. 

95. Poreskopravna doktrina najpre ukazuje na to da postoji pravna neizvesnost u 
vezi sa kriterijumom komplementarne svrhe postupaka jer ESLJP taj uslov nije detaljnije 
definisao. ESLJP se u slučaju A and B v. Norway rukovodio pravnim interesima koji 
se štite penalnim uvećanjem, odnosno krivičnom sankcijom, i konstitutivnim elementima 
protivpravnog ponašanja, uvodeći tako „na mala vrata“ elemente koji su u prethodnim 

rijumima koje je formulisao u A and B v. Norway.” Svemu tome treba 
dodati da se kao najveći problem pojavljuje primena uslova izbegavanja 
dupliranja dokaznog postupka, koji ESLJP shvata na način da se odluču- 
juća prednost daje dokazima koje pribavlja policija, posredstvom Poreske 
uprave.”’ 


Procena postojanja elementa bis u svetlu slučaja A and B v. Norway 
problematična je. Najpre, poreski postupak jeste proces u kojem se ,,odlu- 
čuje“ u kontekstu EKLJP i odgovarajuće jurisprudencije ESLJP. Cilj po- 
reskog postupka je da se porez utvrdi i naplati. U poreskom prekršajnom 
postupku se u život sprovodi specijalna i generalna prevencija, te bi se 
moglo reći da je u pitanju „komplementarni odgovor“ u postupcima koji 
čine „koherentnu celinu“. Dvostrukost postupaka je predvidljiva posledi- 
ca u pravu i u praksi jer su posledice povrede poreskog prava propisane 
poreskim zakonom, a u praksi se protiv prekršilaca pokreću prekršajni 
postupci zbog tih povreda. Možemo reći da se u srpskoj sudskoj praksi 
izbegavanje dvostrukosti prikupljanja i procene dokaza shvata na isti na- 
čin kao što to čini ESLJP jer zahteve za pokretanje prekršajnog postup- 
ka podnosi Poreska uprava. Prekršajni sudovi u Srbiji plaćanje poreza 


odlukama bili isključeni iz pojma idem upravo sa ciljem da se pojedincima pruži veći 
obim zaštite od dvostrukog ugrožavanja. Kritika se može uputiti i na račun postojanja me- 
hanizma koji bi omogućio komplementarnost između penalnog uvećanja poreskog duga i 
krivične sankcije. 

°6 ECHR case — 22779/14, 4. 12. 2018, Matthildur Ingvarsdottir v. Iceland, paras. 
60-61. ESLJP je zaključio da su poreski i krivični postupak supstantivno dovoljno povezani, 
iako je i sudu bilo nesporno da nije postojao pravni mehanizam prema kojem bi penalno 
uvećanje poreza u poreskom postupku bilo uzeto u razmatranje prilikom izricanja krivične 
sankcije. ESLJP je na taj način poreski i krivični postupak tretirao kao jedinstven proces koji 
predstavlja „koherentnu celinu“, uprkos činjenici da kriterijum koji definiše tu koherentnost 
nije postojao. 

97 ECHR case — 22007/11, 18. 5. 2017, Jóhannesson and others v. Iceland, 
para. 53. ESLJP zastupa stav da informacije i dokaze do kojih je Poreska uprava došla 
u toku poreskog postupka treba dostaviti policiji ili javnom tužilaštvu koji prikupljaju 
dokaze za potrebe krivičnog postupka. Problem je, međutim, kompleksan jer se u pore- 
skom postupku primenjuju drugačija pravila dokazivanja, ali se istovremeno obveznici 
,primoravaju“ da osetljive podatke obelodane Poreskoj upravi pod pretnjom prekršajnog 
gonjenja ako to ne učine. ZPPPA, čl. 179, st. 1, tač. 4. Kao najdrastičniji primer se može 
navesti poreski prekršaj nepostupanja po zahtevu Poreske policije iz ZPPPA, čl 179, st. 
1, tač. 14 i čl. 180, st. 1, tač. 21. Tako primena načela ne bis in idem dolazi u koliziju 
sa pravom na pravično suđenje kojim se okrivljenom, inter alia, garantuje da se može 
braniti ćutanjem (nemo tenetur seipsum accusare). To znači da se poreski postupak može 
iskoristiti da se od obveznika pribave dokazi na način na koji to ne bi moglo da se učini u 
krivičnom postupku (prinudom) i tako se od obveznika (koji kasnije može postati okriv- 
ljeni) oduzima pravo da se ,,brani ćutanjem“. Vid. Mirandola. O prikupljanju dokaza u 
krivičnom postupku vid. Goran Ilić et al. 2015, 714. Pravila krivičnog postupka se shodno 
primenjuju i u prekršajnom postupku. Vid. ZoP, čl. 99. 

98. Presuda Prekršajnog suda u Beogradu Pr br. 111803/15 od 29. oktobra 2015; 
Presuda Prekršajnog suda u Beogradu Pr br. 84955/15 od 1. jula 2015. 

(prinudno i dobrovoljno) ocenjuju kao olakšavajuću okolnost, ali nigde u 
obrazloženjima sudskih odluka nema objašnjenja da su to učinili kako bi 
se u život sproveo tzv. „dvostruki tretman poreskog događaja“ (eng. dou- 
ble-track enforcement regime) u smislu slučaja A and B v. Norway.” Mo- 
glo bi se reći da sistem poreskih i kaznenih normi srpskog prava sprečava 
dvostruku ugroženost isključujući element bis. Poreski i kazneni postup- 
ci se, načelno, mogu razumeti kao dva dela istog postupka u kontekstu 
jurisprudencije ESLJP, zbog čega simultanim ili sukcesivnim vođenjem 
postupaka neće doći do povrede načela ne bis in idem. 


Ipak, slažemo se sa kritikama koje su iznete u izdvojenom mišlje- 
nju u slučaju A and B v. Norway. Penalno uvećanje poreskog duga se u 
srpskom pravu ne može meritorno ispitati pred sudom jer Upravni sud 
odbacuje zahteve za odlaganje izvršenja rešenja o prinudnoj naplati po- 
reza, dok o žalbi odlučuje Ministarstvo finansija.! Smatramo da su za- 
merke poreskopravne doktrine takođe opravdane. Način na koji se dokazi 
pod pretnjom prekršajnog gonjenja prikupljaju u srpskom poreskom po- 
stupku, a zatim predočavaju Prekršajnom sudu dovodi u pitanje pravo na 
pravično suđenje jer isključuje mogućnost odbrane ćutanjem. 


6. ZAKLJUČAK 


Odgovor Vlade Republike Srbije na širenje zarazne bolesti CO- 
VID-19 bilo je uvođenje vanrednog stanja. Sama epidemija je već po- 
remetila rad privrede, a vanredno stanje je privredu izložilo dodatnom 
pritisku. Stoga su bile neophodne mere koje bi ublažile negativne efekte 
bolesti i sprečile njeno širenje. Jedna od brojnih uredbi kojima je de- 
finisan pravni okvir ekonomskih mera za pomoć domaćoj privredi bila 
je i uredba kojom su omogućene fiskalne pogodnosti i direktna davanja 
privrednim subjektima u privatnom sektoru. Predmet našeg rada bile su 
kaznene odredbe, odnosno prekršaji iz čl. 17 1 18 Uredbe, čiji je cilj da 
spreče zloupotrebu fiskalnih pogodnosti i direktnih davanja. 


Naša analiza je pokazala da ovi prekršaji imaju poreski karakter 
budući da treba da zaštite budžet. Međutim, kako propisivanje poreskih 
prekršaja spada u isključivu nadležnost (poreskog) zakona, a ne uredbe, 
él. 171 18 Uredbe mogli bi biti predmet ocene zakonitosti pred Ustavnim 
sudom. Osim toga, smatramo da je to samo jedan od problema s obzirom 
na to da način na koji su definisane radnje izvršenja prekršaja ostavlja 
brojne nedoumice o tome koje radnje privrednih subjekata čine biće pre- 


% Presuda Prekršajnog suda u Beogradu Pr br. 137802/15 od 6. juna 2016. 


100 Činjenica da se konačni upravni akt drugostepenog organa može osporiti tu- 
žbom Upravnom sudu ne menja naš zaključak jer je, takođe, reč o nedelotvornom prav- 
nom leku. 

kršaja. Nepreciznost kaznenih odredaba Uredbe može uticati na pravnu 
sigurnost privrednih subjekata koji su već pogođeni negativnim efektima 
epidemije. Najzad, otvorili smo i problem primene kaznenih odredaba u 
praksi prekršajnih sudova i ukazali na to da je nedovoljna predvidljivost 
odredaba sporna s aspekta usklađenosti sa normama EKLJP, odnosno ju- 
risprudencijom ESLJP. Doveli smo u pitanje opravdanost uvođenja novih 
poreskih prekršaja, budući da srpsko poresko pravo već ima inkriminacije 
koje mogu da se koriste za suzbijanje zloupotreba, ali i efikasne meha- 
nizme poreskog postupka koji omogućavaju naplatu poreskog duga. Naj- 
zad, naša analiza načela zabrane dvostruke ugroženosti pokazala je da 
se pravilo ne bis in idem primenjuje i u poreskom postupku. Promenom 
prakse ESLJP ne dovodi se u pitanje primenljivost zaštite od dvostruke 
ugroženosti u poreskom postupku. Povodom slučaja A and B v. Norway 
redefinisan je pojam bis (dvostrukost postupka), čime je delokrug pri- 
mene načela ne bis in idem značajno sužen. Takav ,,zaokret“ je, prema 
našem mišljenju, s pravom kritikovan. Smatramo da de lege ferenda treba 
izbegavati inkriminacije kojima se uvode poreski prekršaji čije radnje iz- 
vršenja podrazumevaju propuštanje plaćanja javnih prihoda. Naplata po- 
reza ne treba da bude predmet kaznenog postupka već poreskog upravnog 
postupka u kojem treba da bude omogućena delotvorna sudska kontrola 
poreskih upravnih akata. 

Zaključujemo da će iz opisanih razloga prekršajni sudovi imati 
brojne probleme sa primenom čl. 17 i 18 Uredbe, pa se može očekivati 
da okrivljeni potraže zaštitu pred Ustavnim sudom i Evropskim sudom za 
ljudska prava. 


LITERATURA (REFERENCES) 


Anđelković, Mileva. 2003. Poreske reforme u Republici Srbiji. Beograd: 
Proinkom. 

Bajović, Vanja. 2014. Načelo ne bis in idem. 239-252. Kaznena reakcija 
u Srbiji, ur. Đorđe Ignjatović, Beograd: Pravni fakultet Univerzite- 
ta u Beogradu. 

Baker, Philip. August/2016. Some Recent Decisions of the European Co- 
urt of Human Rights on Tax Matters (and Related Decisions of the 
ECJ). European Taxation 342-351. 


Vuković, Igor. 2016. Prekršajno pravo. Beograd: Pravni fakultet Univer- 
ziteta u Beogradu. 


Gordon K., Richard. 1996. Law of Tax Administration and Procedure. 
Tax Law Design and Drafting, ed. Victor Thuronyi. International 
Monetary Fund. 


156 


Minja Đokić, Ilija Rilaković (str. 129—158) 


Gerzova, Larisa. June/2013. A Recent Decision on the Application of the 
Ne Bis in Idem Principle in the Tax Context. European Taxation 
290-294. 


Đokić, Minja. 1/2018. Suspenzivno dejstvo žalbe u poreskom upravnom 
postupku. Anali Pravnog fakulteta u Beogradu 256-274. 


European Court of Human Rights. Council of Europe. Directorate of the 
Jurisconsult. 2018. Guide on Article 4 of Protocol no. 7 to the Eu- 
ropean Convention on Human Rights — Right not to be tried or 
punished twice. 


Ilić, Goran et al. 2015. Komentar Zakonika o krivičnom postupku. Beo- 
grad: Službeni glasnik. 


Ilić Popov, Gordana. 1/2016. Poreska krivična dela u srpskom poreskom 
zakonodavstvu. Zurnal za kriminalistiku i pravo 40—56. 


Jeličić, Mladen. 2/2018. Činjenična identifikacija prekršaja. Žurnal za 
kriminalistiku i pravo 147—164. 


Kulić, Mirko, Goran Milošević. 2/2011. Odnos krivičnih dela poreske 
utaje i neuplaćivanja poreza po odbitku u srpskom krivičnom pra- 
vu. Anali Pravnog fakulteta u Beogradu 321-343. 

Mirandola, Sofia, Giulia Lasagni. 2/2019. The European ne bis in idem 
at the Crossroads of Administrative and Criminal Law. Eucrim 
126-135. 


Mitsilegas, Valsamis, Fabio Giuffrida. 2017. Ne bis in idem. General 
principles for a common criminal law framework in the EU. A 
guide for the legal practitioners, eds. Rosaria Sicurella, Valsamis 
Mitsilegas et al. Catania: Publications of the center of European 
criminal law. 


Mrvić Petrović, Nataša. 2006. Pojam prekršaja. 59-74. Novine u oblasti 
prekršajne prakse, ur. Katica Bobar, Beograd: Glosarijum. 
McBarnet, Doreen. 1991. Whiter than White Collar Crime: Tax, Fraud 


Insurance and the Management of Stigma. The British Journal of 
Sociology 3. 


Prica, Miloš. 78/2018. Jedinstvo pravnog poretka kao ustavno načelo i za- 
konsko uređivanje pravnog poretka — Ujedno izlaganje o unutraš- 
njem pravnom sistemu. Zbornik radova Pravnog fakulteta u Nišu. 

Risimović, Radosav. 3/2016. Radnja izvršenja krivičnog dela poreske uta- 
je. Zurnal za kriminalistiku i pravo 1-17. 

Stojanović, Zoran. 2017. Krivično pravo — Opšti deo. Beograd: Pravna 
knjiga. 

Stojanović, Zoran, Nataša Delić. 2018. Krivično pravo — Posebni deo. 
Beograd: Pravna knjiga. 


157 


Anali Pravnog fakulteta u Beogradu, godina LXVIII, 3/2020 


Tomić, Zoran. 2012. Komentar Zakona o upravnim sporovima. Beograd: 
Službeni glasnik. 


Cozian, Maurice. 2/1991. What is abuse of law?, Intertax. 


Croall, Hazel. 2001. Understanding white collar crime. Berkshire: MC 
Graw-Hill House. 


Šušnjara, Mirjana. 2/2012. Vreme izvršenja prekršaja. Bilten 219-235, 
Vrhovni kasacioni sud. 


Minja Đokić, LL.M 


Attorney-at-Law 
PhD candidate at the University of Belgrade Faculty of Law 


Ilija Rilaković, LL.M 


Attorney-at-Law 


TAX VIOLATIONS OF THE DECREE ON FISCAL BENEFITS 
AND DIRECT GRANTS FOR MITIGATION OF ECONOMIC 
CONSEQUENCES OF COVID-19 PANDEMIC 


Summary 


The subject of our analysis are tax offenses in the Republic of Serbia 
related to abuse and subsequent loss of rights to fiscal benefits and direct 
grants. The article points out that tax offenses, as is the case with taxes, 
can only be introduced in law. For that reason, we call into question the 
constitutionality of the decree. Analysis of tax offenses shows that there 
are certain issues that could cause problems in the practical application of 
the decree. For instance, we believe that the definition of the tax offenses 
considered implies liability regardless of guilt. The state grants taxpayers 

PRAVNI (BE)ZNAČAJ POKRIĆA KOD MENICE I ČEKA 


S obzirom na to da imaju istovetnu personalnu strukturu, menica i ček, i po- 
red razlika u pogledu svrhe (plaćanje, obezbeđenje, kreditiranje), imaju zajedničku 
osobinu u pogledu trasantovog pokrića kod trasata. Čini se da je postojanje pokrića 
pravno nevažno za položaj trasata i akceptanta. Za razliku od trasata koji nema 
obavezu isplate, akceptant je ima, ali se obojici pravni položaj određuje ne spram 
pokrića, nego spram sopstvenog pristanka na ustanovljavanje obaveze. Dok trasat 
(kako kod menice, tako i kod čeka) ne daje pristanak na trasantov nalog, dotle ga 
akceptant (kod menice) daje, stvarajući za sebe obavezu isplate koja je samostalna i 
nezavisna od pokrića. U prvom delu rada, menica i ček se funkcionalno određuju u 
vezi sa ugovorom o prodaji i asignacijom. Zatim se razmatra apstraktnost u građan- 
skom pravu, a posebno povezanost ustanove stipulacije (iz starog rimskog prava) i 
menične radnje akceptiranja. Naposletku, prikazuje se odnos osnovnih meničnih lica 
prema pokriću. 


Ključne reči: Menica. — Ček. — Apstraktnost. — Stipulacija. — Pokriće. 


1. UVOD 


1.1. Hipoteza 


Menica i ček su instrumenti plaćanja sa istovetnom strukturom 
osnovnih lica koja se u njima pojavljuju.! Pod osnovnim licima i struk- 
turom podrazumevaju se trasant, trasat i remitent, te odnosi koji između 


Docent, Pravni fakultet Univerziteta u Beogradu, jankovic@ius.bg.ac.rs. 


Razliku između instrumenta i sredstva plaćanja prikazuje u svom istraživanju 
Mirjana Radović (M. Radović 2016, 26, 281-292, 591), tako što kao sredstvo plaćanja 
određuje ,,stvar ili imovinsko pravo čiji konačan prenos sa dužnika na poverioca dovo- 

njih nastaju povodom menice/čeka. Premda u osnovi imaju različite svr- 
he, menica i ček se u pogledu pravnog značaja pokrića mogu podvesti 
pod istu kategoriju u okviru koje novčano pokriće trasanta kod trasata, 
formalno, nema nikakvu pravnu važnost. 


Da bi se ova hipoteza valjano razumela, neophodno je upoznati se 
sa osnovnim pravnim odnosima koji postoje u predmeničnoj, odnosno 
pretčekovnoj fazi i u meničnoj, odnosno čekovnoj. Cilj takvog prikaziva- 
nja je da se ukaže na samodovoljnost menice i čeka u smislu samostalnog 
pravnog izvora obligacija koje su u ostvarenju neodvojivo vezane za svoj 
izvor. 


1.2. Funkcionalni pojam menice i čeka 


Predmenična i pretčekovna faza podrazumevaju pravni odnos koji 
prethodi radnji njihovog izdavanja i u širem smislu objašnjavaju uzrok i 
cilj upotrebe tih instrumenata plaćanja. Najčešće je izražena u ugovoru o 
prodaji, mada se, naročito kod menice, može izraziti i u drugim pravnim 
poslovima (pre svega, u ugovoru o kreditu). 

Kada je ugovor o prodaji prethodnica menici, najčešće uz njega po- 
stoji i ugovor o tekućem računu kao osnova potonjeg ugovora o akceptu 
u menici.? Kupac iz ugovora o prodaji istovremeno je i korisnik tekućeg 
računa, odnosno nalogodavac iz ugovora o akceptu. Prodavac je poverilac 
za cenu koji putem radnje izdavanja menice treba da postane poverilac 
ovih hartija od vrednosti. Najzad, banka koja je ugovorna strana iz ugo- 
vora o tekućem računu (te, ugovora o čeku i akceptu), pojavljuje se kao 
primalac naloga čija je sadržina plaćanje upisanog iznosa novca imaocu 
menice. Ovako izložena struktura odnosa ima svoju preteču u asignaciji u 
kojoj kupac ima ulogu asignanta, prodavac asignatara, dok banka figurira 
kao asignat.‘ 


di do prestanka novčane obaveze ispunjenjem“. Suprotno, upotreba instrumenta plaćanja 
nema za neposrednu posledicu prestanak obligacije. 


2 Napomena: U daljem toku rada će se upotrebljavati izraz menica kao zajednički 
imenitelj za menicu i ček u pogledu osnovnih učestvujućih lica (trasant, trasat i remitent), 
kako se čitalac ne bi opterećivao njihovim uporednim pominjanjem. Izraz ček će biti izri- 
čito upotrebljen samo kada razlike to zahtevaju. 


3 Odnosno ugovor o čeku, kada je upotrebljen ček. Ugovor o čeku predstavlja 


pravni odnos između banke i njenog klijenta na osnovu koga se banka obavezuje da isplati 
sve čekove koje klijent u perspektivi bude ,,vukao“ na nju, to jest one u kojima konkretnu 
banku bude označavao kao trasata, pod uslovom prethodnog pokrića sadržanog na saldu 
tekućeg računa. Takvo bančino obavezivanje prema M. Radović (2016, 597) predstavlja, 
nesumnjivo, obligaciju rezultata. 

4 Pojam i osnovni odnosi u asignaciji mogu se spoznati u pravilima Zakona o 
obligacionim odnosima — ZOO, Službeni list SFRJ, 29/78, 39/85, 45/86 — odluka USJ, 
Službeni list SRJ, 31/93, Službeni list SCG, 1/2003 — Ustavna povelja, Službeni glasnik 
RS, 18/2020, čl. 1020—1034, ali i u učenjima Stevana Jakšića (1962, 378). 

Kada ugovornici iz prodaje odluče da za isplatu cene upotrebe me- 
nicu, neophodno je da preobraze svoje dotadašnje uloge u one u kojima će 
se pojaviti u hartiji od vrednosti. Tako, kupac će se pojaviti kao izdavalac, 
trasant, prodavac kao poverilac, remitent, dok će banci biti namenjena 
uloga nalogoprimca, odnosno trasata.* Izraženo meničnim „jezikom“, to 
znači da trasant daje nalog (bezuslovan) trasatu da o dospelosti isplati 
upisani iznos novca remitentu (ili nekom drugom licu po remitentovoj 
naredbi). Iz ugla remitenta, to znači da on ima pravo da zahteva isplatu 
određene svote novca od trasata. Najzad, 1z ugla trasata, to znači da je 
njemu dat nalog da remitentu o dospelosti isplati u hartiji upisanu svotu 
novca. 


Sa aspekta meničnopravnih odnosa, remitent ima položaj poverio- 
ca, dok položaj trasata ne može da se okarakteriše kao dužnički. Njemu 
je nalog dat, ali se time ne ustanovljava obaveza, pa ni kad je davanju tog 
naloga prethodilo zaključenje ugovora o akceptu (kod menice) ili ugovora 
o čeku (kod čeka). Takvo poimanje trolične strukture menice i čeka čini 
ove hartije od vrednosti u osnovi istovetnim, imajući u vidu pravni polo- 
žaj osnovnih lica u njima. I zaista je tako. Trasant, trasat i remitent imaju 
isti pravni položaj i u menici i u čeku u času njihovog izdavanja. Nakon 
toga, nastaju razlike između menice i čeka. Njihov uzrok je različitost 
svrhe, koja je kod čeka ograničena na plaćanje, dok je kod menice obo- 
gaćena i kreditnom i obezbeđujućom svrhom (Vasiljević 2012, 373, 425). 


Osnovna razlika menice i čeka koja proizlazi iz njihovih svrha jeste 
u dospelosti.“ Dok ček uvek dospeva po viđenju, menica može dospeti 
osim po viđenju i u neko drugo vreme. Štaviše, kod menice je najčešća 
praksa da ne dospeva po viđenju, kako bi tako bio iskorišćen njen kreditni 
potencijal. Razlika u dospeću se izražava najviše u radnji akceptiranja 
koja u meničnoj praksi dobija karakter redovnosti, dok je kod čeka, ne 
samo nema nego je, čak, i zabranjena. Radnjom akcepta, trasat prihvata 


5 Za menična lica navode se skraćene oznake (t-nt, t-at, r-nt, i-ar) sa ciljem da 


se ukaže na istovetnost „nastavaka“ tih oznaka koje postoje u asignaciji i u pomenutim 
hartijama od vrednosti. Pri tome, istovetnost nije samo izražajnog, terminološkog karak- 
tera, nego i funkcionalnog, s obzirom na isti pravni položaj koji imaju asignant i trasant 
(nastavak —nt), asignat i trasat (nastavak — at), te asignatar i remitent (nastavak — ar). 
Premda se u poslednjem paru uloga očigledno primećuje odstupanje, ono je samo privi- 
dno, jer je remitent prvi poverilac menice dok je svaki sledeći poverilac, u redovnom toku 
stvari, indosatar, a koji u svom izrazu sadrži nastavak (-ar) usklađen sa onim iz asignacije 
(asignatar, a-ar). 

6 Štaviše, Eva Lomnicka i saradnici (Elinger, Lomnicka, Hare 2011, 398) sma- 
traju da je anglosaksonskim pojmom menice obuhvaćen i ček, u tom smislu što se ček u 
svom pojmovnom određivanju shvata kao menica, ali sužena na vremensko i personalno 
ograničenje tako što ček dospeva uvek po viđenju i trasiran je samo na banku, dok se kod 
menice, kao trasat može pojaviti i bilo koje drugo lice. 


7 U pogledu čeka se može pojaviti (u pravnim sistemima koji to dozvoljavaju) 


i radnja koja je vrlo slična akceptu, ali to svakako nije, jer nema čekovno dejstvo, kao 

trasantov nalog za plaćanje remitentu, istovremeno se jednostrano obave- 
zujući prema remitentu da će mu upisani iznos novca o dospelosti ispla- 
titi. 

Dakle, radnja akceptiranja ima pravnu povezanost i sa predmenič- 
nom i sa meničnom fazom. Prvo, putem akcepta, trasat ispunjava obavezu 
iz ugovora o akceptu i, prethodno, ugovora o tekućem računu, koju ima 
prema licu koje je u menici predstavljeno kao trasant. Drugo, akceptom 
se trasat obavezuje prema remitentu (i svakom docnijem valjanom ima- 
ocu menice) da će isplatiti meničnu svotu o dospelosti. Na taj način se 
i nominalno preobražava od trasata (nedužnika) u akceptanta (glavnog 
meničnog dužnika). 

Bez obzira na opisanu razliku između menice i čeka, uloga pokrića 
trasanta kod trasata ista je kod menice i kod čeka. Naime, položaj trasata 
u menici i čeku, kao i akceptanta u menici nije povezan sa prethodnim 
pravnim odnosima lica koja su u tim instrumentima predstavljena kao 
trasat i trasant. U tom smislu i postojanje pokrića trasanta kod trasata 
(odnosno trasantov saldo na računu kod trasata) pravno je nevažno za 
položaj koji će trasat, odnosno akceptant imati u čeku i menici. 


Takva pravna nevažnost odnosa koji prethodi meničnom rezultat je 
apstraktnosti koja predstavlja oslonac samostalnog ustanovljavanja oba- 
veze kroz taj instrument. Apstraktnost nije ograničena samo na hartije od 
vrednosti, ali da bi se shvatila pravilnost njenog delovanja, neophodno je 
detaljnije se upoznati sa njom. 


2. APSTRAKTNOST 


2.1. Pojam 


Pravni poslovi se prema vidljivosti osnova njihovog nastanka dele 
na kauzalne, kod kojih je razlog nastanka obaveze u pravnom poslu vi- 
dljiv, i apstraktne, kod kojih nije.’ Konkretnije, u kauzalnim poslovima 
je jasno uočljiv cilj (lat. causa finalis) zbog koga se posao i preduzima, 


što akcept ima menično dejstvo. To je radnja certificiranja čeka kojom se banka lično 
obavezuje poveriocu po čeku (remitentu ili docnijem valjanom imaocu čeka) da će mu ga 
isplatiti tako što će blokirati za taj iznos trasantov račun. Pri tome, banka se, kao trasat, 
vančekovno obavezuje, ne čineći ni jednu čekovnu radnju. Ona se samo lično obavezuje 
imaocu čeka na isplatu. Štaviše, izjava da će blokirati za taj iznos (koji će služiti isplati) 
račun trasanta potpuno je beznačajna, jer to imaoca čeka ne zanima, niti mu stvara bilo 
kakvu pravnu važnost (Janković 2018, 59). 


Š Izraz kauzalni pravni posao potekao je od causa-e, koja predstavlja razlog, 


osnov i cilj pravnog obavezivanja. Zbog toga, kako smatra Vodinelić (Vodinelić 2012, 
451) (ne)vidljivost causa-e jeste kriterijum podele na kauzalne (kod kojih je ona vidljiva) 
i apstraktne poslove. Važno je napomenuti da apstraktni poslovi, svakako, imaju causa-u, 
samo što je ona usled njihove forme neuočljiva. 

odnosno zašto se strana u poslu obavezala, dok to, kod apstraktnih, nije 
vidljivo. Kod apstraktnih poslova je vidljiva samo obaveza koja nastaje 
kao rezultat prethodnog razloga koji je u obliku apstraktnog posla nesa- 
znatljiv. Zapravo, takva oformljenost apstraktnog posla i sprečava da se 
saznaju razlog i cilj konkretnog obavezivanja.? 


Razdvojenost i nezavisnost apstraktne obligacije u odnosu na njen 
osnov (razlog nastanka) čini njeno ispunjenje verovatnijim, to jest lak- 
še ostvarljivim. Olakšano i efikasno ispunjenje apstraktne obligacije je 
moguće, upravo, zbog njene samostalnosti koja se izražava u pravno 
vankontekstnom nastanku. Naime, sam kontekst nastanka obligacije se 
u takvom slučaju čini pravno nevažnim i bez uticaja je na dalju sudbinu 
njenog ispunjenja.'° 

Kao najpoznatiji apstraktni posao, u savremenom pravu se najčešće 
pominje menica (Stojanović, Antić 2004, 329). U njenoj strogoj formi 
izražena je apstraktnost koja onemogućava saznavanje razloga obavezi- 
vanja. Putem menice je moguće saznati samo podatak ko je i na šta oba- 
vezan, ali ne i zbog čega, odnosno na osnovu čega se obavezao. Takva 
odlika meničnog obavezivanja je, prema Gamsu (1956, 246), pogodna za 
privredni saobraćaj, jer ga, pre svega, ubrzava tako što onemogućava pre- 
ispitivanje pravne važnosti obaveze koja je u njoj izražena. Dakle, nemo- 
gućnost osporavanja menične obaveze na osnovu razloga njenog nastanka 
(odnosno preispitivanjem građanskopravnog posla čija se obaveza putem 
menične forme preobražava u meničnu obavezu) čini menicu, istinski, 
klasičnim apstraktnim poslom. 


2.2. Razvoj apstraktnosti = stipulatio 


Apstraktnost se u svom dejstvujućem, pravno važnom obliku po- 
javljuje još u starom Rimu. Naime, postupkom tzv. stipulacije buduće 
ugovorne strane su se obavezivale na određene činidbe tako da su bile 
vidljive samo obaveze povodom njih, ali ne i razlog njihovog nastanka, 
niti njihov cilj (kauza). 

Stipulacija (lat. stipulatio) je, izvorno, predstavljala strogo formalni 
usmeni sporazum koji se postizao upotrebom ritualnih reči, nakon čega 
su se jasno određivale obaveze ugovornih strana. Pri tome, nije se videla 
stvarna podloga obavezivanja (Bujuklić 2005, 501). 


Vrednost stipulacije se sastojala u jasnoći i nedvosmislenosti preu- 
zetih obaveza koje su garantovale njihovu nespornost i lakše ispunjenje. 


? Ti poslovi su nazivaju apstraktnim zato što se, prema Vukoviću (Vuković 1959, 
166) osnov njihovog nastanka apstrahuje, izopštava iz njihovog pojavnog oblika. 

10 Pojedini britanski autori (von Mehren, Murray 2007, 97) smatraju da u anglo- 
saksonskom pravnom području, nasuprot apstraktnosti obligacije stoji doktrina protivči- 
nidbe (engl. consideration) prema kojoj je za valjanost, to jest punovažnost same obliga- 
cije neophodna i valjanost konteksta u kojem je nastala. 

Jasnoća se postizala tako što se čitav pravni odnos (putem stipulacije) 
uprošćavao i tako svodio na osnovne obaveze ugovornih strana koje su 
one izričito prihvatale. Upravo je u izričitosti, odsečnosti izraza sadržana 
osnovna odlika stipulacije koja se sastojala u uzajamnom pitanju i odgo- 
voru koje su ugovorne strane međusobno saopštavale jedna drugoj.!! 


Svođenje čitave sadržine pravnog odnosa između ugovornih strana 
samo na pitanje i odgovor dovodilo je, zapravo, do pravno značajnog 
osamostaljivanja konkretnog pitanja i odgovora tako što su, na kraju, 
samo to pitanje i odgovor činili obligaciju. Njihova pravna kvalifikacija 
je, dakle, ukazivala na stvorena prava i obaveze. Upravo je ta uprošćenost 
(ali možda i odvajanje bitnog od nebitnog) uklanjala buduća nerazume- 
vanja (između ugovornika u pogledu preuzetih obaveza), i shodno tome, 
umanjivala mogućnost međusobnog sporenja. Suprotno, čini se da većina 
sporova u savremenom privrednom i potrošačkom pravu izvire, upravo, 
iz tog nerazumevanja, čak i nesaznavanja, sadržine pravnog odnosa, a 
to je najčešći slučaj sa prihvatom opštih uslova poslovanja kao načinom 
zaključenja ugovora. U takvom slučaju, jedna strana koja prihvata opšte 
uslove poslovanja (kao niz već oblikovanih prava i obaveza) druge strane, 
suštinski se sa njima ne upoznaje detaljnije što u, krajnjem ishodu, prema 
Cimermanovom mišljenju (Zimmermann 1990, 69) vrlo često vodi njiho- 
vom nerazumevanju i, sledstveno, pravnom sporu. 


Ovako prikazana apstraktnost bila je podudarna sa formom pravnog 
posla tako što su se putem forme (stipulatio) preuzimale obaveze, odno- 
sno sama forma je bila pravni izvor tim obavezama i njihovo objašnjenje. 
U takvom, izvornom obliku i dejstvu, apstraktnost je ostala zastupljena, 
samo kod pojedinih hartija od vrednosti (menice i čeka) i ugovora u koji- 
ma je došlo do preklapanja same forme i apstraktnosti. U ostalim pravnim 
odnosima, apstraktnost i forma su se razdvojili, tako što je forma odbacila 
apstraktnost, opstavši samostalno." Tako je u savremenim pravnim si- 
stemima i dalje opstala forma kao uslov punovažnosti pojedinih ugovora 
(posebno u raspolaganju pravima na nepokretnosima), ali tako da je iz 
takvih ugovora kauza, ipak, vidljiva (Gursky 2007, 13).13 


Il Konkretno, obaveza se stvarala tako što je na pitanje jedne strane, sledio kratak, 


čak, lakonski odgovor druge strane, koji je ponavljao sadržinu postavljenog pitanja, ali 
samo u potvrdnom rečeničnom smislu. Na primer, na pitanje ,,Obećavaš li da ćeš mi dati 
stotinu?“, sledio je potvrdan odgovor druge strane, ,,Obećavam“ (Zimmermann 1990, 68). 


12 Na primer, prenos svojine u nemačkom pravu vrši se putem dva ugovora, pr- 
vog, osnovnog i istovremeno kauzalnog i drugog, stvarnog (realnog, nem. dinglicher Ver- 
trag) i istovremeno apstraktnog. Potonji, realni ugovor je apstraktan, nekauzalan što znači 
da je nezavisan u odnosu na osnov (osnovni ugovor). To u krajnjem ishodu vodi prenosu 
svojine i kada je prvi, osnovni ugovor, pravno nevaljan (Brehm, Berger 2006, 394). 

'3 Na primer, notarijalna forma u kontinentalnim pravima u raspolaganju pravima 
na nepokretnostima ili, pak, tzv. deed u anglosaksonskom pravnom području putem koga 


se jedino može raspolagati imovinskim pravima na nepokretnostima (Stone 2005, 73; Jo- 
vanović 2015, 63). 

2.3. Apstraktnost u menici 


Menica i ček su apstraktne hartije od vrednosti (skr. hartije) prema 
kriterijumu vidljivosti osnova nastanka obaveze u njima. Sama podela 
hartija na apstraktne i kauzalne u sebi obuhvata i još jednu podelu prema 
kriterijumu da li se putem njih stvara novo, do tada nepostojeće pravo 
ili se samo priznaje već postojeće. U tom smislu, apstraktne hartije su 
najčešće i ustanovljavajuće jer se putem njih stvara novo pravo, dok su, 
nasuprot njima, kauzalne one putem kojih se priznaje već postojeće pravo 
(Gursky 2007, 13). Tako, putem menice i čeka nastaje pravo na isplatu 
novčanog iznosa koje do tada nije postojalo, a povodom koga se ni ne 
vidi razlog njegovog nastanka.'* Suprotno, putem skladišnice se priznaje 
već postojeće pravo (povodom robe) iz kojeg se tačno vidi kako je i zbog 
čega nastalo. !> 


Apstraktnost u menici se odnosi, dalje, na samostalnost meničnog 
prava, odnosno njegovu nezavisnost u odnosu na osnov (njegovog) na- 
stanka. To znači da menično pravo opstaje i kada razlog njegovog na- 
stanka (oličen u osnovnom, vanmeničnom poslu) prestaje.!* Prema tome, 
moglo bi se tvrditi da je pravo u menici ne samo apstraktno (u smislu 


14 Zapažanje: U radu se ukazuje na to da je menica apstraktna, a ne kauzalna 
hartija od vrednosti, što ne bi trebalo ni da bude sporno. Međutim, čini se da se osobina 
apstraktnosti pojačava trgovačkom upotrebom menice (cirkulacijom), odnosno, slabi ako 
nema prenosa menice. Na to ukazuje i srpska sudska praksa koja analizira menicu u funk- 
ciji sredstva obezbeđenja. Naime, u konkretnom slučaju bila je izdata sopstvena menica 
kao sredstvo obezbeđenja osnovnog ugovora. Raskidom osnovnog ugovora, podnesen je 
zahtev za povraćaj menice, kao predatog sredstva obezbeđenja, što je sud prihvatio kao 
opravdano, imajući u vidu pravno dejstvo raskida ugovora koje se sastoji, uprošćeno po- 
smatrano, u povraćaju primljenoga. U konkretnom slučaju, sud je nalazio da je menica 
sredstvo obezbeđenja, dajući joj, pri tom, svojstva telesne pokretne stvari, a koja bi, s 
obzirom na svoje obezbeđujuće svojstvo trebalo da se vrati raskidom ugovora čije je izvr- 
šenje obezbeđivala. Sud je u tom slučaju mogao da usvoji takav zahtev samo zbog poseb- 
nih okolnosti u kojima se ta, sopstvena, menica našla, a, pre svega, zato što nije trgovački 
dalje upotrebljavana (prenošena). U suprotnom, da je menica prenošena, sud ne bi mogao 
da usvoji zahtev za njen povraćaj izdavaocu, s obzirom na to da bi savesni treći sticalac 
imao menično pravo u punoj jačini njegove apstraktnosti. Vid. Rešenje Višeg trgovinskog 
suda, I Pvž. 104/06 od 23. februara 2006. 

15. Postoje mišljenja, kakvo zastupa i Mirjana Radović (2011, 298) da se putem 
skladišnice ne priznaju postojanje i važnost stvarnog prava (svojine/zaloge na robi), nego 
da nastaje samo obligaciono pravo (na predaju robe). Na taj način bi i skladišnica mogla 
da se svrsta u tzv. konstitutivne hartije putem kojih se ustanovljava neko novo, do tada, 
nepostojeće pravo. Naime, putem skladišnice se ne priznaje do tada postojeće pravo svo- 
jine na stvari, nego se stvara novo pravo. To je potraživanje prema skladištaru na predaju 
te stvari, a koje nije postojalo pre skladišnog posla. 


16. U konkretnom slučaju to znači da kada trasat akceptira menicu, to ima važnost i 
pravno deluje prema svakom zakonitom imaocu menice. U tom smislu se prema svakom, 
formalno legitimisanom, imaocu menice putem akcepta ustanovljava posebna, nezavisna 
obaveza. Prema tome se i ogleda krajnji domet apstraktnosti, jer je osnovni posao ne 
samo prikriven formom menice, nego je čak i nesaznatljiv, što ga čini, u prvom pogledu, 
i nevažnim za menične odnose (Briitt 1908, 210-211). 

da je osnov njegovog nastanka prikriven, ali i dalje postojeći), nego je i 
samostalno u odnosu na svoj osnov.!" Znači, njegov predmenični osnov je 
nevažan za njegovo dalje postojanje, odnosno menično pravo će nastaviti 
da postoji i ako se predmenični odnos ispostavi kao pravno nevaljan.!? 
Štaviše, čini se da se osnov meničnog prava nalazi u samoj menici, a ne u 
njegovom predmeničnom odnosu što ukazuje na sličnost sa stipulacijom 
rimskog prava. 


U starom rimskom pravu, građani su se obavezivali putem stipu- 
lacije koja je ustanovljavala apstraktnu i samostalnu obavezu, odnosno 
preciznije, obavezu iz koje se nije video razlog nastanka, to jest osnovni 
posao. Sam postupak stipulacije je bio svojevrstan osnov nastanka oba- 
veze i od valjanosti (forme) stipulacije se cenila i valjanost obaveze. Isto- 
vetno je u savremenom meničnom pravu, u kome sama menica (njen for- 
malni sklop) predstavlja osnov obaveze koja nastaje iz nje. Štaviše, sam 
način, odnosno postupak nastanka menične obaveze umnogome je sličan 
onom iz starorimske stipulacije. Naime, kako se sama stipulacija sastoji 
iz postavljenog pitanja i potvrdnog odgovora (kojim se, zarad sigurnosti, 
ponavlja sadržinski deo pitanja), tako se stvara i obaveza glavnog menič- 
nog dužnika. 


Obaveza glavnog meničnog dužnika nastaje tako što trasat prihvati 
trasantov nalog za isplatu menične svote o dospelosti. Konkretno, remi- 
tent, kao menični poverilac, postavlja pitanje trasatu da li želi da prihvati 
trasantov nalog i obaveže se da isplati meničnu svotu o dospelosti za- 
konitom imaocu menice.!? Trasat prihvata trasantov nalog tako što po- 
tvrdno odgovori na remitentovo pitanje, te se u tom pogledu postupak 
zasnivanja menične obaveze poistovećuje sa onim iz stipulacije. Dakle, 
ako trasat prihvati trasantov nalog potvrdno odgovorivši na remitentovo 
pitanje, menična obaveza je nastala i, suprotno, ako ne odgovori, obaveza 
nije nastala. 


17 Rešenje Apelacionog suda u Beogradu, Gz. 4320/17 od 15. marta 2018. 


18 U menici je sadržano samo obećanje, ali ne i svrha (osnov) zbog koje se ono 
daje, s obzirom na to da je apstrahovano, kao što je to slučaj, prema Vukoviću (1959, 166) 
i sa apstraktnim ugovorima. 


19 U teoriji postoji shvatanje da je anahrono smatrati da trasant upućuje trasatu na- 
log ili, čak, molbu da remitentu ili drugom licu po njegovoj naredbi isplati meničnu svotu. 
Opravdanje za takav stav se nalazi u tome da trasant izdaje trasatu, u suštini, naredbu, a 
ne molbu, da iz pokrića koje ima kod njega isplati menični iznos remitentu (McKendrick, 
522). Prema tom teorijskom shvatanju, trasant putem izdavanja menice jednostavno ra- 
spolaže svojim pokrićem i nema potrebe da povodom toga „moli“ sa neizvesnim ishodom 
uslišenja molitve trasata kod koga se nalazi njegovo pokriće. Međutim, takvim shvata- 
njem se gubi iz vida da građanska i menična obligacija nisu istovrsne u svom dejstvu, te 
da iako postoji građanska obligacija (trasatova prema trasantu u pogledu pokrića i dodat- 
no, ugovor o akceptu) to još uvek ne znači da postoji menična obaveza na strani onoga 
ko drži pokriće (trasata). Docnije će se uočiti da menica predstavlja, u suštini, generator 
građanskih prava i da se putem nje (tačnije kroz nju) građanska prava preobražavaju u 
menična koja su jača i ,izvršnija“ u odnosu na građanska. 

Istovetnost načina stvaranja obaveze u stipulaciji i menici praćena 
je istim pravnim dejstvom koje se sastoji u osamostaljivanju tako nastale 
obaveze u odnosu na osnovni posao u kome se obaveza izvorno pojavila, 
ali je zarad određenog jačeg pravnog dejstva (efikasnosti u ostvarenju) 
„prevedena“ u meničnu obavezu (putem stipulacije). Taj razvojni put nije 
sporan i jasno je da je obaveza nastala prvo u građanskom, a zatim u me- 
ničnom pravu.” Međutim, sporno je smatrati građansku obavezu kauzom 
menične obaveze, jer menična obaveza ne nastaje na osnovu nje, nego na 
osnovu sebe same, preciznije, na osnovu strogo uređenog postupka njenog 
nastanka. Zbog toga, zdrava logika ukazuje na odvojenost ta dva pravna 
ambijenta (građanskog i meničnog) koja se ispoljava i na planu tzv. pokri- 
ća, jer se ono čini potpuno nevažnim za ispunjenje menične obaveze. 


3. POKRIĆE 


3.1. Pojam 


Pokriće je najčešće novčani iznos (saldo) koji trasant ima kod tra- 
sata i iz koga bi trebalo da se isplati menica ili ček. Međutim, uz takvu 
tvrdnju treba dati nekoliko napomena. Prvo, pokriće ne mora da se sastoji 
samo u raspoloživom novcu predstavljenom saldom tekućeg računa, nego 
i u kreditu odobrenom od banke trasata. Drugo, trasat je najčešće (ili kod 
čeka uvek) banka, dok je trasant njen klijent kao korisnik bankarskog te- 
kućeg računa (Bartoš, Antonijević, Jovanović 1974, 211). U tom smislu, 
prethodno objašnjeno pokriće ne predstavlja nešto što pripada trasantu (tj. 
klijentu banke), jer se novac na tekućem računu depersonalizuje i gubi 
svoju individualnost pretvarajući se u obligaciono pravo prema banci, kao 
strani iz ugovora o tekućem računu. Dakle, uočljiv je depozitni karakter 
tog posla (Janković 2013, 632). Treće, postoji mišljenje da sastav pokrića 
ne mora da bude samo u novcu, već može da bude i u stvarima, uslugama 
(uopšte činidbama) i bilo kojoj drugoj vrednosti koja se može potraživati.?! 


20 U tom smislu je beogradski Apelacioni sud pravilno razgraničio dejstva kla- 
sičnog, građanskog, jemstva i menične obaveze. Ekonomski posmatrano, ako bi obaveza 
mogla da se smatra određenim imovinskim izražajem, jemstvo za isplatu glavnog duga, s 
jedne strane, i menica kao sredstvo obezbeđenje ispunjenja istovrsnog duga, delovali bi u 
početnom bilansu kao istovetna pravna sredstva. Međutim, ako bi se glavni dug delimič- 
no isplatio, onda bi se jemčeva obaveza, u svom obimu, uskladila sa obavezom glavnog 
dužnika (smanjila bi se), dok bi menična obaveza ostala ista (u punom obimu) uprkos, u 
stvarnosti, delimičnoj isplati glavnog duga čije je ispunjenje obezbeđivala. Naravno, to ne 
važi za tzv. blanko menicu čija je popuna zavisna od osnovnog posla, ali samo u prvom 
koraku, odnosno do trenutka njene trgovačke upotrebe i prenošenja na treće savesno lice. 
Vid. Presuda Apelacionog suda u Beogradu, Gž. 7590/15 od 7. decembra. 2016. 


21 Prava na stvarima, formalno posmatrano, nisu pokriće već samo sredstvo obez- 


beđenja bančine tražbine prema klijentu (Jacobi, 277). Kod čeka se pokriće može sastojati 
samo u novcu, što je logično na prvi pogled, jer trasat može da bude samo banka (Bartoš, 

U suštini, pokriće se ne sme poistovetiti sa svojim predmetom (nov- 
cem ili pak obezbeđenjem u vidu stvari ili usluga), već samo sa svojim 
pravnim izražajem, to jest sa potraživanjem onoga što je njegov predmet. 
Pri tome, menica i ček moraju da glase uvek na određeni novčani iznos, 
iza koga bi trebalo da stoji pokriće izraženo, takođe, u novcu. Međutim, 
ako se kao pokriće shvati trasatova novčana obligacija prema trasantu, 
onda je moguće da i stvari i druga prava budu sredstvo obezbeđenja koje 
se kroz bankarski mehanizam preobraze u pokriće, odnosno trasantovo 
pravo na novčani iznos prema trasatu.” 


Prema tome, pokriće predstavlja određeni deo imovine (postojeći 
ili dugujući) povodom koga trasant ima kredibilitet (osnova) da pošalje 
trasatu nalog da isplati menicu, odnosno ček. Međutim, značaj pokrića na 
tom mestu prestaje, jer ono nema pravno obavezujući značaj za trasata, 
nego samo jednu tačku oslonca koja se nalazi van menice i čeka (tačnije, 
u predmeničnom i post-meničnom i čekovnom stanju). 


3.2. Pravni beznačaj pokrića 


Pravni beznačaj pokrića se sastoji u tome što njegovo postojanje 
ne utiče na obavezu isplate menične svote. Iako laiku može da deluje 
da ispunljivost menične obaveze zavisi od postojanja pokrića (iz koga 
bi ta obaveza i trebalo da se ispuni), u suštini, pravno posmatrano, nije 
tako.“ Prema opisanim osobinama apstraktnosti i samostalnosti menične 
obaveze, nesporno je da ona prilikom svog nastanka gubi pravnu vezu sa 
pravnim odnosom nastalim pre nje. To dalje znači da se gubi pravna veza 
i sa pokrićem, tačnije, sa potraživanjem prema onome što čini predmet 
pokrića. 

Dakle, ako je trasat prihvatio trasantov nalog za isplatu menice i 
tako postao akceptant, onda je njegova menična obaveza po osnovu ak- 


Antonijević, Jovanović 1974, 221). Međutim, nema razloga da „pokriće“ kod čeka ne 
bude i u nečemu drugome, a ne samo u novcu, posebno kada je u pitanju izdavanje čeka 
putem dozvoljenog negativnog salda na tekućem računu, gde je kredit obezbeđen nekim 
stvarnopravnim sredstvom (hipotekom, zalogom). Pri tome, to sredstvo obezbeđenja, za- 
pravo, nije pokriće već samo ,,pokriće pokrića“, koje se izražava u novcu. 


22 Sličan mehanizam postoji i kod tzv. podakreditiva (eng. back-to-back credit) 
gde u strukturi posla postoje, zapravo, dva akreditiva. Prvi, koji je neprenosiv i koji služi 
kao sredstvo obezbeđenja izdavanja i plaćanja drugog, koji se u kontekstu posla naziva 
podakreditiv (Moens, Gillies, 396). Sličnost podakreditiva i realno (u stvarima i pravima) 
obezbeđenog meničnog pokrića sastoji se u tome što i podakreditiv i menično pokriće 
imaju novčani izražaj, i što su sa druge strane istovrsno obezbeđeni stvarima ili pravima, 
a ne i novcem. 

23 I među pravnicima se, čak, ukorenilo shvatanje da „ko ima pokriće izdaje ček, 
a ko nema, ali će ga o dospelosti imati, izdaje menicu“. Takvo shvatanje se poklapa sa 
najčešćom, uobičajenom poslovnom praksom, ali pravno nije tačno (Aigler 1925, 857; 
Radović 2016, 584). 

cepta postala samostalna, odnosno nezavisna od njihovog prethodnog 
vanmeničnog pravnog odnosa koji je oličen u pokriću. Konkretno, to 
znači da je akceptantova dužnost da isplati menicu nezavisna od pokrića 
koje trasant ima kod njega, odnosno da će postojati čak i ako pokriće 
docnije nestane. Štaviše, akceptant ne može da uslovljava isplatu menice 
postojanjem pokrića, jer on isplatom ispunjava svoju obavezu, iz svoje 
imovine, a ne iz trasantove imovine (tj. njegovog pokrića). Pokriće nije 
u pravnoj vezi sa akceptantovom obavezom i, stoga, ne može uticati na 
njeno postojanje i ispunjenje. 

Istovetna pravilnost se odnosi i na ček, sa tom razlikom što je ček 
neakceptabilan. Naime, ček se može posmatrati i kao „okrnjena“ trasirana 
menica uz naznaku da dospeva po viđenju i da se ne može akceptirati 
(čime se onemogućava kreditiranje, to jest prolongiranje njenog plaća- 
nja). Zbog toga, trasat u čeku nije (nikada) dužan da ga isplati, jer ne 
preuzima samostalnu obavezu kao što to čini akceptant u menici. S tim 
u vezi ni pokriće nema nekakvog pravnog značaja na položaj trasata, jer 
se nepostojanje trasatove obaveze na isplatu čeka neće poljuljati posto- 
janjem pokrića. Dakle, i kada postoji pokriće trasat nije dužan da isplati 
ček. On tada može da ga isplati, ali opet iz sopstvenih sredstava, a za taj 
iznos će, istovremeno uz dejstvo kompenzacionog mehanizma tekućeg 
računa, opteretiti trasantovo pokriće. 


Formalnopravno, i kada postoji pokriće, može se učiniti da trasat 
nema obavezu, ali ima pravo da isplati ček što je iz ugla čitave pravne 
konstrukcije (koja se sastoji od čeka, ugovora o čeku, tekućeg računa i 
osnovnog posla) tačno i pravno povezano, ali iz strogo čekovnopravnog 
ugla nije.” Netačnost se sastoji u tome što se ne može odrediti da banka 
kao trasat ima pravo da isplati ček, već samo slobodu prema kojoj će, 
zavisno od okolnosti konkretnog slučaja, proceniti da li će izvršiti isplatu. 
Banka nema pravo u formalnom smislu zato što, u slučaju nemogućnosti 
upotrebe tog prava, u krajnjem ishodu ne bi mogla da ga ostvari putem 


24. Istovetno je i u obmutoj situaciji kada nema pokrića, jer i tada banka trasat 
nema obavezu, ali ima pravo da isplati ček. Međutim, u takvim slučajevima, u Srbiji, 
banka trasat neretko (ako ne i uvek) isplaćuje ček i to čini se iz dva razloga. Prvi je 
Međubankarski sporazum (čl. 40) koji se odnosi na garantovanje isplate, između ostalog, 
i limitiranih čekova u vezi sa kojim će banka isplatiti ček bez obzira na pokriće, pod 
uslovom da je izdat na unapred uređenom obrascu i da je upisani novčani iznos na čeku 
niži ili jednak propisanom limitu (5000 RSD). Drugi je mišljenje da su, praktično, svi 
klasični, limitirani čekovi, zapravo, certificirani, s tim što ih je banka certificirala pre nego 
što je same čekovne formulare dala klijentu (potonjem trasantu) na korišćenje. Čini se da 
banka to radi zato što broj čekovnih formulara uslovljava prethodnom procenom kredi- 
biliteta svoga klijenta (trasanta) i spram toga praktično odlučuje o broju izdatih čekova 
u platnom saobraćaju (Janković 2018, 54). Sporazum banaka o obavljanju međusobnih 
usluga po poslovima dinarske štednje, devizne štednje, tekućih računa građana i pravnih 
lica i bankarskih platnih kartica, http://www.ubs-asb.com/LinkClick.aspx?fileticket=DT- 
suyyuSdU0%3d&tabid=425&mid=939, poslednji pristup 21. aprila 2020. 

prinudnog procesnog mehanizma.” Dakle, ona ima samo slobodu koja je 
pravno neuređena, odnosno koja, s obzirom na svoju neuređenost, nema u 
svojoj sadržini ni dispoziciju (da nešto treba ili ne treba da uradi), a ni 
sankciju.”° 


Takođe, između trasata i zakonitog imaoca čeka ne postoji čekovni 
odnos po osnovu koga trasat ima obavezu da isplati ček (kao što postoji 
menični odnos akceptanta i remitenta). Naprotiv, postoji samo pretčekov- 
na trasatova obaveza, na osnovu ugovora o čeku, da isplati ček ako u 
momentu njegove prezentacije bude postojalo pokriće. Ne ulazeći u dalje 
objašnjenje pravne prirode čeka (koja može da varira od asignacije do 
ugovora u korist trećeg lica), jasno je da pokriće ne figurira kao pravno 
značajno, jer i kad ga trasant ima kod trasata, ne postoji obaveza trasata 
da isplati ček zakonitom imaocu (barem ne na osnovu samoga čeka). 


Obavezujućim pravilima Zakona o čeku uređuje se neophodnost 
postojanja pokrića u momentu izdavanja čeka što bi ukazalo na pravnu 
nevaljanost čeka koji je izdat bez pokrića." Takav zaključak bi, međutim, 
bio netačan jer je ček pravno valjan iako nema pokriće prilikom izdava- 
nja. Osim toga, sama činjenica njegovog nepostojanja proizvodi vanče- 
kovne posledice, kao što je građanskopravna odgovornost trasanta prema 
remitentu za štetu, ili nekadašnja kaznena (krivična i prekršajna) odgo- 
vornost za izdavanje čeka bez pokrića (Josipović 1983, 125). Štaviše, 


25 Ako bi banka imala pravo na isplatu čeka, onda bi to značilo da bi, u krajnjem 
slučaju, mogla da prinudi imaoca čeka na prijem isplate, a to svakako, formalnopravno, 
nije tačno imajući u vidu da je ček, baš kao i menica, tražljiva, a ne donosiva novčana obli- 
gacija. Konkretno, to znači da se ček, u odsustvu prezentacije na isplatu koju vrši čekovni 
poverilac, ne bi nikako mogao isplatiti. 


26 U tom smislu, pravilnije bi bilo određenje da banka kao trasat uvek može, ali i 
ne mora da isplati ček. 


27. Zakon o čeku, Službeni list FNRJ, 105/46, Službeni list SFRJ, 12/65, 50/71, 
52/73, Službeni list SRJ, 46/96, Službeni list SCG, 1/2003 — Ustavna povelja, čl. 4. Takvo 
pravilo je, zapravo, odstupanje od klasičnog Ženevskog sistema čeka putem koga ,,po- 
kriće“ nije bilo nužan preduslov izdavanja čeka, odnosno njegove punovažnosti. Upor. 
Ženevska konvencija o čeku (eng. Convention Providing a Uniform Law for Cheques), čl. 
3. Međutim, jugoslovensko (kasnije srpsko) pravo prihvatilo je koncepciju prema kojoj 
je ,pokriće“ nužno važno za punovažnost izdatog čeka, verovatno, kako bi se održavala 
finansijska disciplina. Nažalost, time bi se učinilo ne samo odstupanje od Ženevskog če- 
kovnog sistema, nego i ugrožavanje čekovnog pravnog saobraćaja izraženog posebno u 
savesnom i zakonitom imaocu čeka, čija bi se savesnost odnosila na neznanje (i uopšte 
nemogućnost saznanja) (ne)postojanja čekovnog pokrića (Radović 2016, 586). 


28 Ni samo biće krivičnog dela izdavanja čeka bez pokrića nije bilo određeno pre- 
ma uprošćenom mehanizmu, tako da se krivično delo čini čim nema pokrića prilikom 
njegovog izdavanja. Potrebno je da, uz to, postoji i namera pribavljanja protivpravne 
imovinske koristi, što je bila ključna odrednica u jednom slučaju prilikom krivičnoprav- 
ne kvalifikacije izdavanja čeka bez pokrića. Naime, zaposleni koji je ostvarivao redovne 
mesečne prihode u jednom trenutku je ostao bez pozitivnog salda na tekućem računu i, 
uprkos tome, izdao ček, upotrebivši ga za tekuću kupovinu namirnica. Iako je jasno da je 

čini se da je svrha pravila kojim se uređuje zabrana izdavanja čeka bez 
pokrića imala svoju osnovu više u zaštiti javnog, nego privatnog interesa, 
što je u savremenom pravu postalo anahrono i napušteno kao takvo.?? 


3.3. Pravo na pokriću 


Imajući u vidu položaj trasata u menici i čeku, jasno je da on nije 
u pravnoj obavezi sve dok se o tome ne izjasni, bilo akceptom (menice) 
ili isplatom (čeka). Kada se izjasni tada preuzima obavezu koju isplaćuje 
iz sopstvenih sredstava (za koji iznos, dalje, zadužuje trasantov račun). 
Međutim, u poslovnoj praksi 20. veka bila je izražena dilema u vezi sa 
pravom na pokriću, odnosno ima li remitent, bez obzira na trasatov stav, 
prava na trasantovom pokriću, kao i kakva prava u pogledu pokrića ima 
trasant nakon što je izdao menicu ili ček. Dakle, na ovom mestu se raz- 
matra situacija kada je ček izdat (a još uvek neisplaćen) i kada je menica 
izdata (a nije akceptirana). 


3.3.1. Trasantovo pravo na pokriću 


Kada izda ček, odnosno menicu, osnovna dilema za trasanta je da 
li ima neka prava na pokriću dok se pomenuti finansijski instrumenti ne 
isplate. Ako bi se logički posmatralo, trebalo bi da se uzdrži od upotrebe 
pokrića u druge svrhe dok se menica ili ček ne isplate ili, pak, dok ne 
prođe vreme (i mogućnost) za njihovu isplatu.?“ 


S druge strane, ako se formalnopravno posmatra, trasant ima pravo 
da raspolaže pokrićem, odnosno svojim novčanim potraživanjem prema tra- 
satu, i posle izdavanja menice 1 čeka. Na to upućuje tumačenje na osnovu 


ček bio izdat u trenutku kada za njega nije postojalo pokriće (što je po članu 4. Zakona 
o čeku, inače, nedozvoljeno), sud je pravilno procenio da pomenuto krivično delo nije 
učinjeno, jer izdavalac nije imao nameru da pribavi protivpravnu imovinsku korist. Ne- 
postojanje takve namere je potvrđivala redovnost prihoda (od plate) izdavaoca čeka, te je 
u konkretnom slučaju banka isplaćujući ,,nepokriveni“ ček odobrila dodatni kredit svom 
klijentu, izdavaocu čeka, opteretivši ga sa znatno višom kamatnom stopom. Uglavnom, 
takva bankarska praksa je još jedan dokaz da pokriće ne deluje pravno značajno u odnosu 
između trasata (isplatioca čeka) i imaoca čeka, jer i u slučaju da ono postoji banka može 
da odbije isplatu čeka (bez ikakve odgovornosti prema njegovom imaocu), ali i da prihvati 
isplatu čeka u odsustvu pokrića, kakav je bio slučaj i u opisanom primeru. Vid. Presuda 
Okružnog suda u Užicu Kz. 18/08, od 28. februara 2008. 


2 U savremenom pravu se učinilo pravednijim da banke rizik izdavanja čeka bez 
pokrića ne prenose (transferišu) više na državu, nego da se suoče sa njim i podnesu ga, te 
da budu podstaknute da ga same rešavaju. Takvo shvatanje je koincidiralo sa ukidanjem 
kazne zatvora zbog imovinske nemogućnosti ispunjenja obligacije, a to je inače u skladu 
sa Protokolom 4 (čl. 1) uz EKLJP. (Janković 2018, 57; Skulić 2015, objavljeno u Politi- 
ci). Evropska konvencija o ljudskim pravima i osnovnim slobodama — EKLJP. Protokol 
4. https://www.echr.coe.int/Documents/Convention_SRPpdf, poslednji pristup 19. aprila 
2020. 


30 Protek menične dospelosti ili roka za prezentaciju čeka na naplatu. 


171 


Anali Pravnog fakulteta u Beogradu, godina LXVIII, 3/2020 


razloga suprotnosti. Naime, ako certificiranje čeka znači blokadu trasanto- 
vog pokrića koju učini trasat, nakon čega trasant više nema prava da raspo- 
laze pokrićem, onda izostanak radnje certificiranja znači i izostanak zabra- 
ne trasantu da raspolaže svojim pokrićem, pa i nakon radnje izdavanja čeka 
(Ellinger, Lomnicka, Hare, 411). 

Istovetno je i sa menicom. Kada je trasat akceptira, tada se gubi 
trasantovo pravo raspolaganja pokrićem, jer je ono sada zauzeto, rezer- 
visano sa namenom isplate menice. Dakle, do radnje akceptiranja trasant 
je mogao da raspolaže pokrićem, odnosno ono se uslovno rečeno sma- 
tralo njegovim dok se nakon akcepta smatra trasatovim. Štaviše, ako bi 
se nad trasatom otvorio postupak stečaja, onda bi pokriće ušlo u njegovu 
stečajnu masu, a ne bi se izlučilo u trasantovu imovinu, kako tvrdi Ivica 
Jankovec (1995, 22). 


Iznesena pravila o trasantovom odnosu prema pokriću pre i posle 
(akcepta, odnosno isplate menice i čeka) treba posmatrati samo iz relativ- 
nog predmeničnog i pretčekovnog ugla. Ona izviru iz ugovora o čeku i 
akceptu, odnosno šire, iz ugovora o tekućem računu i čine samo pripremu 
za finansijski instrument ne utičući na pravne odnose u njemu samome 
s obzirom na njegovu apstraktnost. Zbog toga je mnogo važnije utvrditi 
kakav je remitentov položaj prema pokriću. 


3.3.2. Remitentovo pravo na pokriću 


Kako je već ustanovljeno, remitent nema nikakvo pravo prema tra- 
satu kako kod čeka, tako i kod neakceptirane menice. Tačnije, remitent 
nije u meničnom odnosu sa trasatom, sve dok trasat ne uđe u taj odnos 
putem akceptiranja. Kod čeka, on svakako u taj odnos nikada i ne ulazi. 
Međutim, u pojedinim pravnim porecima se remitentu daje pravo na po- 
kriću koje trasant ima kod trasata. To pravo remitent stiče u trenutku izda- 
vanja menice ili čeka. U tom slučaju, trasat se ne uvodi u menični odnos 
mimo svoje volje, nego se samo trasantovo pravo na pokriću prenosi na 
remitenta izdavanjem menice. To isto važi i u slučaju izdavanja čeka. Da- 
lje, remitentovo pravo na pokriću prenosi se i na svakog docnijeg sticaoca 
menice, odnosno čeka. Kako ga je trasant preneo na remitenta, tako će ga 
dalje i remitent preneti na indosatara ili cesionara.?! 


Takvo pravilo postoji u francuskom pravu i predstavlja svojevrstan 
izuzetak od opšteprihvaćenog meničnog i čekovnog režima širom sve- 
ta. Ono se, pravno, objašnjava prećutnom radnjom ustupanja potraživa- 
nja prema pokriću do kojeg dolazi automatski sa radnjom izdavanja ili 
prenosa menice i čeka (Jankovec 1995, 25). Dakle, prilikom izdavanja 


3! Menica se, kako sam zakon pretpostavlja, prenosi indosamentom (kada je harti- 
ja po naredbi), ali je moguć prenos i klasičnom cesijom (u slučaju da se ispolji kao hartija 


na ime), te, najzad, prostom predajom kada je pri upotrebi postala hartija na donosioca. 

i određivanja trasata, dolazi do automatskog prenosa prava na pokriću 
koje trasant ima prema trasatu. Pokriće se prilikom izdavanja ustupa re- 
mitentu, a zatim se prilikom prenosa ustupa indosataru.* Međutim, pra- 
vo na pokriće ima svoje ograničenje u vremenskom smislu, jer je ne- 
jasno i, stoga, neizvesno da li je pravo na pokriće isključivo pravo, to 
jest ono koje, osim njegovog titulara, isključuje sva ostala lica iz nje- 
govog korišćenja. Ako jeste, onda je položaj njegovog imaoca siguran i 
izvestan, a ako nije, onda položaj remitenta zavisi od daljeg trasantovog 
ponašanja vezanog za upotrebu pokrića. Praktično to znači da ako je pra- 
vo na pokriće isključivo, onda se izdavanjem menice, odnosno njegovim 
automatskim prenosom na remitenta dešava nešto slično certificiranju 
čeka, kada je trasantovo pokriće blokirano. 


S druge strane, pravo na pokriće, osim vremenskog, trpi i količinsko 
i dokazno ograničenje, jer se ne zna koliko je trasantovo pokriće kod trasa- 
ta, 1 šta je dokaz da ono postoji. Zbog toga je neophodno uz sam finansijski 
instrument priložiti i dokaz o pokriću koji bi mogao da bude izražen kao 
izvod o stanju tekućeg računa trasanta kod trasata. Tako bi se osim be- 
zuslovnog naloga za plaćanje koji ustanovljava radnju izdavanja menice i 
čeka, istovremeno vršio i prenos na pokriću sa trasanta na remitenta (Aigler 
1925, 861). 


Profesor Jankovec (Jankovec 1995, 30) se zalagao za prihvatanje 
pravila o prenosu prava na pokriću, jer bi se time, navodno, poboljšao po- 
ložaj meničnog i čekovnog poverioca čineći ga obezbeđenijim za slučaj 
da trasat ne izvrši akceptiranje, odnosno isplatu. Međutim, kada bi se to 
shvatanje prihvatilo, ne bi se poboljšao položaj meničnog poverioca, jer 
tim pravilom ne utiče na menični odnos. Ono je samo nastavak jednog, 
prethodno postojećeg odnosa, na osnovu koga je trasant uputio nalog tra- 
satu za isplatu. Prema tome, ustupanjem prava na pokriću ustupilo bi se 
samo postojeće vanmenično pravo koje trasant ima prema trasatu i po- 
vodom koga bi mogao i sudski da ga prinudi u slučaju ako ne bi hteo da 
akceptira ili isplati menicu. Isto važi i za ček. Dakle, remitentov menični 
(čekovni) položaj se ne bi promenio, nego bi on samo dobio dodatno 
sredstvo obezbeđenja, ali samo kao pravni subjekt koji, između ostalog, 
ima ulogu remitenta. Zapravo, to bi bio potpuno odvojen pravni odnos — 
ustupanjem potraživanja bi se sticalo vanmenično pravo, dok bi se izda- 
vanjem menice dobijalo menično pravo. 


32 U anglosaksonskom pravu se, nasuprot francuskom, ne vrši prenos prava na 
pokriću sa trasanta na remitenta prilikom izdavanja menice. Štaviše, još u čuvenom Me- 
ničnom zakonu iz 1882. godine (Bills of Exchange Act 1882, sec. 53.1) izričito je bilo 
predviđeno da se izdavanjem menice ne prenosi pravo na sumi koju trasat „drži“ za račun 
trasanta. Radnjom izdavanja menice, remitent nije stekao pravo prema trasatu, ali ni pre- 
ma sumi koju on drži za trasanta, što pokazuje da trasat još uvek (do radnje akceptiranja) 
nije preuzeo ni jednu meničnu obavezu a, posledično tome, ni odgovornost (Ellinger, Lo- 
mnicka, Hare, 427). 

Kao zaključak se nameće da ustupanje prava na pokriću nema me- 
nični i čekovni značaj nego samo značaj klasičnog vanmeničnog i vanče- 
kovnog sredstva obezbeđenja (Ferguson 1990, 98). Kao takvo bi moglo 
da posluži i jemstvo, ali i zaloga. Čini se da se tako gubi iz vida suština 
menice i čeka kao instrumenata plaćanja kojima se formiraju obaveze 
jače pravne snage u odnosu na klasične građanske obligacije, a što se is- 
poljava naročito u njihovom olakšanom ostvarenju. Štaviše, menica i ček 
predstavljaju svojevrstan generator, a klasične građanske obaveze prola- 
ženjem kroz taj generator dobijaju novo svojstvo, pojačavajući snagu oba- 
veze u formalnom smislu. U tom smislu se, ustupanje prava na pokriću 
čini formalno bespredmetnim, jer se time položaj meničnog poverioca ne 
poboljšava u meničnopravnom smislu nego samo u građanskopravnom. 
Prema tome, uočljiv je i značaj meničnih radnji garantovanja ispunjenja 
menične obaveze gde se formalno građansko garantovanje preobražava u 
menično (radnjom avaliranja, eventualno intervencije). Značaj se sastoji u 
tome što jedna građanska obaveza dobija na jačini pravne snage prolazeći 
kroz menični ,,generator“. 


Zato se i čini suvišnim da se uz radnju izdavanja pretpostavlja i 
ustupanje prava na pokriću, jer se time ne dobija ništa više no što se već 
imalo — meničnopravno se ne dobija ništa, dok građanskopravno posma- 
trano, već postoji potraživanje iz osnovnog posla lica koje je u menici 
predstavljeno kao remitent prema licu koje je predstavljeno kao trasant. 
Cak se i samo obezbeđujuće pravo na pokriću čini prividnim, jer poveri- 
lac iz osnovnog posla, svakako, ima mogućnost da se prinudno namiri iz 
tog pokrića ako mu dužnik iz osnovnog posla ne ispuni obavezu. 


4. ZAKLJUČAK 


Imajući u vidu apstraktnost menice i čeka kao instrumenata plaća- 
nja, koja, dalje, ustanovljava samostalnost menične i čekovne obaveze, 
jasno je da ne postoji neposredna pravna veza osnovnog posla povodom 
koga su nastali i tih instrumenata. Tačnije rečeno, ne postoji pravni uticaj 
osnovnog posla na menične i čekovne odnose. Pri tome, takva odvoje- 
nost meničnog (čekovnog) posla od osnovnog posla ne predstavlja po 
sebi određeni nedostatak na koji bi trebalo ukazati naučnim istraživanjem 
i otkloniti ga, niti predstavlja anahronizam svojstven pomenutoj staro- 
rimskoj stipulaciji. Razdvojenost osnovnog i meničnog posla je učinjena 
iz funkcionalnog razloga, kako bi se ostvarivanje meničnog (čekovnog) 
prava učinilo jednostavnijim i bržim, odnosno, efikasnijim. 


U tom smislu je razmatran uticaj postojanja pokrića na ostvarenje 
meničnih i čekovnih prava u okviru čega je pravnom logikom namet- 
nut zaključak o njegovoj pravnoj beznačajnosti. Naime, ustanovljeno je 

da pokriće, bez obzira na to da li postoji, ne može da utiče na ostvare- 
nje meničnog i čekovnog prava. Osnovni razlog je u tome što je putem 
apstraktnosti prenebregnut čitav niz osnovnih pravnih poslova (ugovora 
o prodaji, tekućem računu, čeku, akceptu), koji ukazuju na vezu sa po- 
krićem, čime se, zapravo, putem samostalnosti menične obaveze samo 
potvrdila već ustanovljena odvezanost od osnovnog posla i pokrića. Da- 
kle, zaključuje se da je menična obaveza ne samo apstraktna, nego i sa- 
mostalna jer svoju punovažnost zasniva ne na nekom izvoru mimo sebe, 
već u sebi samoj, to jest u menici, meničnoj formi kao takvoj. U tom 
smislu, ako je sled meničnih radnji i menične forme pravilno uklopljen, 
onda na tako stvorenu obavezu ne može da utiče predmenični posao koji 
se, docnije, pokaže nepostojećim ili pravno nevaljanim. Zbog toga, tako 
stvorena obaveza postoji nezavisno od pokrića, jer iako je hronološki i 
uzročno posledično delovalo da trasat preuzima obavezu kao trasantov 
bankar sa ciljem da isplati trasantov dug remitentu, to nakon akceptiranja 
prestaje da bude pravno važno. Nakon akceptiranja to postaje trasatova 
(akceptantova) menična obaveza koju će morati da isplati i povodom čije 
isplate neće moći da prigovori da na trasantovom računu kod njega nema 
novčanog pokrića. 


Ista logika je primenjiva na ček, s tim što trasat kod čeka ostaje 
pravno neobavezan sve vreme njegovog postojanja, čak i prilikom same 
prezentacije na plaćanje. Beznačaj pokrića se sastoji u tome što trasat kod 
nije dužan da isplati ček i ako ono postoji, kao što, suprotno, nije sprečen 
da ga isplati ukoliko pokriće ne postoji. S obzirom da ne postoji formalni 
prihvat trasantovog naloga kao kod menice (akcept), jasno je da ne posto- 
ji ni čekovna obaveza trasata, a shodno tome ni bilo kakav pravni uticaj 
trasatovog pokrića na trasatovo ponašanje prilikom isplate čeka. 


Najzad, pretpostavljeno ustupanje prava na pokriću sa trasanta 
na remitenta, koje bi se, navodno, uvek dešavalo putem radnje izdava- 
nja menice, odnosno čeka, jednostavno nije u skladu sa pravnom logi- 
kom, ali ni sa svrhom tih hartija od vrednosti. Prvo, takav prenos ne bi 
bio faktički, voljno, izražen, već samo pravno pretpostavljen, što bi u 
slučaju da nema izričite zakonske norme koja takav prenos ustanovlja- 
va bilo potpuno nezakonito. I, drugo, i da se takvom prenosu pokrića 
prizna pravna važnost, ona bi bila ograničena samo na građanskoprav- 
ni, ane i na menični i čekovni kontekst, što, u krajnjem ishodu, samom 
remitentu ne bi mnogo značilo. U tom slučaju, trasatov položaj prema 
njemu ne bi bio promenjen, jer bi i dalje zavisio od isključive volje tra- 
sata, a u pogledu pokrića, on svakako ima pravo da se namiri iz nje- 
ga na osnovu građanskopravnog odnosa nastalog pre izdavanja menice, 
odnosno čeka. Dakle, prenosom prava na pokriću se ne bi ništa učinilo na 
polju menične, odnosno čekovne sigurnosti, a to znači na unapređivanju 
efikasnosti. Naprotiv, prividno bi se poboljšao samo građanskopravni po- 
ložaj lica koje je, između ostalog, i zakoniti imalac menice. Prividnost se 

sastoji u tome što bi ustupanjem prava na pokriću zakoniti imalac menice 
dobio ono što je i do tada već imao, odnosno što je prinudnom, građan- 
skom, sudskom, postupku na kraju mogao i da dobije. 

Summary 


Due to the identical personal structure, the bill of exchange and 
the cheque have a common feature regarding the drawer’s cover on a 
banking account which is administrated by the drawee. It seems that 

drawee and the acceptor. At first glance the position of drawee and 
acceptor is different because the drawee’s obligation is also not derived 
from the bill of exchange; however, the acceptor has an obligation due to 
his acceptance of the drawer’s order. However, at the stage of collection, 

legal position of the drawee and acceptor remains unchanged, because 
their position could be changed only through their legally relevant will, 
manifested in the instrument as such. 

Brenne, Stefan. 2018. Die Ostraka vom Kerameikos, I-II. Wiesbaden: 
Reichert Verlag, 1394. 


Ostrakizam (,,časno progonstvo“, kako se često naziva) jedan je od 
antičke demokratske Atine. On se često nije sasvim pravilno razumevao, 
pojedini autori su taj pojam neretko proširivali na različite nepoželjne 
i nedemokratske pojave (Williams 2001), koristili su ga kao figuru za 
svako socijalno odbacivanje (npr. intelektualni ostrakizam) itd. Međutim, 
ostrakizam je u osnovi bio jedna od najmarkantnijih demokratskih institu- 
cija u Atini tokom V veka pre n. e. u vreme punog procvata tog uređenja 
koje je proslavilo taj polis. Već od IV veka pre n. e., kada je demokratija 
zapala u krizu, ostrakizam se više nije koristio. Ta pravno-politička usta- 
nova nije imala karakter krivičnopravne sankcije, kako se ponekad po- 
grešno shvata, već je predstavljala preventivnu meru privremenog udalja- 
vanja iz polisa onog lica za koje veliki broj građana smatra da bi moglo 
postati opasnost za atinsku demokratiju. Razlog je najčešće bila njegova 
popularnost i politički uticaj, što bi latentno pretilo da demokratija sklizne 
u autokratiju ili tiraniju. Ukoliko bi se neko ponašanje u političkom ži- 
votu graničilo sa krivičnim delom (podmićivanje, korupcija, lažne optuž- 
be, intrige, kleveta, prisila itd.), pokretale su se drugačije, krivičnopravne 
procedure (Taylor 2001, 53-66). 


Lice koje je ostrakovano moralo je provesti deset godina ne samo 
van svog polisa-države nego van celog poluostrva Atike. Neki su odlazili 
na ostrvo Eubeja, koje nije bilo mnogo daleko od Atine, neki na Pelopo- 
nez, a bilo je i onih koji su odlazili na veoma udaljena mesta. Dotle su o 
porodici i imovini osuđenog brinuli najbliži rođaci ili staraoci koje bi on 
odredio, a po isteku tog vremena, on se vraćao u polis i nastavljao život bez 
negativnih konsekvenci. O toj meri su se Atinjani izjašnjavali jednom go- 
dišnje na narodnoj skupštini, kada bi se postavljalo pitanje da li te godine 
treba pristupiti ostrakizmu. Tek ukoliko bi se donela odluka da je taj po- 
stupak neophodan, bez određivanja lica o kome bi se odlučivalo, glasanje 

o ostrakizmu se organizovalo posle dva meseca. Odvijalo se tako što 
bi svaki slobodan, punopravan Atinjanin koji učestvuje u radu narodne 
skupštine na agori ispisivao ime lica za koje je smatrao da može ugroziti 
atinsku demokratiju. Za one koji nisu bili pismeni ostrakon je ispisivao 
profesionalni pisar ili neko od prisutnih građana koji je znao da piše. 
Ostrakovano lice je u roku od deset dana posle odluke moralo napustiti 
polis. No, bilo je slučajeva kada su se ostrakovana lica vraćala u Atinu 
i pre isteka roka od deset godina. Tako je Temistokle, kada je Atina bila 
životno ugrožena od Persijanaca 480. godine pre n. e., pozvao dva svoja 
politička neistomišljenika, Ksantipa i Aristida, čiji je ostrakizam velikim 
delom on pospešio, da se vrate i pomognu u odbrani grada. Desetak go- 
dina kasnije i sam Temostokle je bio ostrakovan i otišao je u izgnanstvo 
u Argos na Peloponezu. Sve to se dešavalo između osme i šeste decenije 
V veka pre n. e., što je bio period kada se ostrakizam najčešće koristio. 


Ostrakizam je dobio naziv prema ulomcima glinenih predmeta 
na kojima su Atinjani grebanjem ispisivali ime onog građanina za koga 
veruju da predstavlja opasnost po atinsko demokratsko uređenje. Takva 
pločica je nosila naziv ostrakon (plural ostraka) i nije postojao nikakav 
poseban formalni uslov kako bi trebalo da izgleda. Kao ostrakon su se 
najčešće koristili parčići grnčarije, delovi keramičkih posuda, lampi, a 
pogotovo polomljenih crepova. Posle glasanja u narodnoj skupštini ulom- 
ci su se sortirali po ispisanim imenima i prebrojavali. Da bi jedno lice 
bilo ostrakovano, nije bila dovoljna prosta većina glasova. Izvori pominju 
dva podatka: ne mnogo poznati istoričar Filohor (iz III veka pre n. e.) ka- 
zuje da je bilo potrebno 6.000 glasova da bi neko bio osuđen, dok Plutarh 
dosta kasnije (I-II vek n. e.) govori da se ostrakizam primenjivao ukoliko 
je ukupno glasalo 6.000 građana (procenjuje se da je u V veku pre n. e. 
Atina imala nekoliko desetina hiljada građana). Mada se ostrakizam često 
doživljava kao jedan od simbola državnog uređenja antičke demokratske 
Atine, njemu se u praksi prilično retko pribegavalo, tako da je poznato 
relativno malo slučajeva sprovedenog postupka ostrakizma, i to samo to- 
kom V veka pre n. e. (Forsdyke 2005). 


Neki važni podaci o ostrakizmu ne mogu se sa sigurnošću utvrditi 
iz literarnih izvora (poput onoga o broju glasova koji su potrebni za osu- 
du), ali je epigrafika znatno bogatija i pruža dosta materijalnih tragova 
o tom postupku. Arheolozi su u Atini na više mesta pronalazili ostrake, 
najviše njih podno akropolja, na agori, gde se i glasalo o ostrakizmu, ali 
je najbogatiji lokalitet groblje Karameikos iz antičkog perioda, malo dalje 
od atinske agore. Tu su se ostrakoni u kontinuitetu iskopavali počev od 
1910. godine pa sve do naših dana, uglavnom od Nemačkog arheološkog 
instituta u Atini. Krajem 1960. je za samo nekoliko godina pronađeno 
oko 8.500 ispisanih ulomaka (tzv. Veliki depozit). Najveći deo tih ostra- 
kona je služio za zatrpavanje napuštenog kanala reke u vreme kada je 
tu Temistokle gradio duge gradske zidine posle grčko-persijskih ratova. 

Od 1990. godine Štefan Brene je počeo da objavljuje nalaze ostrakona 
iz Kerameikosa (Brenne 2001; 2002), a sintezu njegovog istraživačkog 
rada i publikovanja ostrakona čini ova impozantna dvotomna knjiga od 
skoro 1.400 strana sa preko 9.300 obrađenih ostrakona sa tog lokaliteta, 
uključujući i one koji su bili objavljeni pre Drugog svetskog rata. Ukupan 
broj ostrakona koji su pronađeni u Kerameikosu i na drugim lokacijama 
u Atini iznosi blizu 12.000. Za razliku od nekih ranijih parcijalnih štam- 
panih izdanja pronađenih ostrakona, pa i onih koje je Brene prethodno 
objavio, u ovoj ediciji je svaki pojedinačni nalaz predstavljen sa punim 
opisom, tekstom i sa značajnim brojem ilustracija. Otuda je ova publika- 
cija nesumnjivo najznačajniji poduhvat te vrste do sada. 


Posle kratkog predgovora i tri uvodne glave koji su mahom meto- 
dološke prirode, autor ističe značaj ostrakona kao izvora saznanja o Atini 
u V veku pre n. e. i ukazuje na principe kojima se rukovodio prilikom 
obrade i grupisanja toliko velikog broja sačuvanih ulomaka. U četvrtoj 
glavi uglavnom se razmatraju epigrafske i lingvističke karakteristike nat- 
pisa na ostrakama, ali se ukazuje i na to kako su se pripremali ulomci 
keramike kao materijal za ispisivanje, kako izgleda natpis i kako su se 
vršile ispravke ukoliko bi neko pogrešio u pisanju, koje su se skraćenice 
koristile uz ime lica koje se sumnjičilo da ugrožava demokratiju, uključu- 
jući i kratke napomene koje su se tim povodom mogle naći na ostrakama. 
U petoj glavi se posebno izdvajaju ostrake koje su sadržale ne samo ime 
nego i nekakve druge oznake (verbalne ili slikovne) vezane za lice čije je 
ime napisano i neke njegove osobine. Te dodatke je glasač dopisivao uz 
ime da bi argumentovao zašto smatra da jedno lice treba da bude ostra- 
kovano, mada takvo ,,obrazloženje“ nije bilo neophodno. Najčešće je taj 
komentar činila samo jedna reč koja obično pejorativno opisuje onoga 
o kome se glasa (npr. izdajnik, preljubnik itd.), a nekada je i sam motiv 
koji je bio naslikan na ulomku polomljene posude predstavljao jedan vid 
ilustracije karaktera lica čije je ime upisano. 

Šesta glava prve knjige je najobimnija i najvažnija jer ima veoma 
detaljan analitički karakter. Tu je u najvećoj meri došao do izražaja važan 
autorski doprinos pisca koji pokušava da grupiše ostrake prema nekoliko 
kriterijuma. Na prvi pogled ostrake deluju veoma slično jer najveći deo 
Međutim, autor izdvaja jedan broj specifičnijih ostraka u tri grupe (A, 
B i C). Naročito izdvaja treću grupu od preko 300 ostraka na kojima se 
mogu videti dva imena, pri čemu je jedno ili nedovršeno ili ispravljano. 
Stiče se utisak da se glasač predomislio kada je počeo da ispisuje prvo 
ime, pa je onda napisao drugo, mada ima još više slučajeva kada se na 
jednom ostrakonu nalazi isto ime ispisano dva puta. Kada bi glasač po- 
grešio u pisanju imena, on je izgleda odustajao od toga da ga ispravlja i 
ime ostavljao nedovršeno, pa bi ga drugi put pažljivije i ispravno ispisao. 

Nije isključeno da se tako postupalo kako ostraka ne bi bila tretirana kao 
nevažeći ili nejasan glas. Na kraju prve knjige nalazi se veliki broj ilu- 
stracija i fotografija kako samih ostraka, tako i ambijenta i plana prostora 
u kome su se glineni ulomci pronalazili. Ipak, najvažniji trag za sva vre- 
mena predstavljaju fotografije svih 9.367 ostraka koje su potom pažljivo, 
nemački pedantno katalogizovane u drugoj knjizi. 


Druga knjiga sadrži krajnje detaljan, minuciozno sačinjen katalog 
imena koja se pojavljuju na brojnim ostrakama uređen prema alfabetskom 
redosledu. Za svako lice čije se ime pojavljuje na ostrakonu autor daje 
kratke biografske podatke, kratak opis i komentar tekstualnih osobina 
pojedinih ostraka, uz upućivanje na to u kojim su edicijama eventualno 
ranije bili objavljeni. 

Mada je ovo delo pre svega značajno za arheologe i istoričare, ono 
može da pobudi veliko interesovanje pravnika i politikologa jer na izvor- 
nom materijalu makar delimično otkriva kako je funkcionisao ostrakizam 
u svojim tehničkim aspektima, ali i više od toga. Posle uvida u ovu knjigu 
podiže se zavesa nad pozorištem realnog političkog života i prava u Atini 
u vreme punog procvata demokratskog uređenja, u V veku pre n. e. Ona 
otkriva različite aspekte te procedure, ali možda indirektno i objašnjava 
zašto se ostrakizam primenjivao svega nekih osamdesetak godina u inače 
burnom životu tog polisa. Istovremeno, ova knjiga nužno otvara pitanje, 
ali na njega eksplicitno ne odgovara, zašto je ostrakizam bio ograničen 
samo na taj relativno kratak vremenski segment. Verovatno ima istine u 
tome da je ostrakizam mogao služiti kao instrument u međusobnim obra- 
čunima istaknutih pojedinaca u polisu, ako je verovati Plutarhu. 


Nesporno je da je ostrakizam nastao na talasu oduševljenja nepo- 
srednom demokratijom koje je usledilo posle dugog perioda aristokrat- 
skog načina organizacije društvenog života. Tada ga je Klisten uveo kao 
mehanizam zaštite tek uspostavljene neposredne demokratije, kako sve- 
doči Aristotel (Ustav atinski 22, 3). Doduše, ostrakizam nikada formalno 
nije bio ukinut. I tokom IV veka pre n. e. u narodnoj skupštini se jednom 
godišnje postavljalo pitanje da li treba glasati o ostrakizmu, ali se više 
nije pokretao takav postupak. To verovatno govori da je praksa pokazala 
da ostrakizam nije doneo velike koristi Atini niti je značajnije zaštitio po- 
lis od udara na demokratsko uređenje. Sami građani ga nisu sagledavali 
kao postupak koji bi bio vredan prilično velikog truda (nekoliko faza u 
postupku), komplikovane organizacije (nadzor nad glasanjem koji vrše 
devet arhonata i članovi Veća bule), društvenih potresa, neprincipijelnog 
lobiranja, čega je uvek bilo tokom dvomesečnog perioda pre pristupanja 
glasanju. Sasvim je verovatno da se na osnovu iskustva iz prethodnih 
decenija ostrakizam pre doživljavao kao mogući generator dodatnih po- 
litičkih previranja, građanske nesloge 1 društvene polarizacije, pa čak i 
iskazivanja lične netrpeljivosti, što dokazuje okolnost da se na ostrakama 

pojavljuju i imena ljudi koji nisu bili značajne ličnosti u životu polisa, a 
to pokazuje i ova knjiga. Tako je Plutarh (Aristid 7, 5—6) sačuvao aneg- 
dotski podatak da je prilikom glasanja o ostrakizmu Aristida, koji je imao 
nadimak Pravedni, jedan nepismeni Atinjanin, ne prepoznajući Aristida, 
zatražio baš od njega da mu na ostraki upiše ime ,,Aristid“. Kada je Ari- 
stid upisao svoje ime, pitao ga je zašto je tako glasao, a taj čovek je 
odgovorio da on Aristida uopšte ne poznaje, ali da mu je dosta da sluša o 
tome da je pravedan. 


Ovo voluminozno ostvarenje slikovito prikazuje ostrakizam na 
delu, život institucije, psihologiju glasača, predomišljanje prilikom pisa- 
nja imena, broj pisara koji su ispisivali ostraku za građane (često pona- 
vljanje istog rukopisa) itd. U mnoštvu nepouzdanih podataka o ostrakiz- 
mu u literarnim izvorima (pogotovo kod Plutarha), svojom preciznošću i 
temeljnošću ova knjiga predstavlja otrežnjujući faktor koji nagoni na re- 
valorizaciju realnog značaja i dometa te institucuje u demokratskoj Atini. 
Drugim rečima, posle nje čitalac shvata da je ostrakizam bio više vremen- 
ski ograničen i neuspeo eksperiment neposredne demokratije nego neka 
trajna institucija koja zavređuje onoliku pažnju koju joj pridaje današnji 
posmatrač zaljubljen u tekovine atinske demokratije. 

Stucke, Maurice E., Ariel Ezrachi. 2020. Competition Overdose: 
How Free Market Mythology Transformed Us from Citizen Kings 
to Market Servants. New York: HarperCollins Publishers, 401. 


Poznavaocima prava konkurencije dobro je poznat dosadašnji izu- 
zetan doprinos autora ove knjige. Na primer, Ezrakijev pregled slučajeva 
u evropskom pravu konkurencije (Ezrachi 2012), koji je nezaobilazno šti- 
vo za svakog ko ima ambiciju da tvrdi da nešto zna u toj oblasti. Kada 
njih dvojica objave knjigu o konkurenciji, onda su očekivanja čitalačke 
publike koja makar i površno poznaje tu oblast svakako velika. Ali kada 
naslov knjige glasi Predoziranje konkurencijom, sva zvona i klaksoni po- 
činju da se oglašavaju. Šta se to događa? Da li je moguće da smo svi mi 
narkomani, ,navučeni“ na konkurenciju u ranoj mladosti, još u osnovnoj 
školi. A narkomanija je, pokazalo se, nešto loše, nezavisno od doziranja. 
Da li je i konkurencija, shodno takvom naslovu, nešto loše? 


Ne, smerno tvrde autori, protivrečivši sami sebi, konkurencija 
može da bude dobra, ali, prema njihovom mišljenju, nije uvek dobra. A 
mi, nezavisno od toga što čitalac do kraja knjige ne saznaje ko smo to 
„mi“, koji smo ,,predozirani konkurencijom“, treba da se osvestimo, da 
prihvatimo da konkurencija ponekad zaista nije dobra — da je ponekad 
„toksična“. Autori, na samom početku knjige, tvrde da će nam pomoći da 
prepoznamo te slučajeve. 

Prvi slučaj toksične konkurencije koji se u knjizi opisuje jeste trka 
ka dnu, kada, tvrde autori, interes pojedinačnog konkurenta nije istove- 
tan njihovom kolektivnom interesu, odnosno interesu društva u celini, i 
kada konkurenti ne mogu da prekinu sa takvom konkurentskom borbom. 
Čitaocu pada na pamet slučaj trke u nuklearnom naoružanju, kada se 
ograničavanjem takvog nadmetanja, uz niže troškove, može postići isto- 
vetan nivo odvraćanja — ravnoteže straha. No, autori se bave obavezom 
nošenja kaciga u hokeju na ledu (baš relevantno za pravo konkurencije) 
i procesom primanja brucoša na američke univerzitete. Pokazalo se da 

je procenat odbijenih kandidata jedan od indikatora kvaliteta američkih 
univerziteta koji se koristi prilikom njihovog rangiranja. Taj pokazatelj je 
stvorio podsticaj američkim univerzitetima da pozivaju da se što veći broj 
kandidata prijavi upravo kod njih, kako bi na taj način imali što veći pro- 
cenat odbijenih kandidata, time navodno pokazali svoj kvalitet, pa tako 
napredovali na rang-listi i pretekli konkurente. Potpuno je jasno da je reč 
isključivo o pogrešnom pokazatelju koji se koristi i koji stvara neodgova- 
rajuce podsticaje, a ne o lošim efektima konkurencije između američkih 
univerziteta. Ipak, za autore je to prvi slučaj toksične konkurencije. 


Konjsko meso umesto goveđeg rezultat je drugog slučaja toksične 
konkurencije. Za slučaj konjskog mesa koje se našlo u lazanjama u evrop- 
skim samoposlugama, koje su, prema deklaraciji 100% od goveđeg mesa, 
kriva je, bar tako autori smatraju, konkurencija. Konkurentski pritisak je 
stvorio dobavljačima podsticaj da umanjuju troškove kako bi zadržali vi- 
soku profitnu stopu, a oni su to učinili obarajući kvalitet svog proizvoda, 
pa je u mlevenom mesu jeftinije konjsko meso delom zamenilo goveđe. 
Čitalac, naročito onaj koji makar površno poznaje mikroekonomsku teo- 
riju, ipak bi se usudio da primeti da je reč o klasičnom slučaju asimetrije 
informacija, kakva postoji na mnogim tržištima, pa stoga treba uvesti do- 
bro uređen proces kontrole kvaliteta, kakav je po izbijanju tog skandala 
i uveden, a ne sputavati konkurenciju. Uzgred, asimetrija informacija je 
opasnija u slučaju monopola nego u slučaju konkurencije, a osnovni mo- 
tiv poslovne aktivnosti, maksimizacija profita, pa stoga i motiv za obara- 
nje kvaliteta, čime se obaraju troškovi, postoji nezavisno od stanja kon- 
kurencije. Naravno, legitimno je da se tvrdi da je maksimizacija profita 
sama po sebi toksična, ali to je onda pledoaje protiv kapitalizma, privatne 
svojine i tržišne privrede, a ne slučaj toksične konkurencije. 


Treći slučaj toksične konkurencije je za ceo svet izuzetno relevan- 
tan način na koji hoteli u Las Vegasu iskazuju svoje cene na sajtovima na 
rezervisanje smeštaja. Njihova cena nije konsolidovana, već se sastoji iz 
nekoliko delova, pri čemu neki od njih na sajtovima za rezervaciju nisu 
baš najjasnije prikazani — koristi se sitan font — što može da dovede do 
zabune potrošača. Međutim, pita se čitalac, kakve to ima veze sa konku- 
rencijom? Lasvegaski hotelijeri, sasvim očekivano, hoće da zarade što 
više na onima koji bi tamo da dođu i da nemilice troše svoje pare — šta 
bi tek činili da nema konkurencije između njih? Tim pre što je rešenje 
tog problema jednostavno: hotele treba propisima obavezati da iskazuju 
samo konsolidovanu, ukupnu cenu smeštaja. Sami autori navode da je 
nadležno telo u Australiji učinilo upravo to i da oni koji rezervišu lasve- 
gaski smeštaj to čine iz Australije, dobijaju punu informaciju o ceni. I 
žale što američko nadležno telo nije učinilo to isto. Zbog čega? Čitalac 
će pomisliti da je to možda zbog toga što se jedan od tamošnjih hotela s 
dobrim razlogom zove Trump International Hotel Las Vegas. Nije baš da 

je neočekivano, dešava se to kada tajkun postane predsednik, ali ostaje 
misterija kakve to ima veze sa konkurencijom. 


Prekomeran izbor je, prema mišljenju autora, četvrti slučaj toksične 
konkurencije. Reč je o tome da prevelika diverzifikacija ponude stvara ta- 
kve kognitivne zahteve kupcima da oni, navodno, zbog toga veoma često 
odustaju od kupovine. Autori ne spore pogodnosti koje po kupca stvara 
mogućnost izbora, jedino tvrde da je prekomeran izbor kontraprodukti- 
van. Kako, onda, razlikovati primereni od prekomernog izbora? U knjizi 
nema nijedne jedine naznake koja bi se mogla smatrati elementom od- 
govora na to pitanje. Jedino što se odbacuje prilično razborita teza da će 
prodavci, suočeni sa odustajanjem kupaca od kupovine usled prekomerne 
diverzifikacije ponude, i suočeni sa pritiskom konkurenata, smanjiti po- 
nuđeni izbor kako bi uvećali prodaju, pa time i svoj profit. Argumenti? 
Nema ih.! 


Sledeći deo knjige posvećen je razlozima zbog kojih smo predozi- 
rani konkurencijom. Prvi razlog je delanje zagovornika ideologije konku- 
rencije, otelotvorene u rečenici ,,Konkurencija je uvek poželjna“. Poreklo 
te ideologije, smatraju autori, treba tražiti u Čikaškoj školi, čije se ideje 
u knjizi potpuno netačno prikazuju. Dakle, ti ideolozi, proizvođači nar- 
kotika zvanog konkurencija, uspeli su da formulišu pravni okvir, zakon 
za zaštitu konkurencije i srodne propise, koji, prema mišljenju autora, 
bezuslovno štiteći konkurenciju, onemogućavaju njeno ograničavanje u 
onim situacijama u kojima je ona kontraproduktivna. Primer — sporazum 
o ograničavanju (plafoniranju) plata trenerima u Američkoj amaterskoj 
košarkaškoj ligi (VCAA), koji su kolektivnom tužbom na sudu osporili 
treneri. Međutim, svi zakoni o zaštiti konkurencije u savremenom svetu 
poseduju mehanizme kojima se može sprečiti ona konkurencija koja je 
kontraproduktivna, odnosno sačuvati ono narušavanje konkurencije koje 
uvećava društveno blagostanje. U evropskom pravu konkurencije, to su 
izuzeća, pojedinačna ili kolektivna, restriktivnih sporazuma. U američ- 
kom pravu konkurencije to se postiže na nekoliko načina: izuzimanjem 
cele oblasti iz primene prava konkurencije (na primer sindikati, prema 


U svom pohodu dokazivanja da je prekomeran izbor kontraproduktivan, autori 
povezuju napredak elektronskih platformi za (emotivno) povezivanje, koje omogućavaju 
veću raznolikost potencijalnih životnih saputnika koji se upoznaju, i opadanje broja bra- 
kova sklopljenih u SAD. Budući da, naravno, broj brakova zavisi od veoma velikog broja 
raznolikih činilaca, autori izbegavaju da zaključe da je napredak elektronskih platformi 
prouzrokovao pad tog broja, ali zaključuju da svakako nije doveo do njegovog značajnog 
uvećanja (str. 115). To je metodološki neodrživ zaključak, budući da se ni na koji način ne 
kontroliše dejstvo ostalih faktora. Sasvim je moguće da bi napredak elektronskih platfor- 
mi omogućio značajno povećanje broja brakova da nije bilo drugih faktora sa suprotnim 
smerom dejstva. Drugim rečima, sasvim je moguće da je pad broja brakova, koji izaziva 
dejstvo drugih faktora, manji nego što bi bio da nije bilo napretka elektronskih platformi 
i uvećanje raznolikosti ponude potencijalnih životnih saputnika, što samo za sebe, ceteris 
paribus, dovodi do povećanja broja zaključenih brakova. 

članu 17 Klejtonovog zakona), primenom instituta sigurne luke (safe har- 
bor) i sigurne zone (safety zone) i primenom standarda zasnovanog na 
pravilu razuma (rule of resaon). Dakle, ipak postoji obilje instrumenata i 
mehanizama da se postigne ono što autori tvrde da uopšte nije moguće, a 
to navodno zbog delovanja ideologa konkurencije, koji su shodno svojoj 
ideologiji osmislili i propise o zaštiti konkurencije. Upravo su ti mehaniz- 
mi omogućili ograničavanje konkurencije u daleko ozbiljnijoj ligi, Ame- 
ričkoj ligi profesionalne košarke (VBA) u kojoj je ograničen (plafoniran) 
fond nadnica igračima, kako bi se sprečila trka do dna. Dakle, naruše- 
na je konkurencija na tržištu radne snage. Pravilo sallary cap, kojim su 
ograničene nadnice, uvedeno je kao deo kolektivnog ugovora — dakle, 
sindikalna stvar — a sindikati su već pomenutim članom Klejtonovog za- 
kona izuzeti iz prava konkurencije. Dakle, neka pravnici NCAA stupe u 
kontakt sa advokatima VBA i nauče kako se, u skladu sa zakonom, re- 
šavaju problemi koji proizlaze iz prekomerne konkurencije, ali njihovo 
neznanje zaista ne treba koristiti kao argument u prilog teze o ideolozima 
konkurencije koji onemogućavaju da se predupredi konkurencija koja je 
kontraproduktivna. 


Ideologiju konkurencije, smatraju autori, plasiraju lobisti onih gra- 
na delatnosti i onih korporacija koje žele što manje regulacije, pa im je ta 
ideologija pokriće za deregulaciju, odnosno za umanjenje regulacije koja 
ne odgovara korporativnom sektoru.? Zanimljivo da se potpuno prene- 
bregava obimna literatura o ekonomskoj teoriji regulacije (Stigler 1971; 
Peltzman 1976), u kojoj se detaljno objašnjava kako lobisti koje anga- 
žuju korporacije utiču na regulaciju, preciznije rečeno, na uspostavlja- 
nje regulacije kojom se sputava konkurencija, naročito regulacije ulaska 
novih konkurenata — stvaranje pravnih barijera ulasku. A te barijere su u 
američkoj privredi danas daleko značajnije nego što su bile pre nekoliko 
decenija upravo zbog delovanja lobista (Gutićrrez, Philippon 2019). 


Zanimljivo je, doduše, kako autori u poglavlju o lobiranju uzgred 
dokazuju generalnu toksičnost konkurencije. Budući da konkurencija za 
njih u samom svom srcu treba da potkopa koncentrisanu ekonomsku moć, 
a sve je veća nejednakost u raspodeli bogatstva (u SAD), konkurencija 
je očigledno toksična i kontraproduktivna. Svrha konkurencije, međutim, 
bar se tako tvrdi u svim važećim udžbenicima i većini zakona o njenoj 
zaštiti, jeste uvećanje ekonomske efikasnosti i, time, maksimizacija druš- 
tvenog blagostanja, odnosno blagostanja potrošača, a ne ravnomerna ras- 
podela tog blagostanja. Neopravdano je konkurenciju optuživati za nešto 
što ne spada u njen ,,opis posla“. 

Ideologiju konkurencije nameću, kako smatraju autori, i zagovor- 
nici privatizacije (funkcija) javnog sektora, i kao argument u prilog te 

2 Kako navode autori, „ideologija konkurencije može da prikriva korupciju, ek- 
sploataciju, nekompetentnost i neznanje“ (str. 146). Kao i svaka druga ideologija, dodao 
bi nepristrasan čitalac. 

teze nude svoje viđenje epizode privatizacije zatvora u SAD, kojom se 
kazneni zavodi na konkursima prepuštaju privatnim kompanijama, koje 
svojim poslovanjem obezbeđuju izvršavanje zatvorskih kazni. Prema mi- 
šljenju autora, upravo zbog toga je Amerika zemlja sa najvećim brojem 
zatvorenika u odnosu na broj stanovnika, visokim stepenom recidivizma 
i, generalno, nepovoljnim statistikama kriminala. No, nisu ni pokušali da 
dokažu ono što se ne može dokazati. Da bi to što tvrde moglo da bude 
tačno, trebalo bi da privatne kompanije koje vode zatvore utiču na krivič- 
no zakonodavstvo, to jest na politiku suzbijanja kriminala, i da daju smer- 
nice sudovima za izricanje kazni itd. A da bi takva teza postala uverljiva, 
trebalo bi pokazati bar da se usponom privatnih zatvorskih kompanija de- 
sila promena na tom planu. A takva se promena nije dogodila. Amerika je 
odavno bila i ostala zemlja u kojoj se duboko veruje u zatvorsku kaznu, u 
kojoj je osnovni cilj kažnjavanja onemogućavanje prestupnika da ponovo 
učini krivično delo (,,njih treba skloniti sa ulica naših gradova“), a ne nje- 
govo odvraćanje ili resocijalizacija, pa je onda logično što se kažnjavanje 
svodi na zatvorsku kaznu — nije čudo što su američki zatvori prepuni pre- 
stupnika. To nema nikakve veze ni sa privatizacijom te državne funkcije 
ni sa konkurencijom. Međutim, i sa jednim i sa drugim je povezan iznos 
troškova izvršenja zatvorske kazne koji se namiruju iz budžeta. Stidlji- 
vo se na jednom mestu u knjizi (str. 170) napominje da su troškovi po 
zatvoreniku po danu u privatnim zatvorima kojima je poveren posao 34 
američka dolara, a isti ti troškovi su u istoj saveznoj državi (Luizijana) u 
klasičnim državnim zatvorima 52 američka dolara — 35% više. Na osnovu 
toga, čitalac zaključuje da i u slučaju zatvora konkurencija daje rezultate 
tamo gde rezultate od nje treba i očekivati — u sferi ekonomske efikasno- 
sti i obaranja (prosečnih) troškova. 


Kada se svemu tome dodaju oni najgori, Facebook i Google, koji 
nam ništa ne naplaćuju, ali nas, kako tvrde autori, eksploatišu tako što 
nas nadgledaju i znaju sve o nama, pa onda te informacije prodaju onima 
koji usmeravaju svoje reklamiranje, jasno je da počinjeno da živimo neku 
varijantu 1984 Džordža Orvela. Doduše, Orvelov teleekran nikako nije 
mogao da se isključi, a milijarde ljudi u svetu, ne samo u siromašnim 
zemljama, normalno žive iako nemaju nalog na Fejsbuku i niko ih na 
to ne tera. No, ostaje misterija kakve veze sve to ima sa konkurencijom, 
toksičnom, kako vole na naglase autori. 


U pokušaju da ponude nekakvo svetlo na kraju tunela, nekakvu 
detoksikaciju konkurencijom smoždenih narkomana, autori se bave pi- 
tanjem koliko smo mi, ljudska bića, pohlepni. Nismo, zaključuju auto- 

3 Zanimljiva je opaska autora da su pojam privatizacije, preciznije reprivatizacije, 
u ekonomsku terminologiju navodno uveli nacisti tridesetih godina prošlog veka i da je 
ta privatizacija služila ,,centralizaciji vlasti i u korist nekolicine, a na štetu mnogih“ (str. 
190). Baš živopisna ideološka etiketa — ako se neko danas zalaže za privatizaciju, mora da 
je sledbenik nacista! Možda ne samo u pitanju privatizacije? 

Ti, navodeći nalaze nekih eksperimenata, ishode nekih od igara. Pa onda 
zaključuju da nas pohlepnima čini konkurencija, i to ovakva kakva nas 
sada okružuje i koja je, prema njihovom mišljenju, igra sa nultom sumom 
— sve je usmereno na preotimanje, onoliko koliko neko izgubi drugi dobi- 
je, a takva konkurencija, kako navode, istiskuje sve društvene, moralne i 
etičke norme (sic).* I onda postajemo pohlepni. 

Dve napomene. Prvo, nije sporno da su (mnogi) ljudi pohlepni. 
Nije sporno ni to da pohlepa postoji od početka istorije čovečanstva. Ne- 
izvestan je odgovor na pitanje da li se pohlepa pojačala u poslednjih ne- 
koliko decenija, uz uspon ideologije slobodnog tržišta. Da li se promenio 
sistem vrednosti, da li je porasla sebičnost? Protivrečni su odgovori na ta 
pitanja. Ali ne postoji nikakva potvrda da postoji uzročno-posledična veza 
između konkurencije i pohlepe. Izvesno je, međutim, da ljudi ne postaju 
pohlepniji zbog konkurencije — pohlepni su zbog svog sistema vrednosti, 
zbog svojih preferencija, zbog odlika svojih moralnih normi. U suprot- 
nom, monopolisti, oni koji su eliminisali svu konkurenciju, odjednom bi 
prestali da budu pohlepni. Nema empirijske potvrde takve promene. 


Drugo, konkurencija nije igra sa nultom sumom. Konkurencija nije 
puko preotimanje bogatstva — tako nešto se zove pljačka. Konkurencija, 
piše u svim ozbiljnim udžbenicima prava konkurencije i industrijske or- 
ganizacije, kao specijalizovane discipline ekonomske nauke, stvara pod- 
sticaje za alokativnu, proizvodnu i dinamičku efikasnost. To ne piše zbog 
toga što tako žele nekakvi ideolozi, nego zbog toga što je to jasno obra- 
zložila ekonomska teorija i potvrdila empirijska analiza. To što konkuren- 
cija nije poboljšanje za svakoga ne znači da je konkurencija igra sa nul- 
tom sumom, budući da je dobitak svih onih koji konkurencijom dobijaju 
veći od gubitka onih koji gube. 

Nažalost, za autore ove knjige konkurencija je igra sa nultom su- 
mom uvek kada su igrači motivisani sopstvenim interesom, a igra sa po- 
zitivnom sumom je samo onda kada je reč o etičkoj (ovog puta je izosta- 
lo moralnoj) konkurenciji. A grand finale, nirvana u svetu konkurencije, 
jeste ono što autori nazivaju — plemenita konkurencija. Priznaju, doduše, 
da je to ideal koji se ne može potpuno doseći, ali društvo njemu treba da 
teži. Pa dobro, čemu to mi onda kao društvo treba da težimo? Plemeni- 
ta konkurencija označava ,,pomaganje sopstvenom suparniku da razvije 
svoj puni potencijal“ (str. 256). Citaocu tu već zastaje dah, ali se ipak 
nada da će do kraja tog poglavlja, poslednjeg u knjizi, dobiti bar neku 
naznaku, ako ne baš smernice, šta to treba da se učini da se, ako već 
ne dostigne takav ideal, ono bar krene ka njemu. Nažalost, u završnom 
poglavlju sledi nepojmljiv galimatijas u kome se mogu naći kenoza (sic), 


Autori konzistentno u knjizi pišu o ,,društvenim, moralnim i etičkim normama“. 
Ostaje nejasno, u tom kontekstu, koja je to razlika između moralnih i etičkih normi. Či- 
talac očekuje to razjašnjenje, ali ga do kraja knjige ne dobija. Uzgred, te norme, bile one 
moralne i etičke, nikako se ne istiskuju, kako tvrdi autor, nego se samo menjaju. 

holivudski glumci (Matt Damon), priča o tome zašto se srušio Boingov 
model 737 MAX, Povelja Ujedinjenih nacija o ljudskim pravima, dogo- 
dovštine o tome kako se u žargonu zaposlenih u jednoj investicionoj ban- 
ci (Goldman Sachs) nazivaju klijenti, šta zaposleni osim plate očekuju od 
poslodavaca, opis čuvenog Miligramovog eksperimenta iz 1961. godine, 
izveštaj o zaključcima do kojih je došao Komitet za istraživanje finan- 
sijske krize 2008. godine, šta je na saslušanju pred tim komitetom rekao 
nekadašnji guverner američke centralne banke (Alen Greenspan), kao i 
sadržaj govora američkog predsednika Ruzvelta iz 1941. godine, doduše 
ne onaj posle Perl Harbura. Čitaoca je već odavno napustila nada da će 
dobiti bilo kakve naznake o putu ka plemenitoj konkurenciji, ali je na kra- 
ju tog poglavlja ipak ushićen što više neće morati da čita takve nesuvisle 
tekstove i što je celoj knjizi najzad došao kraj. 


Ostaje otvoreno bitno pitanje. Kako to da čitalac, drogiran kon- 
kurencijom, ne vidi sve te silne navodno belodane istine na koje autori 
ukazuju u ovoj knjizi i ne razume (neizostavan korak pre eventualnog 
slaganja) njihove predloge za budućnost? Jedna je mogućnost da je ta ne- 
prestana drogiranost, ta narkomanska zavisnost od konkurencije, ireverzi- 
bilno umanjila čitaočeve kognitivne sposobnosti. Druga je mogućnost da 
je ovo do zla boga loše osmišljena i još gore napisana knjiga. I da čitaoca 
nije uspela da ubedi gotovo ni u jednu iznetu tvrdnju, a naročito nije 
uspela da ga ubedi u toksičnost konkurencije, čak ni u slučaju epizoda 
koje su ponuđene kao dokazi. 


Prema svemu sudeći, druga mogućnost je tačan odgovor. No, to 
onda otvara veoma ozbiljno i bolno pitanje: zbog čega su dva izuzetna 
poznavaoca prava konkurencije i renomirana autora u toj oblasti napisala 
ovako lošu i neuverljivu knjigu? Odgovor svakako treba staviti u kontekst 
onoga što se u pogledu konkurencije i njenog prava u poslednje vreme 
dešava u SAD, budući da je ova knjiga pisana pre svega za to tržište. 
U poslednjih desetak godina na dnevnom redu je sveobuhvatno preis- 
pitivanje američkog prava konkurencije. Uspon populizma u američkom 
pravu konkurencije, oličen u tzv. neobrandejzijanskom pokretu i njegovoj 
vedeti Lini Kan (Kahn 2018), ojačao je stanovište da je američko pravo 
konkurencije nemoćno pred širenjem i produbljivanjem tržišne moći u 
toj zemlji. Za razliku od takvih populističkih nalaza, ozbiljni radovi se 
bave uzrocima slabljenja konkurencije na američkim tržištima (Philippon 
2019) i predlozima kako da se temeljito unapredi pravo konkurencije u 
toj zemlji, naročito njegova primena (Baker 2019). Očigledno je da više 
nema saglasnosti da američku privredu odlikuju visok intenzitet kon- 
kurencije i siguran napredak, već je u toku rasprava bezmalo o svakom 
aspektu konkurencije i njenog prava u Americi — gotovo da nema više 
neprikosnovenih istina na tom planu. 


5 Begović (2018) razmatra uspon populizma u pravu konkurencije, naročito u 


SAD, koji se dogodio posle Velike recesije krajem prve decenije XXI veka. 

Staki i Ezraki su, očigledno i sasvim prirodno, bili motivisani da 
uđu u tu raspravu. Nije, međutim, problem samo učešće nego njegov ka- 
rakter. Izgleda da su autori želeli da njihovu čitalačku publiku ne čine 
samo specijalisti prava konkurencije, ne samo akademska zajednica, već 
da to bude široka publika u doba populizma, čiju glad za senzacijama i 
jednostavnim istinama nadjačava samo potreba da nađu žrtvenog jarca. 
Prema svemu sudeći, želeći da postanu popularni van akademskih kru- 
gova, a imajući u tom pogledu slavne uzore poput nobelovaca Stiglica 
(Joseph Stiglitz) i Krugmana (Paul Krugman), autori su se prepustili 
tabloidno-senzacionalističkom pristupu, nadajući se da njihov doprinos 
neće ostati nezapažen među širokim masama — da će postati popularni u 
narodu. Tako je, najverovatnije, i nastala ova knjiga. 


Uzgred, što se pohlepe tiče, ona ne mora da se odnosi isključivo na 
materijalno bogatstvo. Slavoljublje je takođe pohlepa. 

Živković, Miloš (ur.). 2019. Liber amicorum Vladimir Vodinelić. Be- 
ograd: Univerzitet u Beogradu, Pravni fakultet 
— Pravni fakultet Univerziteta Union u Beogradu, 534. 


Vladimir V. Vodinelić važi za vodećeg civilistu današnjice u našoj 
državi, dok neki drže da je on to čak i na prostoru celokupne nekadašnje 
zajedničke zemlje. Nesumnjivo je da takvu titulu taj erudita 1 zaslužuje. 
Razlozi za to su njegovo naučno interesovanje usmereno na najrazno- 
vrsnije pravne oblasti, njegovo učešće u zakonodavnoj aktivnosti, ali i 
spremnost da se suoči sa gorućim pravnim problemima. Međutim, Vo- 
dinelićev angažman nije obogatio samo građansko pravo nego i druge 
delove pravnog sistema Srbije — naročito one koji su ključni u njenoj 
borbi za uspostavljanje čvrste demokratije i vladavine prava. Svedočan- 
stvo značajnog dosadašnjeg pravnog doprinosa jeste obimna Vodinelićeva 
bibliografija smeštena na samom kraju zbornika. Imajući u vidu koliko 
je Vodinelić zadužio generacije pravnika, razlog zbog kojeg je sačinjen 
zbornik u njegovu čast dalje nije potrebno obrazlagati. 

Kada se uzme u razmatranje domet Vodinelićeve pravničke rado- 
znalosti, ne čudi što taj zbornik, koji predstavlja omaž njegovom životu 
i radu, sadrži priloge iz najraznovrsnijih oblasti prava. Na samom nje- 
govom početku, u napomeni urednika stoji objašnjenje sistematike koja 
prati redosled objavljivanja priloga. Prema uvodnoj napomeni urednika, 
zbornik nema tematski redosled iz razloga prethodno istaknute raznoli- 
kosti već je redosled određen abecedom, tačnije prema prezimenu autora 
priloga (prvog autora u koautorskim delima). Autori zbornika su Vodi- 
nelićevi saradnici, kolege i prijatelji, a veći broj njih su univerzitetski 
nastavnici. 

Nakon što je urednik ukazao na Vodinelićeva dostignuća i nakon 
govora Mihaela Martineka (Michael Martinek), pripremljenog povodom 
proglašenja Vodinelića doktorom honoris causa na Univerzitetu u Zar- 
landu, sledi prvi prilog u zborniku ,,Dva Kelzenova predgovora“ Danila 


* 


Student doktorskih studija, Pravni fakultet Univerziteta u Beogradu, sara.stojkovic 
001@gmail.com. 

Baste, u kojem se razmatra filozofski značaj predgovora koje je Hans 
Kelzen (Hans Kelsen) napisao za prvo (1911) i drugo izdanje (1923) svo- 
je knjige Glavni problemi teorije prava. Basta ističe da se važnost pr- 
vog predgovora ogleda u tome što se bavi metodološkim prečišćavanjem 
jurisprudencije. Kelzen je kao centralni problem pravne metodologije 
postavio izobražavanje jurisprudencije kao normativne discipline. U dru- 
gom predgovoru, navodi Basta, u nekoliko tačaka izlaže se na koji način 
su pojedina rešenja u Glavnim problemima prethodila onome do čega je 
Kelzen postepeno došao izgradnjom čiste teorije prava.! 


Slovenački autor Andrej Berden (Andrej Berden) u tekstu koji nosi 
naziv „Inserti iz uvoda u građansko pravo“ (,,Inserti iz uvoda v civilno 
pravo“) daje istorijski osvrt na odabrane teme građanskog prava. Izme- 
đu ostalog, Berden se bavi razvojem prava i recepcijom rimskog prava 
odvojeno na zapadu i istoku nekadašnjeg Rimskog carstva, uz osvrt na 
pojedine predele, i izdvaja razloge koji su do (različite) recepcije doveli. 

Sledeći prilog je , Razvojni put načela obaveznosti upisa u katastar 
nepokretnosti i njegovo “novo ruho’“ Radenke Cvetić. Autorka ovde po- 
smatra načela oficijelnosti i obaveznosti kroz prizmu načela dispozicije, 
jednog od fundamentalnih načela građanskog prava, i ocenjuje opravda- 
nost njihovog uvođenja u sisteme u kojima upis predstavlja način sticanja 
stvarnih prava. Cvetić zaključuje da se volja zainteresovanog lica, onog 
koje se upisuje, ne može posmatrati kao irelevantna sa stanovišta građan- 
skog prava. 


Sledi rad Aleksandre Čavoški „Budućnost evropskih integracija“ 
(, The Future of European Integration“). Evropska unija — EU stavljena 
je pred veliki izazov u predstojećem periodu imajući u vidu niz događaja 
koji su se odigrali pretežno u poslednjih nekoliko godina. Čavoški prvo 
predstavlja pet potencijalnih scenarija objašnjenih u dokumentu Evropske 
komisije pod nazivom ,,Beli papir o budućnosti EU“ i objašnjava moguće 
posledice u slučaju da EU krene svakim od tih puteva posebno. Autorka 
ne zanemaruje ni izazove koji će uticati na pravac EU. Čavoški zaklju- 
čuje da se zbog promenljivosti tendencija država članica EU ne može sa 
sigurnošću utvrditi sudbina evropskih integracija, iako ističe da je upravo 
zbog te ćudljivosti scenario ,,business as usual“ najmanje verovatan. 


Kosta Čavoški u svom prilogu ,,Sekspirovo poimanje pravde“ 
izdvaja pojedine stihove vanvremenskog engleskog pesnika i sagledava 
ih iz (filozofsko)pravne perspektive. Na kraju zaključujemo da je maj- 
storstvo Vilijema Sekspira (William Shakespeare) moguće potvrditi i po- 
smatranjem njegovih dela čak 1 iz ugla koji njemu nije bio toliko blizak. 

' Kad govori o tački u kojoj je Kelzen odbacio razumevanje subjektivnog prava 
kao suštastva različitog od objektivnog prava kako bi se izbeglo uništavanje jedinstvenog 
sistema prava, Basta navodi da se isti princip ima primeniti i na dualizam javnog i privat- 
nog prava. Tu se Basta nadovezuje na Vodinelićevu studiju o toj razlici. Videti Vodinelić 
(2016). 

Razlog je u tome što je on bio sposoban da uoči razlike između raznih 
vrsta pravde o kojima vekovima raspravljaju i najveći pravni pisci. 


Mihajlo Dika (Mihajlo Dika) u tekstu ,,O troškovima parničnog 
postupka u slučaju suparničarstva“ kritički pristupa procesnim pravilima 
Hrvatske i Srbije koja se bave troškovima u slučaju suparničarstva. Au- 
tor ističe potrebu da se uvedu nova pravila koja će poštovati različitosti 
između kategorija suparničarstva i smatra da pravilo da suparničari snose 
jednake troškove treba smatrati izuzetkom. 


Jasminka Hasanbegović u članku „O mogućem poreklu Monte- 
skjeove ideje o sudiji kao ustima zakona“ traga za uticajima na tu meto- 
nimiju polazeći od antičke pravne misli i njene potencijalne začetke pri- 
mećuje u Aristotelovom shvatanju o sudiji kao udahnjujućoj pravdi i Ci- 
ceronovoj ideji o magistratu — zakonu koji govori. Autorka primećuje da 
je ser Edvard Kouk (Sir Edward Coke) prvi (prema njenim saznanjima) 
upotrebio izraz „usta zakona“ i čak bolje izrazio suštinu te metonimije 
od Monteskjea, naročito imajući u vidu njegovo postulisanje nezavisnosti 
sudstva. 


U sledećem radu Marije Karanikić Mirić ,,Promena dužnika u no- 
vom francuskom pravu — kraj jedne kontroverze?“ prikazan je put koji je 
institut promene dužnika prešao u jednom sistemu koji je dugo pružao 
otpor mogućnosti promene na strani dužnika zbog ukorenjenog shvatanja 
o neodvojivosti duga od ličnosti dužnika.* Ipak, taj institut je konačno 
uveden u francuski pravni sistem reformom od 2016. godine. Autorka 
primećuje da je još rano diskutovati o budućnosti tog instituta budući da u 
trenutku nastanka rada još nije bilo sudskih odluka koje bi bile adekvatan 
orijentir, ali primećuje da skepticizam u ondašnjoj pravnoj literaturi ne 
nestaje. 


U Srbiji se ponovo otvara ustavno pitanje i stoga Tanasije Marin- 
ković u prilogu naslovljenom ,,Borbe za ustav i ustavnost u Kneževini i 
Kraljevini Srbiji“ osvetljava osnovne crte njenog ustavnog razvoja pre- 
težno u 19. veku budući da se već tada javljaju izazovi s kojima se ona 
i danas suočava. Prilikom hronološkog prikaza ustava u tom periodu u 
srpskoj državi, autor je glavnu pažnju obratio na političke ideje, političke 
stranke 1 političke ustanove. Autor zaključuje da nam je istorija pokazala 
da vladavinu prava ne obezbeđuje samo smeštanje njenih mehanizama 
(poput nezavisnosti sudstva) među korice ustava. Za njeno uspostavljanje 
neophodan je i odgovarajući stepen društvene zrelosti, a u slučaju sudija 
to podrazumeva postojanje njihove svesti o dužnostima koje imaju spram 
države. 

2 Autorka je napisala i monografiju o promeni dužnika, u kojoj je, između osta- 
log, predstavila i dileme koje potiču iz francuskog pravnog sistema. Videti Karanikić Mi- 
rić (2017). 

Mihael Martinek piše o Vodineliću kao o pravnom misliocu koji 
se zalaže za autonomiju u privatnom pravu. On se u članku ,,Autonomija 
teorije, sistematike i dogmatike privatnog prava“ (,,Die Autonomie der 
Theoretischen, Systematischen und Dogmatischen Privatrechtswissensc- 
haft“) osvrće na izazove koji su stavljeni pred privatno pravo u prethod- 
noj deceniji, tačnije na jačanje potrebe za interdisciplinarnom saradnjom. 
Martinek odgovara na pitanje da li ,,staro“ privatno pravo može da preživi 
u modernom društvu i u modernoj ekonomiji i zaključuje da je jubilar 
opravdano nepokolebljiv u svom stavu. 


Sledi članak Dušana Nikolića ,,O širini teme doktorske disertacije 
iz pravnih nauka“ u kojem autor polazi od kritike višedecenijskog ra- 
zumevanja knjige Doktorska disertacija iz pravnih nauka, koju je pisao 
francuski autor Anri Kapitan (Henri Capitant). On smatra da se ne treba 
dogmatski držati stava da je najbolje opredeliti se za usko specijalizova- 
nu temu, te da tema treba da zavisi od ličnih tendencija i karakteristika 
samog kandidata. U savremenoj pravnoj nauci, navodi autor, piscima se 
neretko dešava da od drveta ne vide čitavu šumu.? 


U prilogu ,,Pretpostavke sistematizacije prava u integralnoj pravnoj 
nauci“ (,,Pretpostavke sistematizacije prava u integralnoj pravnoj znano- 
sti“) autor Ivan Pađen (Ivan Padjen) ukazuje na značaj sistematizacije 
prava i Vodinelićev doprinos njenom unapređenju, naročito na primeru 
razlike između javnog i privatnog prava. On naglašava da je ta razlika 
važna, te predstavlja svoje ideje koje je izveo u okviru integralne pravne 
nauke, što predstavlja nov pristup tom problemu. 


Stefan Pirner (Stefan Piirner) napisao je prilog „Uloga nevladinih or- 
ganizacija i pojedinaca u suočavanju s nacionalsocijalističkom prošlošću u 
Nemačkoj: primer, utvrđivanje činjeničnog stanja i podsećanje na pomoćni 
koncentracioni logor Hersbruk (Hersbruck)“. Autor se fokusira na veoma 
važno pitanje za posleratnu Nemačku, a to je pitanje suočavanja s prošlo- 
šću kao otpor politici zaborava. On na primeru pomoćnog koncentracionog 
logora u Hersbruku opisuje kako je tekao mukotrpan, ali društveno važan 
poduhvat u toj zapadnoevropskoj državi i ukazuje na značaj takvog suoča- 
vanja za svako podneblje koje je istu ili sličnu promenu prošlo. 


Sledi rad „Izvođenje kliničkih ispitivanja na teškim bolesnicima“ 
Nine Planojević i Dragice Živojinović. U prvom delu rada autorke na- 
stoje da objasne koje bi se kategorije lica smatrale teškim bolesnicima, 
pri čemu ukazuju na potrebu detaljnije zakonske regulative (na primer, 
treba uvesti kriterijum za razlikovanje lakših i težih bolesnika). Ipak, one 
pozitivno ocenjuju zakonodavčev korak da posebno zaštiti te bolesnike 
prilikom kliničkih ispitivanja, imajući u vidu osetljivost te kategorije lica. 


3 Vodinelićev doktorat o razlici između javnog i privatnog prava reprezentativan 


je primer takvog odvažnog izbora. 

Meliha Povlakić (Meliha Povlakić) prikazuje putanju kojom se kre- 
će institut održaja u Bosni i Hercegovini. Glavni fokus njenog rada ,,Odr- 
žaj u novom stvarnom pravu u Bosni i Hercegovini“ (,,Dosjelost/održaj u 
novom stvarnom pravu u Bosni i Hercegovini“) stavljen je na uticaj koji 
su na taj institut izvršile izmene dejstva dva načela zemljišnoknjižnog 
prava — načela upisa i načela pouzdanja. Zbog jačanja tog uticaja, autorka 
zaključuje da će održaj kao način sticanja nepokretnosti u Bosni i Herce- 
govini biti gotovo zanemaren.“ 


Aleksa Radonjić u članku ,,Sudska posesorna zaštita državine od 
preglasnih reklama i dometi sudske posesorne zaštite državine“ obrazlaže 
da televizijske stanice smetaju državinu pojedinca emitovanjem reklama 
čija je jačina tona veća od jačine tona ostalog programskog sadržaja i da 
građani mogu da se obrate sudu za zaštitu. * Autor takođe naglašava da se 


imaju smatrati povredom privatnosti. 


Sledeći rad ,,Uticaj Code civil-a i francuske pravne nauke na ita- 
lijansko i nemačko građansko pravo. Uspon i zalazak jednog evropskog 
modela“ (,,L’influenza del Code civil e della scienza giuridica francese 
sul diritto civile italiano e tedesco. Ascesa e tramonto di un modello Eu- 
ropeo“) napisao je Filipo Ranijeri (Filippo Ranieri). U prvom delu autor 
prikazuje sve veći jaz između nemačke i francuske civilistike počev od 
19. veka, te razvoj italijanskog građanskog prava između dve vatre. Rad 
se završava opisom posledica do kojih su ti procesi doveli u Evropi. 


Helmut Risman (Helmut Riibmann) u prilogu ,,Naknada štete zbog 
neuspešne investicije“ („Schadensersatz fur Gescheiterte Investitionen“) 
na primeru iz stvarnog života ukazuje na problem koji može da se javi u 
slučaju propasti investicije. Risman smatra da postoji problem naknade 
izgubljene dobiti onda kada se traži naknada štete investicionih troškova, 
a ne ispunjenje obaveze. On u svetlu neuspele instalacije softvera koji je 
kupcu trebalo da omogući veću efikasnost proizvodnje i smanjenje troš- 
kova u budućnosti obrazlaže svoje mišljenje i njegovu sudbinu pred ne- 
mačkim sudstvom. 


Sledi tekst ,,Pravo ličnosti i/ili lična prava“ u kojem Jožef Salma 
(Szalma Jozsef) detaljno analizira deo građanskog prava koji se bavi pra- 
vima na ličnim dobrima. Salma ukazuje na specifičnost pravne prirode tih 
prava te o njima u jednom delu govori i kao o atipičnim obligacijama. U 
svojoj studiji on zaključuje da se lična prava razlikuju od prava ličnosti.“ 


4 Domet instituta održaja ograničen je i u Srbiji. Tako Zakon o postupku upisa u 
katastar nepokretnosti i vodova ne poznaje brisovnu tužbu i fikciju apsolutne tačnosti već 
samo načelo pouzdanja što istiskuje potrebu za zemljišnoknjižnim održajem. Videti Dolović 
Bojić (2019, 188). 

5 Detaljnije o institutu državine videti Vodinelić (2015). 

é Vodinelić u svom udžbeniku te pravne sintagme koristi kao sinonime. Videti 
Vodinelić (2017, 258-271). 

Ta prava su od potonjih šira i u suštini podrazumevaju obligaciona prava 
koja deluju između određenih lica. Prava ličnosti su, s druge strane, apso- 
lutna prava sa specifičnim objektom zaštite. 


Članak Jelene Simić ,,Cije je moje telo?“ podseća nas da savreme- 
na naučna dostignuća nameću potrebu da se podvrgavanje medicinskim 
intervencijama drukčije reši nego što je to trenutno učinjeno. U vezi sa 
tim, autorka primećuje da raspolaganje ličnim dobrima već tradicionalno 
podrazumeva jedino kontrolu putem saglasnosti. Stoga ona u svom radu 
ponovo otvara pitanje prava svojine na takozvanom humanom materijalu 
i objašnjava kroz sudsku praksu zašto se ono neprestano nameće u svetu 
bioloških inovacija. 

Mirjana Stefanovski u članku ,,Kodifikatorski rad Valtazara Bo- 
gišića i Jovana Hadžića: sukob zakona i običaja“ („Travail de codification 
de Valtazar Bogišić et Jovan Hadžić: conflit de la loi et des coutumes“) 
prikazuje konflikt između običajnog prava i pravila sadržanih u Srpskom 
građanskom zakoniku iz 1844. godine i Opštem imovinskom zakoniku 
iz 1888. godine kroz institut porodične zadruge. Stefanovski pokazuje da 
je sudska praksa bila neumoljiva u pomirenju zakona i običaja te da je 
ekstenzivnim tumačenjem našla način da primeni običajno pravo istovre- 
meno ga predstavljajući kao Tenja sadržana u zakonicima. 


„Vreme u upravnom pravu“, prilog Zorana Tomića, govori o zna- 
čaju koji pravo pridaje vremenu u rešavanju o upravnim stvarima. On po- 
javu vremena i ulogu koju ono ima obrazlaže opisujući različite institute 
i pravne probleme te na kraju zaključuje da je uloga vremena ključna u 
odbrani pravne sigurnosti. 


Nakon toga Jovica Trkulja sumarno predstavlja Vodinelićev trud u 
vezi sa suočavanjem s autoritarnom prošlošću nakon smene režima koja 
je nastupila posle petooktobarske revolucije. Njegov tekst ,,Vladimir V. 
Vodinelić o pravnom savladavanju autoritarne prošlosti“ prikazuje rezul- 
tate do kojih je Vodinelić došao u svojoj knjizi Prošlost kao izazov pravu. 
Autor nas podseća da se u analiziranom periodu desio ,,krah starog siste- 
ma vlasti, ali ne i krah starog društva, prava, načina mišljenja, vrednova- 
nja i delanja“. 

U prilogu Slobodana Vukadinovića prikazan je doprinos Vodine- 
lićevog udžbenika Građansko pravo: Uvod u građansko pravo i Opšti 
deo građanskog prava." Kako autor ističe, taj udžbenik objedinjava du- 
gogodišnji Vodinelićev rad, ali i prikazuje veliki broj novih i originalnih 
pogleda na pitanja iz te obimne materije. 

Zbornik zatvara prilog urednika Miloša Živkovića ,,Višestruko otu- 
đenje nepokretnosti jednog prenosioca“. Problem višestrukog otuđenja je 


7 Razlika između Uvoda u građansko pravo i Opšteg dela građanskog prava va- 
žna je za ispravno i potpuno sagledavanje sistema građanskog prava budući da regulišu 


različitu materiju. O toj razlici je Vodinelić i ranije pisao. Videti Vodinelić (1991, 10). 

u Srbiji naročito istaknut imajući u vidu da problem nije rešen zakonom, 
a situaciju je dodatno zakomplikovalo to što kod nas registar nepokret- 
nosti dugo nije bio adekvatno održavan. Živković objašnjava da su zbog 
toga još jugoslovenski sudovi presudan uticaj prilikom višestrukog otu- 
đenja nepokretnosti dali savesnosti pribavioca, ali ističe da oslanjanje na 
savesnost ne omogućuje optimalan stepen pravne sigurnosti zbog modela 
sticanja svojine koji srpsko pravo poznaje, a koji ne pretpostavlja takav 
uslov. 

Primećujemo da se većina prethodnih priloga ili nadovezuje na 
prethodni Vodinelićev rad i na njegovu misao ili ima cilj da ga pozove na 
docniju polemiku o određenim pitanjima (verujemo da je to želja i onih 
autora koji to nisu naveli izričito). U svakom slučaju, prilozi iz ovog zbor- 
nika čitaocu omogućuju da se posredno upozna sa jubilarovim izuzetnim 
radom i da uoči koliki je njegov doprinos pravu i pravnoj nauci. Vodine- 
lićeva veličina se ne ogleda samo u njegovoj sposobnosti da uoči važna 
pravna pitanja pozicionirana na različitim kracima prava već podjednako 
i u tome što je na sva ta pitanja dao originalan, temeljan i argumentovan 
odgovor. Iz tog razloga je retko koji autor priloga pokazao neslaganje sa 
Vodinelićevim idejama, a i oni koji to jesu potrudili su se da tome ne pri- 
stupe površno i da jednako ozbiljno argumentuju svoje stavove. 

Ovaj zbornik zbog svoje raznovrsne sadržine predstavlja značajan 
intelektualni stimulans ne samo za one zainteresovane za građansko pra- 
vo nego i za one radoznale koji žele da se upoznaju sa što većim brojem 
pravnih tema. Ostaje nam samo da dodamo da je zbornik Liber amicorum 
Vladimir Vodinelić uspeo da ostvari još jedan važan zadatak — da nave- 
de čitaoca da s nestrpljenjem iščekuje nove plodove stvaralaštva jubilara 
pošto je izvesno da su retki pravni pisci koji mogu da izdrže vožnju na 
jednom onoliko šarenolikom pravnom ringišpilu, a da pri tome prođu bez 
vrtoglavice. 

Dr Ljubinka Kovačević“ 


BORIVOJE ŠUNDERIĆ 
(1950-2020) 


Sredinom avgusta rastužila nas je vest da je, posle duge i teške bo- 
lesti, preminuo dr Borivoje Šunderić, redovni profesor Pravnog fakulteta 
Univerziteta u Beogradu u penziji. To saznanje je pokrenulo sećanja na 
našeg uvaženog i dragog profesora, na sve vrline kojima je bio ukrašen i 
na njegovu plodnu akademsku karijeru. 


Profesor dr Borivoje Šunderić rođen je 1. oktobra 1950. godine u 
selu Premeća kod Čačka. Osnovnu školu je pohađao u rodnom mestu i 
u Slatini, a gimnaziju u Čačku. Na Pravni fakultet Univerziteta u Beo- 
gradu upisan je školske 1970/71. godine, a diplomirao je 1974. godine, s 
prosečnom ocenom 9,55. Za asistenta-pripravnika na Katedri za političke 
nauke izabran je u oktobru 1975. godine, a tri godine kasnije izabran je 
za asistenta za predmet Radno pravo sa sociologijom rada. Nakon toga je 
habilitovan za ispitivača za taj predmet, kao i za predmet Ustavno pravo. 
U maju 1983. godine izabran je u zvanje docenta; u martu 1991. godine u 
zvanje vanrednog profesora, a deset godina kasnije u najviše nastavničko 
zvanje za predmet Radno pravo. Magistarski rad Evolucija radnih odno- 
sa u oblasti ličnog rada sredstvima u svojini građana odbranio je 1977. 
godine, a pet godina kasnije i doktorsku disertaciju Uslovi za zasnivanje 
radnog odnosa radnika u udruženom radu. Tokom 1977. godine, s gru- 
pom asistenata našeg Fakulteta, boravio je u poseti univerzitetima u Po- 
znanju, Krakovu i Varšavi, a 1991. godine bio je na studijskom boravku 
u Parizu, koji je finansiran sredstvima Republičke zajednice za nauku. 
Bio je mentor pri izradi brojnih magistarskih teza i doktorskih disertacija, 
kao i član komisija za odbranu ove vrste akademskih radova na pravnim 
fakultetima u Beogradu, Podgorici i Novom Sadu. Na Pravnom fakultetu 
u Srpskom Sarajevu (Istočnom Sarajevu) izvodio je nastavu od školske 
1997/98. godine. 


* Vanredna profesorka, Pravni fakultet Univerziteta u Beogradu, ljubinka(Qius. 
bg.ac.rs. 

Kratkom prikazu uspešne karijere profesora dr Šunderića treba pri- 
brojati i njegova zapažena učešća na mnogobrojnim naučnim i stručnim 
skupovima, članstvo u redakcijama naučnih časopisa Anali Pravnog fa- 
kulteta u Beogradu, Pravo i privreda i Radno i socijalno pravo, kao i 
funkcije potpredsednika Udruženja za radno pravo i socijalno osiguranje 
Srbije, zamenika predsednika Saveta Pravnog fakulteta, šefa Katedre za 
javno pravo te člana mnogih komisija i drugih stručnih tela Univerziteta 
u Beogradu i Pravnog fakulteta. Takođe, profesor je bio član radnih grupa 
za izradu nacrta brojnih radnopravnih propisa i član Komisije za harmo- 
nizaciju pravnog sistema Savezne Republike Jugoslavije s regulativom 
Evropske unije, Saveta Evrope i Svetske trgovinske organizacije. 


Profesor dr Šunderić bio je i autor dragocenih naučnih i stručnih ra- 
dova, počevši od monografija Uslovi zasnivanja radnog odnosa radnika 
(Naučna knjiga, Beograd 1986); Radni odnos — teorija, norma, praksa 
(Kultura, Beograd 1990); Pravo Međunarodne organizacije rada (Pravni 
fakultet Univerziteta u Beogradu, Beograd 2001) i Socijalno pravo (Prav- 
ni fakultet Univerziteta u Beogradu, Beograd 2009). Ovaj niz nastavlja 
više od 100 naučnih članaka, radova u zbornicima, komentara zakona, 
priručnika i studija, od kojih mnoge svojim obimom i prirodom prevazi- 
laze standardne radove te vrste. 

S tim u vezi, valja se osvrnuti na izbor tema profesorovih 
istraživanja, počevši od njegove magistarske teze, doktorske disertacije i 
monografije o radnom odnosu. Tim prvim, važnim koracima u svetu na- 
uke, profesor dr Šunderić je uspeo da ponudi solidnu teorijsku osnovu za 
sagledavanje zasnivanja radnog odnosa kao mesta prelamanja različitih 
interesa poslodavaca, radnika i države, odnosno mesta susreta slobode rada 
i poslodavčeve slobode izbora saradnika. Na to se nadovezuje i celovito 
razmatranje bitnih elemenata radnog odnosa, kao pitanja koje se nalazi u 
samom srcu radnog prava i koje i danas predstavlja jednu od njegovih najde- 
likatnijih tema, poglavito zbog nepouzdanosti široko prihvaćenih kriteriju- 
ma za kvalifikaciju radnog odnosa i njegovo razgraničenje od nezavisnog 
rada za drugog. U tom smislu, profesorovi radovi pružaju pouzdan osnov 
za pravilno razumevanje izgradnje autentične samoupravne koncepcije 
radnog odnosa, a zatim i pozne reafirmacije ugovorne koncepcije radnog 
odnosa krajem HH veka, uz svedočanstvo o njenoj fragilnosti i potrebi za 
njenim stalnim preispitivanjima i rafinisanjima. Pomenuti i kasniji radovi 
profesora dr Šunderića opominju i na potrebu prilagođavanja radnog za- 
konodavstva promenama koje se dešavaju u svetu rada, uz upozorenje da 
posledica takvog doprinosa radnog prava razvoju društva ne sme da bude 
odstupanje od ideja i vrednosti koje izražavaju biće i duh ove grane pra- 
va. To naročito vredi za izazove s kojima se radno pravo suočava usled 
ekonomskih i finansijskih kriza: premda te promene mogu predstavljati 
legitiman razlog za izmene zakonodavstva i prakse (s ciljem ograniča- 
vanja javnih troškova ili ublažavanja tereta s kojima se poslodavci suo- 

čavaju), one, prema profesorovom uverenju, ne smeju imati za posledicu 
povredu suštine osnovnih ekonomskih i socijalnih prava zaposlenih i tra- 
žilaca zaposlenja. 


Druga velika tema čijem je istraživanju profesor dr Šunderić bio 
posvećen jeste pravo Međunarodne organizacije rada. Zbog bolesti, naš 
uvaženi profesor, nažalost, nije bio u prilici da nam se prošle godine pri- 
druži u obeležavanju 100 godina od osnivanja te organizacije, ali nam 
je njegova pionirska knjiga o pravu Međunarodne organizacije rada bila 
dragocen oslonac u pripremama za proslavu tog jubileja, posebno imajući 
u vidu da je sva protkana čuvenim, a danas, nažalost, neretko zaborav- 
ljenim načelima da rad nije roba, da je siromaštvo, ma gde postojalo, 
opasnost za napredak svih i da bez slobode izražavanja i slobode udruži- 
vanja nema održivog napretka. Pritom je važno ukazati na to da je, osim 
brižljive analize normativne sadržine univerzalnih međunarodnih radnih 
standarda, profesor bio posvećen i kritičkom razmatranju činjenica koje 
utiču na njihovo stvaranje, počevši od onih koje najbolje izražava krilati- 
ca Si vis pacem, cole iustitiam (,,Ako želiš mir, neguj pravdu“). 


Treća oblast profesorovog interesovanja bilo je socijalno pravo. U 
istraživanju ključnih instituta te, u našoj pravnoj nauci još uvek nedovolj- 
no istražene grane prava profesor je polazio od ljudskih potreba, njihovog 
izdizanja na nivo osnovnih socijalnih prava i spora o pravnoj prirodi te 
vrste ljudskih prava. Profesorova knjiga Socijalno pravo — a i ona je bila 
pionirska u čitavom regionu — specifična je upravo po tome što je autor 
kao polazište za reevaluaciju osnovnih socijalnopravnih instituta koristio 
garantije osnovnih ljudskih prava. Taj metod je primenjen i u više drugih 
profesorovih radova, istina, iz oblasti radnog prava, što mu je, očigledno, 
omogućavalo da na najlepši i najplodniji način poveže dve svoje velike 
naučne ljubavi — radno pravo i ustavno pravo. Ta vrsta multidisciplinar- 
nosti došla je do izražaja i u većem broju sjajnih radova posvećenih izvo- 
rima radnog prava, a isto vredi i za radove iz službeničkog prava, u koje 
su utkani rezultati istraživanja započetog pod okriljem naučnoistraživač- 
kog projekta Instituta za uporedno pravo ,,Položaj državnih službenika u 
uporednom pravu“, čiji je bio rukovodilac. 


U ostalim profesorovim radovima su, gotovo srazmerno, zastu- 
pljene, s jedne strane, teme koje se dotiču bezmalo svih najvažnijih kla- 
sičnih instituta (individualnog i kolektivnog) radnog prava i, s druge 
strane, osetljive teme koje su aktuelizovane usled noveliranja merodav- 
nih pravnih propisa ili određenih društvenih i političkih događaja, poput 
diskriminacije građana srpske nacionalnosti u ostvarivanju prava na rad 
u Hrvatskoj, socijalnopravnih posledica prestanka SFRJ i stvaranja Sa- 
vezne Republike Jugoslavije ili radnopravnih posledica agresije NATO-a 
na Saveznu Republiku Jugoslaviju. Tim radovima je zajedničko to što 
su izuzetno sadržajni, stilski jasni i zasnovani na opsežnim prethodnim 

istraživanjima, da nude pouzdano razmatranje odabranih tema do njiho- 
vih najtananijih aspekata, uz zaključke koji podstiču na nova promišljanja 
i istraživanja. Na to se nadovezuje i činjenica da su profesorovi radovi 
redovno sadržali i dragocene predloge za unapređenje domaćeg zakono- 
davstva i prakse, zbog čega su, osim ostvarivanja naučnog, odnosno sa- 
znajnog cilja, bili i izuzetno korisni zakonodavcu, sudijama i socijalnim 
partnerima. Zbog tih i drugih kvaliteta, naučni i stručni radovi profesora 
dr Šunderića i danas predstavljaju sigurno polazište i nezaobilazne izvore 
za bukvalno svako istraživanje u oblasti domaćeg i međunarodnog radnog 
i socijalnog prava. Stoga ostaje i velika tuga što je bolest tako nemilosrd- 
no presekla profesorov naučni i stručni rad jer bi, da je mogao, sigurno 
obogatio našu literaturu i novim vrednim delima. 


Nažalost, i mnoge generacije studenata ostale su uskraćene za 
vredno pripremana, kvalitetna i podsticajna predavanja profesora dr Šun- 
derića, a ta velika praznina teško može biti popunjena. To kažem jer sam 
imala čast i zadovoljstvo da pohađam predavanja i polažem ispite kod 
profesora na osnovnim i magistarskim studijama, privilegiju da mi profe- 
sor bude mentor pri izradi magistarske teze i doktorske disertacije, a za- 
tim i sreću da budem izabrana za asistenta-pripravnika na predmetu koji 
je profesor predavao i da s profesorom sarađujem u ispunjavanju svih fa- 
kultetskih obaveza, sve dok teška bolest nije onemogućila njegovo puno 
učešće u fakultetskom životu. Te bezmalo dve decenije našeg poznanstva 
i saradnje prate samo najlepša sećanja jer sam uz profesora dr Šunderića 
upoznala i zavolela složenu, interesantnu i izazovnu materiju predmeta 
iz uže Radnopravne naučne oblasti, koju je profesor umeo da približi 
studentima na najlepši mogući način, tako da se i najdelikatnija pravna 
pitanja mogu potpuno i pravilno razumeti u svom istorijskom, ekonom- 
skom i političkim kontekstu. Naši časovi, posebno oni na postdiplomskim 
studijama, bili su praćeni diskusijama, koje su neretko sezale do mnogo 
širih pitanja od onog na koje se odnosila određena nastavna jedinca, ali 
ih je profesor uvek vešto usmeravao ka vrednostima i načelima koja čine 
samo srce radnog 1 socijalnog prava, poput socijalne pravde, solidarnosti 
i drugih izvorišta iz kojih se napajao i ohrabrivao na nove profesionalne 
poduhvate. Beleške s tih predavanja i danas koristim kao polazište za 
istraživanja koja mi predstoje jer se u tim tekstovima, kao u nekoj čarob- 
noj formuli, mogu prepoznati odgovori na mnoga otvorena pitanja. 


Štaviše, često se u potrazi za rešenjem neke dileme zapitam šta bi 
na to rekao profesor Šunderić, a isto vredi i za odluke koje treba doneti. 
Naime, profesor je uvek bio iskreno zainteresovan za mišljenje i proble- 
me svojih saradnika, uvek spreman da svojim razumevanjem i smireno- 
šću preuzme ili ublaži svačiju muku, da lekovitim razgovorom oporavi, 
ohrabri i podseti na ono što je bitno, a kada je to bilo potrebno, i da tak- 
tično i lapidarno izrečenom kritikom baci novo svetlo na problem i time 

olakša njegovo prevazilaženje. Tome je, naravno, doprinosilo profesorovo 
veliko profesionalno i životno iskustvo, zbog čega su razgovori s njim ne- 
retko podsećali na susret s nekim drevnim mudracem, a često i na susret 
s dobrim duhom Fakulteta! Ovo tim pre što je, osim spasonosnog saveta, 
sagovornik redovno odlazio ispunjen i divnom, svežom, okrepljujućom 
energijom, a neretko i s širokim osmehom na licu jer su profesorova ve- 
drina i specifičan humor umeli da obasjaju i najtmurniji dan! Ako tome 
dodamo toplu i krotku prirodu kojom je bio ukrašen, kao i dobrotu i lju- 
bav koju je imao za sve ljude, onda ne čudi to što je profesoru redovno 
trebalo i čitavih pola sata da stigne od ulaza u zgradu Pravnog fakulteta 
do svog kabineta — jer skoro da nije bilo kolege koji ne bi želeo da, uz 
uobičajeni pozdrav, podeli s profesorom i neko svoje zapažanje. Njegova 
mudrost, plemenitost, iskrenost, čestitost i toplina činili su ga omiljenim 
kolegom i sagovornikom, te su u profesorov kabinet mnogi svraćali kao 
pod drvo dobrog hlada i slatkog ploda. To su prepoznavali i studenti, ali 
i njihovi rođaci i prijatelji, pa nije bio redak prizor da se posle profesoro- 
vog termina za konsultacije sa studentima pojavi i neki radnik koji smatra 
da su mu povređena prava iz radnog odnosa. U duhu osnovnih ciljeva na- 
učnih disciplina kojima se bavio — da treba zaštiti slabiju stranu (radnog 
odnosa) i lica u stanju socijalne potrebe — profesor je uvek nalazio vreme- 
na, volje i snage za razgovor s tim zabrinutim ljudima, za tumačenje spisa 
njihovih predmeta, za pronalaženje najboljeg rešenja i davanje saveta koji 
je za mnoge od njih, u tom trenutku, bio najvažnija stvar na svetu. Ovo, 
između ostalog, i stoga što ih je profesor uvek dočekivao pitanjem: ,,Sta 
mogu da učinim za Vas?“ i vešto preuzimao deo brige na sebe, i to bez 
prekorevanja, čak i onda kada je i sam bio pritisnut zahtevnim obavezama 
i iskušenjima. 

Poslednju deceniju obeležila je tuga zbog izostanka profesorovog 
učešća u svim ovim aktivnostima, a iznad svega toga žal što je morao da 
se suoči i bori s izuzetno teškom bolešću, potvrđujući izreku Nomen est 
omen. Na to se nadovezuje i naše iskreno divljenje za tu hrabru borbu, 
koju su, zajedno s uvaženim profesorom, nesebično i požrtvovano vodili i 
njegovi najmiliji, svedočeći o najdubljem poštovanju i beskrajnoj ljubavi 
kao nerazrušivim temeljima braka i porodice. 

Beskrajno hvala profesoru dr Šunderiću, našem iskrenom dobro- 
želatelju, za preneto znanje, za san o istinskoj socijalnoj pravdi u našem 
društvu, za svesrdnu profesionalnu i kolegijalnu podršku i pomoć, za sve 
spasonosne savete, za dobrotu i plemenitost. Neka nađe svoj mir u mestu 
svežine, u mestu odmora, odakle odbeže svaka muka, žalost i uzdisanje. 


Neka je večna slava i hvala našem uvaženom i dragom profesoru 
dr Borivoju Sundericu! 

Dr Boris Begović?" 


ALBERTO ALESINA 
(1957-2020) 


Za razliku od klasične političke ekonomije XIX veka, termina 
koji je označavao tadašnju ekonomsku nauku u celini, moderna politička 
ekonomija je samo disciplina ekonomske nauke, koja se bavi međuzavi- 
snostima političkih i ekonomskih pojava. Iako je već u drugoj polovini 
XX veka objavljen popriličan broj radova koji su se bavili tom vrstom 
međuzavisnosti, tek je pojava Alberta Alesine i njegovog istraživanja po- 
vezanosti političkih procesa i makroekonomskih tokova novu političku 
ekonomiju na velika vrata uvelo u hram ekonomske nauke. Do pojave 
Alesininih radova, ekonomisti su samo preporučivali vlastima kakvu 
makroekonomsku politiku treba da vode, mnogi to još uvek rade, ali se 
od tada postavlja veoma ozbiljno pitanje: zbog čega vlasti prihvataju i 
sprovode određenu makroekonomsku politiku, a alternativnu odbacuju? 
Bez razumevanja te uzročno-posledične veze, u kojoj se uzroci nalaze u 
političkoj sferi, zaključio je Alesina, ne može ni biti poboljšanja na planu 
ekonomskih politika, budući da se ne shvata zbog čega političari ne pri- 
hvataju određene politike te vrste. 


Odatle je i proizašla njegova preporuka da centralne banke treba da 
budu nezavisne u vođenju monetarne politike, budući da, smatrao je, je- 
dino njihova puna odvojenost od dnevne politike može da obezbedi zauz- 
davanje inflacije. Bio je u pravu — otkako se primenjuje to institucional- 
no rešenje, pitanje inflacije je skinuto s dnevnog reda. Pitanje fiskalnog 
deficita i državnog duga, međutim, nije. Alesina je tom pitanju pristupio 
iz novog ugla: političke polarizacije društva, njegove etničke heteroge- 
nosti, što često zavisi od veličine zemlje, i duboko ukorenjene kulture, 
neizbežne pri donošenju svake političke odluke. Pokazao je da sa pora- 
stom veličine zemlje raste i mogućnost da se ostvari ekonomija obima u 
poslovanju javnog sektora, ali da rastu i heterogenost, etnička i jezička, 

i verovatnoća političke polarizacije, a slabi osećaj pripadnosti zajedni- 
ci, što umanjuje mogućnosti oporezivanja i, stoga, uvećava verovatnoću 
da će se pojaviti fiskalni deficit i uvećati državni dug. Takođe, pokazao 
je koliko su demokratije, zbog toga što je dohodak medijanskog birača 
ispod prosečnog dohotka, sklone prisilnoj preraspodeli dohotka i rastu 
učešća transfera u javnoj potrošnji, pa stoga češće i beleže fiskalne defi- 
cite. 


U vreme kada je u ekonomskoj nauci najzad prihvaćeno da su in- 
stitucije fundamentalno objašnjenje ekonomskih ishoda, Alesina je otišao 
korak dalje, ukazujući na to da, osim u institucijama, objašnjenje treba 
tražiti i u kulturi. Drugim rečima, u sistemu vrednosti i verovanja koji je 
davno stvoren i koji se veoma sporo menja a utiče na svakodnevne od- 
luke svih privrednih subjekata, pa tako i na ekonomske ishode. Masovna 
transplantacija institucija, makar onih formalnih, koja je usledila posle 
kraha komunizma u Evropi krajem XX veka, nije društva u tranziciji od- 
vela u obećanu zemlju, a upravo je to pokazalo značaj kulture i njenih 
odlika, specifičnih za svaki narod, na šta je Alesina skrenuo pažnju. 


U poslednje dve decenije, Alesina se bavio, sa stanovišta eko- 
nomskih i ne samo ekonomskih politika, dvema kontroverznim tema- 
ma: ustrojstvom Evropske unije i politikama odricanja (austerity), onim 
politikama koje se u Srbiji pogrešno nazivaju politikama štednje. Što se 
Evropske unije tiče, upozoravao je evroentuzijaste na krhkost konstrukci- 
je koju su gradili, budući da je politička ekonomija temelja na kojima je 
građevina trebalo da stoji bila izuzetno nestabilna, krta i porozna. Kada su 
problemi postali očigledni, nije ponudio punu federalizaciju Evrope, koja 
jednostavno politički nije prihvatljiva ni za većinu glasača u zemljama 
članicama ni za njihove političke elite, već takvim uslovima primerena 
rešenja, kako bi se ono dobro što je proisteklo iz evropskih integracija 
sačuvalo i unapredilo. 

Njegov, nažalost, poslednji opus posvećen je politikama odricanja, 
to jest politikama fiskalne konsolidacije. Nedvosmisleno je pokazao da je 
fiskalna konsolidacija, onda kada je neizbežna, po privredni rast daleko 
povoljnija ukoliko se zasniva na umanjenju javnih rashoda, javne potro- 
šnje, nego ukoliko se zasniva na uvećanju javnih prihoda, na povećanju 
poreza. 

Alberto Alesina je bio naučnik koji je voleo neistrazene oblasti, 
nekrčeni šiprag između utabanih staza, koje je izbegavao. Stalno je po- 
stavljao nova fundamentalna pitanja — pitanja koja niko pre njega nije 
postavio. Imao je izuzetno snažnu intuitivnu viziju kojom se kretao kroz 
taj šiprag i kojom je prodirao do ključnih aspekata problema koje je istra- 
živao. Njegovi uvidi su bili čisti, jasni i precizni. Bilo je onih koji se 
sa njegovim nalazima nisu slagali, ali nije bilo onih koji te nalaze nisu 
razumeli. Konačno, za njega je ekonomija bila empirijska nauka. Veli- 

ki deo svog radnog veka posvetio je mukotrpnom prikupljanju podataka, 
njihovoj sistematizaciji i pedantnoj unakrsnoj proveri, kao i nepristrasnoj 
analizi. 


Oni koju su ga poznavali sećaju ga se kao nesebičnog (uvek ga 
je, kažu, interesovao rad drugih i uvek je tražio načina da im pomogne), 
prijatnog i opuštenog čoveka. Jedan od njegovih prijatelja napisao je da 
postoje ljudi koji lake stvari učine teškim, a Alberto je činio da teške 
stvari izgledaju kao lake. Izuzetno će im nedostajati, kažu. A nama koji 
ga nismo lično poznavali nedostajaće svetionik, inspiracija i uzor kakav 
je bio Alberto Alesina. 

UPUTSTVO ZA AUTORE 


Anali Pravnog fakulteta u Beogradu objavljuju tekstove na srp- 
skom i engleskom jeziku. 


Autori zadržavaju autorsko pravo na svome delu. Međutim, uslov 
za objavljivanje u Analima Pravnog fakulteta u Beogradu jeste da auto- 
Ti izdavaču dozvole da objavi delo, da garantuju pravo da će Anali biti 
navedeni kao izvorni izdavač u slučaju ponovnog objavljivanja i da nei- 
sključivo ustupe ovlašćenje na umnožavanje te ovlašćenje da se tekst 
učini dostupnim javnosti i da se distribuira u svim oblicima i medijima. 
Objavljeni tekstovi se distribuiraju pod uslovima licence ,,Creative Com- 
mons Attribution 4.0 International License (CC BY)“. 


Predajom teksta, autor izjavljuje da tekst nije ni objavljen ni pri- 
hvaćen za objavljivanje te da neće biti predat za objavljivanje bilo kom 
drugom mediju. Autor takođe izjavljuje da je nosilac autorskog prava, da 
je obavešten o pravima trećih lica i da je ispunio zahteve koji proizlaze 
iz tih prava. 


Prijem svih tekstova biće potvrđen elektronskom poštom. Redak- 
cija će razmotriti podobnost svih radova da budu podvrgnuti postupku 
recenziranja. Podobni tekstovi šalju se na dvostruku anonimnu recenziju. 

Informacije o uredničkoj politici Anala Pravnog fakulteta u Beo- 
gradu videti na: ojs.ius.bg.ac.rs/index.php/anali/about/editorialPolicies# 
open%20AccessPolicy. 


Ako Zelite da predate svoj rad Analima Pravnog fakulteta u Beo- 
gradu, molimo vas da pratite sledeća uputstva. 


Ako predajete rad na engleskom jeziku, molimo vas da pratite 
posebno uputstvo koje je dostupno na: ojs.ius.bg.ac.rs/index.php/anali/ 
information/authors. 


Rukopis treba da bude uređen na sledeći način: 
1. naslovna strana, 

2. apstrakt i ključne reči, 
3. rukopis 1 spisak literature, 
4. dodaci, tabele i slike. 


1. NASLOVNA STRANA 


Naslovna strana rukopisa treba da sadrži sledeće podatke: 


— naslov teksta, 
— ime, prezime, godinu rođenja i afilijaciju svih autora, 
— punu adresu za korespondenciju i adresu elektronske pošte. 


Ako je tekst koautorski, molimo vas da dostavite tražene podatke 
za svakog autora. 


2. APSTRAKT I KLJUČNE REČI 


Tekstu prethodi apstrakt koji je strogo ograničen na 150 reči. Ap- 
strakt ne sme da sadrži neodređene skraćenice ili reference. 


Molimo vas da navedete pet ključnih reči koje su prikladne za in- 
deksiranje. 


Radovi na srpskom jeziku treba da sadrže apstrakt 1 ključne reči i 
na srpskom i na engleskom jeziku. U tom slučaju, apstrakt i ključne reči 
na engleskom jeziku treba da se nalaze iza spiska literature. 


3. RUKOPIS I SPISAK LITERATURE 


Zbog anonimnog recenziranja, imena autora i njihove institucional- 
ne pripadnosti ne treba navoditi na stranicama rukopisa. 


Tekstovi moraju da budu napisani u sledećem formatu: 

— veličina stranice: A4, 

— margine: 2,5 cm, 

— font: Times New Roman, 

— razmak između redova u glavnom tekstu: 1,5, 

— razmak između redova u fusnotama: Easy, 

— veličina slova u glavnom tekstu: 12 pt, 

— veličina slova u fusnotama: 10 pt, 

— numeracija stranica: arapski broj u donjem desnom uglu stranice. 

Druge autore treba navoditi po imenu i prezimenu kada se prvi put 
pominju (Petar Petrović), a zatim samo po prezimenu (Petrović). Ne treba 
navoditi „profesor“, „dr“, „g.“ niti bilo kakve titule. 


Sve slike i tabele moraju da budu pomenute u tekstu, prema redo- 
sledu po kojem se pojavljuju. 

Sve akronime treba objasniti prilikom prvog korišćenja, a zatim se 
navode velikim slovima. 

Evropska unija — EU, 


The United Nations Commission on International Trade Law — 
UNCITRAL 

Brojevi od jedan do devet pišu se slovima, veći brojevi pišu se 
ciframa. Datumi se pišu na sledeći način: 1. januar 2012; 2011-2012; 
tridesetih godina 20. veka. 


Fusnote se koriste za objašnjenja, a ne za navođenje literature. Pro- 
sto navođenje mora da bude u glavnom tekstu, sa izuzetkom zakona i 
sudskih odluka. 


Podnaslove treba pisati na sledeći način: 


1. VELIKA SLOVA 
1.1. Prvo slovo veliko 
1.1.1. Prvo slovo veliko kurziv 


Citiranje 
Svi citati, u tekstu i fusnotama, treba da budu napisani u sledećem 
formatu: (autor/godina/broj strane ili više strana). 


Domaća imena koja se pominju u rečenici ne treba ponavljati u 
zagradama: 

— Prema Miloševiću (2014, 224-234)... 

— Rimski pravnici su poznavali različite klasifikacije stvari (Milo- 

šević 2014, 224-234) 

Strana imena koja se pominju u rečenici treba da budu transkri- 
bovana, a u zagradama ih treba ponoviti i ostaviti u originalu. U spisku 
literature strana imena se ne transkribuju: 

— Prema Kociolu (Koziol 1997, 73-87)... 

— O tome je opsezno pisao Kociol (Koziol 1997, 73-87). 

— Koziol, Helmut. 1997. Osterreichisches Haftpflichtrecht, Band 

I: Allgemeiner Teil. Wien: Manzsche Verlags— und Universitat- 
sbuchhandlung. 

Domaća dela se citiraju pismom kojim su štampana. U spisku li- 
terature delo štampano latinicom navodi se samo latinicom, a delo štam- 
pano ćirilicom navodi se ćirilicom i latinicom, pri čemu se latinična refe- 
renca stavlja u zagrade: 


Prema Miloševiću (2014, 347-352)... 


Milošević, Miroslav. 2014. Rimsko pravo. Beograd: Pravni fa- 
kultet Univerziteta u Beogradu — Dosije studio. (Milošević, Mi- 
roslav. 2014. Rimsko pravo. Beograd: Pravni fakultet Univerzi- 
teta u Beogradu — Dosije studio.) 

Vukadinović (Vukadinović 2015, 27) ističe da jemac ispunjava 
tuđu, a garant svoju obavezu. 

U literaturi se navodi (Vukadinović 2015, 27)... 

Vukadinović, Radovan. 5—6/2015. O pravnom regulisanju posla 


bankarske garancije u novom Građanskom zakoniku. Pravni ži- 
vot 64: 17-36. 


Poželjno je da u citatima u tekstu bude naveden podatak o broju 
strane na kojoj se nalazi deo dela koje se citira. 


Isto tako i / Isto / Kao i Konstantinović (1969, 125-127); 
Prema Bartoš (1959, 89 fn. 100) — tamo gde je fusnota 100 na 89. 


strani; 


Kao što je predložio Bartoš (1959, 88 1 fn. 98) — tamo gde fusnota 
98 nije na 88. strani. 


Pre broja strane ne treba stavljati oznaku ,,str.“, ,,p.“, „f.“ ili slično. 


Izuzetno, tamo gde je to prikladno, autori mogu da koriste citate u 
tekstu bez navođenja broja strane dela koja se citira. U tom slučaju autori 
mogu, ali ne moraju da koriste neku od naznaka kao što su: videti, poseb- 
no videti, videti na primer i dr. 

(videti, na primer, Bartoš 1959; Simović 1972) 

(videti posebno Bakić 1959) 

(Stanković, Orlić 2014) 


Jedan autor 


Citat u tekstu (T): Kao i Ilaj (Ely 1980, broj strane), tvrdimo da... 

Navođenje u spisku literature (L): Ely, John Hart. 1980. Democra- 
cy and Distrust: A Theory of Judicial Review. Cambridge, Mass.: Harvard 
University Press. 


T: Isto kao i Avramović (2008, broj strane), tvrdimo da... 


211 


Anali Pravnog fakulteta u Beogradu, godina LXVIII, 3/2020 


L: Avramović, Sima. 2008. Rhetorike techne — veština besedništva 
i javni nastup. Beograd: Službeni glasnik — Pravni fakultet Univerziteta u 
Beogradu. (Avramović, Sima. 2008. Rhetorike techne — veština besedniš- 
tva i javni nastup. Beograd: Službeni glasnik — Pravni fakultet Univerzi- 
teta u Beogradu.) 


T: Vasiljević (2007, broj strane), 


L: Vasiljević, Mirko. 2007. Korporativno upravljanje: pravni as- 
pekti. Beograd: Pravni fakultet Univerziteta u Beogradu. (Vasiljević, Mir- 
ko. 2007. Korporativno upravljanje: pravni aspekti. Beograd: Pravni fa- 
kultet Univerziteta u Beogradu.) 


Dva autora 


T: Kao što je ukazano (Daniels, Martin 1995, broj strane), 


L: Daniels, Stephen, Joanne Martin. 1995. Civil Injuries and the 
Politics of Reform. Evanston, Ill.: Northwestern University Press. 


T: Kao što je pokazano (Stankovic, Orlić 2014, broj strane), 


L: Stanković, Obren, Miodrag Orlić. 2014. Stvarno pravo. Beo- 
grad: Nomos. (Stanković, Obren, Miodrag Orlić. 2014. Stvarno pravo. 
Beograd: Nomos.) 


Tri autora 


T: Kao što su predložili Sesil, Lind i Bermant (Cecil, Lind, Ber- 
mant 1987, broj strane), 


L: Cecil, Joe S., E. Allan Lind, Gordon Bermant. 1987. Jury Ser- 
vice in Lengthy Civil Trials. Washington, D.C.: Federal Judicial Center. 


Više od tri autora 


T: Prema istraživanju koje je sproveo Tarner sa saradnicima (Tur- 
ner et al. 2002, broj strane), 

L: Turner, Charles F., Susan M. Rogers, Heather G. Miller, William 
C. Miller, James N. Gribble, James R. Chromy, Peter A. Leone, Phillip 
C. Cooley, Thomas C. Quinn, Jonathan M. Zenilman. 2002. Untreated 
Gonococcal and Chlamydial Infection in a Probability Sample of Adults. 
Journal of the American Medical Association 287: 726-733. 


T: Pojedini autori smatraju (Varadi et al. 2012, broj strane)... 
L: Varadi, Tibor, Bernadet Bordaš, Gašo Knežević, Vladimir Pavić. 
2012. Međunarodno privatno pravo. 14. izdanje. Beograd: Pravni fakul- 

tet Univerziteta u Beogradu. (Varadi, Tibor, Bernadet Bordaš, Gašo Kne- 
žević, Vladimir Pavić. 2012. Međunarodno privatno pravo. 14. izdanje. 
Beograd: Pravni fakultet Univerziteta u Beogradu.) 


Institucija kao autor 


T: (U.S. Department of Justice 1992, broj strane) 


L: U.S. Department of Justice. Office of Justice Programs. Bureau 
of Justice Statistics. 1992. Civil Justice Survey of State Courts. Washin- 
gton, D.C.: U.S. Government Printing Office. 


T: (Zavod za intelektualnu svojinu Republike Srbije 2015, broj 
strane) 


L: Zavod za intelektualnu svojinu Republike Srbije. 2015. 95 godi- 
na zaštite intelektualne svojine u Srbiji. Beograd: Colorgraphx. (Zavod za 
intelektualnu svojinu Republike Srbije. 2015. 95 godina zaštite intelektu- 
alne svojine u Srbiji. Beograd: Colorgraphx.) 


Delo bez autora 


T: (Journal of the Assembly 1822, broj strane) 


L: Journal of the Assembly of the State of New York at Their 
Forty-Fifth Session, Begun and Held at the Capitol, in the City of Albany, 
the First Day of January, 1822. 1822. Albany: Cantine & Leake. 


Citiranje više dela istog autora 


Klermont i Ajzenberg smatraju (Clermont, Eisenberg 1992, broj 
strane; 1998, broj strane)... 


Basta ističe (2001, broj strane; 2003, broj strane)... 


Citiranje više dela istog autora iz iste godine 


T: (White 1991a, page) 


L: White, James A. 1991a. Shareholder-Rights Movement Sways a 
Number of Big Companies. Wall Street Journal. April 4. 


Istovremeno citiranje više autora i dela 


(Grogger 1991, broj strane; Witte 1980, broj strane; Levitt 1997, 
broj strane) 

(Popović 2017, broj strane; Labus 2014, broj strane; Vasiljević 
2013, broj strane) 


Poglavlje u knjizi 


T: Holms (Holmes 1988, broj strane) tvrdi... 


L: Holmes, Stephen. 1988. Precommitment and the Paradox of De- 
mocracy. 195-240. Constitutionalism and Democracy, ed. John Elster, 
Rune Slagstad. Cambridge: Cambridge University Press. 


Poglavlje u delu koje je izdato u više tomova 
T: Švarc i Sajks (Schwartz, Sykes 1998, broj strane) tvrde suprot- 
no. 


L: Schwartz, Warren F., Alan O. Sykes. 1998. Most-Favoured-Na- 
tion Obligations in International Trade. 660-664, The New Palgrave Di- 
ctionary of Economics and the Law, Vol. II, ed. Peter Newman. London: 
MacMillan. 


Knjiga sa više izdanja 

T: Koristeći Grinov metod (Greene 1997), napravili smo model 
koji... 

L: Greene, William H. 1997. Econometric Analysis. 3. ed. Upper 
Saddle River, N.J.: Prentice Hall. 


T: (Popović 2018, broj strane), 


R: Popović, Dejan. 2018. Poresko pravo. 16. izdanje. Beograd: 
Pravni fakultet Univerziteta u Beogradu. (Popović, Dejan. 2018. Poresko 
pravo. 16. izdanje. Beograd: Pravni fakultet Univerziteta u Beogradu.) 


Navođenje broja izdanja nije obavezno. 


Ponovno izdanje — reprint 


T: (Angell, Ames [1832] 1972, 24) 


L: Angell, Joseph Kinniaut, Samuel Ames. [1832] 1972. A Treatise 
on the Law of Private Corporations Aggregate. Reprint, New York: Arno 
Press. 

Članak 


U spisku literature navode se: prezime i ime autora, broj i godina 
objavljivanja sveske, naziv članka, naziv časopisa, godina izlaženja časo- 
pisa, stranice. Pri navođenju inostranih časopisa koji ne numerišu sveske 
taj podatak se izostavlja. 


T: Taj model koristio je Levin sa saradnicima (Levine et al. 1999, 
broj strane) 


L: Levine, Phillip B., Douglas Staiger, Thomas J. Kane, David J. 
Zimmerman. 1999. Roe v. Wade and American Fertility. American Jour- 
nal of Public Health 89: 199-203. 


T: Na to je ukazao Vasiljević (2018, broj strane) 


L: Vasiljević, Mirko. 2/2018. Arbitražni ugovor i inter- 
kompanijskopravni sporovi. Anali Pravnog fakulteta u Beogradu 66: 7—46. 
(Vasiljević, Mirko. 2/2018. Arbitražni ugovor i interkompanijskopravni 
sporovi. Anali Pravnog fakulteta u Beogradu 66: 7-46.) 


T: Orlić ističe uticaj uporednog prava na sadržinu Skice (Orlić 
2010, 815-819). 


L: Orlić, Miodrag. 10/2010. Subjektivna deliktna odgovornost u 
srpskom pravu. Pravni život 59: 809-840. 


Citiranje celog broja časopisa 
T: Tome je posvećena jedna sveska časopisa Texas Law Review 
(1994). 


L: Texas Law Review. 1993-1994. Symposium: Law of Bad Faith 
in Contracts and Insurance, special edition 72: 1203—1702. 


T: Osiguranje od građanske odgovornosti podrobno je analizirano u 


časopisu Anali Pravnog fakulteta u Beogradu (1982). 


L: Anali Pravnog fakulteta u Beogradu. 6/1982. Savetovanje: Neka 
aktuelna pitanja osiguranja od građanske odgovornosti, 30: 939-1288. 
(Anali Pravnog fakulteta u Beogradu. 6/1982. Savetovanje: Neka aktuel- 
na pitanja osiguranja od građanske odgovornosti, 30: 939-1288.) 


Komentari 


T: Smit (Smith 1983, broj strane) tvrdi... 

L: Smith, John. 1983. Article 175. Unjust Enrichment. 195-240. 
Commentary to the Law on Obligations, ed. Jane Foster. Cambridge: 
Cambridge University Press. 


T: Prema Šmalenbahy (Schmalenbach 2018, broj strane), jasno je 
da... 


L: Schmalenbach, Kirsten. 2018. Article 2. Use of Terms. 29-55. 
Vienna Convention on the Law of Treaties: A Commentary, eds. Oliver 
Dörr, Kirsten Schmalenbach. Berlin: Springer-Verlag GmbH Germany. 


T: Perović (Perović 1980, broj strane) tvrdi da... 


L: Perović, Slobodan. 1980. Član 45. Predugovor. 221-224. Ko- 
mentar Zakona o obligacionim odnosima, ur. Slobodan Perović, Dra- 
goljub Stojanović. Gornji Milanovac: Kulturni centar — Kragujevac: Prav- 
ni fakultet Univerziteta u Kragujevcu. 


Clanak u časopisu ili dnevnim novinama bez autora 


T: objavljeno u Politici (2019) 


L: Politika. 2019. Srbija snažno posvećena evropskom putu. Mart 
2019. (Politika. 2019. Srbija snažno posvećena evropskom putu. Mart 
2019) 


T: Kao što je objavljeno u časopisu Newsweek (2000)... 
L: Newsweek. 2000. MP3.com Gets Ripped. 18 September. 


Clanak u časopisu ili dnevnim novinama sa autorom (autorima) 


T: U Vremenu je objavljeno (Švarm, Georgijev 2018) da... 
L: Švarm, Filip, Slobodan Georgijev. 2018. Razgraničenje je model 
u skladu sa politikom etničkog čišćenja. Vreme. Avgust 2018. 


T: (Mathews, DeBaise 2000) 


L: Mathews, Anna Wilde, Colleen DeBaise. 2000. MP3.com Deal 
Ends Lawsuit on Copyrights. Wall Street Journal. 11 November. 


Neobjavljeni rukopis 


T: (Avramović, Todorović 2017) 


L: Avramović, Pavle, Nenad Todorović. 2017. Sticanje bez osno- 
va u rimskom pravu. Neobjavljen rukopis. Univerzitet u Nišu, Pravni fa- 
kultet, avgust. (Avramović, Pavle, Nenad Todorović. 2017. Sticanje bez 

osnova u rimskom pravu. Neobjavljen rukopis. Univerzitet u Nišu, Pravni 
fakultet, avgust.) 


T: (Daughety, Reinganum 2002) 


L: Daughety, Andrew F., Jennifer F. Reinganum. 2002. Exploiting 
Future Settlements: A Signaling Model of Most-Favored-Nation Clauses 
in Settlement Bargaining. Unpublished manuscript. Vanderbilt University, 
Department of Economics, August. 


Radni dokument 


T: (Stojanović, Savić 2017) 

L: Stojanović, Ognjen, Martin Savić. 2017. Pravna priroda ugovora 
o kreditu. Radni dokument. Institut za pravo i finansije, Beograd. (Sto- 
janović, Ognjen, Martin Savić. 2017. Pravna priroda ugovora o kreditu. 
Radni dokument. Institut za pravo i finansije, Beograd.) 


T: (Eisenberg, Wells 2002) 


L: Eisenberg, Theodore, Martin T. Wells. 2002. Trial Outcomes and 
Demographics: Is There a Bronx Effect? Working paper. Cornell Univer- 
sity Law School, Ithaca, NY. 


Numerisani radni dokument 


7: (Tomić, Pavlović 2018) 


L: Tomić, Janko, Saša Pavlović. 2018. Uporednopravna anali- 
za propisa u oblasti radnog prava. Radni dokument br. 7676. Institut za 
uporedno pravo, Beograd. (Tomić, Janko, Saša Pavlović. 2018. Upored- 
nopravna analiza propisa u oblasti radnog prava. Radni dokument br. 
7676. Institut za uporedno pravo, Beograd.) 


T: (Glaeser, Sacerdote 2000) 


L: Glaeser, Edward L., Bruce Sacerdote. 2000. The Determinants 
of Punishment: Deterrence, Incapacitation and Vengeance. Working Paper 
No. 7676. National Bureau of Economic Research, Cambridge, Mass. 


Lična korespondencija/komunikacija 


T: Kao što tvrdi Damnjanović (2017), 


L: Damnjanović, Vićentije. 2017. Pismo autoru, 15. januar. (Damnja- 
nović, Vićentije. 2017. Pismo autoru, 15. januar.) 

T: (Welch 1998) 
L: Welch, Thomas. 1998. Letter to author, 15 January. 


Stabilni internet protokol (URL) 


T: Prema Zavodu za intelektualnu svojinu Republike Srbije (2018), 


L: Zavod za intelektualnu svojinu Republike Srbije. 2018. Godiš- 
nji izveštaj o radu za 2017. godinu. http://www.zis.gov.rs/o-zavodu/godis- 
nji-izvestaji.50.html, poslednji pristup 28. marta 2018. (Zavod za intelek- 
tualnu svojinu Republike Srbije. 2018. Godišnji izveštaj o radu za 2017. 
godinu. Attp://www.zis.gov.rs/o-zavodu/godisnji-izvestaji.50.html, posled- 
nji pristup 28. marta 2018.) 


T: According to the Intellectual Property Office (2018) 


L: R.S. Intellectual Property Office. 2018. Annual Report for 2017. 
http://www.zis.gov.rs/about-us/annual-report.106.html, last visited 28 Fe- 
bruary, 2019. 


U štampi 

T: (Bogdanović 2019, broj strane) 

L: Bogdanović, Luka. 2019. Ekonomske posledice ugovaranja kla- 
uzule najpovlašćenije nacije u bilateralnim investicionim sporazumima. 
Nomos, tom 11, u štampi. (Bogdanović, Luka. 2019. Ekonomske posle- 


dice ugovaranja klauzule najpovlašćenije nacije u bilateralnim investicio- 
nim sporazumima. Nomos, tom 11, u štampi.) 


T: (Spier 2003, broj strane) 


L: Spier, Kathryn E. 2003. The Use of Most-Favored-Nations 
Clauses in Settlement of Litigation. RAND Journal of Economics, vol. 
34, in press. 


Prihvaćeno za objavljivanje 


T: U jednom istraživanju (Petrović, prihvaćeno za objavljivanje) 
posebno se ističe značaj prava manjinskih akcionara za funkcionisanje 
akcionarskog društva. 


L: Petrović, Marko. Prihvaćeno za objavljivanje. Prava manjinskih 
akcionara u kontekstu funkcionisanja skupštine akcionarskog društva. 
Pravni život. 

T: Jedna studija (Joyce, prihvaćeno za objavljivanje) odnosi se na 
Kolumbijski distrikt. 

L: Joyce, Ted. Forthcoming. Did Legalized Abortion Lower Cri- 
me? Journal of Human Resources. 


Sudska praksa 


F(usnote): Vrhovni sud Srbije, Rev. 1354/06, 6. 9. 2006, Paragraf 
Lex; Vrhovni sud Srbije, Rev. 2331/96, 3. 7. 1996, Bilten sudske prakse 
Vrhovnog suda Srbije 4/96, 27; CJEU, case C-20/12, Giersch and Others, 
ECLI:EU:C:2013:411, para. 16; Opinion of AG Mengozzi to CJEU, case 
C-20/12, Giersch and Others, ECLI:EU:C:2013:411, para. 16. 


T: Za reference u tekstu koristiti skraćenice (VSS Rev. 1354/06; 
CJEU C-20/12, ili Giersch and Others; Opinion of AG Mengozzi) konzi- 
stentno u celom članku. 


L: Ne treba navoditi sudsku praksu u spisku korišćene literature. 


Zakoni i drugi propisi 


F: Zakonik o krivičnom postupku, Službeni glasnik RS 72/2011, 
101/2011, 121/2012, 32/2013, 45/2013 i 55/2014, čl. 2, st. 1, tač. 3; Regu- 
lation (EU) No. 1052/2013 establishing the European Border Surveillance 
System (Eurosur), OJ L 295 of 6/11/2013, Art. 2 (3); Directive 2013/32/ 
EU on common procedures for granting and withdrawing international 
protection (recast), OJ L 180 of 29/6/2013, 60, Art. 6 (3). 


T: Za reference u tekstu koristiti skraćenice (ZKP ili ZKP RS; Re- 
gulation No. 1052/2013; Directive 2013/32) konzistentno u celom članku. 


L: Ne treba navoditi propise u spisku korišćene literature. 


4. PRILOZI, TABELE I SLIKE 


Fusnote u prilozima numerišu se bez prekida kao nastavak na one 
u ostatku teksta. 

Numeracija jednačina, tabela i slika u prilozima počinje sa 1 (jed- 
načina Al, tabela Al, slika Al itd., za prilog A; jednačina B1, tabela B1, 
slika B1 itd., za prilog B). 

Na strani može biti samo jedna tabela. Tabela može zauzimati više 
od jedne strane. 

Tabele imaju kratke naslove. Dodatna objašnjenja se navode u na- 
pomenama na dnu tabele. 

Treba identifikovati sve količine, jedinice mere i skraćenice za sve 
unose u tabeli. 


Izvori se navode u celini na dnu tabele, bez unakrsnih referenci na 
fusnote ili izvore na drugim mestima u članku. 


Slike se prilažu u fajlovima odvojeno od teksta i treba da budu 
jasno obeležene. 


Ne treba koristiti senčenje ili boju na grafičkim prikazima. Ako je 
potrebno vizuelno istaći pojedine razlike, molimo vas da koristite šrafira- 
nje i unakrsno šrafiranje ili drugo sredstvo označavanja. 


Ne treba koristiti okvir za tekst ispod ili oko slike. 


Molimo vas da koristite font Times New Roman ako postoji bilo 
kakvo slovo ili tekst na slici. Veličina fonta mora biti najmanje 7. 


Grafici ne sadrže bilo kakvu boju. 


Naslovi slika su navedeni i na zasebnoj stranici sa dvostrukim pro- 
redom pod nazivom — Legenda korišćenih slika. 


Slike ne mogu biti veće od 10 cm x 18 cm. Da bi se izbeglo da 
slika bude značajno smanjena, objašnjenja pojedinih delova slike treba da 
budu postavljena u okviru slike ili ispod nje. 

